
INTRODUCERE 


Figura lui Mihai Viteazul a ieșit azi din legendă pe măsură 
ce mărturiile din vremea lui ni-l arată în adevărată lumină. El 
devine tot mai mult, pentru cine vrea să vadă, o realitate vie. 
Cineva poate trăi azi cu mintea vremea marelui erou român, 
ascultând glasul celor de atunci. Documentele autentice, de prima 
mână, au ieşit la iveală de pretutindeni. 

Totuşi, pentru o interpretare nouă, cum urmează să fie această 
carte, trebuia cercetat și mai adânc, în arhivele neatinse încă. 
De aceea, alături de ea, am dat un volum de documente, multe 
din ele cu valoare psichologică pentru înţelegerea figurii lui Mihai 
şi a vremii lui 1). Aceste documente sânt scoase mai ales din arhi- 
vele polone, dar şi în acea colecţie și în acest studiu se vor găsi 
documentele interne şi interpretarea lor, care lămuresc împre- 
jurările dinăuntru ale domniei lui Mihai. Pe lângă aceste docu- 
mente inedite, am pus la contribuţie o serie de cărţi şi studii mai 
mărunte apărute în ţările slave ce ne înconjoară: Iugoslavia, 
Bulgaria, Polonia, Cehoslovacia şi Rusia, neîntrebuinţate de 
istoricii noștri, cu nădejdea că vor lumina unele colţuri rămase 
în umbră din istoria lui Mihai Viteazul și a împrejurărilor în 
mijlocul cărora a trăit. Aceasta este, alături de publicaţiile şi stu- 
diile cunoscute de până acum, temeiul de mărturii al acestei cărţi. 

În ceea ce priveşte tratarea subiectului, ea este în primul rând 
o carte de interpretare şi numai în al doilea rând o povestire a 
faptelor. 

Interpretarea sau explicarea acestei epopei a trecutului nostru, 
se întemeiază pe metoda de a porni dinăuntru în afară, nu dela 


1) P, P. Panaitescu, Documente privitoare la istoria lui Mihai Viteazul, 
Bucureşti, Fundaţia Regele Carol I, 1936. 

relaţiile politice externe, ci dela situaţia socială şi politică internă 
a ţării în vremea lui Mihai, cercetând starea economică şi cea de 
spirit a claselor sociale, organizarea armatei şi a bisericii. De 
aci numai pot porni explicaţiile adânci ale faptelor lui Mihai 
şi ale celor ce-l înconjurau. În ceea ce privește împrejurările din 
afară, alături de legăturile lui Mihai cu Habsburgii, bine studiate 
şi cunoscute, e nevoie să privim mai adânc în lumeă balcanică, 
în împrejurările de atunci din Serbia şi Bulgaria, în situaţia poli- 
tică şi socială din Polonia, în politica Moscovei față de Mihai, 
lucruri puţin cercetate. 

Dacă am pornit dela elementele vieţii interne, nu trebue totuși 
să vedem politica lui Mihai Viteazul într'o concepţie pur locală: 
răscoala împotriva Turcilor numai din cauza apăsării fiscale 
turcești şi apoi de aci, în chip logic, toate cuceririle marelui domn. 
Astăzi, sântem deparţe de această înţelegere a lucrurilor. Se pot 
desprinde din curentele conducătoare ale vremii, care au deter- 
minat acţiunea politică a lui Mihai, patru împrejurări maj în- 
semnate. În primul rând, cu toate aparențele contrare, Mihai 
reprezintă politica marilor boieri-proprietari din Țara Româ- 
nească şi mai ales din Oltenia. S'a ridicat din mijlocul lor şi a fost 
aproape tot timpul, ca domn, prizonierul lor. În al doilea rând, 
mişcarea de deșteptare politică a ortodoxilor din Balcani și dela 
Constantinopol a avut în Mihai pe eroul ei; ea n'a fost provocată 
de ridicarea lui Mihai impotriva Turcilor, ci dimpotrivă a fost 
anterioară şi l-a adoptat drept conducător. Pe de altă parţe, 
răscoala lui Mihai împotriva Turcilor se încadrează în cruciata 
catolică a Contra Reformei, problemă azi deplin lămurită. În 
sfârşit, rivalitatea politică și economică polono-austriacă pentru 
țărmurile Dunării și ale Mării Negre este hotăritoare în politica 
Orientului din acea vreme. Mihai Viteazul s'a găsit între cele 
două aspirații rivale ale puternicilor săi vecini şi a fost sdrobit 
de întâlnirea lor. În centrul acestor împrejurări, figura lui Mihai 
rămâne o personalitate puternică şi originală a neamului nostru. 
Caracterul său triplu, de războinic, de boier român şi de domn 
ortodox, reiese din ce în ce mai bine și această carţe este o con- 
tribuţie la lămurirea lui. 

Astiel înțeleasă cercetarea de faţă, se vede de ce nu s'a putut 
păstra o metodă pur cronologică în expunerea faptelor. Faptele 
de ordin social şi religios, organizarea armatei, starea boierimii 

şi situaţia economică a regiunilor Dunării de Jos au trebuit să 
fie expuse în întregime la început, ca pe temeiul cunoașterii lor 
să putem păşi la consecinţele lor în viaţa politică. Pe de altă 
parte, această operă de lămurire în linii mari fiind scopul prin- 
cipal al lucrării, faptele politice şi relaţiile diplomatice, deşi n'au 
fost neglijate, au fost expuse mai pe scurt decât în alte lucrări 
asupra vieţii marelui domn. 

Istoria lui Mihai Viteazul a mai fost tratată la noi, nici nu 
se putea ca această figură, culmea cea mai înaltă a istoriei noastre, 
alături de Ştefan cel Mare şi de regele Ferdinand, să nu fi atras 
atenţia istoricilor, cari aveau datoria să-i scrie istoria pentru 
poporul nostru. Începând cu nemuritoarea scriere a lui Nicolae 
Bălcescu 1), avem apoi lucrarea bănăţeanului I. Sârbu 2) şi cea 
de curând apărută a d-lui N. Iorga ?), care singur a dus la capăt 
greaua sarcină de a da o istorie completă a marelui erou, celelalte 
două rămânând neterminate. 

Încercarea noastră de a relua istoria lui Mihai încă odată, 
după aceste scrieri, s'ar părea o îndrăzneală neîngăduită. Credem 
însă că, fără a ştirbi nimic din meritul predecesorilor cari au mers 
pe aceeaşi cale, fără a socoti că scrierile lor au nevoie să fie înlo- 
cuite, alături de interpretarea lor şi de felul cum au văzut faptele, 
mai încape şi acest chip de a le trata şi de a le înţelege din pa- 
ginele următoare. Nu este prea puţin pentru figura lui Mihai, 
pentru amintirea lui, ce trebue păstrată acestui popor, ca să fie 
concentrate asupra lui forţele a cât mai mulţi cercetători. Astfel 
înţelegerea faptelor şi a vremii lui va ieși mai deplină. 


Bucureşti, Decemvrie 1935. 





1) N. Bălcescu, Românii sub Mihai Vodă Viteazul, ed. Casei Ķcoalelor, 
Bucureşti, 1908. , 

23) Ion Sârbu, Istoria lui Mihai Viteazul domnul Țării Româneşti, 2 
volume, Bucureşti 1904 şi 1907. 

3) N. Iorga, Istoria lui Mihai Viteazul, 2 volume, București, 1935. 

Pătraşcu cel Bun. În istorie soarta și faptele unui om se lămu- 
resc mai totdeauna prin legăturile lui de sânge, el merge pe căile 
pe care l-au împins strămoșii, păstrând ceva din dragostea sau 
din ura lor, din atmosfera şi mediul în care au crescut. 

Mihai sa intitulat, fiul lui Pătraşcu, domn muntean care a 
domnit între 1553—1557 (Decemvrie). Pătrașcu era din cea mai 
bună viţă domnească, fiul lui Radu Paisie!), cel iubit de boieri 
şi de ţară 2), spre deosebire de urmașul şi dușmanul său, Mircea 
Ciobanul, ucigătorul boierilor. De aceiași simpatie se bucură şi 
fiul lui Paisie, Pătraşcu, cel «venit dela Turci »?), căruia i s'a 
zis «cel Bun». «Au domnit bine ţara şi boiarii, fără vrăjbi, fără 
morţi, fără prăzi, precum tuturora le place, pentru aceea şi Bun 
l-au numit » 4). În luptele cu Mircea simpatia boierilor înconjura 
pe Radu Paisie şi pe fiul său, erau socotiți ca stăpânitorii de drept 
împotriva uzurpatorului. 


1) Şt. Greceanu, Genealogii, II, p. 382, se îndoieşte de faptul că Pătraşcu 
ar fi fost fiul lui Radu Paisie, pentrucă acesta a murit în exil departe, la 
Turci şi pentrucă nu pomeneşte pe fiul său Petre într'o danie. Dar Pătrașcu 
a venit tocmai dela Turci (Cronica zisă a lui Constantin Căpitanul, ed. Iorga, 
p. 63 şi Hurmuzaki-lorga, doc., XI, p. VII) şi mai ales îi poartă numele 
(Radu Paisie este Petre dela Argeş), ca şi fiul său, Petre Cercel. Fiul acestuia, 
Marco, poartă şi el numele unui fiu al lui Radu Paisie. 

1) Pentru Radu Paisie şi lupta lui cu Mircea Ciobanul, povestirea bulgă- 
rească a călugărului Matei, Viaţa Sf. Nicolae dela Sofia, în anexe la Syrku, 
Ouepra m3% ucropin muTeparypubixe Ccuomenii Bonrapr m Cep6osr, 
(Incercări asupra legăturilor literare între Sârbi şi Bulgari), St. Peters- 
burg, 1901. i 

2) Cf. mai sus şi Iorga în introducere la Hurmuzaki, Doc. XI, p. VII—VIII. 

t) Cronica (Const. Căpitanul), ed. Iorga, p. 63. 

Să fi fost Mihai în adevăr fiul acestui domn iubit și venerat 
de țară? De mult sar fi lățit vestea despre un urmaş rămas în 
țară, chiar nelegitim, al domnului a cărui amintire era în mintea 
tuturor. Şi totuşi nimeni nu a știut de originea domnească a lui 
Mihai până la urcarea în scaun. 

Pe de altă parte, pe Mihai nu-l vedem, ca alți pretendenți 
fii de domn, rătăcind în tinerețe prin țări străine, făgăduind su- 
punere şi bani celor ce i-ar fi putut ajuta. El se ridică încet, cu 
începuturi umile, pare a fi fost într'o vreme şi negustor, în mijlocul 
boierimii de provincie, cumpărând moşii şi trecând treptat prin 
rangurile dregătoriilor. Nimic din această carieră nu arată pe fiul 
de domn, așa cum trăia şi obişnuia să se poarte pe atunci. 

Fiu legitim, în niciun caz nu putea fi, căci cunoaştem pe mama 
lui Mihai, care i-a supravieţuit, «doamna» Tudora din Târgul 
de Floci, nimeni nu i-a spus soţia lui Pătrașcu cel Bun. De altfel, 
ştim cine a fost ultima soţie a bunului domn, doamna Voica, 
ce rămâne văduvă după moartea soţului în Decemvrie 15571). 
Se admitea însă de cei mai mulţi istorici că frumoasa Tudora a 
avut legături, din păcate, cu Pătrașcu cel Bun, că din această 
unire nebinecuvântată de Dumnezeu sar fi născut marele domn 2). 
La 1601 însă, pe când Mihai era la Praga, un pictor, Sadeler, 
căruia i-a pozat și care i-a vorbit deci, scrie în jurul mândrului 
chip «aetatis XLIII » adică în al 43-lea an al vieţii. Mihai sa 
născut, deci în 1558, iar «tatăl său», Pătrașcu, murise în anul 
precedent 3). Fireşte, Mihai ar putea fi un fiu postum şi Pătraşcu 
ar fi păcătuit, deci chiar în ajunul morţii, deşi a murit în urma 
unei boli lungi, pentru care cerea medici dela Sibiu 4). Totuși 
avem o pricină de îndoială mai mult, pe lângă toate împrejurările 
turburătoare ale naşterii tainice și tăinuite a viitorului domn. 

Pe atunci era datina ca la membrii aceleiaşi familii, în lipsa 
unui nume de familie care pe atunci nu se obișnuia, să se poarte 


1) Discuţia pe larg la I. C. Filitti, Mama şi soția lui Mihai Viteazul, ed. 
II, Buc. 1934. Doamna Voica era din familia înaintașilor lui Ivaşcu Vornicul 
din vremea lui Matei Basarab. Acesta făcea parte din familia Bălenilor, 
iar dintr'o altă ramură a familiei doamnei Voica se trag boierii ot Bucșani 
(Acad. Rom. Doc. original C/. 7 din 21 Sept. 1637). 

3) Filitti, o. e. Iorga, Istoria lui Mihai Viteazul, I, p. 14 şi urm. 

3) I. Sârbu, Mihai Viteazul, I, p. 58 şi Iorga, o. c., I, p. 11. 

t) Iorga, o. c., I, p. 15. 

aceleași nume de botez, ce se repetă din generaţie în generaţie, 
Pătraşcu cel Bun era fiul lui Petre dela Argeş, fiul lui Pătrașcu 
a fost Petre Cercel şi am spus că acesta avea un fiu, Marco, după 
numele unui alt fiu al lui Radu Paisie. Mihai, un nume care nu 
mai fusese în familia domnitoare dela fiul de mult uitat al lui 
Mircea cel Bătrân, avea un fiu care se numea Nicolae. Când Mihai 
a ajuns domn i-a zis fiului său, Nicolae-Pătraşcu, cu nume dublu, 
lucru straniu şi neobișnuit pe atunci la noil). 

Dar pe pecetia lui, fiul lui Mihai poartă numai numele, Zo. 
Nicolae Vodă 2); în actele date în scurta lui domnie ca locţiitor 
al tatălui său în Țara Românească își zice Nicolae voevod?) gi 
aşa îl ştie şi cronica ţării 4). Pătraşcu era un nume pe care nu-l 
avusese din botez, atunci când tatăl său, boier fiind, nu se gândea 
încă la domnie, și mai târziu lumea era obişnuită numai cu numele 
Nicolae; el însuşi pare că s'a sfiit să poarte un nume străin ne- 
consfințit de taina botezului. 

Mihai, care ştia că e bănuit că nu s'ar trage din os de domn,a 
adaus acest nume fiului său ca o dovadă pentru cei ce cârteau, 
- dar azi acest fapt nu tocmai îndemânatic ne face să bănuim 
şi noi, cu atât mai mult, ceea ce bănuiau oamenii de pe vremea lui. 

Dar pe lângă acestea sânt și alte împrejurări care pe arată 
lămurit că marele domn nu se cobora din familia domnitoare, 
nu era os de domn, ci s'a format într'un mediu cu totul deosebit, 
care explică mult mai bine faptele şi purtarea lui în viaţă și 
în domnie. 

Mihai şi Petre Cercel. La sfârșitul veacului al XVI-lea, atât 
de turburat și plin de schimbări, o luptă grea se dedea pentru 
scaunul Ţării Românești. La moartea lui Alexandru Vodă, fiul 
lui Mircea-Miloș, urmase în scaun fiul său Mihnea (1577), care 
purta numele străbunicului său, Mihnea cel Rău. Dar în curând, 
împotriva noului domn, se ridică un rival venit din.ţări depărtate. 
Petre Cercel fiul lui Pătraşcu cel Bun, fiu legitim, și fost ostatec 
la Poartă se afla la curtea lui Henric III regele Franţei, care prin 
solul său la Constantinopol, Germigny, ceru domnia pentru 


1) Aşa îl numește cronicarul Walter (în Papiu Ilarian, Tezaur, I, p. 50—51) 
şi aşa apare întrun act privat din 1602 (Papiu Ilarian, ibid, I, p. 385—387). 

3) Papiu Ilarian, Tezaur, I, p. 387. 

2) Acad. Rom., doc. XL/86 și 89, 91, Ms. 2531, f. 17—18. 

4) Cronica anonimă (Ludescu), ed. Ioanid, p. 64 și 67. 

frumosul şi inteligentul pribeag ce se adăpostise la curtea lui. 
Caterina de Medicis scria sultanei-valide, rugând-o să sprijine pe 
protejatul ei şi cu toate că Mihnea se menţinu în scaun câţiva 
ani cu sume mari de bani (peste un milion de galbeni) vărsate 
Turecilor, Petre izbuti în cele din urmă să capete domnia la 1583, 
făgăduind sume şi mai mari!). Urcat în scaun, Petre începe cu 
răzbunări împotriva partizanilor rivalului său, banul Dobromir 
al Craiovei își pierdu capul 2). Dar Mihnea veghea, banii lui, pâra 
lui şi a boierilor, puseră repede capăt domniei lui Petre, care fu 
nevoit să fugă în Ardeal. Aci fu prins şi închis la Hust în Mara- 
mureş, de unde fuge iar în Apus. 

Încrezându-se în sprijinul francez, nenorocitul pribeag se 
ivește din nou la Constantinopol, unde însă Turcii îl prind, îl 
taie şi-i aruncă corpul în Bosfor. Capul său umplut cu paie fu 
trimis lui Aron Vodă al Moldovei 5). Aceasta o obținuse Mihnea 
cu 50.000 de galbeni ¢) şi la Constantinopol păzea Iane banul, 
agentul său care declara că «mar fi nici un păcat să fie ucis (Petre 
Cercel) eu moarte ruşinoasă, ce sar cuveni unui asemenea om... 
el, banul, îşi va da toată silinţa pentru aceasta » 5). 

În adevăr, Iane banul îşi văzu silinţele încununate cu izbândă, 
fiul lui Pătrașcu Vodă îu ucis fără milă (1590). 

În această luptă tragică, în care banii ţării, intrigile boierilor 
şi ale diplomaților se ciocniră timp de ani de zile, Mihai apare 
mereu alături de dușmanul de moarte al lui Petre Cercel, Mihnea. 
În timpul domniei «fratelui său », Petre, Mihai nu se ivește nici 
cum între dregători $), era în rândul boierilor dușmani, din opo- 
ziţie. 


3) H. Schachman, Petre Cercel, în Convorbiri Literare, XL (1906), p. 
1126 şi urm. 

3) Cronica anonimă (Ludescu), ed. Ioanid, p. 46, ¢ Pătru Vodă Cercel. . „ 
au tăiat pre Mihail vornicul şi Dobromir banul şi Gonţea paharnicul ». Do- 
bromir fugise la venirea în scaun a lui Petre Cercel, dar e prins şi se întoarce. 
Petre Cercel «îi iartă capul», (Ştefulescu, Documente slavo-române, p. 274), 
dar la întoarcerea lui Mihnea era răposat (ibid.), ceea ce confirmă știrea cro- 
nicii, că în cele din urmă, tot a fost tăiat. 

2) Sârbu, o. c. I, p. 38 şi Iorga, o. c., I, p. 22—23 şi 39. 

4) Iorga, l. c. îi 

3) Hurmuzaki-lorga, doc., XI, p. 733—734. 

*) Iorga, Mihai Viteazul, I, p. 33 «Intre sfetnicii lui Cercel nu-l găsim, 
deși ne-am aștepta la aceasta ». 

La 1583 se căsătorise cu Stanca nepoata lui Dobromir banul, 
boier puternic şi bogat din Oltenia, partizanul lui Mihnea, pe 
care il taie Petre Cercel, aşa cum am văzut!). Îndată ce însă 
Mihnea își reia domnia, Mihai începe să fie răsplătit cu slujbe 
şi moșii, ca un om de credinţă. La 1588 Mihnea întărește moşiile 
din Oltenia ale lui Mihai şi ale soţiei lui 2), la 1589 îl chiamă la 
curte şi-l numeşte mare stolnic, funcţie pe care o pastrează în 
tot timpul cât a mai domnit protectorul său °). 

În clipa în care Iane banul din porunca lui Mihnea, obţine 
la Constantinopol capul nefericitului Petre Cercel, Mihai stetea, 
sfetnic credincios, la curtea domnului Ţării Românești. 

Era Mihai fratele lui Petre Cercel? Putea încape în sufletul 
lui mare atâta nepăsare, încât să fie trup și suflet cu ucigașii 
fratelui său ? Chiar dacă este așa, ceea ce socotim o imposibilitate 
morală, nu înţelegem două lucruri: mai întâi, de ce a luat mai 
târziu Mihai pe lângă sine în domnie pe Marco Vodă, fiul lui Petre 
Cercel, l-a numit nepot şi i-a dat chiar locotenența domnească 
în Moldova? Se schimbaseră sentimentele lui, remușcări târzii 
cuprinseră sufletul lui? Sau cumva voia, de ochii lumii, să arate 
acum că era în adevăr fratele lui Petre Cercel, lucru pe care-l 
uitase atâta vreme? 

Şi apoi, Mihnea cel bănuitor, care arunca banii cu nemiluita 
pentru uciderea rivalului său, se poate să nu fi ştiut nimic? Să 
nu fi simţit primejdia, aducând la curte pe fiul lui Pătraşcu, care 
ar fi putut deveni conducătorul cel nou al nemulțumiţilor? 

Adăugăm încă un fapt spre a completa tabloul. Iane banul, 
agentul lui Mihnea la Poartă, acel care vorbea cu atâta sălbatecă 
furie despre Petre Cercel, căruia îi pregătea moartea, era unchiul 
şi protectorul lui Mihai, fratele Tudorii. Același Iane banul, puţini 
ani mai târziu, întrebuința de data aceasta marea lui trecere pe 
lângă Turci, ca să ridice în scaun pe nepotul său, Mihai Viteazul. 
Se făceau aceste lucruri în familie, cu știrea lui Mihai care ar fi 
tăcut, el domnul a cărui trăsătură principală de caracter a fost 
prea marea sinceritate? 


1) Filitti, o. c., Genealogia dela p. 24. 

3) Greceanu, Genealogii, II, p. 387. 

3) Ghibănescu, Divanurile în sec. XVI (extras din Joan Neculce, 1927), 
anii 1589—1594. 

Noi nu putem crede aceasta. Descendenţa lui Mihai din Pă- 
trașcu cel Bun este o imposibilitate morală. Mai de grabă socotim 
că Mihai n'a fost fiul lui Pătraşcu, că a trebuit să răspândească 
această legendă ca să poată lua domnia, spre care îl mâna marea 
lui ambiţie şi încredere în puterile sale. A jertfit adevărul unei 
formule necesare, care se cerea pe atunci pentru a legitima o 
stăpânire în Țara Românească. 

Cè spun contemporanii. Taina și nesiguranța asupra originilor 
lui Mihai se oglindește şi în mărturiile contemporanilor celor mai 
apropiaţi ai domnului. Se pare că nu era o taină pentru nimeni 
că Mihai nu era în adevăr fiu de domn. Doar cronicele oficiale 
scrise sub imediata supraveghere a lui sau a sfetnicilor săi, o 
afirmă păstrând însă o tăcere caracteristică asupra tinereţii și 
începuturilor sale, ca de pildă cronica logofătului Teodosie, ce 
ni s'a păstrat în traducerea latină (cu schimbări) a lui Baltazar 
Walter!) sau cronica boierilor Buzești 2), care este surprinzător 
de concisă în ce priveşte originea lui Mihai, dând numai în titlul 
capitolului însemnarea «feciorul lui Pătrașcu Vodă »°). Dar alături 
de. aceste mărturii oficiale, câte îndoieli. Compilaţia de cronici a 
lui Radu Popescu, foarte bine informată asupra carierii lui Mihai, 
ea singură ne dă amănuntul exact că Mihai n'a fost ban mare 
al Craiovei, ci numai ispravnic, locţiitor de ban 4), începe pove- 
stirea faptelor domnului cu cuvintele: « Acest Mihai Vodă, după 
ce au luat domnia, s'a numit că este fecior lui Pătrașcu Vodă, 
iar cu adevărat nu se ştie, că nici un istoric de-ai noștrii sau striin 
nu adeverează cine iaste și cum au luat domnia, fără cât din auz 
unul dela altul aşa dovedim, că mumă-sa au fost dela Oraș dela 
Floci, care fiind văduvă şi frumoasă și nemerind un gelep (ne- 
gustor), om mare și bogat den Poarta Impărătească și în casa ei 
zăbovindu-se câtăva vreme... 95). 





1) Walter, în Papiu, Tezaur, I, p. 8. 

2) Că această cronică este a Buzeștilor, cf. Iorga, Cronicile muntene, Acad. 
Rom., memor. ist., ser. II, XXI (1899), p. 10—41. 

3) Cronica anonimă (Ludescu), ed. Ioanid, p. 46. De asemenea afirmă 
că Mihai e fiul lui Pătrașcu cronica săsească a lui Miles, „Siebenbiirgischer 
Wirg Engel, Sibiu, 1670, p. 176. 

t) I. Minea și L. Boga, Jane banul, Iași, 1934, p. 30, 

5) Cronica Țării Românești (atribuită lui C, Filipescu), ed. N. Iorga, 
p. 82. 

Dacă această cronică este o compilație mai târzie, deşi bine 
informată, de mai mare credinţă este mărturia armeanului Petre 
Grigorovici din Liov 1), unul din diplomaţii lui Mihai, omul său 
de încredere, care a stat mereu lângă dânsul. Petre Grigorovici 
a scris, probabil pentru informarea cercurilor austriace, o cronică 
a vieţii lui Mihai, pierdută în forma originală, dar care s'a păstrat 
în compilaţia scriitorului ungur Szamoskâzy 2). Știrile bogate 
despre originea şi tinereţea lui Mihai din această cronică se apropie 
mult de ale cronicii anonime: el spune că Mihai a fost în tinereţe 
foarte sărac şi făcea negoţ dincolo de Dunăre, în Moldova şi în 
Ţara Românească, mamă-sa, o vânzătoare de rachiu, era origi- 
nară din Târgul de Floci, tatăl lui Mihai era grec (deși se spune 
cu altă ocazie, în aceiaşi cronică că «se numia » că e fiul lui Pă- 
traşcu) 3). La 1600, la Praga, la curtea împăratului, un spaniol 
scria despre Mihai că s'a ridicat de foarte jos, «din pulberea pă- 
mântului » şi că fusese negustor de giuvaericale 4). În sfârșit, nu 
lipseau și mulţi care credeau că Mihai ar îi fost fiul puternicului 
Iane banul, astfel afirmă bailul Veneţiei la Constantinopol, refe- 
rind guvernului său despre urcarea în scaun a viteazului domn 5). 
La fel se pronunţă şi Polonii din jurul cancelarului Zamoiski, 
Heidenstein și autorul anonim al jurnalului campaniei cancelarului 
din Ţara Românească ê). De altfel, e probabil că prin gelepul cro- 
nicii românești și prin grecul lui Grigorovici, nu se înţelege decât 
tot același Iane banul, protectorul puternic al lui Mihai”). 

Înainte de a vedea cine este acest Iane şi ce legături au fost 
între el și Mihai trebue să observăm că din cele spuse mai sus 
reiese o încheiere: Contemporanii din ţară și diplomaţii streini 
din vremea lui Mihai se îndoiau de originea lui domnească și de 
aceea circulau tot felul de legende asupra lui. Hotărit lucru, descen- 
denţa lui din Pătrașcu nu era privită cu încredere, ci mai de grabă 
socotită ca făurită cu scopul de a se putea ridica în scaunul ţării. 


1) Despre Petre Grigorovici Armeanul, vezi mai jos, Cap. XV, paragraf I, 
Diplomaţia lui Mihai: ' 

3) I. Crăciun, Cronicarul Szamosközy, Cluj, p. 20—36. 

3) Ibidem, p. 52—77. 

4) Veress, Documente, VI, p. 162—163. 

5) Hurmuzaki, Documente, III—1, p. 457. 

*) Vezi mai jos, paragraful următor. 

7) I. C. Filitti, o. c., p. 5—7. 

Toate acestea, așa dar, întăresc cele spuse mai înainte, cum că 
Mihai nu era în adevăr fiul lui Pătraşcu cel Bun. 

Iane banul. În a doua jumătate a veacului al XVI-lea Grecii 
se infiltrează tot mai mult în toate ţările Imperiului Otoman. 
Prin iscusinţa lor ca negustori, oameni de jos se ridică la situaţii 
surprinzătoare, nenorociţi cari mureau de foame în porturile dela 
Mare şi dela Dunăre îşi croiesc averi, ajung să aibă moşii şi dem- 
nităţi în Principate şi chiar la Constantinopol cuvântul lor şi mai 
ales banul lor trage greu în cumpănă, când e vorba să fie schimbaţi 
domnii ţărilor noastre, spre care au întotdeauna ochii aţintiţi. 

Unul din aceştia a fost şi Iane banul, despre care lumea spunea 
că era tatăl lui Mihai Viteazul. Era un om de jos, se trăgea din 
Epir; un om din apropierea cancelarului Zamoyski, care a descris 
luptele Polonilor cu Mihai, îl numeşte pe marele domn « Epirotae 
Janii filius »1). De sigur că unul din orașele care a văzut înce- 
puturile carierii lui de negustor a fost Târgul de Floci, unde era 
şi frumoasa Tudora rachieriţa, dar încetul cu încetul se ridică, 
ajunge boier, cumpără moşii, ocupă dregătorii.” 

E foarte greu să-i urmărim cariera în documentele timpului, 
deoarece nu avea nume de familie, iar în vremea aceea au fost o 
mulţime de Iani comiși, paharnici, vistiernici, etc., atât în Țara 
Românească, precum și în Moldova. Cariera lui e însă legată de 
Muntenia şi cred că n'are a face cu omonimii lui din principatul 
vecin 2). 

“La 1586 apare ca mare ban al Craiovei în divanul lui Mihnea 
Vodă °) și ocupă această dregătorie fără întrerupere cât a mai 
domnit Mihnea și urmașul său, Ştefan Surdul, până la urcarea 
în scaun a lui Alexandru cel Rău, în Iunie 1592 4). Dar de fapt 
el nu stătea la Craiova, unde lăsase un ispravnic, locţiitor, ci în 
ultimii ani a stat la Constantinopol, centrul afacerilor lui comer- 
ciale, având funcţia de capuchekaia, reprezentant pe lângă sultan, 


1) A. T. Dzialynski, Collectanea vitam resque gestas I. Zamoiscii illustrantia, 
Posnan, 1864, p. 280. Cf. şi o tradiție din Zagori (Epir), la Filitti, o, c., p, 7. 

3) I. C. Filitti, o. c., p. 7—9, dar Iane banul nu e același cu Iane vistier- 
nicul din a doua domnie a lui Petre Schiopul, căci acesta e vistiernic fără 
întrerupere dela 1584—4591 inclusiv, o singură persoană (Ghibănescu, Divane, 
p. 31—33), celălalt era deja de mult ban în Muntenia, 

3) Iorga, Studii şi Documente, VII, p. 270. 

4) Ghibănescu, o. c., p. 32—33... 

a ambilor domni români, Mihnea din Muntenia și Petre Șchiopul 
din Moldova” Am văzut cum obţinu el în 1590 capul lui Petre 
Cercel, dar puterea lui ajunge așa de mare, încât el dictează voinţă 
lui domnilor, pe cari trebuia să-i. ajute. Blândul domn moldovean, 
Petre Șchiopul, ne mai putând suferi cererile de bani ale Turcilor, 
făcute după sugestia lui Iane banul, «care sub numele de agent 
îl tiraniza la Poartă »1), e silit să fugă din ţară și să ducă o viaţă 
chinuită în exil, departe, în Trentin. 

Când Mihnea fu scos din domnia Țării Româneşti şi silit să 
se turcească pentru a-și mântui capul, Iane banul e acuzat că a 
fost pricina acestei nenorociri, el care odinioară apărase pe dom: 
nul său. Mai mult, banii pe cari Mihnea îi trimetea patriarhului 
de Constantinopol pentru sprijinul bisericii ortodoxe încăpuseră 
în mâinile agentului său, lane banul, cari îi oprise, lăsând pe 
bietul patriarh să se descurce cum va şti din greutăţile în care 
se sbătea ?). 

În ţară, înșela boierii cu făgăduieli şi le lua moşiile; astfel avem 
plângerea boierilor Brâncoveni în divan că «în zilele lui Ștefan 
Voevod (Surdul), jupân Danciul dvornicul ot Brâncoveni, el a dat 
acel sat... lui jupân Iane vel ban de Craiova, ca să aibă cinste 
şi socotinţă şi să-i scoaţă dregătorie dela ȘŞtefan-Vodă... Milă 
şi cinste şi căutare mau avut nimic, nici i-au scos vreo boierie 
dela Ștefan-Vodă! » 3). 

“Iane banul ne apare ca un om ajuns prin bani, hrăpăreţ, lipsit 
de scrupule, una din acele figuri ale Levantului negustoresc, 
plin de ambiţii materiale! 

Cariera lui Mihai e legată de acest om, când Iane e ban al 
Craiovei, Mihai e ban de Mehedinţi, deci subalternul său 4), apoi 
stolnic. Domnia o capătă Mihai în parte prin stăruinţele la Poartă 
ale aceluiaşi Iane 5). Dar ce nu prevăzuse prudentul și socotitul 


1) Esarcu, Documente din Veneţia, în Columna lui Traian, VII—?2 (1876), 
p. 285—286, raport din Pera, 7 Septemvrie 1591. Același lucru spune şi Chro- 
nickn PFuchsio-Lupino-Oltardinuum (Braşov, 1847) p. 88 scrisă de Saşi, care 
afirmă că Petre Șchiopul a fugit de teama Banului, «tyrannus maximus ». 

3) Veress, Documente, III, p. 241. Cf. Matei al Mirelor, în Papiu, Tezaur, 
I, p. 336. 

2) Şt. Greceanu, Genealogii, II, p. 315. 

4) St. Nicolaescu, Documente slavo-române, p. 301, Filitti, o. c., p. 13 
şi Ghibănescu, o. c., p, 32. 

3) Vezi mai jos. 

Iane s'a întâmplat pe neașteptate, ocrotitul său din Țara Româ= 
nească devine Mihai Viteazul și cutează să se răscoale impotriva 
Tureilor, iar aceştia apucă pe Iane şi-l trag la răspundere. Nu-i 
mai rămâne fostului mare ban decât să se turcească spre a scăpa 
cu viaţă 1).“ Mult mai târziu, un fiu al său, Apostol, devenit Curt 
Salam ceauș, se intoarce în ţară să caute averile risipite ale tatălui 
său, dar divanul nu-i îngăduie să se atingă de nimic, ca fiind 
«ieşit din leage afară ». Apostol se mulţumeşte să lase averea unor 
mănăstiri din Bucureşti, «pentru sufletul tătâni-mieu »?). 

` Ridicarea lui Iane banul fusese, aşa dar, sfărâmată din pricina 
lui Mihai: A fost aceasta jertia unui tată? Am văzut că mai multe 
cronici şi rapoartele diplomatice ale vremii afirmă că Mihai era 
fiul Banului. Heidenstein, secretarul regal din Polonia, care a 
stat pe lângă Zamoiski, numeşte în cronica lui pe Mihai, întocmai 
ca autorul raportului citat mai sus, Bauscius Iani (în text gre- 
şeală de tipar, Rani) filius (să fie Bauscius un nume sau defor- 
marea lui Bani ?3). 

Înrudirea lui Mihai cu Iane banul e sigură; faptul că, pe de 
o parte nu se ştia al cui fiu e Mihai, și pe de altă parte că ridicarea 
lui se datora Banului, a făcut pe contemporani să vadă în acesta 
pe tatăl său. Credem însă că această înrudire nu e cea adevărată. 
“Cronica oficială a lui Teodosie logofătul, scrisă sub supravegherea 
lui Mihai, pomeneşte de Iane, numindu-l «unchiul său (al lui 
Mihai), adică fratele maicii sale, grec de origină, care mai înainte 
şi dânsul fusese ban al Craiovei » şi arată cum prin banii lui, Mihai 
capătă domnia €).' Dacă Iane era adevăratul tată al lui Mihai, 
atunci domnul avea tot interesul să ascundă acest lucru în cronica 
oficială şi nu l-ar fi pomenit deloc cu sprijinul său bănesc. De 
altfel, unii contemporani se îndoiau de această înrudire și un 
proces în divan la 1603 judecat de Radu Șerban-Vodă, care boie- 
rise sub Mihai Viteazul, ajunge la concluzia că Mihai « făcându-se 
rudă cu Iane banul» (prefăcându-se că este rudă), a luat un sat 
de-al lui, ceea ce domnul nu admite și restitue satul drepţilor 


1) Daponte, Catalog în Erbiceanu, Cronicarii Greci, p. 168 (Daponte, con- 
fundă pe Iane banul cu Ioan Cantacuzino). Cf. şi traducerea lui C. Georgescu 
în Columna lui Traian, 1876, p. 489. 

*) Stoica Nicolaescu, o. c., p. 297—298. i 

2) Heidenstein, Rerum Polonicarum,. .. libri XII, Frankfurt, 1672, p. 307. 

4) Walter, în Papiu, Tezaur, I, p. 9. 

proprietari 1). Este mai probabil că în această privință cronica è 
oficială nu greşeşte, Mihai era nepotul, nu fiul Banului, deci lane, 
era fratele Tudorei.”Sprijinul dat în cariera lui Mihai, a cărui tată 
nu era cunoscut, a făcut pe unii contemporani, greșit informaţi, 
să socoată că Iane era adevăratul său părinte. 

Adevărata origine a lui Mihai Viteazul. Țările române trăiseră 
mai multe veacuri credincioase principiului dinastic, încrezătoare 
în drepturile neclintite ale urmaşilor voevodului întemeietor. 
Dar în secolul al XVI-lea puterea familiei domnitoare muntene 
nu mai însemna nimic în faţa ambiţiei crescânde a bogatelor familii 
boiereşti şi a amestecului turcesc. Principiul dinastic fusese înfrânt 
după turcirea lui Mihnea prin urcarea în scaunul muntean a dom- 
nilor moldoveni, Ștefan Surdul şi Alexandru cel Rău. 

Mihai Viteazul ajunsese tocmai atunci în fruntea boierimii, 
care-l iubea, avea încredere într'însul pentru înaltele țeluri de 
libertate şi de apărare ale creştinătţii, care erau ale ei, ca şi ale lui. 
Era omul boierimii, exponentul ei. Atunci, cu voia lui, de sigur, 
i-au creat o origine domnească, ca să păstreze datina, l-au făcut 
fiul bunului domn Pătraşcu, a cărui amintire stăruia în ţară şi 
care pe deasupra fusese vestit ca iubitor de femei 2). Lucrul acesta 
neașteptat nu prea era de crezut, dar aparențele erau salvate. 

De altfel, o asemenea descendență domnească alcătuită în 
vederea domniei, nu era un lucru nou în Țara Românească. Bunul 
şi vestitul Neagoe, cu 80 de ani înainte, își pusese numele Basarab, 
se făcuse fiu al lui Basarab cel Tânăr, deşi era fiul lui Pârvu Craio- 
iovescu ê). Și atunci Neagoe fusese ridicat în scaun de o puternică 
partidă de boieri, a Craioveștilor, tot din Oltenia, ca şi în cazul 
lui Mihai. După căderea lui Mihai, boierii Buzești, tot Olteni, 
ridică din mijlocul lor pe fostul lui paharnic, Șerban, îl fac Basarab 
şi-l încoronează domn cu pomposul nume, Radu Șerban Basarab 4). 
Şerban paharnicul încercase, de altfel, o mişcare încă înainte de 
Mihai, în vremea lui Ștefan Surdul, şi acest domn îi confiscase 





1) Şt. Greceanu, Genealogii, II, p. 387, Iorga, Studii şi Documente, V, p. 
292, Discuţia la Filitti, o. c., p. 11—12. 

3) Hurmuzaki, Documente, Supliment, I—14, p. 49 și Iorga, Istoria lui 
Mihai Viteazul, |, p. 22. 

3) Filitti, Banatul Craiovei şi Craioveştii, p. 45—55. 

4) Pentru descendența prin femei a lui Şerban din Pârvu Craiovescu, 
Greceanu, Genealogii, II, p. 284, tabla genealogică. 

averile, dar în cele din urmă intervenţia puternicului boier, David 
postelnicul din Brâncoveni, potoli mânia domnească 1). 

Cine a fost adevăratul părinte al lui Mihai-Vodă? Nu se poate 
şti și de sigur că nici el însuşi n'a știut. Era copilul din flori al 
unei femei din popor, venită la noi în ţară din Epir cu fratele ei, 
Iane negustorul. La Târgul de Floci, la gura Ialomiţei, unde se 
vindea lâna oilor din Bărăgan, ţinea ea o cârciumă și acolo se va 
fi născut fiul ei, menit unui viitor aşa de mare. La început, a dus 
viaţa de negustor a unchiului său. Incetul cu încetul, pe măsură 
ce Iane se ridica, s'a ridicat și nepotul său, a ajuns boier în Oltenia, 
apoi sa înălţat din treaptă în treaptă în mijlocul boierimii oltene, 
ca un om de ţară, ce cunoştea necazurile și lupta îndărătnică a 
lumii de pe atunci. Acolo, în Oltenia, s'a format el, domnia lui 
înseamnă izbânda boierimii oltene.“ 

Astfel îl înţelegem mai bine pe Mihai, sbuciumul sălbatic al 
sufletului lui neciselat de curţile domneşti, legăturile lui cu cer- 
curile greceşti dela Constantinopol în care trăia Iane banul, de 
pendenţa de boierimea olteană, cu ale cărei idealuri şi greşeli s'a 
confundat, care l-a ţinut strâns şi nu l-a lăsat niciodată să scape 
din mâinile ei. Astfel, prin această latură, a fost copilul ţării, din 
straturile ei adânci. 

În această lumină vedem un alt Mihai Viteazul mai uman și 
mai viu, care nu e scăzut prin nimic. De altfel lumina adevărului 
este întotdeauna mai de prețuit decât cea meșteşugită a legendei. 


« 2) Hrisov al lui Mihai Viteazul, Târgovişte, 13 anuar 1599, Acad. Rom., 
Ms. Nr, 5152, f. 259 şi 283 (traducere nouă). 

Inainte de domnie. Tinereţea lui Mihai a fost sbuciumată, 
fără tată, născut întrun oraş de negustori pe malul Dunării, a 
dus viaţa schimbătoare a celor ce schimbă mărfuri în orașe și 
ţări diferite. Cronicarul polon al expediției lui Zamoiski spune 
că a fost negustor de boi 1), vânzând cirezile din Moldova și Țara 
Românească în Orient; un diplomat spaniol dela curtea imperială 
ştia că a vândut şi mărfuri mai de preţ, giuvaericale 2, iar armeanul 
Grigorovici, care a stat mereu lângă Mihai, povesteşte cum viitorul 
domn «a crescut foarte sărac, fost-a și negustor dincolo de Du- 
năre, în Moldova și în toată Țara Românească » °). Lucru cu totul 
neobișnuit între boierii noştri din vremea aceea, Mihai ştia turcește 
şi grecește 4), ceea ce arată lămurit că a trăit în prima tinereţe în 
altă lume decât aceea de pe moşiile boierilor, unde erau crescuţi 
copiii lor, a cunoscut vâltoarea porturilor şi a bazarurilor, unde 
se întâlnesc limbi multe din toate colţurile Orientului, 

Ajunsese prin această grea experienţă un om care cunoștea 
lumea din Orient, cu care va avea apoi atâtea legături și de sigur 
că va fi trecut şi pe la Constantinopol, unde unchiul său își creează 
legături trainice în nobilimea dela Fanar şi în lumea ortodoxă 
dela Patriarhie. 

Mihnea-Vodă, care avea nevoie de banii și de sprijinul lui Iane, 
îl face mare ban al Craiovei la 15865) şi imediat acesta numește 





1) Dzialinski, Z. c. 

3) Veress, Documente, VI, p. 162—163. 

3) I. Crăciun, Cronicarul Szamoskâzy, p. 101. 

4) N. Iorga, Istoria lui Mihai Viteazul, I, p. 33. 
5) Vezi mai sus, p. 18. 


www.dacoromanica.ro 


24 MIHAI VITEAZUL 


alături de dânsul ca bănişor al judeţului Mehedinţi pe Mihai, 
nepotul său 1). Cu câţiva ani înainte Mihai se stabilise în aceste 
părţi oltene, unde cumpărături de moşii îl vor fi indrituit pe el 
şi pe unchiul său să aspire la dregătorii. Acest lucru nu trebue să 
ne mire: boierimea noastră era legată de stăpânirea moşiei, nu 
de strămoşi. De aceea Greci și Albanezi ca Duca-Vodă și Vasile 
Lupu, au izbutit să-şi facă o carieră în dregătoriile româneşti și 
să ajungă chiar domni: La 1584, la 26 de ani, nepotul puternicului 
Iane lua în căsătorie pe o văduvă olteancă de neam mare,Stanca 2). 
Era nepoata bogatului boier oltean, cu multe moşii, Dobromir 
banul 2); iar fratele ei Dragomir, cu care era în relaţii rele 4), fusese 
mare postelnic al lui Alexandru-Vodă. Primul ei soţ, Dumitru 
postelnicul din Vâlcănești, tot în Oltenia «la pristăvenia sa, el 
singur a lăsat cu gura lui satul Salcea să fie al jupâniţei sale 
Stanca » 5) şi poate şi alte sate, care apoi ajunseră în stăpânirea 
lui Mihai. Stanca a mai avut şi un alt frate, pe lângă Dragomir, 
pe loan monahul, care trăia încă în 1613, când trimetea mărturie 
la divan pentru moșiile Stancăi, în calitate de « cumnat al răposa- 
tului Mihail voevod » %). Din căsătoria lui Mihai cu Stanca au re- 
zultat doi copii, Nicolae şi Florica; de altfel Mihai a mai avut şi 


1) Şt. Greceanu, Genealogii, II, p. 389. 

2) Fiul mai mare al lui Mihai, Nicolae, se născuse la 29 Iunie 1585, căci, 
după Walter era în 1597, August «decimum tertium aetatis tum agentis », 
deci al treisprezecilea an (Walter, în Papiu, Tezaur, I, p. 47). Doisprezece 
ani împlinise la 29 Iunie, aniversarea lui după Walter (ibidem, p. 50). Cf. 
Tocilescu, Doamna Stanca, Buc., 1877, p. 23, care socoate cu un an mai mult. 
Dacă însă Dumitru banul şi soţia sa Stanca din vremea lui Petre Cercel 
(Iorga, Istoria lui Mihai Viteazul), I, p. 35—36) sânt viitoarea doamnă Stanca 
cu primul ei soţ, atunci afirmaţia lui Walter e greșită, iar căsătoria lui Mihai 
a avut loc mai târziu. 

3) Filitti, Mama şi soția lui Mihai Viteazul, p. 24, tabla genealogică. 

4) Filitti, o. c., p. 17—418 şi hrisovul din 3 Iunie 1658 al lui Mihnea III 
(traducere), la d-na Lahovary, din care se vede că Dragomir cotropise moșia 
Stancăi, Plăviceni. 

5) Hrisovul slav al lui Radu Mihnea din 16 Ianuarie 1613 (Acad. Rom., 
CCI/41). Acest hrisov foarte important pentru istoricul familiei doamnei 
Stanca, a fost publicat în traducere complet greşită și cu omisiuni de G. 
Ghibănescu, 7. Codrescu, Oct., 1934 și de I. C. Filitti, o. c., p. 29—30 |tra- 
ducere de I. Tuducescu). Pasajul citat e omis. 

%) Acelaşi document. cnayS = cumnat. Termenul e tradus de Tuducescu 
prin duhovnic, iar de Ghibănescu prin fiu. 

o fiică naturală, Marula, cu Tudora din Târgșor 1). Doamna Stanca 
a supravieţuit lui Mihai şi a avut o soartă tristă, moare de ciumă 
la 16032) şi e îngropată la episcopia olteană a Râmnicului- 
Vâlcii 2): 

Odată cu intrarea lui în dregătorii, Mihai începe să cumpere 
moşii, în special în Mehedinţi, unde erau și moșiile soţiei sale, 
Ajunge în curând unul din cei mai mari proprietari de pământ 
din Oltenia, alături cu Buzeştii, rudele lui, şi cu alți boieri lati- 
funăiari, cu cari întreţine legături de prietenie. La 1598 Mihai își 
întărea ca domn lui însuși moşiile cumpărate în boierie «dela 
megiași » (moșneni) în număr de 24, aproape toate în Oltenia $). 
El înşiră cu acest prilej demnităţile prin care a trecut înainte de 
domnie: vel stolnic, vel postelnic, vel agă şi vel ban Cralevski 5). 

` Mare stolnic ajunge Mihai la începutul anului 1589 *) şi rămâne 
până la sfârşitul domniei lui Mihnea, în 1591. La turcirea lui 
Mihnea, venind domn nou, Șteian Surdul, care pretindea că este 
fiul lui Ioan-Vodă cel Cumplit, Mihai e făcut răspunzător pentru 
datoriile către vistierie ale boierilor ce fugiseră şi e silit să se 
împrumute dela mănăstirea Coșuna de lângă Craiova cu 40.000 
de aspri”). Sub Ştefan Surdul, Mihai ajunge mare postelnic 8), 
apoi peste câteva luni e înlocuit în această funcţie și se face mare 
agă ?)" In tot acest timp, în fruntea divanului stătea ca mare ban 
Iane, unchiul lui Mihai, care însă de fapt locuia la Constantinopol. 
De aceea e probabil că nepotul său l-a înlocuit la Craiova ca is- 
pravnic, cum spune cronica 1°). In această stituaţie îl găseşte noua 
domnie a lui Alexandru zis cel Rău, în Iunie 1592.“ 


1) Papiu, Tezaur, I, p. 389. 

3) Şt. Greceanu, Genealogii, II, p. 316. 

2) Hrisovul citat din 3 Iunie 1658 (la d-na Lahovary), satul Plăviceni 
«toată partea doamnei Stanca ......... a fost dată şi a închinat-o la Sfânta 
Episcopie doamna Stanca, pentru pomenire, unde zac oasele sales. 

t) Şt. Greceanu, Genealogii, II, p. 388. 

5) Ibidem. : 

*) Ştefulescu, Documente slavo-române, p. 282, la 25 Noemvrie era încă 
mare stolnic Vintilă, în anul următor apare Mihai, Ghibănescu, Divanurile, 
p. 82. 

7) Şt. Greceanu, l. c. 

8) Ghibănescu, o. £., p. 33. 

) Greceanu, l. e. 

10) Istoriile Țării Româneşti, ed. Iorga, p. 83. 

Alexandru cel Rău. Noul domn, un aventurier necunoscut 
pentru ţară — «au venit dela Poartă», zice cronica ţării!) — 
se făcu dela început urit de boierime și aceasta din două pricini: 
mai întâi pentrucă a trebuit să puie asupra ţării greutăţi neobiş- 
nuite cerute de Turci pentru războiul ce-l începuseră cu imperiul 
austriac, mii de care cu merinde, cirezi de vite şi banii ţării se 
scurgeau în mâinile lacome ale stăpânilor dela Stambul 2). Pe de 
altă parte, el n'a înţeles să guverneze cu divanul boierilor lui 
Mihnea Turcitul şi al lui Ştefan Surdul, care păstrase aceiaşi boieri. 
O parte din boieri, ce e drept, au rămas în funcţie: Danciul, marele 
vornic și Mitrea (Dumitru), marele logofăt din vremea predeceso- 
rilor săi, dar pe lângă ei se ivesc boieri noi, necunoscuţi ca Barbă 
Albă, mare vistiernic și mai ales o serie de greci aduși din Constan- 
tinopol, 'Tudori comisul, Iane paharnicul, Manta marele postelnic 8). 
In schimb, mulţi boieri vechi și puternici fuseseră înlăturați: An- 
dronie vistiernicul lui Ștefan Surdul, Radu comisul Florescu şi 
mai ales Iane banul, care nu mai apare în divanul noului domn ê). 

“Mihai Viteazul era atunci ispravnic al băniei Craiova rămasă 
fără titular 5) şi spre bogatul şi puternicul boier oltean se îndreptau 
toate nădejdiile ţării stoarse și umilite şi mai ales ale boierilor din 
Oltenia, dârji în apărarea privilegiilor lor. Boierii de ţară nemul- 
ţumiţi încep să se miște şi domnul atunci taie mai mulţi dintr'înşii. 
« I-a tăiat ca vitele şi a domnit ca un tiran și un păgân », zice cro- 
nica săsească €)."A fost atunci un complot boieresc; în Iunie 1593 
se iveau la Poartă solii nemulţumiţilor cari arătau fărădelegiile 
şi prădăciunile domnului, dar Turcii îşi închiseră urechile la 
aceste plângeri, căci știau că altul nu le va putea aduce mai mult 
venit din ţară 77 Atunci, de sigur s'a creat de către boieri şi des- 


+ 


1) Cronica anonimă (Ludescu), ed. Ioauid, p. 46. 

23) Hurmuzaki, Documente, 11I —1, p. 457. 

3) Hrisoavele lui Alexaudru cel rău, Veueliu, Bnaxo-Bnarapcka [pamorei 
p. 234—5 (1592), Acad. Rom., doc. CVIII/66 şi Ms. 2530, f. 541—2 (18 Mai 
1593), Ştefulescu, Documente slavo-române, p. 290 (2 Februarie 1593), Iorga 
Studii şi Documente, VII, p. 49, Hurmuzaki, XI, p. 905 și documentele 
citate de Ghibăuescu, Divanurile, p. 34. 

4) Peutru divauul lui Ştefau Surdul, Ghibăuescu, o. c., p. 34. 

5) Istoriile Țării Româneşti, ed. Iorga, p. 83. 

*) Milles, Siebenbiirgischer Wiirg-Engel, Sibiu, 1670, p. 176. 

7) Hurmuzaki, Documente, III—1, p. 457. 

cendenţa domnească a lui Mihai ca să poată avea drept la scaunul 
domnesc. 

După o tradiţie păstrată de cronici, Alexandru ar fi prins firul 
complotului boieresc şi ar fi adus pe Mihai la București, ca să-l 
ucidă. Călăul, un ţigan ar fi scăpat securea din mână, dând cu 
ochii de chipul falnic al viitorului domn şi atunci toţi boierii, 
care-l iubeau, ar fi obţinut dela domn iertarea lui 1).xDar această 
tradiţie e contrazisă de mărturia lui Mihai însuşi. El era la Craiova 
şi a prins de veste de planul domnului de a-l pierde şi a fugit de 
de acolo” Mihai spune într'un hrisov din 1594: « Când s'au întâm- 
plat domniei mele pribegie dela Craiova, am trimis domnia mea, 
de am chemat călugării dela acea mănăstire (Coșuna), de am 
adăugat aceste vii... ca să stăpânească aceste vii până voi veni 
domnia mea din pribegie » 2). Așa spune şi cronica săsească: Mihai 
chemat de domn, care îl bănuia, a prins de veste şi a fugit în Ardeal 
şi de acolo la Constantinopol). Boierii olteni cei mai însemnați, 
Stroie Buzescu și Radu comisul Florescu, îl urmează în pribegie 4), 
pârile la Constantinopol se fac și mai insistente sprijinite de bo- 
gatul Iane banul și astfel Alexandru îşi pierdu domnia în Septem- 
vrie 1593 5). Turcii se tem ca el să nu fugă în Ardeal şi poruncesc 
lui Sigismund Bathory, principele Ardealului să-l prindă €), dar 
Alexandru se ivi mai târziu încrezător în norocul său la Constan- 
tinopol. La 1597 locuitorii acestui oraș puteau să-l vadă spânzurat, 
îmbrăcat în hainele lui scumpe de brocart ţesute cu aur 7). 

Împrejurările politice în care Mihai ia domnia. Ridicarea re- 
pede în scaun a pribeagului ban, fără târguieli prea lungi, se dato- 
rește unor împrejurări fericite pentru dânsul. Numeroase şi puter- 
nice interese lucrau în aceeași clipă pentru el. "Mai întâi trebue 
să ţinem seamă de voinţa ţării, adioă a boierimii, care ameninţa 
cu răscoala tocmai când Turcii începeau războiul împotriva 


1) I. Crăciun, Cronicarul Szamoskăzy, p. 99 şi Istoriile Țării Româneşti, 
p. 83 cu altă versiune a aducerii lui Mihai la Bucureşti. 

3) Şt. Greceanu, o. c., II, p. 387. 

2) Milles, o. c., p. 176. Sârbu, o. c., I, p. 63—65, face din aceste povestiri 
două fapte deosebite, ceea ce e puţin probabil. 

4) I. Crăciun, o. c., p. 100. 

5) Hurmuzaki, Documente, XI, p. LXXXIV. 

¢) Veress, Documente, IV, p. 31—32. 

1) Milles, l. c. şi Hurmuzaki, Documente, III —1, p. 593, + vestito di velluto 
e d’oro», 

Împăratului. În al doilea rând era Iane banul!), susţinut de no- 
bilimea de negustori bogaţi dela Fanar” Aceștia au plătit, nu numai 
pentru protejatul lui Iane banul, dar pentrucă un vânt de răscoală 
sufla în inimile creştinilor din Turcia şi ei, conducătorii lor, voiau’ 
să aibă un om sigur al lor în Ţara Românească 2). Andronic Can- 
tacuzino fiul vestitului Mihail Seitan Oglu, era în fruntea acestei 
mișcări 3)."E1 scria fostului domn moldovean, Petre Schiopul ce 
trăia retras în Austria: «Am făcut pe banul Mihai domn al Ţării 
Românești, am judecat că e mai bun decât ceilalți păcătoşi bei, 
cari nu arată nici un semn, nici dela tată, nici dela mamă, numai 
păcătoşi, neciopliţi şi mincinoşi şi argaţi și nevrednici din toate 
punctele de vedere." Însă prin banul Mihai s'a mulţumit nenorocita 
ţară şi au mulțumit lui Dumnezeu, care i-a învrednicit şi le-a dat 
un astfel de păstor bun și creştin și iubitor de săraci şi cu frica 
lui Dumnezeu.?. şi l-am făcut domn, care ţara îmi mulțumește 
mult pentru dânsul » 4). 

Aşa dar, Andronic ştia că toţi pretendenţii nu-şi pot dovedi 
falsa genealogie domnească; despre Mihai nu spune, lucru foarte 
caracteristic, că în contradicţie cu ei ar fi fiu de domn legitim, ci 
laudă numai calităţile lui sufletești și de creștin. 

În al treilea rând, Mihai datora domnia sprijinului combinat 
al lui Sigismund Bathory și al agentului englez la Constantinopol, 
Barton. Sigismund Bathory îl primise pe Mihai în Ardeal, când 
pribegise din Craiova, şi-l ţinu ascuns două săptămâni 5) 

Principele Ardealului, care nutrea planuri mari, ar fi vrut să 
aibă un prieten credincios în Țara Românească şi scrie pe de o 
parte marelui vizir, Sinan paşa pentru Mihai, pe de alta solului 
englez, Barton 6). Cu Anglia avea Sigismund legături directe și 
trimisese chiar în acel an la regina Elisabeta pe solul său Ștefan 
Kakas. Englezii aveau mare trecere la Poartă și Sigismund cerea 
reginei sprijin pentru Ardeal”). Englezii ca protestanți și dușmani 
ai Habsburgilor din Spania şi din Austria, cu cari se războiau 


1) Walter, în Papiu, Tezaur, I, p. 9. 

*) Vezi mai jos, p. 51. 

3) Despre el, Filitti, Arhiva Cantacuzino, p. XXV. 
) Hurmuzaki, Documente, XI, p. 374. 

5) Crăciun, o. c., p. 99. 

*) Ibidem, p. 100. 

1) Veress, Documente, IV, p. 25. 

atunci Turcii, căpătaseră încrederea sultanului. De altfel, nego- 
ţul lor în Orient era înfloritor; agentul lor la Poartă nu era 
solul reginei, ci era plătit de Compania negustorilor Levantului 
pentru apărarea intereselor ei comerciale 1). Astfel ar fi putut intra 
pe această cale în legături şi cu lumea de bancheri levantini, în care 
trăia Iane banul, unchiul lui Mihai Viteazul. 

“ În orice caz, știm că legătura cu solul englez s'a făcut prin 
Sigismund Bathory şi Mihai îndreptându-se spre ţară, ca domn, 
se grăbește să scrie de lângă Adrianopol principelui Ardealului, 
mulţumindu-i: «căci pot scrie Măriei tale că am avut cinste dela 
Măria ta » și-i făgădueşte că în domnie va fi prietenul său 2); Dar 
soarta trebuia să hotărască altfel legăturile dintre acești doi 
oameni. 

Alexandru-Vodă, care se compromisese şi prin uciderea unui 
ienicer în Ţara Românească 2), pierduse domnia şi un ceauș turc 
ţinea scaunul, până la sosirea noului domn 4), care trimisese înainte 
ca locţiitor pe boierul său credincios, Stroie Buzescu 5). "La sfâr- 
şitul lui Octomvrie, Mihai sosea în Bucureşti *) încărcat de datorii 
la Constantinopol, datorii pe care ştia că nu le va putea plăti 
niciodată! 


1) Alfred Wood, A history of the Levant Company, Oxford, 1935. 

3) 11 Octomvrie 1593, st. V., Veress, Documente, IV, p. 31—39. 

3) N. Iorga, Istoria lui Mihai Viteazul, 1, p. 102. 

4) Chronicon Fuchsio-Lupino-Oliardinum, ed. Trausch, Brașov 1847, I, 
p. 105. 

5) Crăciun, o. c., p. 101. 

*) La 11 Octomvrie stil vechi era deja plecat din Adrianopol spre ţară, 
cf. Veress, l. e. 

Cauzele economice şi religioase ale războiului cu Turcii. În 
clipa când Mihai Viteazul se urcă în scaun, se începea în Europa 
de Răsărit o nouă sforţare creştină împotriva Turcilor, mai mare 
şi cu mijloace mai multe ca cele dinainte. Cauzele acestei mișcări 
sânt de ordin economic şi religios. 

În Europa apuseană se simțeau tot mai adânc la sfârșitul 
veacului al XVI-lea marile schimbări economice datorite desco- 
peririlor ținuturilor noi de peste oceane. 

Volumul comerţului crescuse considerabil, materiile preţioase, 
aur, argint, etc., se scurg în Europa şi cantitatea lor este neasemuit 
mai mare ca în Evul Mediu. Atunci apare capitalismul, deocamdată 
un capitalism comercial, şi toate ţările apusene încep să-şi desvolte 
industria (mică) şi comerţul pe temeiul protecţionismului (mercan- 
tilism) 1). Această totală transformare a Europei apusene, dela 
regimul agrar din Evul Mediu, sa resimţit cu urmările sale și 
în Orient. 

Mai întâi, Orientul şi chiar centrul Europei rămas în formele 
de viaţă economică din Evul Mediu, ţărani muncitori şi nobili 
proprietari de pământ, fără burghezie puternică, a început să 
decadă. Vechile drumuri de comerţ care treceau pe Marea Neagră 
şi chiar cele din Marea Mediterană spre Constantinopol au început 
să fie părăsite de capitalişti, cari găseau un plasament mai bun 
în alte părţi (America, India). Decăderea vechilor republici co- 
. merciale italiene a adus şi decăderea Imperiului Otoman, care 


1) H. See şi A. Râbillon, Le XVl-e siècle, Paris, 1934, p. 16—36, H. Hauser, 
La prépondérance espagnole (1559—1660), (în colecţia Peuples et civilisations), 
Paris, 1933, p. 196—212. 

nų mai era stăpânul centrelor comerciale, nu mai avea bani. Pu- 
terea şi disciplina militară a Turcilor era încă intactă, însă pentru 
a și le putea menţine, trebuia să exercite o exploatare nemiloasă 
a supuşilor creștini, raiale sau vasali, pe care n'o cunoscuse vremile 
lui Mahomed II și ale lui Soliman. Acest lucru însă aduse nemul- 
ţumiri adânci și revolte 1). 

Organizaţia agrară a Europei răsăritene, cu regim economic 
feudal, avea repercusiuni și în vieaţa politică. Dușmanii Impe- 
riului - Otoman puteau face apel la nobili, boieri, şefi locali, cari 
erau pe jumătate autonomi. Lupta împotriva Imperiului Otoman 
la sfârşitul veacului al XVI-lea s'a întemeiat pe aceste forțe şi 
pornind din interiorul imperiului, 

În fruntea vieţii economice a Europei fusese în tot veacul 
al XVI-lea Spania, care începea abia către sfârşitul veacului să 
cedeze în faţa concurenţei engleze. Nemulţumindu-se cu stăpânirea 
oceanelor, Spania voia să puie mâna şi pe Marea Mediterană, 
unde se aşezase temeinic în Italia. Dar pentru aceasta trebuia 
să înfrunte puterea otomană, care stăpânea basinul oriental al 
Mării și avea la dispoziţie flotele de corsari din nordul Africii. 
Lupta Spaniei împotriva Turcilor luase un caracter mai ales 
economic, lupta pentru stăpânirea porturilor şi a punctelor de 
sprijin din Marea Mediterană. Lupta navală dela Lepanto (1571) 
fusese izbânda cea mai strălucită a Spaniolilor, dar puterea tur- 
cească nu fusese clintită din stăpânirile sale. 

Filip II al Spaniei (1555—1598) exercita o influență adâncă 
asupra rudelor sale, Habsburgii din Austria, vecini cu Turcii și 
ameninţaţi mereu de aceștia. Austria și Imperiul, la remorca 
Spaniei, fără mijloacele materiale ale acesteia, erau siliți să con-. 
tinue războiul cu Imperiul Otoman“ 

Pe lângă aceste explicaţii economice ale războaielor cu Turcii, 
ele au mai fost provocate și de o mare mişcare religioasă, pornită 
tot din Spania, stăpâna Europei de atunci. Este vorba de Contra- 
Reformă. Spiritul catolic şi unificator al Spaniei dăduse naștere 
acestei ofensive catolice, care prin propaganda iezuiţilor, prin 
războaiele religioase, oprise avântul Reformei, secularizarea ave- 
rilor bisericii de către nobilime și recâștigase ţări întregi pentru cato- 
licism” lezuiţii așezați la curţile stăpânitorilor le insuilau directive 


1) N. Iorga, Geschichte des Osmanischen Reiches, III, Gotha, 1909, 

şi vegheau asupra intereselor politice ale bisericii 1). Astfel ofensiva 
catolicismului nu se mulțumi numai cu lupta împotriva protestan- 
ţilor, ci ea începu și lupta împotriva semilunei. Iezuiţii stăpâni 
la curtea împăratului Rudolf II, obţin dela acesta deslănţuirea 
unei mari cruciate împotriva Turcilor 2). Călugării au fost aceia cari 
au străbătut la curţile stăpânitorilor creștini supuși Turcilor şi 
chiar în mijlocul popoarelor oropsite, fără conducători politici, 
de dincolo de Dunăre, ducându-le îndemnuri de răscoală și nădejdi 
de libertate. Niciodată în istoria luptelor creştinilor cu Turcii, 
nu s'a încercat o mai adâncă scormonire prin agenţii catolicismului 
a Peninsulei Balcanice întregi 2). 

Astfel, de unde războiul Austriei cu Turcii era latent din vremea 
lui Soliman II şi inițiativa luptelor aparţinea Turcilor, Austria 
acum, având la spatele ei biserica, încearcă o mare sforţare, un 
atac decisiv împotriva puterii otomane, mai ales că acest lucru 
servea și interesele economice ale Spaniei.” În această luptă euro- 
peană se încadrează şi capitolul acţiunii eroice a lui Mihai Viteazul. 

Casa de Habsburg din Austria și Imperiul 4). Imperiul romano- 
german și Austria nu erau însă pregătite pentru o asemenea sfor- 
tare. Germania ieșise aproape complet de sub controlul împă- 
ratului, organizaţia ei feudală şi mai ales luptele religioase între 
protestanți şi catolici o făceau improprie pentru orice încercare 
de ofensivă. Europa centrală nu se bucurase de roadele schimbă- 
rilor economice din Apus şi nu avea mijloacele să suporte un 
războiu lung și costisitor. Pe lângă aceasta şi situaţia politică din 
țările Habsburgilor nu era gin cele mai bune. 

Împăratul era împărat numai cu titlul, iar autoritatea lui 
se exercita numai asupra ţărilor unde familia de Habsburg avea 
drept de moştenire, Austria, Stiria, Tirolul, Carintia, etc. şi deo- 


1) M. Philippson, Za contre-revolution religieuse du XV I-e siècle, Bruxelles, 
1884. 

3) Pentru rostul Contra-Reformei în explicarea războiului cu Turcii, 
cf., N. Iorga, Originea şi desvoltarea statului austriac, laşi, 1918, p. 69—70, 

3) Vezi mai jos, capitolul următor. 

4) Pentru tot acest capitol amănunte la Bezold, Kaiser Rudolf II und 
die heilige Liga, München, 1886. Cf. şi A. Gindely, Rudolf II und seine Zeit, 
II volume, Praga, 1868, lucrare ce priveşte însă mai pe larg numai epoca 
dela 1600 înainte, importantă pentru istoria influenței exercitate de Spania 
asupra- curții lui Rudolf. 

sebit, Boemia, Pe aceste ţări numai se putea întemeia împăratul 
în lupta cu Turcii. De aceea războiul a fost de fapt un războiu 
austro-ture. 

În fruntea imperiului se afla atunci un stăpânitor slab, Rudolf 
II (1576—1612), neurastenic şi impropriu pentru guvernare. Era 
înconjurat de o numeroasă familie, fraţii şi verii lui, toţi ambiţioși 
şi doritori de a-i lua din mână cât mai multe din stăpânirile sale. 
Erau întâi cei patru fraţi ai împăratului, arhiducii Matei (viitor 
împărat), Maximilian, Ernest şi Albert. Matei avea conducerea 
militară şi diplomatică, el a comandant operaţiile militare împo- 
triva Turcilor. Maximilian, după o încercare nenorocită de a lua 
coroana Poloniei, nu renunţase la acest plan. Și el avea comanda 
unor trupe în Ungaria de sus. Ernest stăpânea în Austria, iar 
Albert în Ţările de Jos (sub control spaniol). După aceea erau 
verii împăratului, arhiducii Ferdinand (viitorul împărat Ferdinand 
TI) şi Leopold (episcop). Cel dintâiu stăpânea Styria, Carintia 
Carniolia, adică tocmai regiunile unde începuse războiul cu Turcii 
prin atacul pașşilor din Bosnia. 

` Împăratul fărâmițase, așa dar, toată autoritatea în mâinele 
rudelor sale, şi se mulțumea să guverneze numai Boemia, locuind 
la Praga. De aceea Mihai a avut mai mult de-aface cu arhiducii 
decât cu împăratul, în legăturile sale diplomatice. În aceste îm- 
prejurări, cu tot aurul Spaniei şi al bisericii, care întărea şubreda 
situație a Habsburgilor din imperiu, a fost greu ca acţiunea împo- 
triva Turcilor să aibă vr-eun succes real. Rolul imperiului în acest 
războiu, afară de câteva acţiuni necoordinate între ele, a fost 
sprijinul bănesc pentru alți luptători, asupra cărora trebuia să 
cadă tot greul războiului: creştinii ortodoxi de dincolo de Dunăre, 
principii din Ardeal, Moldova şi mai ales cel din Ţara aii 
Mihai Viteazul. 

Atitudinea Angliei și a Poloniei. Pe lângă aceste cauze de 
slăbiciune ale creștinilor, două ţări creştine se puneau în calea 
planurilor de dărâmare a Imperiului Otoman, Anglia şi Polonia, 
pentru pricini foarte deosebite, 

"Anglia reginei Elisabeta se ridicase foarte mult, era rivala 
Spaniei pe tărâm comercial, lupta împotriva ei, apărând oriunde 
în Europa pe protestanți împotriva ofensivei catolice, și nu de 
mult războiul ei cu Spania se terminase cu distrugerea flotei 
spaniole, Invincibila Armada (1588). Regina Elisabeta înţelesese 

că Liga creștină Împotriva Turcilor e de fapt o întreprindere 
spaniolă și catolică şi dăduse ordin diplomaţiei ei să oprească 
progresele acestei alianţe. Am văzut că diplomaţii englezi se bu- 
curau de mare trecere în Turcia." Această trecere se întemeia 
pe Compania Turcească a negustorilor englezi înfiinţată în 1579, 
care obținuse de curând, la 1588, privilegii asemănătoare cu ale 
Veneţienilor 17 Reprezentantul companiei la Constantinopol, E- 
duard Barton, acel care ajutase pe Mihai să ia domnia, lucra ca 
să aţâţe pe Turci împotriva Habsburgilor și tot el mai târziu a 
încercat să împace pe Sigismund Bathory cu Turcii şi să aducă 
din nou Transilvania la supunere faţă de sultan 2). Un alt teren 
asupra căruia se îndreptară sforţările diplomatice ale Elisabetei, 
a fost Polonia. Acolo Englezii începeau să aibă, prin Danzig, 
apoi la Liov, așezări comerciale importante. La 1595 se ivea la 
curtea polonă solul Elisabetei, Cristof Parking, care avea ca mi- 
siune să împiedece Polonia de a intra în Sfânta Ligă cu Habsburgii 
şi să întărească în același timp legăturile comerciale cu Anglia °): 
El intră în legături în special cu cardinalul Andrei Bathory, viitorul 
principe al Ardealului, ce se afla atunci în Polonia și pe al cărui 
sprijin se bizuia în misiunea sa împotriva Austriei 4). 

În adevăr, agenţii englezi găsiră în Polonia o situaţie prielnică 
pentru propaganda lor. Împăratul ar fi avut nevoie neapărat de 
sprijinul Poloniei pentru Ligă, întru cât era vecină cu ţările ro- 
mâne şi cu Tătarii și ar fi putut lovi părţile vitale ale puterii tur- 
cești” I se făcură cele mai atrăgătoare făgăduieli, însă Polonia 
a refuzat cu încăpățânare să participe la Liga împotriva Turcilor, 
dimpotrivă, în tot timpul războiului a păstrat o atitudine priete- 
nească față de sultan și duşmănoasă faţă de Habsburgi 5). 

Polonia nu era în calea expansiunii otomane, ea nu avea să 
se teamă de dânsa, ci dimpotrivă interesele lor erau comune. 
Regele Poloniei, Sigismund III Wasa se urcase în scaun luptând 
cu armele împotriva contra candidatului său la tronul Poloniei 


1) I. Macurek, Zapăs Polska a Habsburků o pristup k Cernemu Mori 
(Lupta între Polonia şi Habsburgi pentru ieşirea la Marea Neagră), Praga, 
1934, p. 45. 

3) Ibidem, p. 78. 

3) Ibidem, p. 44—45. 

4) Ibidem și p. 66, O scrisoare a cardinalului către regina Elisabeta a 
Angliei la 19 Ianuarie 1595 (după un izvor unguresc). 

5) Vezi mai pe larg, mai jos, p. 128—133. 

arhiducele Maximilian de Habsburg, fratele lui Rudolf II și acesta 
nici acum, la începutul războiului cu Turcii nu renunţase la pre- 
tenţiile sale 1)” Deși regele polon se împăcase mai târziu cu Habs- 
burgii, luând în căsătorie pe Ana, vara primară a împăratului; 
totuși nobilimea și dieta conduse de cancelarul Zamoyski, adevă: 
ratul conducător al politicei Poloniei, păstrau rezervă faţă de 
imperiali şi de aliaţii lor. Zamoyski vedea în ofensiva Habsburgilor 
putinţa unei expansiuni austriace la Dunărea de Jos, pe care voia 
s'0 împiedece cu orice preţ, deoarece dorea pentru Polonia avan- 
tajele teritoriale şi economice urmărite de Austriaci. De aci sė 
născu rivalitatea polono-austriacă şi duşmănia Poloniei împo: 
triva lui Mihai Viteazul, aliatul Austriei 2). 

Începerea războiului și încheierea Ligii creștine. Împăratul 
avea cu Turcii un armistițiu —, pace nu încheia sultanul cu 
ghiaurii —, care fusese mereu prelungit încă dela 1568. "'Dar dela 
1591 paşa Hasan din Bosnia începe din iniţiativa lui prădăciuni 
în Croaţia şi Dalmația şi în Octomvrie asediază chiar cetatea 
Sissekului. Toate plângerile solilor împărătești la Poartă fură 
zadarnice. Sultanul era acum un om pașnic, Amurad III (1574— 
1595) cu totul deosebit de marii lui predecesori, însă la Constan- 
tinopol era un partid al războiului în frunte cu bătrânul Sinan 
Paşa. Partidul acesta sprijinit de ieniceri impuse pe Sinan ca mare 
vizir şi împinse pe sultan să provoace o ruptură cu Austria. În 
Iunie 1593 Turcii asediază din nou Sissekul, însă sânt înfrânți 
de oastea arhiducelui Ernest și în același timp paşa dela Budd 
declară război arhiducelui Matei, care comanda pe Austriaci îi 
vecinătatea Ungariei 3). 

În acest chip războiul, care de fapt începuse de doi ani, e de: 
clarat. “Atunci încep tratările pentru încheierea unei Ligi sfinte 
a tuturor creștinilor cu scopul de a alunga pe păgâni din Europa: 
În fruntea propagandei pentru Ligă era fireşte papa Clement 
VIII (1592—1605), care se adresează cu apeluri stăruitoare tuturor 


1) Pentru aceste împrejurări, Historja polityczna Polski (Istoria politică 
a Poloniei), II, Cracovia 1923, p. 156—174. 

3) Vezi mai jos, p. 128 și urm. 

3) Un bun rezumat al acestor împrejurări, la Sârbu, Istoria lui Mihai 
Vodă Viteazul, I, p. T0—92, cf. izvorul turcesc principal pentru această epocă 
Naima, Annals of the turkish empire (1591—1659), traducere de' Ch. Fraser 
I, Londra, 1832, p. 4, 16—30. 


www.dacoromanica.ro 


36 MIHAI VITEAZUL 


principilor creștini. Dar acum ca și alte ori, statele europene nu 
erau dispuse să facă sacrificii mari pentru o cauză în care interesele 
lor imediate nu erau în joc. Veneţia, care dobândise de curând 
privilegii comerciale dela sultan, nu primi să şi-le pericliteze, 
Am văzut că Polonia și Anglia dușmăneau pe Habsburgi şi nu 
voiau să intre în Ligă. De asemenea Moscova, deşi avea relaţii 
bune cu împăratul, nu cuteză să înceapă un războiu şi ţarul Fedor 
răspunse solilor cu făgăduieli, dar fără nici o asigurare precisă. 
În schimb, aderă la Ligă în primul rând Spania, unde însă bă- 
trânul rege Filip II era în declin și nu putu să dea ajutor efectiv, 
În Italia primiră să intre în Ligă ducii de Toscana, Mantova și 
Ferrara, cari, în adevăr, trimiseră câteva contingente de oaste 
împotriva Turcilor şi de aceea și mai târziu Mihai i-a socotit ca 
aliaţii lui și s'a sfătuit cu ei 1) În Germania, împăratul convoacă 
dieta principilor la Regensburg și statele germane făgăduiesc 
ajutorul lor în oaste şi bani, dar acest ajutor nu s'a prea simțit 
în timpul războiului 2). 

Astfel Liga Sfântă, compusă din Papă, Spania, Austria cu 
statele germane și câteva ducate italiene, urma să distrugă Impe- 
riul Otoman. Dar în afară de sforţarea destul de slabă a Austriei, 
ajutorul dat de celelalte state a fost neînsemnat., Dacă n'ar fi 
aderat la Ligă și cele trei principate, Ardealul, Moldova şi Țara 
Românească, e puţin probabil că Liga să fi obţinut vre-o izbândă. 

Ardealul, Moldova şi Țara Românească intră în Ligă. Cele 
trei principate vasale Turcilor crezură că a venit clipa să scuture 
jugul turcesc. De sigur că apăsarea fiscală turcească ce atârna 
tot mai greu în a doua jumătate a veacului al XVI-lea afost o 
pricină a acestei ridicări în arme. Dar nu trebuie să pierdem din 
vedere și faptul că-o idee creștină în domeniul politic era la noi 
încă dela- începutul veacului precedent și că în numele acestei 
idei domnii noștri au ascultat întotdeauna apelul principilor 
creștini pentru lupta împotriva Turcilor. Mihai a spus-o în mai 
multe rânduri: ar fi putut rămâne liniștit, ar fi putut să capete 
condiţii bune dela Turci, dar n'a vrut să părăsească cauza creştină: 
« În ţara mea ași fi putut să rămân liniștit și sigur, fără nici o teamă, 
dacă nu m'ar fi chemat credinţa mea faţă de creștinătate... 





1) A. Pernice, Un episodio. del valore toscano nelle guerre di Valachia alla 
fine del secolo XVI, Florenţa, 1925. 
2) Pentru toate aceste împrejurări, vezi pe larg, Bezold, o. c. 

nevrând ca puterea turcească să crească cu oștile mele, mărind 
ruina creștinilor, m'am aliat cu Liga creștină din propria mea 
voinţă »1). 

Cel dintâi care s'a înţeles cu împăratul a fost Sigismund 
Bathory, principele Ardealului. Fiu al lui Cristofor Bathory, era 
un catolic fervent și sfătuit de iezuiţi, un om iubitor de glorie, 
ușor influenţabil de laude şi vorbe mari, dar foarte șovăelnic și 
nehotărit. Tratativele lui cu împăratul începute prin comandanții 
austriaci din Ungaria de sus, apoi prin solul Papei Cumulovici 
fură lungi și grele. I se făcură făgăduieli mari, titluri, căsătoria cu 
o prinţesă austriacă și în cele din urmă el căzu la învoială în Fe- 
bruarie 1594. Un puternic partid de nobili unguri în frunte cu 
vărul său Baltazar, influenţaţi de Poloni, se impotrivea încheierii 
alianţei cu împăratul, dar principele curmă opoziţia lor, dând 
morţii pe cei mai însemnați dintre dânșii în frunte cu însuşi Bal- 
tazar Bathory °). 

Prin Sigismund Bathory se puteau câștiga şi ceilalți doi dom- 
nitori, ai Moldovei şi Munteniei, cu cari el avea legături strânse. 
Am văzut că Mihai datora în parte ridicarea sa în scaun lui Sigis- 
mund, căruia îi făgăduise recunoştinţă. Și Aron Vodă din Moldova 
avea legături cu principele Ardealului. Aron se urcase în scaun 
la 1591 la abdicarea lui Petre Șchiopul. Era un aventurier giret 
şi crud, care spunea că e fiul natural al lui Alexandru Lăpuşneanu, 
ceea ce nimeni nu credea! Sprijinit de anume cercuri din Constan- 
tinopol, aceleași care ajutaseră şi ridicarea lui Mihai în scaun, 
Iane banul și anume greci influenţi?), era dușmănit de boierii 
ațâțați de Poloni). Domnia lui fusese turburată de năvăliri 
căzăceşti şi tătărești și de ameninţări cu mazilia din partea Tur- 
cilor. 

La 1592 Sigismund Bathory ajutase cu oastea lui pe Aron 
să învingă pe pretendentul adus de Cazaci şi să reia domnia €). 


1) Raportul lui Mihai Viteazul către împărat din 1601, Hurmuzaki, Docu- 
mente, IV—1, p. 230—231. 

3) Cf. pe larg, Iorga, Istoria lui Mihai Viteazul, I, p. 116 şi urm. şi 137— 
139 şi Sârbu, o. c., I, p. 103—123. 

3) Vezi mai jos, capitolul următor. 

4) Pentru Aron Vodă, cf. I. Minea, Aron Vodă și vremea lui, în Cercetări 
Istorice, VIII—IX—1 (1932—33), p. 103—184. 

%) Veress, Documente, IV, p. 1—2. 

Oștile ungurești rămăseseră în Moldova ca să păzească pe domn 
împotriva unor surprize noi, deși Turcii ceruseră de nenumărate 
ori principelui Ardealului rechemarea lor 1). Pe de altă parte în 
oștile austriace din Ungaria de sus se afla căpitanul Prepostvari, 
un vechiu oştean ungur, care slujise domnilor Moldovei dinaintea 
lui Aron și cunoștea perfect ţara. El scria domnului îndemnându-l 
să se alipească de împărat și-i amintea de faptele lui Ştefan cel 
Mare 2). 

Două solii, una din partea papei, alta din partea împăratului 
convinseră în sfârșit pe şovăitorul Aron, care nu ştia de ce parte 
va putea culege avantagii mai mari. 

"Din partea papei sosi în părţile noastre un călugăr croat, 
Alexandru Cumulovici 2) În Noemvrie 1593 papa îl trimisese la 
Cazaci şi la Tătari, ca să-i convingă să lupte împotriva Turcilor. 
Din Viena solul papal trecu în Februarie 1594 la Alba-Iulia, unde 
primi asigurări dela Sigismund Bathory că acum e nevoit să se 
arate prietenul Turcilor, dar peste câteva luni va trece pe față 
împotriva lor 4). Principele Ardealului îi arătă că cei doi domni 
români depind de dânsul și se vor ridica odată cu el. La 22 Martie 
Cumulovici sosi la Iaşi, la curtea lui Aron, cu care avu lungi şi 
tainice convorbiri. Aron îi făgădui că va adera la Sfânta Ligă şi-i 
dădu scrisori de recomandaţie către Poloni, Cazaci şi chiar către 
țarul dela Moscova 5). Cu acest prilej Cumulovici trimite la Roma 
o descriere entuziastă a frumuseţilor şi a bogăției Moldovei 6). 
În scrisorile papei trimise lui Aron se spunea că «sânteţi urmaşi 
ai Latinilor şi Italienilor şi de sigur doriţi şi voi gloria strămoșilor 
voştri »7). Din Moldova Cumulovici trecu în Ucraina, unde luă 
înţelegere cu puternicul magnat ortodox Constantin de Ostrog, 
voevod de Kiev, duşman al cancelarului Zamoyski și prieten al 
Ligii 8). Ceea ce îl neliniştea era trecerea agenţilor englezi pe la 


PI 

1) Ibidem, IV, p. 13—18. 

3) Ibidem, p. 14. 

2) Pierling şi Racki, Komulovica izvjestaji, listovi o poslanstvu njegovu 
u Tursku, Erdeli, Moldavansku i Poljsku, în Starine, Zagreb, XIV (1882) 
şi Pierling, Novi izvori o Kumulovicu, ibidem, XVI, 1884, p. 208—251. 

4) Pierling şi Racki, în Starine, XIV, p. 88. 

5) Ibidem, p. 94—6. 

6) Ibidem şi Hurmuzaki, Documente, III —1, p. 174—175. 

7) Hurmuzaki, Documente, III —1, p. 175. 

8) Pierling şi Racki, în Starine, XIV, p. 97. 

curtea lui Aron. Ei.veniseră dela Constantinopol cu un tâlmaci 
sârb şi aduceau daruri din partea sultanului, reginei Angliei. La 
Cracovia se opriră în Noemvrie, să trateze cu Zamoyski, pentru 
a-l împiedeca să intre în Ligă!). 

"A doua solie, de astă dată din partea împăratului, a fost trimisă! 
în Martie 1594 prin raguzanul Ioan de Marini Polli, un negustor 
bogat care locuise multă vreme în principatele române, arendase 
și vămile Moldovei sub Petre Șchiopul, cu care apoi avu un lung 
proces în Austria“ Marini Polli încheie definitiv alianţa cu Sigismund 
Bathory, apoi trece în Moldova, aducând domnului scrisoarea cu 
sigiliul imperial 2). 

În August se încheie tratatul lui Aron Vodă cu împăratul, prin 
mijlocirea acestui sol). Prin acest tratat din 16 August 15944) 
Aron se declară aliat al împăratului, va colabora cu oștile din 
Ungaria de sus și va avea drept de adăpost în imperiu. Domnul 
Moldovei manevrase cu dibăcie, el nu era legat de Sigismund, 
care nici nu e pomenit în tratat, ci direct de împărat De observat 
că Mihai n'a avut un asemenea tratat, când s'a răsculat. De îndată 
porni la Praga din partea lui Aron solul său, căpitanul oștilor 
ungurești din Moldova, Tolnay, care aducea direct împăratului 
supunerea domnului Moldovei 5). 

Mihai fusese ocolit de solii Ligii, era un domn nou, gândurile 
lui tainice nu erau cunoscute. Cumulovici solul papei, spunea că 
nu cutezase să se ducă să-i vorbească, socotindu-l prea legat de 
Turci («troppo... interessato col Turco »), însă aflase că duce 
tratative cu principele Ardealului, oferind ajutorul său €). i În 
adevăr, Mihai aflase de cele ce se puneau la cale și fără să mai 
aştepte să fie întrebat și rugat, ia el inițiativa şi trimite soli prin- 
cipilor vecini, cerând să fie socotit şi dânsul între luptătorii pentru 
cruce. Solii lui fură credincioşii boieri Buzești. « Și trimise pe Radul 
clucerul Buzescul sol la Bator Jicmont ca să se înţeleagă una cu 
dânsul și să-i dea ajutor oaste, ca să se bată cu Turcii. Trimisu-au 


1) Ibidem, p. 114. 

3) Hurmuzaki, Documente, IIIL—1, p. 187. 

3) Veress, Documente, IV, p. 94 şi urm. și 117—4118. 

1) Textul tratatului în latineşte, în Hurmuzaki, Documente, III —1, p. 
193—194. 

5) Hurmuzaki, Documente, XII, p, 6. 

¢) Hurmuzaki, Documente, III —2, p. 595. 

şi la Aron Vodă sol pre Stroe stolnicul Buzescu, ca să-i fie într'ajutor 
şi amândoi fură bucuroşi şi îndată trimise Aron Vodă pre un boier 
al lui dând jurământ lui Mihai Vodă, ca să se ajute unul cu altul, 
Așijderea şi Bator Jicmont craiul încă le dă jurământ cu Mihai 
Vodă ca să fie nedespărţiţi unii de alții »1).' Aceasta o făcu cu 
sfatul boierilor: 4 Şi se strânseră toţi boierii mari și mici din toată 
țara şi se sfătuiră cum vor face să izbăvească Dumnezeu ţara 
din mâinile păgânilor », zice cronica Buzeştilor 2). Același mare 
sfat boieresc e pomenit şi în cronica oficială, în care se vorbește 
de adunarea bătrânilor şi a celor mai de frunte ai țării 3). 

Ba chiar un raport din Ardeal spune că «supușii lui (ai lui 
Mihai) s'au arătat... atât de gata de a ajuta cauza de care e 
legată alteţa sa (Sigismund Bathory), încât se pare că Valacul 
va fi silit să se supuie voinţei lor, sau va trece prin primejdii mai 
mari » 4). Deci boierii, Buzeștii şi ceilalţi, îl aveau în mână pe Mihai 
şi impuseră această hotărire. Războiul împotriva Turcilor a fost 
hotărit în Țara Românească de o adunare de boieri şi a însemnat 
izbânda politicii boierilor olteni, din mijlocul cărora se ridicase 
Mihai Viteazul.’ 


1) Cronica anonimă, ed. Ioanid, p. 27. 

3) Ibidem. 

3) Walter în Papiu, Tezaur, 1, p. 12—43. 
4) Sârbu, o. c., I, p. 186. 

RIDICAREA CREȘTINILOR DIN PENINSULA 
BALCANICĂ 


Propaganda raguzană. Creștinii din Imperiul Otoman erau 
pregătiţi pentru răscoală, așteptau numai un conducător menit 
să-i ridice din starea de umilinţă şi sărăcie în care se aflau. E 
drept că aceste popoare nu aveau conducători politici, nobilimea 
bulgară și cea sârbească pieriseră, nobilimea grecească singură 
mai rămăsese în jurul patriarhiei din Constantinopol, ocupându-se 
mai ales cu negoţul. 

În lipsa conducătorilor politici, mişcarea avu în fruntea ei pe 
şefii bisericeşti, episcopi şi mitropoliți, iar legătura cu Liga cre- 
ştină, cu împăratul şi cu papa o făcură negustorii raguzani, cari 
pătrundeau în toate colţurile Peninsulei Balcanice. 

Republica Raguzei (Dubrovnik), pe coastele Adriaticei, cu- 
noscu în veacurile al XVI-lea și al XVII-lea zile de înflorire. 
Comerţul acestei republici croate în Peninsula Balcanică era ante- 
rior cuceririi turceşti. Asăneştii din Bulgaria, despoţii sărbi și 
cei din Bosnia îi creaseră prin privilegiile lor debuşeuri în inte- 
riorul peninsulei, încă din veacul al XIII-lea 1). Pe când comerţul 
venețian în Orient era un comerţ maritim, cel raguzan, fireşte 
mai redus decât al marii republici a Sfântului Marcu, întrebuința 
mai ales căile de uscat. De aceea Raguza avea colonii la Sofia, 
Belgrad, Rusciuc, Silistra, Târnova, etc. Raguza ajunsese un 
stat vasal Porții, către care plătea un tribut anual, pe lângă da- 


1) Cronica lui Resti, în Monumenta Slavorum Meridionalium, XXV, 
p. 123 şi C. Jireček, Die Bedeutung von Raguza in der Handelsgeschichte 
des Mittelalters, în Almanach der K. Academie, Viena, XLIX (1899), 
p. 365—452. 

rurile către pașa de Herţegovina, de pe urma cărora trăgea mari 
foloase, putând străbate cu negustorii ei în toate colţurile impe- 
riului 1). In veacul al XVII-lea colonia raguzană cea mai însem- 
nată era la Belgrad, dar erau altele de asemenea în Dobrogea, 
la Isaccea, Tulcea şi dincolo de Dunăre, la Ismail?). Raguzanii 
erau catolici şi papalitatea le încredinţase o misiune religioasă 
în Orient, propaganda între ortodoxi?), iar diplomaţia raguzană 
ridicată dintre consulii coloniilor, avu un rol de propagandă de 
mare însemnătate 4). 

Legăturile Raguzei cu principatele române erau vechi, Ale- 
xandru Lăpușneanu scria republicii o scrisoare prietenească în 
15665), Radu fiul lui Mihnea Turcitul se afla acolo în 15956). 
În Ardeal erau colonii raguzane la Alba-Iulia”) gi republica era 
în corespondenţă cu principii ardeleni 8). 

Când izbucni războiul, negustorii se puseră în slujba propa- 
gandei creștine. Unii dintre ei, Paolo Giorgio și Ioan Marini Polli 
deveniră diplomaţii împăratului pentru trebile din Orient. Cel 
dintâi, care locuise 15 ani în Turcia, oferise lui Sigismund 
Bathory să-i supună pe toţi Bulgarii și încheiase legături împo- 
triva Turcilor cu capii bisericii, mitropolitul de Târnova, episcopii 
de Lovcea, Şumla, Cerven, preoţii din Târnova, şefii creştinilor 
din Nicopole, etc.?). În călătoriile sale în Bulgaria e ajutat cu 
împrumuturi de negustorii raguzani din coloniile de acolo. Tot el 
mijloci mai târziu legăturile lui Mihai cu colonia albaneză din 
Cerven, care trecu în Muntenia. Pe de altă parte el transmitea 
domnului dorinţa Bulgarilor de a se ridica sub comanda lui și 
supraveghea și răscoala Sârbilor din Herţegovina 19). 


1) Lujo Voinovici, /ly6poBnuk n Ocmancko uapcrBo (Dubrovnik și Imperiul 
Otoman), Belgrad, 1898. 

23) Ibidem, p. 89—90. 

2) Ibidem, p. 105—110. 

4) Ibidem, p. 144—145, 

5) C. Jirecek, Cpncku cnomennuu (documente sârbești), în Cnomenur, XI, 
Belgrad, 1892, p. 90—914. 

%) Hurmuzaki, Documente, XII, p. 36. 

7) Arhive Raguza, Lettere di Levante, XXIV, f. 91—92. 

8) Ibidem, XXIX, f. 157—158 (din 1564) şi XXXI, f. 309 (din 1573). 

) Hurmuzaki, Documente, XII, p. 289—290. 

10) Isopescu, Documenti inediti della fine del Cinquecento, în Acad. Rom., 
ist., ser. III, X, p. 95—98 și la Veress, Documente, V, p. 149—154 şi 159—4161. 

Fraţii Marini Polli, fără să piardă legătura cu orașul lor natal, 
erau în serviciul împăratului ; loan, cel mai mare, încheiase alianță 
cu Aron-Vodă şi a fost în mai multe rânduri în Ardeal, la curtea 
lui Mihai şi la creștinii din Turcia 1). Până şi solul raguzan la Poartă, 
Ragnina, îndemnase pe creştini la război?). 

Alţi Raguzani trecură în slujba lui Mihai: Deli Marcu (Marcu 
cel Nebun) a fost unul din cei mai viteji oșteni ai domnului român, 
în slujba căruia lupta cu o ceată proprie de vre-o sută de oameni 
«din neamul lui»; el era raguzan și e ucis în anul 1600 în slujba 
voevodului nostru 2). Alţi raguzani au servit lui Mihai ca diplomaţi 
ca Marco Ivan Dubrovniki (raguzanul), care e trimis în solie de 
domn la împărat, în 15984), iar Giovanni Raguseo era tălmaciul 
lui Mihai 5). 

Răscoalele Croaților, Sârbilor şi Albanezilor. Dalmația, afară 
de Raguza şi de alte câteva puncte, se afla sub stăpânirea Vene- 
ţiei, iar în vecinătate steteau Turcii în Herţegovina. Când începu 
războiul, Uscocii, o populaţie de marinari croaţi, ce se afla nominal 
sub stăpânirea republicii Sfântului Marcu, începură să atace cu 
cetele lor de haiduci şi de pirați cetăţile turceşti. Veneţia, care 
se temea de izbânda Austriei în aceste părţi, întru cât împăratul 
avea pretenţii asupra Dalmației, ţinea cu Turcii și căuta, pe cât 
putea, să ţie în frâu pe Uscoci ë). În 1596 cetatea turcească Klis, 
la marginea Herțegovinei, fu atacată de Uscoci şi de ţărani şi 
luată cu asalt”). Mişcarea revoluţionară a Slavilor luă avânt, 
Turcii se temeau chiar de un atac la Sarajevo ê), însă pașa de 


1) Hurmuzaki, Documente, XII, p. 1122 şi 1261—2 şi Sârbu, o. c., I, p. 
135—136. 

23) Hurmuzaki, Documente, XII, p. 1269. Un spion raguzan în slujba Ligii 
la Lovcea, ibid., XII, p. 1268—9. 

2) Hurmuzaki, Documente, XII, p. 36 şi IV—2, p. 34. Nu trebue con- 
fundat cu Marcu Vodă, fiul lui Petre Cercel. 

4) Hurmuzaki, Documente, III —1, p. 311. 

5) Hurmuzaki, Documente, IV—1, p. 266—267 şi Veress, Epistola G. Basta, 
p. 588. 

6) Documente în legătură cu această chestie, I. Tomić, Tpaua aa uCTOpiy 
nokpera na Bankany nporas Typaxa kpajem XVI u nouerkou XVII seka 
(Contribuţii la istoria ridicărilor revoluţionare din Balcani împotriva Tur- 
cilor la sfârşitul sec. XVI şi începutul sec. XVII), în Zbornicul Academiei din 
Belgrad, ser. II, VI (1933). 

7) Ibidem, p. 33—37. 

8) Ibidem, p. 46. 

Bosnia începu cu 10.000 de oameni asediul Klisului. Cetatea 
opuse o eroică apărare, care avu un mare răsunet în lumea cre-: 
ştină. Răsculaţii din Klis intră în legătură cu Austria și trimit 
soli la Viena 1), viceregele spaniol dela Neapole trimise corăbii 
în ajutorul asediaţilor, un trimis al papei venise să încerce să 
introducă merinde în cetate 2), dar Veneţia se opuse la trecerea 
ajutoarelor şi în cele din urmă oraşul, după luni de împotrivire, 
cade sub stăpânirea Turcilor 2). În tot timpul tragediei dela Klis 
poporul croat din Dalmația, supus Veneţiei, fusese de partea 
asediaţilor, se făceau rugăciuni în biserici pentru ei şi fără voia 
Veneţiei porniră ajutoare de voluntari spre cetate 4). Imperialii 
întreabuinţară pe un croat, George Lencovici, numit general al 
Croaţiei ca șef de voluntari pentru a strânge voluntari și a libera 
Klisul, dar încercările sale de a pătrunde în cetate fură respinse 
de Turci 5). 

După căderea cetăţii Klis, Lencovici, care se retrăsese în Italia, 
trece în toamnă la Praga cu scrisori către împărat, principele 
Ardealului și domnul Țării Românești Mihai, a cărui faimă ajun- 
sese deci până în aceste părţi. Scrisorile priveau ajutorul ce se cerea 
pentru creştinii dela Adriatica, ca să se poată scula împotriva 
Tureilor 8). 

În Herţegovina, voevodul Grădan se răscoală în 1597 şi adună 
pe catolicii de acolo şi din Albania, cerând ajutor Austriei”). 
La Ipek, vechea patriarhie sârbească, încă din 1592, patriarhul 
Iovan se pusese în funtea mișcării, intrând în legătură și cu ceilalţi 
reprezentanţi ai clerului ortodox din Peninsula Balcanică. Oameni 
săraci și lipsiţi de conducători militari, Sârbii din acele părţi fură 
însă repede înfrânți de Turci 8). 


1) Ibidem, p. %70. 

2) Ibidem, p. 55. 

2) I. Tomić, [pan Kauc y 1596 romunu (Cetatea Klis la anul 1596), Bel- 
grad, 1908, (studiu amănunţit asupra luptelor dela Klis). 

$) I. Tomić, în Zbornic, VI, p. 58. 

5) Ibidem, p. 124. 

*) Ibidem, p. 298. 

7) Stanojević, Hcropja Cpncxora napona (Istoria poporului sârbesc), ed. 
III, Belgrad, 1926, p. 266. , 

8) I. Tomić, Ileuku narpujapx logan un noxper xpuuţuana Ha Pankanckor 
nonyocrpoBy (1592—1614) (Patriarhul Iovan din Ipek şi răscoala creştinilor 
din Peninsula Balcanică, (1592—1614), Zemun, 1903. 

În Serbia. veche se formară bande de haiduci, care un moment 
dat pătrunseră pe neașteptate în Sofia şi prădară oraşul (1595 
în primăvară). Turcii exercitară o răzbunare sălbatecă, luară 
moaştele Sfântului Sava, patronul Serbiei, dela mănăstirea Mileșevo 
şi le duseră la Belgrad, unde le arseră (Aprilie 14595). Dar izbânda 
lui Mihai impotriva lui Sinan paşa deşteaptă noi nădejdii și în 
anii următori se iscară alte turburări în diferite locuri ale Serbiei 1). 

În Macedonia şi în Albania poporul se ridică de asemenea sub 
conducerea șefilor lui religioși. Încă din 1595 se produseseră turbu- 
rări în nordul Albaniei şi răsculații încercară să pătrundă în Zeta 
(Muntenegru) și să ia portul Dulcigno odată cu cetatea Scutari 
(Skadar) 2). Căpetenia religiei ortodoxe din aceste părţi era pa- 
triarhul dela Ohrida, Atanasie. El provoacă o răscoală la Cimara 
în Epir și din acest port spera să obţie ajutor din Italia și din 
Spania 2). În Ianuarie 1596 sosea în taină la Corfu Atanasie, 
« un prelat grec de 36 de ani, persoană foarte discretă şi inteligentă, 
cu înfăţişare plăcută ». Vorbea lingua franca (levantină) și arată 
că are sub jurisdicţia sa 18 episcopate. El cere ca Spaniolii să 
debarce la Durazzo şi Valona şi poporul întreg se va ridica. In 
Ohrida se afla un oarecare şef local, Zaharia, un prelat, care se 
bucura de o mare trecere şi era în corespondenţă cu viceregele 
spaniol din Neapole 4). Scrisoarea lui Atanasie către comandantul 
venețian din Corfu s'a păstrat. El se intitulează « arhiepiscopus 
Primi Justinianae, Achridesium, Vulgariae, Serviae, Albaniae, 
Valachiae, Moldaviae, Litvaniae, patriarca Rossiae (?) >. 5). În 
Iulie patriarhul începe să fie grăbit, trimite soli noi arătând că 
are la îndemână 6000 de Albanezi, dar duce lipsă de arme şi 
primind asigurări, răscoala începe în August ê). Atanasie se retră- 
sese dela Ohrida și stătea la malul mării, la Cimara, unde Grecii 
şi Albanezii îl socoteau ca sfânt. De aș avea arme, spunea el, 
aş ridica Bulgaria, Serbia, Valachia Mică, Albania şi o parte a 
Greciei 7). Valachia Mică este de sigur regiunea locuită de Aro: 


1) Stanojević, o. c., p. 266. 

3) Tomić, în Zbornic, VI, p. 2—3 şi 5. 
2) Ibidem, p. 16. 

4) Ibidem, p. 20—21. 

5) Ibidem, p. 22—23. |. 

% Ibidem, p. 195—201. 

7) Ibidem, p. 209. 

mânii din Acarnaia şi această denumire la 1596, cât şi rolul Aromâ- 
nilor în aceste mișcări, au o deosebită importanţă. În Decemvrie 
însă situaţia lui Atanasie se agravează. El stă inchis la Cimara 
cu căpitanii albanezi, iar Turcii sânt stăpâni în ţară!). Deşi 
Spaniolii trimit puști, cuirase, plumb, etc., Albanezii supăraţi de 
eșecul mișcării și de lipsa de ajutor, vor să lapideze pe patriarh, 
învinuindu-l că a pornit o mișcare nesăbuită 2). În toamna anului 
1597, Atanasie se refugiase în Italia, la Ancona, unde se întâlnise 
cu șeful croat Lencovici, şi de acolo trimite şi el scrisorile sale 
către Mihai Viteazul 2), nădejdea tuturor ortodoxilor. În 1599 se 
anunţa că patriarhul s'a îmbarcat :din nou cu arme şi bani spre 
Peninsula Balcanică dar nu mai cunoaştem rezultatele acestei 
încercări 4). 

O mișcare mai importantă avu loc în mijlocul Sârbilor dir 
Banat, ţinut care se afla atunci sub cârmuirea pașei dela Timi- 
şoara 5). Încă dela începutul anului 1594, înainte de răscoala lui 
Mihai, Sârbii din Banat, a căror viaţă era grea din cauza ierna- 
tecului trupelor turcești, se răscoală în frunte cu episcopul lor: 
În Iunie 1594 banul Sava și vlădica Teodor al Sârbilor adună 
pe toţi cnezii, spabhiii și poporul la Vârşeţ şi jură credinţă lui 
Sigismund Bathory în fața solului său, Moise Secuiul €). I se ofe- 
rise chiar lui Sigismund titlul de despot al Sârbilor 7). Cetele sår- 
bești atacă garnizoanele turcești, dar o oaste mai mare nu se 
poate forma. În două lupte mici Turcii sânt învinși, dar în cele 
din urmă ei aduc în Banat pe Tătari, cari pradă regiunea în chip 
îngrozitor. În alte două lupte cetele sârbești sânt înfrânte și răs- . 
coala e înnăbuşită 8). 


1) Ibidem, p. 247. 

3) Ibidem, p. 251—252. 

3) Ibidem, p. 298. 

t) Ibidem, p. 315. Un studiu important despre Atanasie şi călătoriile lui 
în Europa, legăturile cu Rudolf II şi încercările lui de răscoală, N. Milev, 
Oxpuackuar narpuapx ATanaciu H CKUTaHHATA MY Bb uyGOuna (1595—1615) 
(Patriarhul Ohridei Atanasie şi rătăcirile lui în străinătate (1595—1615), în 
Hasecrua Hcr. Plpyxecrea, Sofia, V, (1922), p. 113—128. 

5) I. Tomić, O ycranky Cp6a y Bamary 1594 romune (Despre răscoala 
Sârbilor în Banat, în anul 1594), Belgrad, 1899. 

*) Veress, Documente, IV, p. 77—79. 

1) Crăciun, Cronicarul Szamoskăzy, p. 91—98. 

8) Tomić, o. c. 

În anul 1597 Sârbii de dincolo de Dunăre, de sigur în legătură 
cu cei din Banat, atacă, după sfatul lui Mihai Viteazul, Cladova 
şi iau orașul, dar strâmtoraţi de Turci, trimit o solie, de astădată 
la Târgovişte, cerând lui Mihai să treacă Dunărea cu oastea lui, 
căci 10.000 de Sârbi îl așteaptă şi sânt gata să-şi puie capul pentru 
domnul român 1). Numeroși Sârbi trec Dunărea și se înrolează 
în oastea domnească, în frunte cu Baba Novac, unul din cei mai 
vitezi căpitani ai lui Mihai, care pătrunse într'un rând cu cetele 
sale până la Vraţa, în Bulgaria 2). 

Și mişcarea sârbească, după încercarea nefericită a lui Sigis- 
mund Bathory se îndrepta 'către Mihai Viteazul, ca spre con- 
ducătorul firesc al întregii mișcări creştine ortodoxe. 

Răscoalele din Bulgaria. Bulgaria izolată de statele catolice 
europene, cu totul supusă de Turci, era într'o situaţie şi mai grea 
decât Serbia şi ţările de lângă Adriatica. Era totuşi acolo o orga- 
nizaţie care îngăduia creștinilor să nădăjduiască ridicarea popo- 
rului și în Bulgaria. Anume, un număr de sate creştine formau 
comunităţi privilegiate, sate de voinici, martologi, socolari sau 
dervengii. Ele erau autonome și aveau o organizare militară ase- 
mănătoare cu a satelor de curteni dela noi, sub cârmuirea voe- 
vozilor şi cnezilor locali/ La rândul lor, aceştia ţineau de guverna- 
torii otomani 2). De aceea şi Mihai Viteazul, cu prilejul expedițiilor 
lui în Bulgaria, a căutat să aducă în ţară câţi mai mulţi din acești 
bulgari pentru oștile lui. Pe de altă parte pătrunderea raguzanilor 
negustori şi' a clerului catolic în Bulgaria a putut da naştere unei 
propagande pentru mișcarea de liberare 4). 

“În adevăr, în urma incursiunilor lui Mihai dincolo de Dunăre, 
o mare mişcare se produce printre Bulgari. Centrul ei a fost la 
Târnova, unde stătea mitropolitul grec Dionisie Rally. Acolo se 
păstrase amintirea gloriei vechilor țari bulgari şi, pe neașteptate, 
“se descoperi un urmaș în linie directă a lui Sișman, ultimul ţar 
bulgar. í 


1) Walter, în Papiu, Tezaur, I, p. 45—46. 

2) Crăciun, o. c., p. 113 şi 144, 12.000 de Sârbi fuseseră aşezaţi de Mihai 
în ţară, 

2) C. Jirecek, Hcropua na Brnrapurt (Istoria Bulgarilor), trad. Diamandiet 
şi Raief, Sofia, 1929, p. 341. 

4) Ibidem, p. 348—349. 

În ajutorul noului ţar alergară 2000 de haiduci, cari participară 
alături de Sârbi la atacul Sofiei, în 1595. Dar Sinan pașa trecând 
spre Rusciuc, unde se concentra armata ce urma să lupte cu Mihai 
la Călugăreni, înnăbuşi răscoala. Cei mai mulţi dintre răsculați 
cari izbutiră să scape cu vieaţa, se adăpostiră mai târziu în Ţara 
Românească, iar «urmașul lui Sişman» cu copiii lui ajunse în 
cele din urmă tocmai în Rusia1)/ 

Vecinătatea Bulgariei de Țara Românească a făcut pe locuitori 
să-și îndrepte dela început nădejdiile spre viteazul domn român şi 
legăturile lui cu această ţară au fost foarte strânse. În memoriul 
său către ducele de Toscana, Mihai spune în trei rânduri, ca un 
titlu de glorie, că a colonizat în ţară numeroși Sârbi și Bulgari 2). 

În 1596 se găsea în taină la Alba-lulia, la curtea lui Sigismund 
Bathory, un delegat bulgar, care-i cerea să ajute pe Mihai să 
cucerească Bulgaria. Bulgarii, zicea el, îl așteaptă înarmaţi, as- 
cunşi în păduri și speră că aliaţii vor putea ajunge până la Adria- 
nopol 2). În Veneţia se știa că tratativele lui Mihai cu capii Bul- 
garilor sânt pregătite de mult în vederea unei răscoale împotriva 
Turcilor (1599) 4). La Târgovişte, lângă Mihai, era un preot bulgar, 
Arsene, care servea de tălmaci solilor 5). 

Şi în Bulgaria Mihai era așteptat ca un liberator şi poate lucru- 
rile ar fi avut un rezultat mai serios, dacă împrejurările n'ar fi 
abătut pe voevodul român din calea pe care şi-o alesese dela în- 
ceput, lupta alături de creștini împotriva Tureilor. 

Mișcările Grecilor. Clerul și nobilimea grecească. "Mihai Viteazul 
a fost în legături strânse cu conducătorii Grecilor, întâi prin 
unchiul său, Iane banul, apoi prin Andronic Cantacuzino, care, 
‚cum am văzut, îl ajutase să capete domnia. Prin aceștia se făcea 
legătura domnului român cu adevărații conducători ai mişcării 
creştinilor din Balcani, căci, în lipsă de conducători politici, capii 
bisericii se puseră în fruntea răscoalei, ei o pregătiră, şi fură re- 
prezentanţii diplomatici ai populaţiei față de puterile creştine. 

1) Ibidem, p. 358. 

3) Luptele lui Mihai Viteazul povestite de el însuşi, Biblioteca Asociaţiunii, 
Sibiu, 1926, p. 13, 23, 24—25. Cf. Veress, Documente, IV, p. 247—248 şi V, 
p. 96—100 şi 147—119. 

3) Makușev, Monumenta Slavorum Meridionalium, Il, p. 15—76. 

4) Hurmuzaki, Documente, III —2, p. 298. Cf. Isopescu, în Acad. Rom., 


ist. ser. III, X, p. 97. 
5) Hurmuzaki, Documente, XII, p. 1268. 


www.dacoromanica.ro 


RIDICAREA CREȘTINILOR DIN PENINSULA BALCANICĂ 49 


Aceşti capi ai bisericii erau Greci, nu numai în Grecia propriu 
zisă şi la patriarhie, dar chiar în toată Macedonia şi Bulgaria 
(nu însă la Ipek, în Serbia), unde clerul grecesc izbutise, în veacul 
al XVI-lea, să înlocuiască pe cel naţional. 

La Constantinopol erau două partide, una mai prudentă, 
care socotea că Grecii trebue să se împace cu Turcii şi să obţie 
cât mai mari avantajii, alta care voia să înceapă o mare răscoală 
"creştină împotriva sultanului. Amândouă partidele se găsesc în 
relaţii strânse cu Mihai Viteazul. În fruntea celor pașnici era o 
mare personalitate, patriarhul Alexandriei, Meletie Pigas (1). El 
ţinea de fapt şi locul patriarhului ecumenic și avem dela dânsul 
o bogată corespondenţă cu împăratul Rudolf II, cu Mihai Viteazul, 
Ieremia Movilă şi fratele său, Gheorghe mitropolitul Moldovei, 
mitropolitul Eftimie al Ungro-Vlahiei, etc. 2).' Meletie Pigas îi 
scria lui Mihai îndemnându-l să se împace cu Turcii și oferind să 
mijlocească pacea a)/ În această operă luase înţelegere și cu solul 
englez, dușmanul Ligii şi lucrau de comun acord ca să-l convingă 
pe domn 4).'* De asemenea împăratului Rudolf II îi scria 
prin Mihai, rugându-l să încheie pace cu Turcii « căci pacea e mai 
bună decât războiul »5)/ Țarului Rusiei îi spunea că Mihai este 
faţă cu dânsul «ca un fiu ascultător»). Deoarece Mihai nu se 
arătase tocmai fiu ascultător şi urma cu războiul împotriva Tur- 
cilor, patriarhul ajunge să se plângă că e în grea situaţie față de 
Turci din această cauză şi cu greu a putut scăpa dela moarte”). 

> În schimb, Cantacuzinii, ruda lor, Dionisie Rally și alţi prelați 
se pare că pregătiseră de mult o mișcare creştină şi așteptau numai 
prilejul nimerit ca să deslănţue lupta. 


1) Q. Dousa, De itinere suo Constantinopolitano epistola, Leyda, 1599, 
p. 42—48 şi 69—70. 

3) Malișevskji, Anercanapincrin narpiapxr, Meneriu Marac» (Patriarhul 
Alexandriei Meletie Pigas) I, Kiev, 1872, Hurmuzaki, Documente, XIII, p. 
345—352 şi Traduceri de Litzica şi G. Murnu, p. 315—320 şi 375—398 şi 
Hurmuzaki, Documente, XIV—1, p. 106 și urm. W. Regel, Analecta bizantyno- 
rossica, Petersburg, 1891, cu un studiu asupra manuscriselor acestor scrisori. 

2) Hurmuzaki, Documente, XIII, (Traduceri), p. 315—318 şi XII, p. 299. 

4) Hurmuzaki, Documente, III—1, p. 467 şi 519—520. (Scrisoarea lui 
Mihai din 1597). 

5) Malișevskji, o. c., I, p. 616—617. 

¢) Regel, o. c., p. 113. 

?) Malişevskji, o. c., I, p. 618 (din 1598). 

În 1594 Laurențius Paleolog arhiepiscop de Cipry, trimis de 
fruntagii bisericii grecești din Constantinopol, sosi la curtea lui 
Sigismund Bathory, trecu apoi la Praga, la împărat, şi în sfârșit 
la Roma cu o tainică solie, îndemnând pe principi să pornească 
războiul cu Turcii cu îndrăzneală şi la trecerea Dunării se vor 
ridica Grecii, Bulgarii şi Sârbii 2), 

Avem foarte puţine ştiri precise despre mişcările ce s'au produs 
atunci în Grecia, La 1600, se aducea la curtea austriacă o lungă ` 
plângere în grecește, adresată de «poporul lui Hristos din Epir, 
Macedonia și Grecia » către fruntaşii săi bisericeşti, în care Grecii se 
arătau gata să moară pentru credinţă și aşteptau semnalul răscoalei 2). 

Știri mai interesante aflăm dintr'un raport foarte important, 
pe care îl făcea în Polonia la începutul anului 1603, un prelat 
rutean asupra întâmplărilor din Grecia. 

El vorbește de magnații greci din Peloponez, dela Sparta, 
cari continuă să se împotrivească Turcilor în locuri inaccesibile 
în munţi, deasupra mării. Ei fac mari pagube, atât Turcilor cât 
şi creștinilor și se luptă într'un război neincetat pentru libertate, 
având un fel de republică a lor. Turcii nu pot fi pe pace nici o oră, 
făcând numai expediţii de pedeapsă. Mitropolitul de Larissa a 
sosit la Roma, «a fost alungat din scaun de Turci, cari l-au invi- 
nuit că avusese înţelegere cu Mihai- Vodă şi că i-a trimis bani. Aceeaşi 
vină au dat-o şi altor mitropoliți mai însemnați, precum şi lui Can- 
tacuzino, care a fugit împreună cu alți bănuiţi şi este acum la îm- 
părat ». Adaogă că mitropolitul de Larissa a fost caterisit la 
cererea Turcilor şi acum e la Roma, unde s'a arătat favorabil 
unirii bisericilor şi tratează cu catolicii pentru eliberarea Greciei, 
mai ales a Peloponesului 2). Ştim din alte izvoare cine era acel 
mitropolit de Larissa, care avea înţelegere cu Mihai. El se numea 
Dionisie și fusese caterisit de patriarh în anul 1601. În actul de 
numire al urmașului său, Theonas, patriarhul spune că a pregătit 
şi a uneltit o răscoală împotriva sultanului Mehmed, pentru care 
lucru a fost scos din scaun 4). Mai târziu, Dionisie s'a întors în 


1) W. Bethlen, Historia Transylvaniae, ed. 1749, p. 497. 

3) Hurmuzaki, Documente, XII, p. 907—908. 

3) Golubev, Ilerp Moruna (Petre Movilă) (anexe), Kiev, 1858, p. 179—4181. 

4) D. Sarros, Matluov Ileionowmolov dos orniuzevrixd. (Cuvântare stål- 
pnică a lui Maxim din Peloponez), în 'Azagoruixă Xgowxd, III, 1928, p. 
178—179. 

Epir la 1641 şi a încercat o nouă mișcare în legătură cu ducele 
francez de Nevers, mişcare însă înnăbușşită de către Turci!). 
Dar tot din scrisoarea pomenită mai sus rezultă că principalul 
conducător al mişcării dela Constantinopol, care avea legături cu 
Mihai, a fost Cantacuzino. Cine să fie acest Cantacuzino, ce se 
afla refugiat la curtea împăratului Rudolf II? Am văzut că Mihai 
a fost ridicat în scaun cu ajutorul lui Andronic Cantacuzino, fiul 
lui Șeitan Oglu. Acesta este de sigur personajul care avusese 
legături tainice cu Mihai şi fusese silit să fugă la împărat. Mai 
târziu, în domnia lui Radu Mihnea, care călătorise în Apus, fiii 
lui Andronic, vin în ţară, situaţia dela Constantinopol a familiei 
fiind pierdută, şi ei sânt începătorii Cantacuzinilor dela noi 2). 
Aşa dar, Mihai era în legătură cu o mare conspirație a clerului 
şi a nobilimii grecești şi capii ei îl puseseră în scaun, de sigur tocmai 
în vederea luptei de eliberare împotriva Turcilor. Grecii din tot 
Imperiul Otoman doreau înălţarea lui și solul venețian din Con- 
stantinopol scria că foarte mulţi au emigrat de teama Turcilor, 


1) Ibidem, p. 169 şi urm. și P. Aravantinos, Xgovoyeapla zic 'Hnelgov 
. (Cronica Epirului), III, Atena, 1856, p. 220—223. Asupra acestor două studii 
mi-a atras atenţia d-l V. Papacostea. 


23) De obicei se socoate că Andronic Cantacuzino a fost vistier al lui 
Mihai Viteazul şi l-a slujit ca boier în ţară (Iorga, Despre Cantacuzini, p. 
XLI—XLIV. Filitti, Arhiva Cantacuzino, p. XXV, se îndoiește de această 
identitate), dar Andronie vistierul e altă persoană, căci pe când Andronic 
Cantacuzino iscăleşte cu numele său de familie, fără titlu de vistier (Hurmu- 
zaki, Documente, XI, p. 373—374), acesta iscăleşte simplu, Andronie vistier 
(Hurmuzaki, Documente, III—4, p. 330) şi n'a lipsit din ţară dela 1592, de 
când a fost numit vistier (Acad. Rom., ms. 2530, t. 521—530, copii de Hrisoave 
din Februarie-Martie 1592), până la 1600 (cu o întrerupere sub Alexandru 
cel Rău), pe când Cantacuzino apare ca un magnat constantinopolitan. 
Uciderea lui de către sultanul Ahmed III ( 1595) e o legendă târzie, 
culeasă de Cantemir (cf., Genealogia Cantacuzinilor, ed. N. Iorga, p. 32). 
Andronie vistierul avea proprietăţi în judeţul Buzău, cumpărate dela 
țărani (Filitti, o. c., p. 51 şi T. Codrescu, Uricarul, XVI, p. 30—32 şi 
312—318), a fost împreună cu alți boieri locţiitor în scaun, pus de 
Mihai la Iași (Cronica anonimă, ed. Ioanid, p. 67) și era socotit de 
raguzanul Paolo Giorgio rudă a domnului (Veress, Documente, VI, p. 93—96), 
ceea ce nu putea fi un Cantacuzino. Nu știm însă ce fel de rudă a fost cu 
Mihai. Acest Andronie vistier, zice Paolo Giorgio, era partizanul împăcării 
cu Turcii, ceea: ce iarăși nu se potriveşte cu Andronic Cantacuzino, care tocmai 
ațâţa răscoala împotriva 'Turcilor. 

fiind partizanii lui Micali t). Numele său era cunoscut în Grecia 
şi prin închinările ce le făcea mânăstirilor grecești. Astfel egu- 
menul Eugen dela Simo-Petra (Muntele Atos) se afla la Bucu- 
reşti în 1599 şi Mihai îi închină biserica ridicată de dânsul, Sfântul 
Nicolae, numită și Mihai Vodă din Bucureşti 2). Alte danii ale 
domnului român se îndreptau şi spre mânăstirea Xenofon, tot 
dela Muntele Atos 2). Starețul dela mânăstirea Sf. Sava dela 
Ierusalim se plângea însă cu lacrimi în Rusia că « de când a inceput 
țarul turcesc război mare cu împăratul şi cu voevodul munte- 
nesc, din toate părţile s'au tăiat milosteniile » 4), ceea ce arată 
lămurit unde era izvorul acestor milostenii, cari vor îi mărit numele 
şi faima domnului român. 

De aceea dintre ierarhii şi scriitorii greci, mulți se puseră în 
slujba lui Mihai așteptând dela dânsul mântuire. Între aceștia 
mai însemnați sânt Dionisie Rally Paleolog, „mitropolitul de 
Târnova şi scriitorii Stavrinos și Palamed, cari merită o cercetare 
mai de aproape). 

Mitropolitul Dionisie Rally. Mitropolitul Dionisie Rally era 
unul din principalii conducători ai marii mişcări grecești. Era 
nepotul lui Andronic Cantacuzino, întru cât mama lui era fiica 
vestitului Șeitan Oglu °). Întâia oară îl întâlnim la 1583 ca episcop 
de Cyzic, stabilit însă în Polonia și în corespondenţă cu nunțiul 
papal 7). El era fără îndoială un «latinofron », un prelat grec cu 
legături cu papa. El făcuse studii la Roma și papa Grigore XIII 
l-a trimis în Polonia cu o biblie latină adresată vestitului cneaz 
Constantin de Ostrog, care pregătea publicarea Bibliei în slavonește*). 


17 Hurmuzaki, Documente, IV—2, p. 38. 

3) Cipariu, Arhio, p. 311—317, Smirnakis, Tò “Aylov:”Ogos (Sf. Munte), 
Atena, 1903, p. 588 şi Syrku, Onucanie 6ymarb Ilopb. Ycnencraro (Descrierea 
hârtiilor lui Porfirie Uspenski), p. 268. 

83) Hurmuzaki, Documente, XIV—1, p. 102. 

. 4) Muraviev, Cnowenie cb Bocrokomr (Legăturile cu Orientul), I, p. 284. 

5) Despre Nichifor Dascălul, un alt prelat grec prieten cu Mihai, v. mai 
jos, cap. XIV. 

- €) Filitti, Arhiva Cantacuzino, p. XXIII. 

) Korzeniowski, Catalogus actorum expeditions romanae, Cracovia, 1889, 
p. XXXII. 

8) C. Theiner, Annales ecclesiastici, III, p. 431 și Harlampovici, Banagno- 
Pycxie umonsi (Şcolile din Rusia apuseană) Kazan, 1898, p. 254, scrisori din 
Iulie şi Septemvrie 1583. Constantin de Ostrog ceruse papii’ învățați greci 
pentru traduceri. 

El ajunse apoi profesor la școala înfiinţată de acel nobil ru- 
tean la Ostrog şi omul său de încredere, sfătuindu-l să aducă 
şi iezuiţi la şcoala lui1). În același timp Dionisie ajunsese abate 
al unei mânăstiri din Carpaţii Poloniei, la Drohobiz 2). În cele 
din urmă însă fu îndepărtat dela Ostrog, după cererea prelatului 
ortodox Moscopol, care câștigase increderea cneazului ê). Pe la 
1585 Dionisie se afla la Constantinopol şi e numit mitropolit 
de Târnova, în Bulgaria, de patriarhul Ieremia II. Deşi avea 
contra candidat pe Pahomie din Lesbos, fratele unui mare negustor, 
izbutește să ia scaunul vacant graţie sprijinului « arhonţilor dela 
Galata », adică a rudelor sale, Cantacuzinii 4). Peste câţiva ani, 
la 1590, patriarhul Ieremia II îl trimite cu o importanță misiune 
pe lângă ţarul Fedor al Rusiei. Mitropolitul dela Moscova fusese 
proclamat patriarh şi Dionisie însoţit de alţi ierarhi aducea con- 
firmarea patriarhiilor din Orient (afară de a Alexandriei) 5). Dio- 
nisie se intitulează Cantacuzin şi Paleolog și e primit cu mare 
onoruri de ţar, pe care îl binecuvântează și-i aduce daruri, între 
altele un inel împărătesc. Patriarhul Ieremia scria ţarului: « Am 
ales pentru această solie pe mitropolitul de Târnova, domnul 
Dionisie din neamul împăraţilor, descendent din Cantacuzini şi 
Paleologi, cari mai înainte au ţinut sceptrul Constantinopolului, 
prietenul nostru. .. mitropolit de Târnova şi al întregii ţări bulgă- 
rești €). Interesant este că Dionisie trecuse prin Moldova în drumul 
său spre Moscova, deoarece fusese trimis şi la domnul Moldovei 
(Petre Șchiopul), ca să ia și iscălitura ierarhilor moldoveni pe 
actul înfiinţării patriarhiei rusești 7). 

În adevăr, pe actul patriarhal apare iscălit ultimul, cu litere 
slavone, şi Gheorghe Movilă mitropolitul Moldovei °). În Mai 
e 

1) Harlampovici, o. c., p. 255—256. Dionisie își zicea de pe atunci Pa- 
leolog. 

3) Korzeniowski, o. c., Paleologus Dionysius. 

2) Harlampovici, o. c., p. 256. 

4) Malişevskji, Meneriu Tlurac (Meletie Pigas), I, p. 248, tot acolo despre 
legăturile lui Dionisie Paleolog, încă de pe atunci, cu Nichifor Dascălul, p. 252. 

5) Muraviev, o. c., I, p. 232, capitol intitulat, Sosirea mitropolitului Târnovei 
Dionisie. 

€) Ibidem, p. 239—240, amănuntele primirii soliei, p. 240—255. 

7) Ibidem, I, p. 247. 

8) Regel, Analecta byzantino-rossica, Petersburg, 1891, p. 91 şi reproducere 
în fototipie. 

1591 sosise Dionisie la Moscova, iar plecarea lui avu loc tocmai 
la începutul anului următor!). La întoarcere el se opreşte la 
Lemberg, de unde trimite țarului o cerere de ajutor pentru biserica 
ruteană de acolo). De atunci începu Dionisie să se amestece 
în trebile Principatelor. Petre Șchiopul abdicase, neputând plăti 
tributul însă era, cum se știe, susținut de Cantacuzinii din Con- 
stantinopol. Dionisie, la întoarcerea sa din Moscova, întâlni pe 
fostul domn în exil în Polonia şi-i făgădui să-l împrumute cu 
imensa sumă de 100.000 de taleri, ca să poată plăti tributul împă- 
ratului turcesc. Din scrisoarea unui demnitar turc, Ali ceauș, 
trimis în Polonia către Petre Șchiopul, rezultă că Turcii «se bucură 
că ai întâlnit acolo pe Dionisie, vlădica de Târnova » care a propus 
acest împrumut, căci atunci domnul pribeag s'ar putea întoarce 
în scaun 8). Fie că împrumutul nu putu fi împlinit, fie din alte 
pricini, Petre Șchiopul nu s'a mai întors niciodată în scaun, ci a 
murit în exil. 

Acest prelat cu multe şi înalte relaţii, care putea dispune un 
moment dat de sume așa de mari, a jucat un rol însemnat în 
mişcarea creștină din vremea lui Mihai Viteazul şi a fost unul din 
sfătuitorii politici ai marelui domn 4). 

În 1596 Dionisie Rally se afla la scaunul său din Târnova 
şi încercase zadarnic să câștige pe Sigismund Bathory în favoarea 
Bulgariei 5). Legăturile sale cu Liga se făcură prin Raguzani, 
cari aveau la Târnova o colonie a lor şi mai ales prin agentul 
împăratului, Paolo Giorgio. În Martie 1597, Rudolf II îi trimetea 
o scrisoare îndemnându-l să răscoale pe Bulgari, la care el răspunde 
cu entuziasm €). Tot atunci, cu prilejul unei călătorii la Nicopole, 
mitropolitul scrie lui Mihai în italienește prin doi călugări trimiși 
în taină şi arată că e gata să-l slujească cu armele împreună cu 


1) Ibidem, p. XCIX—C. 

3) Szaraniewicz, KOGunennoe Hananie (Publicaţie jubiliară), Lemberg, 1886, 
p. XCI (15 Iunie 1592), semnează Dionisie mitropolit de Târnova și exarh 
al marii şi micii Rusii. In Ianuarie 1593 un sol rus aducea la Constantinopol 
lui Dionisie 100 de galbeni din partea ţarului (Muraviev, o. c., I, p. 266). 

3) Manuscrisul Bibliotecii Zamoiski, Varşovia, Nr. 1790, î. 81, text polon. 

4) Cf. pentru legăturile lui Dionisie cu Mihai, N. Iorga, :Sfătuitorul bizantin 
al lui Mihai Viteazul, mitropolitul Dionisie Rally- Paleolog, în Revista Istbrică, 
V, 1949, p. 26—35. 

5) Isopescu, o. c., în Acad. Rom., ist, ser. II, X, p. 104—107. 

6) Veress, Documente, V, p. 59—60 şi 68—69. 

toți Bulgarii. Sfătuește pe domnul român să nu încheie pace cu 
Turcii, «căci atunci primejdia ar cădea pe spatele nostru»). 
Împreună cu toţi ceilalţi episcopi bulgari el îndeamnă tot poporul 
să se răscoale și chiamă armele românești ale lui Mihai în ţara 
lui 2). «Măria ta ne-ai poruncit nouă creștinilor de dincoace de 
Dunăre să fim gata... să batem pe păgâni», scrie Dionisie lui 
Mihai. El a adunat arme, bani, provizii de grâu, a chemat chiar 
pe mitropolitul dela Adrianopol să-l ajute). La 1598, graţie 
acţiunii lui Dionisie, solii imperiali la Târgovişte puteau spune că 
dacă Mihai ar trece Dunărea, « Bulgarii, Sârbii și Albanezii, cari 
sânt de aceeași religie cu dânsul, sar uni cu el»4). Dionisie a 
considerat de imperiali ca şeful spiritual a] Bulgarilor, iar Mihai 
şeful militar 5). 

Turcii însă aflară de uneltirile și pregătirile mitropolitului și-l 
chemară la Constantinopol ca să-l judece. Dionisie știu să înlăture 
primejdia, cumpărând cu bani pe cadiul (judecător) şi ceaușul 
turcesc dela Târnova. Dar ordinele dela Stambul urmează tot 
mai insistente, de trei, de patru ori, ca mitropolitul să fie trimis 
neapărat acolo. Optsprezece zile a stat Dionisie ascuns, neştiut 
de nimeni, într'o casă din Târnova, apoi pleacă din oraş şi-și 
găsește scăparea peste Dunăre, în Ţara Românească °). De acum 
rămâne pe lângă Mihai ca un sfătuitor și un prieten. Sfaturile lui 
erau întotdeauna aceleaşi, să renunţe la Ardeal, la alte planuri, 
toate siorţările domnului să fie îndreptate spre cruciate, să cuce- 
rească Bulgaria, să-și ia reședința la Sofia”). După cucerirea 
Ardealului de către Mihai, încă din Decemvrie 1599 era la Alba- 
Iulia alături de domn, sfătuindu-l mereu să nu uite marea lui 
misiune, pentru care era menit 8), 

Când Mihai ajunse stăpân și al Moldovei, îl găsim pe Dionisie 
la Iaşi, unde prezidează ca vechil al Mitropoliei Moldovei soborul 
de episcopi și mitropoliți pentru caterisirea mitropolitului Mol- 


1) Hurmuzaki, Documente, III —2, p. 243 și XII, p. 292, 
2) Ibidem, XII, p. 289—292. 

3) Ibidem, XII, p. 291. 

4) Ibidem, XII, p. 361. 

5) Ibidem, XII p. 370. 

6) Ibidem, XII, p. 565. 

7) Ibidem, XII, p. 552—553 şi III —1, p. 394—396 și 400. 
2) Ibidem, XII, p. 734—733. 

dovei, Gheorghe Movilă care însoțea pe fratele său Ieremia, domnul 
pribeag în Polonia 1). 

Se vede însă că peste puţin timp s'a întors în Ardeal, căci 
imediat după căderea lui Mihai, îl găsim în această ţară şi 
anume în tabăra lui Basta. Prietenia lui Dionisie pentru impe- 
riali a fost constantă şi după uciderea eroului român, a rămas 
alături de asasinul acestuia. În Mai 1602, Basta e silit să se retragă 
în Ardeal în faţa lui Sigismund Bathory şi între haiducii lui era, 
alături de Radu Şerban, viitorul domn al Țării Româneşti și 
« Dimitrie, arhiepiscop al Bulgarilor şi Sârbilor » 2), care este însă 
de sigur Dionisie. Chiar în acel an Dionisie intră în slujba împă- 
ratului Rudolf, primind. o pensie regulată dela dânsul3). În acest 
timp el este întrebuințat de împărat ca sol pentru misiuni la 
suveranii ortodoxi şi astfel, la 1603, Dionisie e trimis cu scrisori 
la Moscova, unde mai fusese cu 12 ani înainte 4). La Moscova, 
Dionisie sosi în Iunie 16045). La graniţă el spusese că are de vorbit 
în taină cu ţarul pentru o chestiune însemnată. După o lungă 
aşteptare e primit în audienţă de ţarul Boris Gudunof, căruia 
i-aduce darurile și scrisorile împăratului. E pus să șeadă la stânga 
împăratului, dar nu primește să vorbească faţă cu boierii. Nu 
ştim sigur care era obiectul soliei tainice, dar e probabil că era vorba 
de falsul ţar Dimitrie, cu care nobilii poloni se pregăteau să atace 
pe ţarul Boris. La întoarcere, Dionisie rămâne opt luni ascuns 
în Litvania, plătit de ţar cu sume mari și blănuri, probabil pentru 
operă de spionaj și propagandă în aceeași chestiune ê). În toamna 
anului 1604 Dionisie se întoarce la Praga, unde reîncepe să încaseze 
pensia dela împărat”). i 





1) N. Iorga, Studii și Documente, IX, p. 29—37. 

2) Crăciun, Cronicarul Szamosközy, p. 163. 

2) Veress, Documente, VII, p. 8—9, 112, 124, 127, 198—199 (anii 1602— 
1604). 

4) Ibidem, VII, p. 153. 

5) S. Bielokurov, Cnucka munnomarnuecruxe nun (Rapoartele diploma- 
ţilor), în C6opnuz Mock. Apxu Munucr. Hnocrp. Abib, V, Moscova, 1893, 
p. 236. 

*) Muraviev, o. c., p. 300—317, dă toate amănuntele asupra acestei solii. 

1) Veress, Documente, VII, p. 230—231. Impăratul voia să-l trimită din 
nou la Moscova, dar mitropolitul se scuză, fiind bolnav. Un moment dat, 
la 1605, e arestat, fiind bănuit de intrigi împotriva împăratului (ibidem, 
VII, p. 240). 

Dar vechea lui idee, liberarea creştinilor ortodoxi de sub jugul 
păgân, nu-i dă liniște nici acum, la bătrânețe. La 1618 şi 1649, 
Carol de Nevers, solul francez la Roma, se înţelesese cu Grecii de 
acolo pentru o răscoală creștină şi intră în corespondenţă cu 
Dionisie. Ni s'au păstrat scrisorile acestuia către ducele francez, 
scrise din Viena, în care renăştea vechea nădejde din vremea lui 
Mihai 1). Bătrânul mitropolit fu înşelat şi de data aceasta în aștep- 
tările sale. El rămâne la Viena şi ultima ştire ce avem despre dânsul 
este. mărturia sa în testamentul voevodului pribeag la Viena, 
Radu Şerban, la 28 Februarie 1620 2). Astfel, la sfârșitul vieţii, 
îl găsim iarăși alături de un tovarăș de arme al lui Mihai Viteazul. 

Stavrinos vistiernicul și Gheorghe Palamed. Grecii aveau pe 
atunci o cultură, pe care n'o aveau ceilalţi ortodoxi. În mijlocul 
lor trăia încă vechea tradiţie clasică și bizantină, prozatori şi poeţi 
au inceput, cu prilejul războiului cu Turcii, să cânte luptele pentru 
credinţă și speranţele lor se îndreptau spre Mihai. Ei și-au pus 
talentul și inspiraţia în slujba marelui erou român, slăvindu-l în 
versurile lor. Aceste poeme de laudă sânt importante pentrucă 
ne arată sentimentele ortodoxilor faţă de Mihai Viteazul. 

Stavrinos vistiernicul, originar din Malsiani (Delvino) 2), care 
se afla în Ardeal la Alba-lulia, pe lângă mitropolitul Dionisie 
Rally €), întrebuințat de Mihai şi ca sol la paşii turcești 5), a scris 
la Bistriţa în Ardeal o vestită poemă grecească a vitejiilor lui 
Mihai (Vitejiile prea evlaviosului și prea viteazului Mihail voevod) ê). 
În această poemă eroică prezintă lupta domnului ca un duel 
izolat între el și împărăţia turcească, neţinând seama de Liga 
Creștină. Pentru Stavrinos Mihai e «onoarea ortodoxilor », «cel 
ce lucra 'pentru ortodoxie şi spera să celebreze slujba la Sfânta 
Sofie, stăruia să unească bisericile din Roma şi Constantinopol 57). 


1) Buchon, Nouvelles recherches sur la principauté de Morée, 1, 1849, p. 
251 şi urm. şi 289—291. Sathas, Nsoshimıx) Dıhohoyla, p. 304—305 
Iorga, în Revista Istorică, V, p, 31—35. 

2) N, Iorga, Socotelile Sibiului, în Acad, Rom .ist., ser, II, XXI, p. 290—291. 

3) Legrand, Recueil de poemes historiques en grec vulgaire, Paris, 1877, 
p. 127. 

4) Hurmuzaki, Documente, XII, p. 742, 

5) Veress, Documente, V, p. 94, 

!) Legrand, o. c., p, 16—127. 

?) Ibidem, p. 111 şi 115. 

Poema lui a fost foarte răspândită şi tipărită în mai multe rânduri 1), 
a pătruns până în Ucraina, unde a fost tradusă și rezumată în 
rusă apuseană ?). 

Pe de altă parte, Gheorghe Palamed, un grec stabilit la Ostrog, 
în Podolia, la curtea cneazului Constantin, scrie şi el o poemă 
în cinstea lui Mihai, intitulată: Istoria ce cuprinde toate faptele, 
vitejiile și luptele strălucitului Mihail voevod 3). Palamed compară 
pe Mihai cu Alexandru Macedon, Hector și Achile și-l ii cr 
un apărător al creștinătății întregi 4). : 

În sfârşit, Matei al Mirelor, un mitropolit grec poet și istoric, 
ce a locuit în Țara Românească după căderea lui Mihai, arată 
că Grecii își puseseră nădejdea în Mihai pentru mântuirea Con- 
stantinopolului din mâinile păgânilor 5). 

* si * 

Încă înainte de ridicarea lui Mihai împotriva Turcilor se 
pregătea în Orient o răscoală generală a creștinilor împotriva 
stăpânirii otomane. Conducătorii acestei mari conspirații au fost 
Cantacuzinii din Constantinopol și rudele lor din cler, precum 
şi mitropoliţii şi episcopii greci cari cârmuiau biserica din toată 
Peninsula Balcanică. Mihai a fost pus în scaun de această con- 
spiraţie, care spera că-i va fi de folos. În adevăr, îndată ce începu 
războiul Ligii Creștine, izbucniră răscoale în Serbia, Albania, 
Bosnia, Herţegovina, Macedonia, Moreia, Bulgaria şi în Banat. 
Toată lumea ortodoxă era în fierbere în frunte cu șefii ei biseri- 
cești. Luptele lui Mihai cu Turcii se încadrează istoriceşte în 


1) D. Russo, Curs manuscris asupra literaturii greceşti în principate, 1919— 
1920. 

3) I. Ştefănescu, Epopeea lui Mihai Viteazul în lumea greco-rusească în 
secolii XVII şi XVIII, în Revista Istorică Română, IV (1934), p. 141—147. 

3) D. Russo, o. c., Mihail Palamidis vistier, tatăl lui Gheorghe era la 
1588 la Lemberg, în legătură cu Stavropighia ortodoxă (Milkowicz, Monu- 
menta confraternitatis. .. Leopoliensis, Lemberg, 1898, I—1, p. 157). La 
1591 Gh. Palamed era la Cracovia şi traducea din româneşte în polonă o scri- 
soare a lui Petre Șchiopul (Veress, Documente, III, p. 295). Despre Gh. Pa- 
lamed şi poema sa, O. Tairali, Poema lui Gh. Palamede, în Literatura şi Arta 
română, IX, 1905, p. 244—253 şi 483—498. Textul grecesc la Legrand, Biblio- 
thèque grecque vulgaire, II, Paris, 1881, p. 483—230. 

4) Tafrali, o. c., p. 484. 

8) Poema lui Matei al Mirelor, în Papiu, Tezaur, I, p. 373. 

această vastă mișcare creştină, el este un luptător pentru orto- 
doxia întreagă. Dar izbândele lui Mihai îl cresc în ochii tuturor, 
nu atât eroica rezistenţă dela Călugăreni, cât mai ales desele 
incursiuni, nemaiauzite până atunci, dincolo de Dunăre, pe pă- 
mântul Turcului, în ţările locuite de creștini. De aceea, el devine 
şeful întregei mișcări, conducătorul moral cel puţin, mai aproape 
de sufletele ortodoxilor decât principii catolici. 

Toţi prelaţii şi luptătorii, până şi cei din colţurile îndepărtate 
din Albania şi Tesalia, se îndreptau cu nădejdea şi apelul lor către 
dânsul. Această înaltă situaţie morală a unui domn român în 
Orient, este una din paginile cele mai frumoase ale istoriei noastre. 

Vechea organizație a armatei românești. Care erau mijloacele 
militare pe care le avea la îndemână Mihai Viteazul ca să obţie 
marile lui izbânde? De sigur, aceste mijloace sânt în legătură 
cu organizaţia militară de atunci a ţării, pe care trebue s'o studiem 
pe scurt, căci numai ea ne va îngădui să înţelegem cum a putut 
domnul nostru să aibă succese aşa de repezi, dar așa de puţin 
durabile. 

În secolul al XVI-lea se produce o schimbare esenţială a vechii 
organizaţii militare românești. Vechea organizaţie din veacul al 
XV-lea era întemeiată în primul rând pe oastea de țară !), adică 
pe ridicarea maselor în jurul unor centre locale sau steaguri °). 
Această organizare, mai bine cunoscută în Moldova, exista ķi 
în Țara Românească, ceea ce face pe Ştefan cel Mare să spuie 
într'o inscripţie privitoare la lupta dela Râmnic cu Basarab cel 
Tânăr, «a fost mare pieire a satelor lui Basarabă »5) (deci cete 
organizate pe sate de oșteni). Armata era ridicată prin apel făcut 
întregii ţări, ridicare în masă, numită «oastea cea mare», termen 
care apare încă din veacul al XIV-lea 4). La oastea cea mare erau 
chemaţi nu numai oamenii liberi, ci și şerbii 5). Pe lângă îndatorirea 


1) Pentru oastea de ţară traducerea latină a cronicii lui Miron Costin, 
ed. Barwinski, Bucureşti, 1912, p. 21 dă echivalenţa, ezercitum collatum 
(cf. ed. V. A. Ureche, Miron Costin, Opere complete, I, p. 456). 

3) Pentru organizarea armatei în sec. XV, R. Rosetti, Cum se făptuia 
războiul de Ștefan cel Mare, Acad. Rom. ist. ser., III, tom. IV—VI (5 me- 
morii), cf. şi N. Iorga, Istoria armatei române, I. 

3) Kosak, Znschriften in Bukowina, p. 46. 

t) Ştefulescu, Tismana, p. 47. 

5) Documentul lui Vlăduţ voevod din 10 Iulie 1511, Acad. Rom., 
R. B./6. 

de a veni la oastea cea mare, ţăranii erau siliţi să ţie pe socoteala 
lor cai domnești pentru oaste și să lucreze la cetăţi!). Erau de 
sigur şi în Ţara Românească curteni sau sate privilegiate care 
formau oștirea cea dintâiu gata, exercitată şi cu arme 2). Orașele, 
care erau centre mai populate, ofereau domnului posibilităţi mai 
mari de a strânge repede oaste, erau deci puse mai mult la contri- 
buţie și de aceea, în Moldova, constatăm un mare număr de Armeni 
în oastea lui Ștefan cel Mare?). 

Oaste de mercenari era pe atunci puţină şi se aduna numai 
în anume ocazii speciale. De pildă, chiar la 1523 Radu dela Afumaţi 
se plângea că «nu am de unde să cheltuesc pentru voinici» 4). 
Armele de foc erau rare şi tine le cunoştea era un om deosebit. 
Astfel Dan Pușcariul, un oștean al lui Vlăduţ voevod care avea 
şi sate în ţară cu fraţii săi, înaintează în vremea lui Neagoe Basarab 
până la rangul de spătar5). 

Oştirea lui Mihai. Mereenarii. În secolul al XVI-lea din pricina 
progreselor tehnicei, armatele își schimbă înfățișarea în toată 
Europa: Răspândirea tot mai mare a armelor de foc, puști și tunuri, 
a făcut ca vechile oști feudale de ţărani conduşi de nobili să devie 
o gloată inutilă. Era oștean cine avea arme de foc și știa să se 
folosească de ele. De aceea cariera militară a devenit o ştiinţă 
şi acei care ştiau să lupte se angajau pe bani. Astfel, în toată 
Europa locul întâiu îl iau oștile de mercenari! La fel s'a întâmplat 
şi la noi. Vechea oaste de ţară a rămas o strânsură, care cade 
pe planul al doilea. 'Domnii cari voiau să lupte pentru apărarea 
țării sau pentru cuceriri trebuiau să aibă mercenari sau lefegii. 
De aceea și Mihai Viteazul a avut în primul rând o oaste de mer- 
cenari ê). ^ 

Încă înainte de Mihai numărul mercenarilor începuse să crească 
în Țara Românească, ceea ce era o sarcină apăsătoare asupra ţării. 


1) Documentul lui Radu cel Mare din 10 Decemvrie 1505, Acad, Rom. 
XXXIII —191. 

3) R. Rosetti, o. c., Acad. Rom. ist. ser. III, tom. IV, p. 23—24. 

2) Donatto da Lezze, Historia turchesca, ed. Ursu, p. 89—90. 

4) S. Dragomir, Documente slave din Sibiu, p. 414. 

5) Hrisovul lui Vlăduţ voevod, fără dată, 21 Noemvrie, Acad. Rom. X1/154 
şi hrisovul lui Neagoe Basarab, fără dată, 17 Octomvrie, Acad. Rom. X1/153. 

*) Cf. R. Rosetti, în Acad. Rom., ist. ser. III, tom. XI, p. 252 şi urm. 
şi XII, p. 122—127. 

Sub Ştefan Surdul, la 1594, șe spunea că domnul nu va putea 
plăti tributul din pricina mercenarilor, cari erau o pacoste, silind 
pe locuitori să fugă !). 

Cronica ţării vorbind de oastea de mercenari a lui Mihai, 
spune că numai după primele ciocniri cu Turcii, abia la 1597, 
« dacă pierdu atâţia voinici, el fu scârbit și începu a trimite prin 
toate ţările streine ca să strângă voinici viteji şi aduse Leşi și 
Cazaci şi tot felul de oameni, cari era de folos »2). Această afirmaţie 
a cronicii este exactă, cum vom vedea imediat. 

“Până la 4596—97, in timpul marilor lupte cu Turcii, nu se 
găsesc în oastea lui Mihai afară de ajutoarele ardelene, mercenari 
bine organizaţi şi înarmaţi. În realitate avem mai multe categorii 
de mercenari în oștirea viteazului domn. Gheorghe Raț șeful 
Sârbilor, pe care domnul îl numise mare ban al Craiovei, distingea 
într'o scutire acordată mănăstirii Tismana « haiduci, dorobanţi şi 
cătane » 3). Haiducii erau oamenii de peste Dunăre, Sârbi şi Bul- 
gari, dovadă că așa sânt numiţi acei cari pradă Babadagul, la 
1597, sub conducerea sârbului Velişco 4). În schimb, dorobanţii şi 
cătanele sânt, lefegii plătiţi de împărat (Unguri și Cazaci). În ceea 
ce priveşte pe cei dintâi, Mihai i-a avut încă dela începutul luptei 
cu Turcii, cu preţ ieftin, ei veneau de peste Dunăre, din satele 
creștine autonome cu organizaţie militară, despre care am vorbit 
mai sus. Aveau șefi de cete deosebiți, formând bande izolate în 
oastea domnului (de exemplu ceata lui Deli Marcu, Baba Novac, 
Velişco, etc.) 5). Când Mihai a trecut peste Dunăre, în special în 
Dobrogea, a chemat peste tot voluntari în leafă%)./ 

Al doilea grup de mercenari îl formau Cazacii din Ucraina. 
Această oaste neregulată din Polonia intrase în slujba lui Ru- 
dolf II cu leafă, în urma soliilor trimise de împărat şi de papă 
hatmanilor căzăceşti ?). Aron-Vodă a chemat și el pe Cazaci sub 
steagurile lui, îndată ce începu lupta cu Turcii, ni s'au păstrat 


1) Hurmuzaki, Documente, III —1, p. 154. 

3) Cronica anonimă, ed. Ioanid, p. 55—56. 

3) Ştetulescu, Tismana, p. 290—291. 

4) Cronica anonimă, ed. Ioanid, p. 42. 

5) Pentru Deli Marcu, Veress, Documente, V, p. 17, pentru Baba Novac, 
şef al haiducilor şi Sârbilor, Veress, Epistolae G. Basta, p. 422—423. 

°) Veress, Documente, IV, p. 199, raport din Aprilie 1595. 

1) Sârbu, Istoria lui Mihai Viteazul, I, p. 173 şi urm. 

scrisorile lui în care se văd angajamentele şi condiţiile pentru 
primirea Cazacilor în leafă și la fel a făcut și urmaşul său, Ștefan 
Răzvan 1). După exemplul lui Aron şi al împăratului, Mihai se 
adresează la rândul său acestor călăreţi din câmpiile sălbatice dela 
Nipru. În Martie 1596, el scrie: « Iubitul meu domn hatman prie- 
tenul meu, ...cu toţi cavalerii oștirii Zaporojenilor », chemându-i 
să vie cu leafă bună în slujba lui. « Să dea Dumnezeu ca să vă 
văd pe toţi cât mai curând în ţara mea », zicea el, și invita pe 
hatman să vie în persoană ?). N Atunci începuse Mihai să primească 
fonduri dela împărat pentru întreţinerea unei oştiri de mercenari, 
Toată domnia lui Mihai, dela această dată, e plină de cereri ca 
să i se plătească regulat pensia mercenarilor întreţinuţi în Țara 
Românească pe socoteala împăratului. Această oaste constituită 
regulat dela 1597, cum spune și cronica, cu Cazaci şi Unguri, cu 
o tabără deosebită, era bine „plătită şi forma nucleul cel mai ales 
al oștirii lui Mihai Viteazul. 

Oastea era plătită direct de împărat prin agentul său în 
Țara Românească, Lassota, care trimite rapoarte regulate des- 
pre întrebuinţarea banilor 3). "Cu acești oşteni a cucerit Mihaj 
Ardealul și Moldova. Numărul lor era însă foarte redus: nu atingea 
nici 4000 de oameni. Avem registrul de plată al lui Lassota, din care 
reiese că în toamna anului 1597 erau 1987 călăreţi husari şi 1857 
de trabanţi pedestrași «cari sânt plătiţi de impăratul Romanilor 
nobilului principe și domn Mihai voevod din Valahia » 4)/ Tot 
Lassota spune că mercenarii formau 18 steaguri 5) şi după orga- 
nizarea polonă a Cazacilor trebue să socotim cam 200 de oameni 
de steag €), ceea ce revine la aproape acelaşi număr ca mai sus. 

Alături de acești mercenari imperiali erau de sigur Sârbii şi 
Bulgarii, a căror cifră nu o putem stabili sigur. Ei erau organizaţi 
în cete de haiduci, care avea o valoare militară mai redusă, buni 


. 1) P, P, Panaitescu, Documente privitoare la istoria lui Mihai Viteazul, 
p. 10—13. 

3) Ibidem, p. 19—21. 

2) Veress, Documente, V, p. 79—80, 253, 264, 272—273, 280—281. 

4) Ibidem, V, p. 106. In tratatul lui Mihai cu împăratul erau prevăzuţi 
5000 de oameni (Hurmuzaki, Documente, III —1, p. 288), dar se Vede că 
cifra n’a fost atinsă. 

5) Ibidem, V, p. 79. 

s) Hurmuzaki, Documente-Supliment, II —1, p. 643. 

pentru incursiuni repezi dincolo de Dunăre.? Socotim că acești 
Sârbi şi Bulgari nu puteau trece de vreo 5000—6000 de oameni, 
căci e vorba de cete mici de haiduci, plătite de domn din venitu- 
rile sale.“ 

În afară de mijloacele acordate de împărat, Mihai avea şi 
unele mijloace interne, în ţara lui cea sărăcită: mănăstirile erau 
datoare să ţie pe socoteala lor panduri (mercenari, voluntari)!). 
Boierii erau și ei obligaţi să ţie pe socoteala lor, timp de trei luni 
pe an, călăreţi în arme. Dar la o revizie a lor de către Mihai, nu 
s'au găsit în total din aceştia decât cinci sau şase sute ?). Mihai se 
plânge într'un rând că n'are cu ce plăti mercenarii: a cheltuit 
cu ei averea soţiei lui și a mănăstirilor °). Câteodată mercenarii 
ortodoxi, cari nu uitau că luptau pentru credinţă, renunţă «cu 
glas mare » la leafă în schimbul unei moșii, care se dă mănăstirii 
Bistriţa 4). Dar de multe ori lefegiii neplătiţi prădau satele boie- 
reşti 6), alte ori plini de mânie năvăleau chiar în castelul lui Mihai, 
strigând şi spărgând totul, cerând lefile lor) Aceast a fost 
atmosfera în care a trăit Mihai, mereu cu grija de a-și plăti merce- 
narii, ce aveau neîncetat nevoie de lupte şi de bani. 

` În genere, oastea de mercenari a lui Mihai o putem socoti la 
10—13.000 de oameni, dintre cari 4000 armată regulată şi restul 
haiduci balcanici și alţii. Această mică oştire era însă destul de însem- 
nată, căci nu trebue să ne închipuim că armatele din sud-estul 
Europei, afară de marea oaste a sultanului, puteau însuma cifre 
prea ridicate.” Nici Cazacii, nici Tătarii nu aveau oştirile uriașe 
de care se vorbeşte în cronică 7). 

Cu această oaste a câștigat Mihai toate succesele lui militare, 
dar oștirea organizată la 1597, până atunci domnul luptase împo- 
triva Turcilor cu oastea de ţară şi cu haiducii, s'a desorganizat 


1) Ştefulescu, Tismana, p. 290—291. Dela Cozia lua Mihai întrun rând, 
20.000 de aspri, când a trecut în Ardeal şi o cantitate de plumb, când a atacat 
Nicopolul (Greceanu, Genealogii, II, p. 389). 

1) Veress, Documente, V, p. 95. 

3) C. Isopescu, Documenti ineditti, în Diplomatarium italicum, I, p. 397. 

t) Papiu, Tezaur, I, p. 39. 

5) Acad. Rom., Ms. Nr. 2530, f. 567—569, document din 1607 despre 
prădăciunile pandurilor, în zilele lui Mihai Vodă. 

¢) Veress, Documente, V, p. 79, Raport al lui Lassota. 

?) Cf. comunicarea d-lui O. Górka la Acad. Rom., Le calcul des forces 
militaires dans Vest de l'Europe. 

dela o vreme. Cauza destrămării oștirii lui Mihai este faptul că 
Polonii au poruncit Cazacilor să se întoarcă în patrie, ceea ce 
unii din ei au și făcut (1600)1). Apoi, cei ce incercau să mai treacă 
prin Moldova şi să mai răspundă la apelul lui Mihai, pentru 
a umple golurile, erau opriţi să treacă, încă din 1598, din 
porunca lui Ieremia Movilă 2). Încercările lor de trecere erau 
respinse chiar cu armele 3). Pe de altă parte, dela 1600 înainte, 
după luarea Ardealului, impăratul n'a mai plătit pensia oștirii lui 
Mihai, așa că aceasta s'a risipit în mare parte. Aceasta este expli- 
cația principală a căderii lui Mihai, care după 1600, în luptele 
sale cu Basta și cu Polonii, n'a mai avut la îndemână, în cea mai. 
mare parte, oastea cea aleasă de mercenari. 

Aşa dar, în istoria armatei lui Mihai distingem trei faze. O 
primă fază, până la sfârşitul anului 1596, când Mihai luptă cu Turcii 
cu oastea de ţară, ţărani şi boieri și cu mercenari haiduci, Sârbi 
şi Bulgari, cu puţine ajutoare din Ardeal. Este epoca luptei dela 
Călugăreni. 

Dela 1597, cum spune şi cronica, își formează cu banii împăra- 
tului o oaste europeană (în ceea ce priveşte armamentul), ridi- 
cându-se la 10—13.000 de mercenari. Este epoca cuprinderii Ar- 
dealului și a Moldovei. 

În sfârșit, dela 1600, se disolvă oastea de mercenari, este epoca 
înfrângerii şi a căderii. 

Oastea do țară. Alături de oastea cea scumpă şi preţuită a mer- 
cenarilor, era oastea de ţară, adunată după obiceiul vechiu, care 
lupta după datini. Organizaţia acestei oștiri era teritorială, pe 
unităţi locale, care corespundeau în vremea lui Mihai cu judeţe. 
De aceea, găsim în cronică știrea că la cucerirea Ardealului de 
către Mihai, oastea de ţară care a trecut munţii prin valea Oltului, 
era alcătuită din «oștile Craiovei şi a Jiului și a Mehedinţilor», 
sub comanda banului Udrea şi a boierilor Buzești 4). Iar când 


1) Poema lui Martin Paszkowski cu pseudonimul P. Kulikowski, Dzieie 
Tureczkie y utarczki Kozackie z Tatary (Istoria turcească şi luptele Cazacilor 
cu Tătarii), Cracovia, 1615, aventurile unui cazac polon din oastea lui Mihai, 
care apoi fuge, aflând de porunca hatmanului polon. Pentru ordinul Polonilor 
către Cazaci, Veress, o. c., VI, p. 21—22. 

2) Hurmuzaki, Documente, XII, p. 374. 

3) P. P. Panaitescu, Documente, p. 41—49. 

4) Cronica anonimă, ed. Ioanid, p. 62. 


www.dacoromanica.ro 


66 MIHAI VITEAZUL 


Buzeştii se ridicară împotriva lui Simion Movilă, domnul adus 
de Poloni, ei «adună oștile Mehedinţilor»1). Un raport către 
Vatican despre starea militară a Munteniei, amintește, încă din 
vremea lui Mihai Turcitul, oastea «oamenilor dela munte ce se 
chiamă Medinzi (Mehedinţi) » 2). 

` Conducătorii acestor oşti locale erau boierii din regiuni, acei 
boieri cari aveau dregătorii dela domn; banul Craiovei era şei 
peste toate oștile Olteniei 2). 

Acest fapt dădea însă putere partidelor boierești, ca de pildă 
Buzeștilor, cari puteau câte odată să ridice oștile din unele ţinu- 
turi pe seama lor. Oastea de ţară fiind, spre deosebire de mercenari, 
cu organizaţie locală, era mai puţin a domnului şi mai mult a boie- 
rilor. Mihai Viteazul a organizat însă un corp de «recrutori», 
cari chemau pe oameni la oaste. Într'un act prin care scutește 
de oaste pe un orășean din Târgșor, Mihai poruncește 4 'TEpaTEAroM 
Sa Bonck$), ceea ce înseamnă «celor ce trag la vaste», să-l lase 
în pace €). Această organizaţie, care nu se mai întâlneşte sub alţi 
domni, nu împiedeca însă, cum am văzut din mărturia cronicilor, 
ca oastea de ţară să aibă șefii ei locali. 

“Satele militare privilegiate organizate în călăraşi şi roşii, își 
au și ele locul în alcătuirea oștirii lui Mihai Viteazul” Două decenii 
după moartea lui Mihai, găsim călăraşi la Mănești, Gherghița, 
Ploiești şi Ruşii de Vede ë). Acești călăraşi nu erau toţi ai domnului, 
puteau îi și în slujba unor boieri. Astfel Dragomir vornicul, cum- 
natul lui Mihai Viteazul, pusese întrun rând mâna pe moşia 
Plăviceni a sorii lui, doamna Stanca, «s'a sculat de a cotropit 
această moşie, partea doamnei Stanca şi și-a așezat niște călărași 
acolo pe această moșie din Plăviceni » ê). 

`O descriere a oștirii lui Mihai, când a intrat în Ardeal, distinge 
întâi pe mercenari și haiducii liberi, apoi «oastea cea frumoasă 
a roşilor (rosonum), cum o numesc ei și călărimea boierilor îmbră- 


1) Ibidem, p. 11. 

3) Filitti, Documente din arhiva Vaticanului, I, p. 46. 

3) Heidenstein, Rerum polonicarum. .. libri XII, Frankfurt, 1672, p. 360. 

4) P. P. Panaitescu, Documente, p. 143—144. Mihai din Târgşor, care bene- 
ficiază de această scutire, era obligat să ţie cai domnești pentru oaste. Acad. 
Rom., Doc. CXCVII/48. 

£) Cronica anonimă, ed. Ioanid, p. 79. 

¢) Hrisovul lui Mihnea III, 3 Iunie 1658, la d-na Lahovary. 


www.dacoromanica.ro 


ARMATA LUI MIHAI VITEAZUL 67 
caţi cu platoşe şi înarmaţi cu măciuci »1). Boierii înarmaţi cu mă- 
ciuci fireşte că nu constituiau o armată modernă, dar adaugă o 
notă în plus la aspectul feudal al acestei oştiri de veche datină. 

“Oastea de ţară n'a avut un rol însemnat în izbândele lui Mihai, 
afară de primele ciocniri cu Turcii, deși numărul ei întrecea pe 
al mercenarilor; dar organizarea şi înarmarea ei primitivă o făceau 
să rămâie pe planul al doilea?). Socotim însă că ea a avut în 
domnia lui Mihai, ca și în alte împrejurări, un rol politic. Ea dădea 
putinţă boierilor să dispuie de o forță și să-şi impuie adesea voinţa 
lor domnului; în orice caz existenţa ei silea pe domn să împartă. 
puterea cu boierii.“ 

Organizarea militară a țării şi strategia lui Mihai. În istoria 
principatelor române este o mare deosebire între Moldova și Țara 
Românească în ceea ce privește situaţia militară. Ambele ţări au 
avut în primul veac dela întemeiere un lanţ de cetăţi în jurul lor, 
care le apăra de duşmani: Moldova cu seria de cetăţi ce apărau 
ieșirile din pasurile munţilor, trecerea râurilor mari și a vadurilor 
Nistrului, Țara Românească cu cetăţuile dela munte și cetăţile 
mari dela Dunăre. Dar pe când sistemul de întărire al Moldovei 
a fost completat de Ștefan cel Mare, care a făcut din ţara sa o 
cetate înconjurată cu turnuri de apărare, sistemul muntean a 
căzut repede. Luarea Giurgiului, a Turnului şi, în veacul al XVI-lea 
a Brăilei de către Turci, lăsa ţara deschisă, un șes întins, bun 
pentru năvala repede a cavaleriei dușmane. Urmările acestei 
împrejurări au fost foarte mari şi se resimt în soarta deosebită ce 
a fost menită celor două ţări surori. 

Mihai Vitazul şi-a dat seama de această situaţie primejdioasă 
şi de aceea scrie ducelui de Toscana: « Am luptat fără cetăţi, nici 
castele, nici orașe, nici cel puţin o casă de piatră, unde să mă 
retrag, ci abia am avut una singură pentru locuinţă » 2). 

"Boierii vor simţi adânc acesată situaţie tragică, averile și mo- 
şiile lor lăsate fără apărare în faţa oricăror incursiuni. Ei privesc 
cu invidie la Ardeal, cetate naturală, scutită de asemenea neno- 
rociri. Și atunci când Ardealul fu cucerit, n'au mai vrut să iasă de 


1) Hurmuzaki, Documente, IIIL—4, p. 431, cifrele sânt însă de sigur exa- 
gerate. 

2) R. Rosetti, o. c., în Acad. Rom., ser. III, tom. XXI, p. 261—269. 

2) Luptele lui Mihai Viteazul, Biblioteca Astra, p. 41—42. 


pe 

acolo, cu toate somaţiile împăratului, căci găsiseră în sfârşit un loc 
de adăpost, în care voiau să se așeze1). 

E drept că la Târgovişte era curtea domnească, întărită cu 
ziduri şi turnuri, în care au putut rezista Turcii puţin timp, la 
1595 2). Mai important însă este faptul că prin reluarea Brăilei şi 
a Giurgiului, Mihai Viteazul a refăcut pentru o clipă lanţul de 
apărare la Dunăre °), nu ştim însă dacă le-a întărit şi le-a organizat 
din nou după cucerire. În orice caz nici o mare oaste turcească n'a 
mai trecut Dunărea între 1595 şi 1600 și stăpânirea acestor cetăţi, 
deşi nu însemnau prea mult lucru, a îngăduit lui Mihai să cuce- 
rească Ardealul și Moldova, având spatele întru câtva întărit? 

Strategia lui Mihai se resimte din organizaţia armatei lui şi de 
împrejurarea că ţara lui era totuși o ţară deschisă. Armata lui, 
în care erau haiducii balcanici, cete ce străbăteau repede ca ful- 
gerul în locuri aproape neumblate, Cazacii obişnuiţi cu lupta cu 
Tătarii, pe cai iuți, apoi ţara care nu dădea puncte de sprijin, 
toate fac pe Mihai să adopte o strategie în care surprinderea și 
repeziciunea mişcărilor să fie principalul temei al izbândei, 
numai graţie ei a cucerit Ardealul şi Moldova. De aci reiese şi 
principiul ofensiv al tacticei lui Mihai. El a fost un mare militar 
din temperament, care a știut să se folosească de toate împreju- 
rările în care se afla. Figură rară în istoria militară a Românilor, 
oameni prudenţi şi așezați, cari ştiau să-și apere ţara, întărindu-se 
în păduri și în locuri ferite pentru a lovi pe duşmani, dar cari 
foarte rar iau ofensiva şi întâmpină pe dușman în ţara lui, Mihai 
a avut ca principiu strategic întotdeauna ofensiva, împotriva 
"Turcilor ca și a creștinilor” Căderea lui se datorește unor cauze 
politice ce l-au lipsit de cei mai buni oșteni, nu unor lipsuri în 
concepţia lui strategică €). 


1) Vezi mai jos, p. 82—85. 

3) Cf., R. Rosetti, Evoluţia fortificaţiei la Români, Acad. Rom., ist., ser. 
III, tom. XII, p. 31—34. a 

2) Ibidem, p. 27, pentru valoarea cetăților. 

1) O bună analiză şi caracterizare a strategiei lui Mihai, R. Rosetti, Evo- 
lujia strategiei la Români, Acad. Rom., ist. ser. III, tom. VI, p. 3841—79. 

Divanul dela începutul domniei. Mihai fusese ridicat în scaun 
printr'o mişcare a boierilor olteni, în mijlocul cărora crescuse, 
era reprezentantul acelor boieri şi aceasta s'a resimţit în toată 
domnia lui. Boierii cari îl ridicaseră erau tineri, cei mai mulţi, 
ca Buzeştii, nu ocupaseră funcţii înalte. Mihai n'a putut dela 
început să facă o revoluţie în sfatul domnesc şi să înlocuiască pe 
boierii ce slujiseră pe rând la domnii dinaintea lui cu boieri noi 
şi tineri. Bătrânii boieri formau un element statornic peste domniile 
trecătoare, aşa fusese chiar și în veacul al XV-lea. De aceea în 
divanul din primul an al domniei lui Mihai, întâlnim boierii ce 
slujiseră sub Mihnea Turcitul, sub Ștefan Surdul, ba chiar sub 
Alexandru cel Rău/ 

Astfel divanul cu care-şi începe viteazul domn stăpânirea era 
compus din Mitrea vel vornic, care fusese mare vornic şi mare 
logofăt sub Mihnea și sub Alexandru cel Rău!), Andrei mare 
logofăt, fostul vistiernic al lui Mihnea, Manta marele paharnic, 
fost postelnic sub Alexandru; Pană comisul, care slujise ca vistier- 
nic sub Alexandru; Tudorache marele postelnic, fostul comis al 
lui Alexandru cel Rău; Dimitrache marele spătar, fost cu aceeași 
funcţie sub Mihnea. Dintre boierii noi avem pe Pangratie vistie- 
rul, pe Sârbu stolnic, Coci postelnicul şi Statache vistiernicul, 
Dragomir stolnic, apoi Negri spătar?). "Observăm, așa dar, 


1) Pentru cariera lui, Filitti, Arkiva“Cantacuzino, la indice. Era un boier 
bătrân, comis la 1570—1573, vistier la 1576—1577, vornic la 1578. 

3) Pentru divanul lui Mihai din 1593-4, Iorga, Studii și documente, VII, 
p. 270, V, p. 290, XVI, p. 139. Acad. Rom. doc. LXXII/9 (7 Dec. 1593), 
CCI/9 (3 Aprilie 1594) şi Ms. Nr. 2530, f. 543—544 (1594 Mai 16), f. 545 
(Mai 25), p. 546—547 (Iulie 5), f. 552—554 (Iulie 22). Arhive Stat, sec. istor. 
acte din 20 Dec. 1593, 4 Ianuarie, 16 Mai, 27 Mai, 3 Iuniė, 18 Iunie, 21 
Iunie, 7 Iulie, 17 August, 29 August 1594. Cf. indicele la Filitti, o. c. şi 
Ghibănescu, Divane, p. 34, cf. şi p. 32—33 pentru divanele domnilor precedenţi. 

că venirea lui Mihai în scaun a însemnat păstrarea datinei 
şi a vechiului regim boieresc. Boierii olteni cari l-au sprijinit 
la ocuparea domniei nu apar încă în divan. Şi ceea cee mai 
caracteristic, Mihai păstrează cei mai mulţi boieri greci ai lui 
Alexandru (Manta, Pană, Tudorache sau Tudori şi Dimitrache), 
la cari se mai adaugă şi noi boieri greci în divanul său: . Pangratie, 
Coci, Statache. Putem spune că primul divan al lui Mihai a fost 
mai bine de jumătate grecesc, de sigur sub influenţa cercurilor 
din Constantinopol şi a lui Iane banul.’ 

Dintr'o listă de boieri munteni prezentată împăratului creștin 
de solul său, raguzanul I. Marini Polli, mai cunoaştem încă pe 
unii boieri de rang inferior sau foşti boieri, cari rămăseseră fără 
dregătorii la curtea noului domn 1). Între boierii vechi e Danciul, 
mare vornic sub Alexandru cel Rău, Dan, vistiernicul lui Ştefan 
Surdul, Chisar logofătul şi Petre spătarul, boieri ai lui Mihnea, 
alături de cari fusese și Mihai ca dregător în divan în tinereţea lui. 
Dar pe lângă aceștia erau şi boieri noi și tineri: Stroe Buzescu 
postelnicul, Ivan aga căpitanul de călărași, Radu comisul Florescu. 
Aceştia erau de sigur oamenii de încredere ai domnului, cu cari 
se sfătuia în taină pentru marile sale planuri, pe ei se va întemeia 
mai târziu stăpânirea lui și ei vor ocupa locurile înalte alẹ vechilor 
boieri. Existenţa unor oameni de încredere ai domnului, cari 
peste capul divanului cârmuiau ţara, se vede din faptul că acestor 
boieri tineri Mihai le încredinţează toate soliile importante (Stroe 
Buzescu trimis de două ori la Sigismund Bathory şi la Aron-Vodă; 
Radu Buzescu trimis şi el la Sigismund 2), precum şi conducerea 
armatelor în primele lupte cu Turcii (Radu, Preda și Stroe Bu- 
zescu în luptele cu Tătarii; Radu Florescu la Hârșova 2). Acești 
boieri erau comandanții oştirilor de ţară, oameni de acţiune şi 
înrudiţi cu domnul formând un puternic partid, pe care se bizuia 
Mihai. Ei în curând vor ajunge să înlăture pe boierii cei vechi şi 
să ajungă stăpâni în sfatul cel mare al ţării. 

Boierii cei noi. In Octombrie 1594 în ajunul luptei cu Turcii, boie- 
rii cei vechi sânt înlăturați brusc din divan de către boierii cei noi, 


1) Hurmuzaki, Documente, III —1, p. 196—197. Solul observă că cei mai 
mulți boieri sânt Greci. 

3) Cronica anonimă, ed. Ioanid, p. 47 și 49. 

?) Ibidem, p. 48—49. 

comandanții oștilor: Astfel intră în divan ca mare vornic Ivan 
fostul comandant de călăreţi, care-şi vărsase sângele pentru domn 
în luptele cu Tătarii 1); Tudosie sau Teodosie vistierul, din neamul 
Rudenilor, autorul cronicii lui Mihai Viteazul; Şerban paharnicul, 
viitorul domn Radu Şerban, Calotă spătarul şi Radu Florescu 
comisul, care fusese pribeag cu Mihai la Constantinopol; în sfârșiţ 
fraţii Buzești, Stroe stolnicul, Preda postelnicul şi Radu clucerul 2). 
Dintre vechii boieri mai rămâne pe lângă divan doar Miroslav 
fostul mare logofăt, un boier foarte bătrân care slujise în această 
dregătorie încă din vremea lui Alexandru cel Bătrân, Mihnea și 
Petre Cercel, înrudit cu neamul domnesc şi cu boierii din Mărgi- 
neni 2). Tot atunci e făcut mare logofăt Chisar, un vechiu boier 
de care am mai vorbit.” Dar toţi Grecii din primul divan al lui 
Mihai sânt înlăturați până la unul. Înlăturarea boierilor bătrâni 
şi înlocuirea lor cu boierii tineri și războinici se făcuse poate cu 
consimţimântul lui Mihai, înlăturarea Grecilor, care schimbă cu 
totul aspectul divanului, i-a fost însă desigur impusă. Prin tratatul 
încheiat de boieri cu Sigismund Bathory fără voia lui Mihai se 
prevedea că Grecii nu vor mai avea voie să ocupe funcţii în 
Țara Românească, ceiace consfinţește revoluţia din Octomvrie 
15947 

În adevăr, în primăvara anului 1595, solii lui Mihai în frunte 
cu mitropolitul închină țara lui Sigismund Bathory şi fără voia 
și ştirea stăpânului lor încheie cu acesta un tratat, prin care 
puterea domnului Țării Românești era îngrădită, boierilor li se 
dau toate drepturile și Grecii erau scoși din toate slujbele boierești. 
Mihai, adânc jicnit, a trebuit să primească, deoarece se pregătea 
să dea lupta cu Turcii şi avea nevoie de ajutorul oștirii lui Sigis- 


1) Vezi mai jos, paragraful următor. 

) Arhive Stat, sec. ist. acte din 2, 7 şi 31 Oct. şi 24 Dec. 1594. Ms. 
Acad. Rom. Nr. 2530, f. 555—556 (1595 Martie 17, Miletić şi Agura, axo- 
PomzanTrb n CnaB. nucmenocta în CGopuurr, IX, p. 155 (8 Septemvrie 1595), 
Ştefulescu, Strâmba, p. 27—28, Filitti, Arhiva Cantacuzino, p. 51 are la Mai 
19, divanul din anul precedent, să fie o greşeală de dată? Pentru divanul 
din 1596, Ghibănescu, Divane, p. 34, Acad. Rom., Ms. Nr. 2530, p. 566 
(Aprilie 15 şi Iunie 11), Safarik, în Inacnuk (Belgrad), ser. I, IX, 1857, p. 
243—244, din 24 Iulie 1596 şi Iorga, Studii și documente, V, p. 290. 

3) Cf. pentru cariera și rudele lui, G. D. Florescu, Boierii din Mărgineni, 
Văleni, 1930, arborele genealogic. 

mund !). Acest tratat impus domnului din afară, a pecetluit izbânda 
boierilor noi asupra celor vechi. 

"De aproape o jumătate de veac aceleaşi familii de boieri gu- 
vernau ţara peste schimbările repezi de domnie. Aceiași boieri 
rămăseseră în dregătorii, când veneau domni noi, chiar când 
aceştia erau dușmanii înaintaşilor lor în scaun. Ceea ce se făcuse 
la 1594 în Ţara Românească și se desăvârşise în anii următori 
era o adevărată revoluţie naţională, în sensul de atunci, înlăturarea 
în bloc a străinilor cu sprijinul lui Sigismund Bathory şi probabil 
împotriva domnului, care avea anume legături şi rudenii la Constan- 
tinopol: Pe de altă parte, și boierii cei vechi şi bătrâni, stâlpii 
ţării sub domnii dinainte, erau puși la o parte de partidul boierilor 
tineri și războinici, cei mai mulţi din Oltenia. "De sigur că cei 
înlăturați au protestat și chiar au conspirat împotriva domnului 
şi a noilor lui sfetnici. 

În vara anului 1596, Chisar marele logofăt în funcţie, Dan 
fostul mare vistiernic al lui Ştefan Surdul, Vintilă clucerul și 
Dumitru un boier bătrân, împreună cu alți boieri mai mici uneltese 
cu Turcii şi cu Moldovenii pieirea domnului și aducerea în scaun 
a lui Simion Movilă, fratele lui Ieremia? Îi dădură de veste dom- 
nului să fugă, căci vin Tătarii, dar Mihai descoperi gândurile lor 
şi capetele lui Chisar marele logofăt şi al fiului său, precum și a 
lui Dumitru cad sub securea călăului, ceilalţi vinovaţi izbutesc 
să fugă în Moldova): Îndată după sângeroasa execuţie a boierilor 
încărunţiţi în slujbele domnilor bătrâni şi neobişnuiţi cu o vreme 
nouă, demnitatea de mare logofăt rămasă liberă, fu dată lui Teo- 
dosie Rudeanu, până atunci vistiernic, unul din membri cei mai 
însemnați ai partidei celei noi. În locul lui ca vistiernic veni însă 
un alt boier oltean, Stoica sau Stoichiţă din Strâmba, unul din 


1) Cronica anonimă, ed. Ioanid, p. 50 arată că tratatul s'a încheiat de 
boieri împotriva voinţii domnului. Textul în Hurmuzaki, Documente, III—f, 
p. 209—213 și 472—476. Cf. Sârbu, Jstoria lui Mihai Viteazul, I, p. 268—274. 

2?) Pentru acest complot, scrisoarea lui Mihai către Sigismund Bathory 
la 6 Septemvrie 1596, Hurmuzaki, Documente, III-A, p. 277-278, Walter 
în Papiu, Tezaur, I, p. 37—38 (cu data greşită 1595), Stavrinos, în Legrand, 
Recueil de poèmes historiques, p. 49. Pentru boierii fugiți în Moldova, Hur- 
muzaki, Documente-Supliment, II—1, p. 487—488, 551. Nu este dovedit 
că Dumitru cel omorât la 1596 era vornicul Dudescu, cf. Hagi-Moscu, Boierii 
lui Mihai Viteazul, extras din Arhivele Olteniei, Nr. 43—44, p. 11, 

cei mai apropiați și buni sfetnici ai domnului 1). Izbânda partidei 
noi era deplină. De atunci divanul lui Mihai nu s'a mai schimbat 
până la sfârșitul domniei 2). Singurul grec rămas însă pe lângă 
Mihai a fost banul Craiovei, Mihalcea’ Nu cunoaștem banul din 
primul divan al lui Mihai, dar dela 1595 apare banul Mihalcea, 
la 1596 Calotă iar la 1598 bănia este împărţită unui triumvirat, 
Mihalcea, Calotă și Udrea şi la 1599, Mihalcea, Calotă și Raț 8). 
Mihalcea a fost un sfetnic credincios şi un militar de valoare şi 
mai ales era înrudit cu Buzeștii şi de aceea s'a făcut o excepţie 
pentru el şi n'a avut soarta celorlalţi boieri greci (intru cât Andronie 
vistierul pare a fi fost sub Mihai fost vistier, iar funcţia era ocupată 
de Teodosie și apoi de Stoichiţă). 

" În schimbările divanului lui Mihai, care începu cu un sfat plin 
de boieri vechi și de Greci, pentru a trece brusc dela 1594 la un 
sfat de boieri tineri şi războinici, se oglindește lămurit marea 
luptă dintre partidele boierești ce s'a început odată cu urcarea 
în scaun a lui Mihai și urmată apoi şi în timpul domniei lui. Noii 
boieri, cei mai mulţi olteni, au câștigat izbânda în acele împre- 
jurări turburi, prin dârzenia și îndrăzneala cu care au dus lupta 
şi am văzut că s'au impus peste voinţa domnului, la 1595 cu ocazia 
tratatului cu Sigismund Bathory. De aceea credem că şi politica 
ţării a fost de atunci politica lor, impusă domnului, căci adevărații 
stăpâni ai ţării erau ei.” 

Rămâne să vedem ce reprezenta acest partid ca origini şi ca 
tendinţe politice, ca să înţelegem mai bine directivele pe cari 
le-au dat politicii ţării. 

Sfetnicii lui Mihai Vodă și neamurile lor. Boierii cari ridicaseră 
pe Mihai în scaun, cari dela început ajunseseră comandanții oștilor 
şi apoi stăpânii sfatului domnesc, erau cei mai mulţi din Oltenia 
şi. formau un partid politic strâns unit. Ca de obiceiu, ceea ce-i 
unea între ei erau: legăturile de sânge sau de rudenie. În adevăr 
putem urmări, pe temeiul cercetărilor genealogice, înrudirile între 


1) Despre el, vezi mai jos, p. 75—76. 

3) Pentru divanele din anii 1597—1600, Acad. Rom. Ms. Nr. 2530, f. 
565—590 şi Nr. 2531, f. 17—18, Ghibănescu, Divane, p. 35—36, Miletić şi 
Agura, o. c., p. 156—157, Iorga, Studii şi Documente, V, p. 291, Acad. Rom., 
doc. XL/85, 86, 91, Ştefulescu, Documente slavo-române, p. 295—301. 

3) E. Hagi-Mosco, Boierii lui Mihai Viteazul, extras din Arhivele Olteniei, 


p. 8. 

acești boieri, în lanțul cărora nu lipsește nici Mihai Vodă el însuşi, 
care era și el, nu trebue s'o uităm, un fost boier oltean. 

NÎn fruntea acestor boieri steteau Buzeştii. Se trăgeau dintr'un 
boier, Cârstian din veacul al XV-lea şi locul lor de baștină era 
moşia Cepturoaia. Cei trei fraţi din vremea lui Mihai erau fiii Jui 
Radu Buzea marele armaş și prin înrudirile lor erau legaţi de toate 
familiile din partidul cel nou. Mama lor, Maria din Stănești, era 
rudă de aproape cu Tomana soţia lui Dobromir marele ban, unchiul 
doamnei Stanca a lui Mihai Viteazul. Stroe stolnicul Buzescu 
era căsătorit cu Sima din neamul Rudenilor, sora lui Teodosie 
marele logofăt. Al doilea frate, Radu clucerul, era căsătorit cu 
fiica banului Mihalcea, iar vărul celor trei fraţi, Radu ot Cepturoaia 
avea de soţie pe Calea Calomfirescu, fiica lui Radu Calomfirescu, 
vestitul căpitan al lui Mihai“ Fiul lor, Preda, a fost ginerele lui 
Mihai Viteazul, căsătorit cu fiica lui Florica şi de aceea i s'a zis 
Floricoiul 1). Buzeștii îşi agonisiseră o imensă avere în vremea lui 
Mihai și domnul le întărește într'o serie de hrisoave din anii 1595— 
1596 toate moşiile 2), erau ctitori la Căluiu (Romanați), Stănești 
(mânăstire întemeiată de boierii din Stănești, din cari se trăgea 
mama lor, închinată mai târziu de fraţii Buzești patriarhiei dela 
Alexandria?) și la Cepturoaia 4). Proprietăţile lor ajunseră mai 
târziu așa de întinse, încât hrisovul de întărire dat fiului lui Radu 
Buzescu la 1656 de Constantin Şerban Vodă este cel mai lung 
hrisov domnesc cunoscut din trecutul nostru, înşirând pe zeci de 
pagini nenumăratele moșii ale Buzeștilor, pe tot cuprinsul ţării, 
dintre cari multe sânt cumpărate dela moșneni «în zilele lui Mihai 
Vodă», când ţăranii proprietari «nu mai puteau plăti birul» 5). 

Boierii Rudeni apar pe lângă domnie încă din vremea lui 
Alexandru cel Rău, când Teodosie era spătar şi fratele său Chirca 


4 


1) Pentru genealogia Buzeştilor, Filitti, Arhiva Cantacuzino, tabla genea- 
logică a Buzeştilor, General Năsturel, Biserici din Oltenia, în Revista p. istarie, 
arheologie şi filologie, XII—2, p. 298—299 şi 312 (pisania dela Căluiu). Pentru 
Preda Floricoiu, E. Hagi-Mosco, o. c., p. 19. 

3) Acad. Rom. doc. LXXIV/185 (1595 Iulie 5), CLXXVI/13 (1595 Fe- 
bruarie 24), XL/77 (1596 Iunie 3), Greceanu, Genealogii, II, p. 361 (1596 
Iunie 15). 

3) Acad. Rom., Creşteri, XXVIII—XXX, p. 154 (19 Mai 1615). 

4) Acad. Rom. Ms. Nr. 2534, f. 17—18 (25 Iunie 1600, hrisov dela Nicolae- 
Pătraşcu). : . 

5) Tinerimea Română, I, 1898 (nouă serie), p. 89—127. 

era comis !),`Am văzut cum Teodosie ajunge vistiernicul lui Mihai 
şi în urma complotului boieresc din 1596, devine mare logofăt. 
Şi el era înrudit cu Buzeștii şi cu familia doamnei Stanca. Mama 
lui, al cărei nume nu-l cunoaștem, era sora Tomanei, soţia lui 
Dobromir banul, care era deci deopotrivă unchiu și al doamnei 
Stanca şi al lui Teodosie logofătul. Sora lui Teodosie era Sima 
căsătorită cu vestitul erou Stroe Buzescu 2). Și Teodosie cu frații 
lui își făcuseră o frumoasă avere de moşii, cu aceleaşi mijloace 
ca și Buzeştii, cumpărând adică moșiile ţăranilor moşneni sărăciţi 
din pricina războaielor lui Mihai. Astfel, la 1597, Teodosie cumpăra 
dela ţărani satul Băia cu 12.000 aspri, iar în anul următor satele 
Slătioara, Foleşti şi Popești (în Vâlcea) cu 5500, 6700 gi 4500 
aspri, tot dela moșneni ?).” Teodosie era un om învăţat, el a scris 
cronica oficială a domniei lui Mihai, păstrată în traducerea latină 
a silezianului Baltazar Walter. De sigur că domnul i-a poruncit, 
ca mare logofăt, să-i scrie cronica faptelor sale şi lucrarea aceasta, 
cât putem să recunoaștem prin traducerea cu adausuri, este o 
operă biografică, ce se ridică deasupra producţiilor obişnuite ale 
cronicarilor £) 

Stoica sau Stoichiţă vistiernicul era tot un boier oltean, se 
trăgea din Strâmba (Gorj). La începutul domniei lui Mihai era 
al doilea logofăt, funcţie ce se dedea de obiceiu celor cu știință 
de carte. În adevăr, acest lucru se vede și din faptul că Mihai îl 
răsplătește «pentru credincioasă și dreaptă slujbă ce a slujit 
domniei mele în ţară streină »5), adică a fost sol. După complotul 
boieresc din 159%, trecând scurtă vreme în demnitatea de postelnic, 
ajunge vistiernic. Era un boier tânăr, căci a mai avut o carieră 
lungă, a fost mai târziu, sub Radu Șerban mare logofăt, apoi 
iarăși mare vistiernic, a luat parte la mişcarea revoluţionară 
împotriva Grecilor a lui Lupu  Mehedinţeanu şi moare la 
1620 6). 


1) Acad. Rom., Ms. Nr. 2530, f. 541—542. 

3) Filitti, Arhiva Cantacuzino, tabla genealogică, Corbeanu-Rudeanu. Ct. 
şi N. Iorga, Studii şi documente, V, p. 680—681. 

3) Iorga, Studii şi documente, V, p. 291, nota 1. i 

4) Papiu, Tezaur, I, p. 41—74 şi Iorga, Cronicile muntene, Acad. Rom., 
ist. ser. II, 1899, p. 10. 

5) Ştefulescu, Strámba, Bucureşti, 1906, p. 20—67. 

6) Ibidem. 

Şi acest boier îşi făcuse o frumoasă avere, moşii cumpărate şi 
altele, cum spune în testamentul său «la vremea noastră de 
moarte », «ce ne-au fost milă dela Mihai voevod »1). După căderea 
lui Mihai, temându-se de o confiscare a averii lui, care cuprindea 
peste 15 sate, «satele mele ce le-am câștigat cu slujba, miluit 
dela creștinul Mihail voevod», le dăruește pe toate mânăstirii 
Strâmba întemeiată de dânsul (3 Martie 1601)2). Stoica fugise 
în faţa noului domn, Simion Movilă, dar imediat ce uzurpatorul 
e alungat, își reia satele în stăpânire și le ţine până la moarte 2). 
Şi el e învinuit că ar fi luat unele din aceste moșii cu sila dela 
ţărani 4). 

` Banul Mihalcea, un vestit căpitan de oaste, care moare spån- 
zurat de Unguri, era un grec din Chios, din familia Caragea. 
Gheorghe Basta într'o scrisoare îl numeşte « parente del Valacco », 
adică rudă a lui Mihai Viteazul 5 Basta face poate aluzie la o 
legătură destul de depărtată prin alianţă, una din fiicele lui Mihalcea 
era soţia lui Bădican spătarul din Greci, fratele lui Preda Flori- 
coiul, ginerele lui Mihai Viteazul €). "Am văzut că Mihalcea era 
rudă prin alianţă și cu Buzeștii. Mihalcea fusese mare ban și înainte 
de Mihai, la 1594 era fost mare ban”) și el ca şi ceilalţi boieri 
de oaste și de sfat ai viteazului domn își agoniseşte moşii pe soco- 
teala țăranilor sărăciți.| Încă dela începutul domniei, Mihai îi 
confirmă satul Orleşti, « pentrucă a plătit birul de haraci al cin- 
stitului împărat », în locul oamenilor din acel sat ce fugiseră peste 
Dunăre, încă din zilele lui Alexandru cel Rău 8). 

"Udrea banul e cel ce duce oastea de ţară prin pasul Turnul- 
Roşu în ajutorul lui Mihai la cucerirea Ardealului, pe el îl lasă 
Mihai să păzească scaunul Sucevii după cucerirea Moldovei și tot 


1) Testamentul din 25 Martie 1620, Acad. Rom. Ms. Nr. 610, f. 46—47. 
Testamentul e întărit de patriarhul Chiril al Alexandriei. 

3) Actul de danie, ibidem, f. 46. 

3) După cum reiese din testamentul din 1620, citat mai sus. Pentru fuga 
lui la 1600, cf. Revista Istorică, I, 1915, p. 223. 

4) Revista Istorică, l. c. 

5) Veress, Gh. Basta, p. 390. 

) Hagi-Mosco, o. c., p. 8 şi 19. Pentru procesul acestei fiice a banului 
Mihalcea sub Radu Mihnea, pentru uciderea a doi ţigani cu mâna ei și sperjur, 
ibidem, p. 8, nota. 

7) Miletić şi Agura, [laxo-PomzuuTrt, în C6opuukr, IX, p. 158. 

3) Ibidem şi Acad. Rom. L/12. 

el dă ultima luptă cu Simion Movilă şi cu Polonii la Curtea-de- 
Argeş; în cele din urmă e ucis de Simion Movilă.” Era din familia 
Bălenilor, doamna Voica a lui Pătraşcu cel Bun era mătuşa lui 
Udrea, sora tatălui său, Radu Clucerul Băleanu 1). Înainte de a 
fi ban al Craiovei era armaș (până la 1598) şi avem dela acest 
oștean un frumos testament, în care arată unde trebue îngropat 
« de voi pieri eu în războiu », iar satele lui pomenite în acel testa- 
ment, sânt nu mai puţin de 35, pe care le lasă în parte rudelor 
sale, în parte mânăstirii Dealului 2). Chiar Mihai Viteazul cumpărase 
dela el un sat, Drăgoteștii, luat, ca de obiceiu, dela moșneni 2). 

Calotă Bozianu boier oltean fusese ban mic sub Dobromir 
banul, unchiul doamnei Stanca, și acesta îi confirmase încă de 
pe atunci numeroase bucăţi de moșie cumpărate dela săteni 4). 
“În domnia lui Mihai, Calotă ajunge mare spătar şi urmează cu 
cumpărăturile. O mulțime de ţărani din Gorj i se închină ca vecini 
şi-i vând pământurile lor, cu aprobarea lui Mihai Vodă, « pentrucă 
mau putut plăti dăjdiile lor Y Cumpărăturile lui în 4595 însumează 
17.760 de aspri (bani de argint) 5). În același an Calotă e numit 
de Mihai mare ban al Craiovei €). Soţia lui era Calea din Brâncoveni, 
fiica lui Danciul vornicul și sora viitorului domn Matei Basarab 7). 
Acest Danciul din Brâncoveni (Romanați), tatăl lui Matei, era 
în vremea lui Mihai un boier bătrân, fost mare vornic, el moare 
la Alba-lulia în 1597, în timpul unei solii în Ardeal, trimis fiind 
de Mihai Viteazul și e îngropat în biserica ridicată în capitala 
Ardealului de domnul Țării Românești. Cheltuelile de îngropare 
le făcuse doamna Stanca 8). 

“Ivan marele vornic fusese, cum am văzut, un comandant de 
călăreţi. El se distinsese în lupta dela Șerpăteşti cu Turcii și Tătarii 
şi fusese ridicat după aceea la marea vornicie/ Mihai îi dă la 12 
Noemvrie 1595 o răsplată solemnă și pomenește în hrisovul său 


1) Greceanu, Genealogii, I, p. 263—265 şi 288—291 şi Hagi-Mosco, o. c., 
p. 9—10. 

3) Ibidem, I, p. 263—264. 

3) Acad. Rom., Creşteri, XII, p. 127. 

4) Ghibănescu, Surete şi izvoade, VI, p. 163—164. 

5) Ibidem, VI, p. 170—173. 

e) P, P. Panaitescu, Documente privitoare la Mihai Viteazul, p. 24. 

?) Hagi-Mosco, o. c., py 10 (și pentru faptul că era din familia Bozianu). 

8) Greceanu, Genealogii, II, p. 310—311. 

« credincioasă și dreaptă slujbă şi vărsare de sânge, care au vărsat 
pentru domnia mea, când m'am bătut domnia mea cu păgânii 
turci» şi-i dărueşte satul domnesc Șerpăteşti (Vlașca), locul 
luptei, precum şi satul Tihulești, care fusese al lui Ianache postel- 
nicul, feciorul Dobrei călugăriţei, pentrucă «el sau hăinit de 
domnia mea şi de ţara domniei mele »1). În 1600 Ivan vornicul 
era mort și fetele lui, Zamfira şi Velica, ce se intitulează doamnă, 
pentrucă era ibovnica lui Mihai Vodă însuşi, donează din Alba- 
Iulia, unde erau cu domnul, un sat al părintelui lor, mânăstirii 
Golgota 2). 

“În sfârşit, aga Leca, un alt oștean viteaz, a fost multă 
vreme omul de încredere al lui Mihai, el semnează alături de 
alţi boieri tratatul cu Andrei Bathory la 1599. În Ardeal era 
comandant al cetăților Gherla şi Chioara?) şi i se scria 
« sfetnicului de frunte al măriei sale, voevodului Mihai, genera- 
lului oștirii Olahilor şi Rascilor (Sârbilor), căpitanului de Gherla 
şi Chioara » 4). Era de origine albanez şi trecuse în nordul Du- 
nării odată cu alţi căpitani balcanici, încrezători în steaua lui 
Mihai Vodă 5), dar după ce îu ridicat în rang și încăpu în încrederea 
domnului său, credinţa lui începu să şovăe; în Septemvrie 1600, 
după mai multe somaţii ê), el predă Chioara şi mai târziu şi Uioara 
comisarilor imperiali 7). Basta avea acum drum deschis în Ardeal 
şi astfel izbuti să înfrângă pe Mihai la Mirăslău 2). Aga Leca rămase 
în Ardeal în serviciul împăratului °), iar mai târziu se aşează la 
Praga și primeşte o pensie dela curtea Habsburgilor 1°)/ În ţară 


1) Acad. Rom., Ms. Nr. 4970, f. 14, traducere din 1807. Un Iane postelnic 
apare în divanul lui Ștefan Surdul (Ghibănescu, Divane, p. 34). 

3) Iorga, Trei chipuri din veacul al XVII-lea, în Convorbiri Literare, 
XX XIX, 1905, p. 117—4120 și idem, Jst. lui Mihai Viteazul, I, p. 179 nota 

3) Cf. T. Holban, Boierii lui Mihai Viteazul, în Arhiva, XXVII, 1930, 
p. 176—177, dar Leca aga nu e aceeaşi persoană cu Leca postelnicul de sub 
Radu Șerban. 

t) Hurmuzaki, Documente, XII, p. 669 nota. 

5) V. Motogna, Un trădător: aga Leca, în Revista Istorică, 1934, p. 128. 

*) Hurmuzaki, Documente, IV—, p. 128—129 şi 130—131. 

7) Ibidem, p. 137. Se observă că n'a predat-o Ardelenilor răsculați, ci 
comisarilor imperiali. 

8) Motogna, o. c., p. 126—139. 

°) Hurmuzaki, Documente, XII, p. 1078. 

10) Hurmuzaki, Documente, IV—1, p. 329 şi Veress, Documente, VII, p. 
118, 127—129, 139—140, 158—159, 165—166, 179—201. 


www.dacoromanica.ro 


MIHAI VITEAZUL ŞI BOIERII 79 


avea o moşie, satul Tâncăbeşti în Ilfov, lângă Bucureşti, fost sat 
de moşneni, luat, se pare, cu japca de aga Leca în vremea lui 
Mihai Vodă. Când '«lui aga Leca i s'a întâmplat pribegie în ţara 
Nemţească și când a fost în zilele lui Şerban voevod, când a trimis 
Şerban Vodă pe răposatul jupân Nica fost mare vistier sol în ţara 
Nemţească, atunci a împrumutat jupân Nica în pribegie pe Leca 
aga cu ceva bani, căci era în lipsă şi nevoi». Murind aga Leca 
după scurtă vreme în pribegie, mama lui, Cheraţa, săracă și bă- 
trână, care rămăsese în ţară, e silită să dea satul Tâncăbești lui 
Nica vistierul. Deşi, mai târziu, se ridicară alte rude ale lui Leca, 
Ghinea Racotă şi Leca spătarul, nepoţii lui Leca aga?) şi se ju- 
decară cu Nica, satul rămase al acestuia, căci adusese mărturie 
şi pe văduva răposatului agă al lui Mihai, jupâniţa Maria °). 

Solia lui Nica avusese loc în 1603, și el întâlni pe Leca la Praga, 
unde l-a luat ca părtaş al soliei 2), dar boierul pribeag nu s'a mai 
întors în ţară şi a murit între streini, unde cum se vede, ajunsese 
în sărăcie. 


* 
E e 


Aceştia erau principalii sfetnici al lui Mihai Vodă." Cei mai 
mulţi erau din Oltenia, acolo unde-și făcuse cariera de boier şi 
marele domn şi unde-și avea cele mai însemnate proprietăţi. 
Boierii olteni erau înrudiţi între ei prin sânge sau prin alianţă 
şi erau înrudiţi și cu Mihai Viteazul prin soţia lui, Stanca nepoata 
bogatului ban oltean Dobromir. Astfel se lămurește de ce au alcă- 
tuit un partid politic strâns unit şi au ridicat în domnie pe unul 
de-ai lor, pe Mihai. Când acesta a încercat să împartă stăpânirea 
şi cu grecii din Constantinopol, faţă de cari avea îndatoriri, partidul 
boieresc oltean s'a ridicat din nou şi a impus domnului schimbarea 
sfetnicilor lui. Ridicarea la cârmă a acestui partid boieresc a fost 
cu foarte mare folos pentru membrii lui: în timpul scurtei domnii 
a lui Mihai zeci de moșii trec din mâinile ţăranilor tocmai în stăpâ- 
nirea acestor boieri, ce devin mari latifundiări- Creşterea puterii 


1) Erau fiii lui Miho spătar, fratele lui Leca aga, Filitti, Arhiva Canta- 
cuzino, p. 52—53. 

2) Marele hrisov al lui Alexandru Coconul din 1626, Iunie 3, original 
slav inedit la d-l Fotescu, proprietar în Prahova. Intre martori şi doamna 


Elina a lui Radu Șerban. , 
3) Veress, Documente, VII, p. 169—175, Hurmuzaki, Documente, IV-A, 
p. 331—332 şi 352, Iorga, Studii şi documente, IV, p. XXIII—IV. 

economice a clasei boiereşti, care se confundă cu proprietarii de 
pământ 1), se accentuiază în veacul al XVI-lea și domnia lui Mihai, 
cu sărăcirea ţăranilor din pricina marei sforțări războinice impuse 
ţării, a adus la culme deposedarea moșşnenilor în favoarea boierilor. 
Toată puterea economică şi deci și cea politică stetea în mâna 
acestor boieri și de aceea Mihai a guvernat cu ei și prin ei. Boierii 
lui Mihai erau, cei mai mulţi, oameni tineri şi oameni de arme, 
cari înțelegeau să-și apere averile agonisite împotriva exploatării 
la care era supusă ţara din partea Turcilor. De aceea ei au cerut, 
cum am văzut, răscoala împotriva Turcilor. Acest dublu caracter 
de mari proprietari și de oşteni al boierimii lui Mihai, lămurește 
în mare parte ideile ei politice. 

Mihai Viteazul şi politica boierilor. Mihai Viteazul era un şef 
de oaste şi ca toţi comandanții înţelegea să stăpânească, firea lui 
aprigă, tăioasă şi poruncitoare, un om inspirat care mergea ne- 
clintit pe calea ce o alesese, era greu de înduplecat. Pe de altă 
parte, partida boierilor înrudiţi cu dânsul, boieri foarte bogaţi, 
dispunând şi de oastea de ţară, fără de cari Mihai nu putea face 
nimic, considera pe Mihai ca un instrument al ei. Mulţi dintre 
boieri erau mai culţi şi mai diplomaţi decât Mihai, care nu avusese 
o creștere aleasă. Conflictul s'a născut din aceea că Mihai nu era 
cu totul identificat cu boierii olteni, cu cari împărtășea totuși 
atâtea aspirații și interese comune, pe el îl legau din pricina originii 
sale simpatii şi datorii faţă de lumea balcanică și constantinopoli- 
tană, cu care boierii nu se putea împăca. Dar lupta între un 
temperament vijelios și o clasă întreagă socială, stăpână în ţară, 
era inegală și de aceea voinţa boierilor a învins aproape întotdeauna, 
politica domniei lui Mihai a fost politica lor. 

“Prima oară întâlnim « voinţa boierilor » la 1594, când Mihai 
a ridicat ţara împotriva Turcilor. Am văzut mai sus că domnul 
a fost de acord cu nobilimea, el venea dela Constantinopol trimis 
de acei ce pregăteau marea mișcare ortodoxă împotriva păgânilor. 

Totuşi a fost silit să adune sfatul cel mare al tuturor boierilor 
şi se spunea, cum am văzut, că dacă n'ar fi pornit împotriva Tur- 
cilor, domnia lui ar fi fost ameninţată de boieri 2). Boierii bătrâni, 
ca Mirăslău logofătul se plângeau înaintea luptei dela Călugăreni 


1) C. Giurescu, Despre boieri, București, 1920, 
2) Vezi mai sus, p. 40. 

că Mihai e un om îndrăzneţ care nu face nimic cu bună chibzuială, 
merge orbește la toate şi în nebunia lui «vrea să ne piardă şi pe 
noi şi pe el însuși » 1). 

“Dar, peste un an, conflictul izbucni: boierii impuseră domnului 
înlăturarea sfetnicilor greci cu cari își împodobise divanul la ur- 
carea în scaun.- Mişcarea boierilor împotriva Grecilor se vedea 
chiar din poema eroică a lui Stavrinos vistiernicul, care arată 
că erau 300 de oșteni greci veniţi de peste Dunăre în slujba lui 
Mihai și cum boierii vor să-i piardă şi să-i dea Tătarilor 2). 

Pentrucă nu putuseră obține înlăturarea definitivă a Grecilor dela 
domn, îl siliră la aceasta prin încheierea tratatului cu Sigismund 
Bathory. În adevăr, în tratatul acesta din 1595 se prevede că «între 
cei doisprezece boieri juraţi (de sfat) să nu fie Greci, nici în celelalte 
dregătorii » 2). De sigur că o asemenea stipulaţie n'a fost introdusă 
în tratat de principele Ardealului, pentru care această chestiune 
mavea interes, ci a fost pusă ca o garanţie de boieri împotriva 
domnului. Am văzut că rezultatul tratatului a fost schimbarea 
divanului boieresc și înlăturarea tuturor Grecilor. De altfel, acest 
tratat are un caracter favorabil boierilor şi umilitor pentru domn 
în cele mai multe din articolele lui." Astfel se asigură boierilor că 
nu pot fi scoşi din dregătoriile lor de către domn, domnul nu-i 
poate condamna la moarte, nici să le confişte averile, şerbii cari 
ar fugi de pe moșiile boierilor, să fie aduși înapoi 4): Că Mihai a 
socotit acest tratat ca o lovitură adusă demnităţii și drepturilor 
lui, se vede şi din cronică, unde cetim că: « Într'acești boiari ce-i 
trimisese Mihai Vodă pentru tocmeală, învrăjbitorul diavolul 
umblase în mijlocul lor, de se apucară unii ca aceia mai tare să 
facă vrajbă decât pace, cum să scază pre Mihai Vodă din ţară » 5), 
adică să-i scadă autoritatea. Boierii cari «se nevoiau» pentru 
Mihai « în dreptate, fură biruiţi și scăzură pre Mihai Vodă despre 
domnia ţării și despre venitul ei»€). Însuşi Mihai s'a plâns cu 


1) Crăciun, Cronicarul Szamoskăzy, p. 104. 

3) Stavrinos, în Legrand, Recueil de poèmes historiques, p. 39. 

3) Hurmuzaki, Documente, III —1, p. 212 şi 475: « Graecus natione inter 
doudecim juratos bojeros esse nequeat, neque aliqoud Ww$mus et officium 
spectans ad gubernationem illius regni obire possit », 

4) Ibidem, p. 474—475. 

5) Cronica anonimă, ed. Ioanid, p. 50. 

6) Ibidem. 

durere despre această purtare a boierilor faţă de dânsul şi spunea 
în taină solului polon Lubieniecki, ce trecea atunci în ţară, că cei 
doisprezece boieri trimişi în Ardeal « n'au făcut ce aveau în instruc- 
ţiile lor, ci ceia ee era spre folosul lor, obţinând privilegii pentru 
dânșii » şi apoi adaugă: «Nu au tratat cu principele Ardealului, 
așa cum îi însărcinasem eu », deci nu mai are incredere într'inşii 1). 
Domnul a simţit adânc această jicnire, dar ameninţat de Turci, 
nu putea să se ridice împotriva lui Sigismund Bathory, dela care 
nădăjduia ajutor. Mai târziu a căutat, în tratativele sale cu împă: 
ratul Rudolf II, să se asigure împotriva tutelei boiereşti? În instruc- 
ţiunile solilor trimiși la împărat după cucerirea Ardealului, Mihai 
spunea: « Alta pohteaşte (domnul) să poată da și milui pre cine 
va vrea cu ocine și cu sate și cui va da de moşie, să-i fie moşie, 
şi cine va ieși vinovaţi, au neameș, au boiar, au sărac, toţi să 
se judece, cum le va ajunge legea, aşa să piară » ?). 

Al doilea conflict între Mihai și boieri are loc cu prilejul cuceririi 
Ardealului și este cel mai interesant, aruncând o vie lumină asupra 
tendinţelor politicii românești din acea vreme. "Am arătat mai sus 
că boierii socoteau Țara Românească prea deschisă și prea pri- 
mejduită din partea Turcilor și priveau cu invidie la Ardeal, ţară 
apărată de natură ca o cetate. Într'o scrisoare a lui Mihai Viteazul 
către împărat din 1598, găsim următoarele cuvinte caracteristice: 
« Ba chiar şi boierii și toate staturile din ţara mea, fiindcă au fost 
întotdeauna uniţi și înţeleși întru toate cu Ardealul, prea sânt 
streini de ideea ruperii legăturilor cu Ardealul şi nici nu cred că, 
deslipită de Ardeal, Ţara Românească mai poate rămâne singură 
sub protecţia creștinățţii » 9). Cu alte cuvinte, boierii munteni erau 
aceia cari socoteau că unirea între Ardeal şi Ţara Românească 
este indisolubilă şi singura garanţie a unei politici creştine. “Ei ve- 
deau Ardealul ca un adăpost și o cetate a lor de apărare împotriva 
Turcilor. 

"După ce Mihai Viteazul a cucerit Ardealul, ei au fost aceia 
cari i-au impus să oprească această țară pentru dânsul. Mihai 
cucerise Ardealul din îndemnul împăratului şi în parte cu merce- 
narii plătiţi de împărat, acesta socotea pe Mihai ca un căpitan 


3) Isopescu, Documenti ineditti, în Diplomatarium italicum, I, p. 396—399, 

3) N. Iorga, Documente româneşti dela Petre Șchiopul și Mihai Viteazul, 
în Acad. Rom., ist., ser. II, tom. XX, 1898, p. 48—50. 

2) Hurmuzaki, Documente, III—4, p. 312—3183. 

al său şi înţelegea să tragă el foloasele cuceririlor domnului român; 
adică să intre în stăpânirea Ardealului. Este sigur că Mihai n'a 
înţeles lucrurile în acest chip. El se considera ca un stăpânitor 
independent şi cucerirea voia s'0 păstreze pentru dânsul. În scri- 
soarea adresată lui Ieremia Movilă din Alba-Iulia, imediat după 
cucerirea Ardealului, Mihai se intitulează domn al Ardealului şi 
arată că Dumnezeu a vrut ca el să devie stăpânul acestei ţări, 
nici o vorbă despre împărat 1). Dar, soliile imperiale se făceau tot 
mai insistente, împăratul cerea Ardealul pentru coroana habs- 
burgică. Mihai atunci a avut o clipă de govăire, să dea poate 
Ardealul ca să aibă în spate un sprijin puternic în lupta împotriva 
Turcilor, pe care voia s'o ducă până la capăt. Deşi nu e vorba de 
un conflict propriu zis, totuşi boierii au impus și de data aceasta 
voinţa lor, silind pe domn să nu dea Ardealul împăratului“ 

Încă din Noemvrie 1599, imediat după intrarea lui Mihai în 
Alba-lulia, agentul imperial, raguzanul Paolo Giorgio, arăta o 
neînțelegere între boieri în privinţa Ardealului: «.Boierilor români 
şi mai ales Buzeştilor, scrie el, nu le place ca domnul să rămâie 
în această ţară şi s'o ţie pentru el, dar boierii sârbi şi greci sânt 
cu totul potrivnici părerilor lor » 2).* Însă în Ianuarie 1600, Lassota, 
casierul imperial al mercenarilor lui Mihai, scrie că au sosit la Alba- 
Iulia mulţi Români « pentru interesele lor particulare şi pentrucă 
Ţara Românească e o ţară deschisă și fără apărare împotriva 
răzbunării dușmanului, ei doresc să ia moşii în Ardeal, să rămâie 
şi să se întărească într'un loc mai sigur, de aceea îndeamnă pe Mihai 
să ţie Ardealul pentru ei și să nu-l dea împăratului»). La fel 
scriau și solii imperiali, trimiși în Ardeal să ceară această ţară 
dela Mihai pentru stăpânul lor: « Voevodul (Mihai) nu va ceda 
această ţară de bunăvoie Măriei Tale, cu cât trece timpul e mai 
încăpățânat. "Aceasta nu este atât intenţia şi părerea domnului, 
cât mai ales e un lucru cerut cu îndărătnicie de boierii lui, cari 
nădăjduesc să-și agonisească în ţară (Ardeal) bunuri frumoase şi 
venituri ».. Boierii stăruesc pe lângă domn să se împotrivească 
cererii împăratului 4). Ungand, unul din comisarii imperiali în 


1) P. P. Panaitescu, Documente -privitoare la Mihai Viteazul, p. 93—98. 
) Hurmuzaki, Documente, III—4, p. 352. 

3) Ibidem, XII, p. 598. 

t) Ibidem, XII, p. 789. 

Ardeal scrie şi el cu îngrijorare din Alba-lulia stăpânului său: 
« Valachii (din Ţara Românească) şi Sârbii cari se simt foarte 
bine aşezaţi în ţară », sfătuesc pe Mihai să nu dea Ardealul împă- 
ratului 1). Lângă Mihai stătea un sfetnic gata oricând să-i amin- 
tească de misiunea lui cea mare pentru creştinătate. Domnul 
apucase, după părerea lui, o cale greșită în Ardeal. E vorba de 
mitropolitul Dionisie Rally, care, după cum am văzut, îndemna 
pe Mihai să lupte până la sfârșit împotriva păgânilor, deci să 
lase mai bine Ardealul împăratului. "Dionisie care era pe lângă 
domnul român la Alba-lulia, spunea în taină agenţilor imperiali 
în Ardeal că izbutise să convingă pe Mihai să renunţe la această 
țară, dar că acum şi-a schimbat părerea după stăruința lui Petre 
Armeanul și a boierilor munteni 27” În scrisorile sale mitropolitul 
de Târnova bănuia ca potrivnici ai sfaturilor lui mai ales pe banul 
Mihalcea şi pe Stoichiţă vistiernicul din Strâmba ê), dimpotrivă 
era în strânse legături cu Radu clucerul Buzescu ce pare a fi fost 
de părerea lui 4). 

"În adevăr, părerea Buzeştilor în problema mult desbătută 
a păstrării Ardealului, problemă care era pentru Mihai o grea 
chestiune de conştiinţă, era deosebită de a celorlaţi boieri. Am 
văzut mai sus că se spunea că ei ar fi împotriva păstrării acestei 
țări. Acest lucru se vede lămurit și din cronica anonimă, care este, 
pentru epoca lui Mihai Viteazul, o cronică a Buzeștilor, scrisă 
sub inspiraţia şi din porunca lor. Cronica arată foarte lămurit 
aceste împrejurări și spune că atunci când împăratul i-a cerut 
Ardealul, Mihai se sfătui cu boierii ce să facă: « Încă făcu sfat 
cu toți boierii săi şi neameşii Ardealului şi cugetară să nu dea 
Ardealul împăratului ». Când împăratul insistă, « Mihai-Vodă iară 
strânse a doua oară să facă sfat şi aduseră aminte, cum întâi ţara 
era ocolită de vrăjmași, iar acum au dat Dumnezeu de este domn 
a două ţări şi-i plecară mintea a nu se pleca celui mai mare, ci ziseră 
că nu va avea nevoie de împăratul, ci-l va lăsa de va avea Ardealul » 5) 
“E limpede că Mihai a fost înduplecat de boieri să păstreze Ardealul,/ 


1) Ibidem, IV—1, p. 6. 

3) Hurmuzaki, Documente, XII, p. 744 «ma puoi muto V'opinione a per- 
suasione di Petar Armeno e di Valachi ». 

3) Ibidem, III —14, p. 400. 

4) Ibidem, XII, p. 734—733. 

5) Cronica anonimă, ed. Ioanid, p. 65. 

ceea ce nu place cronicarului: «Iară Mihai-Vodă nu-și adusese 
aminte de aceia de apoi că nu va lăsa împăratului creștinesc çu- 
vântul în deşert şi-şi înalță mintea de sfatul neînţelepi » 1): Cronica 
înfățișează, așa dar, părerea unei părţi a boierimii, Buzeștii, care 
avea un gând deosebit şi era supărată pe domn că ascultase sfatul 
celorlalţi boieri şi păstrase Ardealul. Vedem de aci, că în jurul 
acestei chestiuni s'a dat o luptă mare. Un glas venit din adâncuri 
neinţelese spunea parcă unora dintre boierii români să nu lase, 
în ciuda tuturor primejdiilor şi amenințărilor, această ţară care 
era a lor. 

Se pare chiar că unii dintre boieri ar fi sfătuit pe Mihai să 
ucidă pe toţi nobilii unguri din Ardeal, ca să rămâie singur 
stăpân în această ţară şi sânt numiţi în special, Teodosie logofătul 
şi banul Mihalcea, iar Radu Buzescu dimpotrivă l-ar fi îndepărtat 
dela o asemenea faptă 3). 

In sfârşit, un al treilea caz, în care voinţa boierilor a fost impusă 
lui Mihai, privește guvernarea Țării Româneşti după cucerirea 
Ardealului de către Mihai.“Se pare că domnul ar fi vrut să guver- 
neze ambele ţări, în orice caz, pe fiul său, Nicolae, voia să-l trimită 
la curtea împăratului ca dovadă a credinţei sale. Boierii însă nu 
primiră şi cerură lui Mihai să-şi trimită fiul înapoi peste munţi, 
ca să guverneze Ţara Românească cu un divan deosebit de boieri, 
ceea ce viteazul domn fu nevoit să primească.”O spune însuşi 
Mihai în scrisoarea sa către ducele de Toscana: « După aceasta 
(după cucerirea Ardealului), am vrut să trimit pe fiul meu la picioa- 
rele Măriei Sale (împăratului), dar divanul Țării Româneşti nu 
se învoi, că ceru să-l trimit în Ţara Românească, lor voevod, căci 
nu se pot împăca să trăiască fără voevod; eu nu mă împotrivii 
şi li-i trimesei »2). Nicolae-Vodă era un copil, boierii înțelegeau 
să domnească în numele lui şi de aceea stăruiseră să fie chemat 
acest nevrâstnic la scaunul Țării Româneşti. 

* Mihai Viteazul a fost braţul care a lovit, căpitanul învingător 
şi glorios, dar în spatele său stau în umbra gloriei lui boierii cari 
dădeau directivele politice, hotărau cu sau fără voia stăpânitorului. 
Era o clasă bogată, hotărită și luptătoare, niciodată poate nu 


1) Ibidem, p. 66. 
23) Crăciun, Cronicarul Szamoskăzy, p. 131 şi 138. 
3) Luptele lui Mihai Viteazul (Biblioteca Asociaţiunii), p. 30—31. 

fusese în domnie un reprezentant mai potrivit aspirațiilor acestei 
clase, ridicat din mijlocul ei, dar când, câteodată, acesta încercase 
să se depărteze de ea, i se aducea aminte că nu-i este îngăduit 
so facă. De aceea, cum era de așteptat din cele de mai sus, puterea 
clasei boiereşti nu s'a arătat în timpul lui Mihai numai în politică, 
ci mai ales în vieaţa socială. Domnia lui Mihai a însemnat izbânda 
boierimii asupra celorlalte clase, întărirea situaţiei ei sociale și 
economice. 

Starea ţărănimii şi a proprietății. Originea clasei boiereşti româ- 
neşti este nesigură. Ceea ce se poate spune cu siguranţă este că 
boierimea, ca toată clasa nobilă din Europa, a fost clasa proprie- 
tarilor de pământ şi că originea ei este mai veche decât întemeierea 
statelor româneşti.” La început, în vremuri străvechi, orice pro- 
prietar era boier, mai târziu s'au deosebit proprietarii mari cari 
aveau moșii hotărnicite, de proprietarii mici cari aveau moşiile în 
devălmăşie sau comunitate de avere, cu atât mai mult cu cât cei 
din urmă își lucrau singuri bucata de pământ, pe când cei dintâi 
se foloseau de braţele ţăranilor gerbi’ Totuşi, până târziu, în anume 
împrejurări în care trăiau obiceiuri tradiționale străvechi, ca de 
pildă în instituția jurătorilor, li se zicea şi unora și altora tot 
boieri. Altcum boierii erau numai cei cu proprietate individuală 
și cu șerbi, ceilalți se numeau moșneni (proprietari), megiași (în 
indivizie) şi cnezi (oameni liberi) 1). Șerbia, în forma specială dela 
noi, rumânie, era cel puţin tot aşa de veche ca și existenţa sta- 
tului.  Rumân era acela care, ca şi în Apus, era în dependenţă 
personală de un boier. Legătura de locul de origine, « adscriptio 
glebae », nu era la început un caracter esenţial al rumâniei 2); 

Deşi termenul de rumân şi cel de vecin nu apar în docu- 
mentele din veacul al XV-lea 2), totuși se vede limpede din documen- 


1) C. Giurescu, Despre boieri, București, 1920, 

3) Idem, Vechimea rumâniei în Țara Românească şi legătura lui Mihai 
Viteazul, Acad. Rom., ist. ser. II, XXXVIII, 1915, şi Despre rumâni, ibidem; 
I. C. Filitti, Proprietatea solului în principatele române, Bucureşti, 1934, p. 
128—160. 

2) Intr'o danie a împăratului Sigismund către mânăstirea Tismana, din 
1429, apare termenul weayn (iobagi) (Arhive Stat., istorice, 1/33), însă voi 
dovedi cu altă ocazie că avem a face cu un falsificat, 

tele de proprietate că domnul întărea satele, nu numai cu tot ce 
se ţinea de ele (ape, păduri, etc.), ci şi cu locuitori cu tot. Astfel, 
Mircea cel Bătrân întărind mănăstirii Cozia satele ei, poruncește 
sătenilor «să lucreze în mănăstire » 1). Acelaşi domn îngăduie 
oricui să se închine cu sufletul și cu averea lui, să fie supus mănă- 
stirii 2). Dan II, la 1430, vorbește de «boieri şi oamenii lor» 2); 
Radu cel Frumos admitea întoarcerea șerbilor fugiţi în Ardeal, 
numai «să plătească boierilor, după lege, dajdea, pe unde au 
locuit » 4). Basarab cel Tânăr arată la 23 Martie 1478 pe larg înda- 
toririe pe care le au oamenii neliberi din satele mănăstirii Snagov 5). 
Exemple de acest fel se mai pot aduce, dovada e azi făcută despre 
existenţa unei clase de oameni dependenţi, neliberi, încă din cele 
mai vechi timpuri ale vieţii de Stat în Ţara Românească ê). 

Avem, aşa dar, încă dela început, o clasă de proprietari, împăr- 
ţită în boieri și moșneni și o clasă de șerbi (pe lângă târgoveţi, în 
mare parte străini și Țiganii robi). 

E foarte probabil că au existat şi ţărani liberi neproprietari, 
cari însă se angajau cu munca lor, nu erau în dependenţă personală 
de un boier și de neamul lui 7). 

E greu de spus, în lipsa studiilor demografice asupra trecutului 
nostru, care era raportul numeric între aceste diferite clase şi 
între satele de moșneni și cele de proprietari mari în veacul al 
XV-lea.” Deoarece însă în veacul următor constatăm o întărire 
treptată a clasei boierești în dauna domniei, pe de altă parte, 
documentele ne arată o deposedare treptată a moșnenilor în favoa- 
rea boierilor proprietari, cu alte cuvinte trecerea unui mare număr 
de moșneni la starea de șerbie, sântem în drept să presupunem 
că în veacul al XV-lea puterea și bogăţia clasei marilor proprietari 
era mai mică decât în veacul al XVI-lea şi că numărul satelor de 
moșneni era de asemenea mai mare la început şi a scăzut treptat, 
mărind numărul șerbilor, la origine relativ redus/ Pe lângă aceasta, 
starea şerbilor se înrăutățește; de unde până în secolul al XVI-lea 


1) Arhive Stat., ist. 1/47. 

3) Arhive Stat., ist. I/43. 

3) Arhive Stat., I/34 şi Stefulescu, Documente slavo-române, p. 15—17. 
4) Silviu Dragomir, Documente slavo-române din Sibiu, p. 44. 

5) Acad. Rom., doc. XX/284. 

*) C. Giurescu şi I. C. Filitti, o. c. 

7) I. C. Filitti, o. c., p. 160—1472, capitolul, Cultivatorii liberi. 

rumânii erau oameni în dependență personală de boieri, acum 
statul ia măsuri ca şerbii să nu poată să se mai mute cu gospodă- 
riile din satele lor pe pământul altui proprietar, « adscriptio gle- 
bae » Această evoluție socială în favoarea boierimii era de mult 
începută când se urcă în scaun Mihai Viteazul 1). 

Care să fie cauzele ce au determinat această creștere a puterii 
economice boierești și decăderea treptată a ţărănimii? Un concurs 
de împrejurări a adus aceste schimbări. Sânt anume cauze eco- 
nomice generale care au produs în toată Europa, la sfârșitul Evului 
Mediu, schimbarea sistemului decimei (zeciuala în natură de pro- 
duse) în sistemul corvadei personale ţărăneşti, formându-se o 
mare exploatare directă a seniorilor 2). Aceasta a făcut ca ţăranul 
şerb să fie mai preţios şi a adus întâiu în Apus, apoi la noi, legarea 
lui de glie. În al doilea rând, nevoile fiscale ale Statului, care 
evoluiază completându-se ca organizaţie, nevoile organizării unei 
armate de mercenari care costa bani şi mai ales haraciul turcesc 
şi plata datoriilor domneşti la Constantinopol cereau ca Statul 
să aibă asigurată o sumă sigură de fiecare sat, ceea ce nu se putea, 


"dacă se îngăduia mutarea ţăranilor birnici.' De aceea legarea de 


” 


glie a fost impusă nu numai de interesele proprietarilor, ci și de 
interesele statului 2). 

Dar aceste cauze derivă şi din alte transformări mai adânci. 
Creşterea preţurilor în Europa apuseană în secolul al XVI-lea, 
părăsirea vechilor drumuri de negoţ între Germania, Polonia 
Moldova, Marea Neagră și oraşele comerciale italiene, tăiate de 
Turci $), şi a comerțului Saşilor prin pasurile Carpaţilor la Dunăre, 
a adus la noi, ca şi în Ungaria și în Polonia ruina negustorilor, a 
vămilor domnești şi a negoţului țărănesc de cărăuşie. Singurii 
cari au rezistat au fost boierii mari, singurul venit erau roadele 


1) N. Iorga, Developpement de la question rurale en Roumanie, laşi, 19177 
şi G. I. Brătianu, Servage de la glèbe et régime fiscal, essai d'histoire comparée 
roumaine slave et byzantine, extras din Annales d'histoire 6conomique et 
sociale, 1933, p. 445—462. 

3) 1. Rutkowski, La genese du dualisme dans l'évolution P de l Europe 
în Résumés des communications du congrès des sciences historiques, Oslo, 1928, 
p. 265 şi urm. 

3) Filitti, o. c., p. 109—126, Tragedia proprietăţii sub povara fiscalităţii 
în sec. XVI. 

1) P. P. Panaitescu, La route commerciale de la Pologne à la Mer Noire 
(Revista Istorică Română, III 1933), 

pământului şi singurii oameni puternici şi bogaţi rămân proprie- 
tarii de pământ. Acest fenomen, ridicarea peste orice măsură, 
până la anarhie, a clasei nobile, datorite situaţiei economice pri- 
vilegiate, se observă în veacurile XVI şi XVII nu numai la noi, 
dar și în ţările agricole cu situaţie asemănătoare, Ungaria şi Po- 
lonia 1). Țărănimea sărăcită e silită să-şi vândă moşiile, proprietarii 
mari cumpără pământul ei și pe ţărani ei înșiși ca gerbi, alcătuind 
imense latifundii. Puterea politică şi economică a boierilor întrece 
cu mult acum situaţia lor din veacul precedent. 

În mijlocul acestei evoluţii sociale, care era în plină desvoltare 
la sfârşitul veacului al XVI-lea, se aşează domnia lui Mihai Viteazul. 
Înconjurat de marii proprietari cari l-au adus în domnie, el însuși 
un mare proprietar oltean, Mihai Viteazul a urmat politica acestei 
clase în plină ascensiune şi în domeniul economic şi social acest 
lucru se vede și mai lămurit. / 

Desfacerea proprietăţii țărănești sub Mihai Viteazul. Am văzut 
mai sus cum cei mai mulţi dintre boierii lui Mihai Viteazul își făcu- 
seră averi frumoase, cumpărând moşii dela ţărani. În mai toate 
actele prin care domnul întăreşte moşiile lor Buzeştilor, banului 
Mihalcea, lui Teodosie Rudeanul, lui Stoica din Strâmba şi altor 
dregători din jurul lui, se menţionează că ţăranii n'au putut plăti 
birul şi de aceea «de bună voia lor» i-au vândut bucăţile de moşie 
boierului. Astfel într'un document foarte caracteristic dat de 
Mihai Viteazul la 4 Iulie 1598, el confirmă lui Mihai din Târşor 
şi lui Ion logofătul satele Robozeşti şi Scăieni, cumpărate dela o 
mulțime de săteni oșteni. Ioan logofătul plătise 15 taleri birul lui 
Apostol pe trei ani și-i ia moșia; unele cumpărături pe preţ de 
nimic sânt justificate în hrisovul domnesc cu menţiunea «însă pe 
vreme de foamete », sau «pe vreme de nevoie» ?). 

În întărirea acordată lui Calotă spătarul la 1595, Mihai arată 
că ţăranii din Codreni au vândut moșia lor, «căci au fost acei 
oameni.., mai înainte megiaşi și au fost sărmani şi n'au putut 
plăti dajdia lor»). Stoichiţă din Strâmba plătește în trei ani 
48.000 de aspri, birul satului Loloieşti, « dajdiile pentru opt catane » 


1) I. Rutkowski, Poddanstwo wloscian w Polsce i niektórych innych krajach 
Europy, (Serbia țăranilor în Polonia şi în câteva alte țări ale Europei), 
Varşovia, 1921. 

23) Acad. Rom. doc. CXCVI/479. 

3) N. Iorga, Studii şi documente, VI, p. 459. 

(pentru plata mercenarilor), dajdii pe care sătenii nu le pot plăti 
şi boierul ia satul pe seama lui, deși sătenii se plâng domnului că 
«li s'a făcut silă 1). 

Şi mănăstirile se foloseau de desfacerea proprietăţii ţăranilor 
cari nu-şi mai puteau plăti dările. Călugării dela Coşuna, lângă 
Craiova, pun mâna pe satul Radovanul, «căci au plătit călugării 
dela sfânta mănăstire birul lor, cisla cea mică cu 2660 de aspri 
gata și iar au plătit alt bir drept 1000 aspri și iar au plătit de oaie 
seacă 280 aspri și iar au plătit birul lor de 880 aspri » 2), Toate 
aceste biruri succesive priveau un singur sat ! 

Numărul documentelor de acest fel din vremea lui Mihai 
Viteazul prin care moşnenii își vând părţile de moșie boierilor 
pentrucă n'au avut cu ce plăti birul, este foarte mare ê). Domnul 
însuşi trage foloase din aceste împrejurări. La 27 Mai 1598, Mihai 
arată că a cumpărat satul Pojorâţi dela ţărani și spune: «I-am 
adunat cu dajdiile ce le-am prins domnia mea lor în socoteală 
şi fac 52.000 de aspri», pe cari sătenii nu-i pot plăti și atunci se 
vând «de bună voie» domnului. La fel, din aceeași pricină, se 
vând şi sătenii din Stănuleşti și Ganoiești şi domnul dăruește 
toate aceste moşii episcopiei de Buzău, «ca să fie monahilor de 
hrană » 4). i 

La 1596 Mihai își întărea sieşi satul Sularul, cumpărat pe 
40.000 de aspri dela ţărani, iar peste patru ani, ţăranii vin la 
Alba-Iulia și se răscumpără dela domn cu 80.000 de aspri, adică 
tocmai îndoitul preţului dat. Mihai scrie cu mâna lui pe document: 
« Blestemat și proclet să fie... cine va sparge pomana. Amin » 5). 

Erau vremuri de turburări şi de războaie, domnul avea nevoie 
de bani, dreptatea și buna rânduială nu se mai puteau păzi cu străg- 
nicie, de aceea se făceau abuzuri în dauna ţăranilor, cari au rămas 
de sigur nepedepsite. Așa, la 16 Aprilie 1600, Mihai Viteazul scria 
românește din Ardeal marelui vornic Dumitru să cerceteze plân- 


1) Revista ÎIstorică, I, 1915, p. 222—223. 

3) Șt. Nicolaescu, Documente dela Mihai Viteazul, p. 16—17. 

3) Alte exemple la Xenopol, Istoria Românilor, ed. III, V, p. 318—335 
şi la I. Bogdan, în Prinos lui D. A. Sturdza, p. 156—1457. 

4) Acad. Rom., Ms. Nr. 4970, f. 4—5, traducere din sec. XIX. 

5) Revista pentru istorie, filologie şi arheologie, IV, p. 542—543. La fel 
se întâmplă și cu satul Bârca din Dolj, luat şi el de domn, Iorga, Studii și 
documente, XVI, p. 31—33, pi 

gerea unor ţărani din satele Cordun şi Corcova, «ce au venit 
înaintea domniei mele. ...și au spus Oprea de Cordun, cum au 
pus Nica vistiarul bir în Cordun, ca să le ia ocina (moșia) și au 
luat-o. Deci să cauţi pre Nica vistiarul, să-l juri pre ivanghelie, 
cum n'au pus el acel bir în Cordun, ce l-au fost pus crăstătorii de 
în seamă )1). Cu alte cuvinte, Nica al doilea vistier era bănuit că 
pusese dela sine o dajde, ca să-şi poată însuşi un sat de moşneni. 
Dreptul de a pune bir era numai al domnului, care avea o anume 
statistică, seamă, în care se. crestau toate sumele datorite şi de 
aceea funcţionarii ce ţineau socoteala se numeau crestătorii de 
în seamă. 

Numeroase sate din vremea lui Mihai se risipesc şi fug. Tocmai 
în 1629 Alexandru Iliaș rechiamă pe sătenii din Săvărlov, « pen- 
trucă acest sat au fost fugit încă den zilele lui Mihail voevod » 2). 

Domnii cari au urmat după Mihai Viteazul au avut de judecat 
în repetate rânduri plângerile ţăranilor, ak căror moşii fuseseră 
luate cu japca și ei înșiși șerbiţi pe nedrept. Cu toată trecerea de 
care se bucurau boierii, nedreptatea era așa de mare și așa de 
vădită, încât numeroase procese s'au terminat cu izbânda ţăra- 
nilor, cărora li sau dat înapoi moșiile răpite «în zilele lui Mihai- 
Vodă ». Așa de pildă, sătenii din Scărișoara se plâng lui Simion 
Movilă, «când a fost în zilele răposatului Mihai voevod, iar 
acest sat... a căzut în multe năpăstii de biruri şi n'a putut elsă 
le plătească. Apoi după aceea Mihail voevod pentru aceste năpăstii 
de bir... din căderea birului, iar domnia lui singur a luat acest 
sat... pe seama domnească, de a fost birnic fără voia sa». La 
venirea lui Simion în scaun, «iar acest sat Scărișoara, ...ei au 
venit cu toţii înaintea domniei lui, de s'au plâns pentru marea 
strâmtoare ce au avut ei de către Mihail voevod şi cum sânt făcuţi 
birnici cu sila, fără voia lor, numai pentru niște năpăstii de biruri ». 
Deci domnul constatând că năpasta (birul nedrept) asupra satului 
fusese de 70.000 de aspri, hotărăşte să redea libertatea și pământul 
lor ţăranilor3). La 1615 Radu Mihnea judecă pe moşnenii din 
Șopârliga Țiganului, în judeţul Secuieni, cari fuseseră liberi « den 
descălecătoarea țării». « lar după aceea, când au fost în zilele 


1) N. Iorga, Câteva documente de cea mai veche limbă românească, Acad. 
Rom. Liter., ser. II, XXXVIII, 1905, p. 113—115, cu un facsimil. 

1) Arhivele Olteniei, II, Nr. 5, p. 29. 

3) N. Iorga, Studii și documente, V, p. 436—437. 

răposatului Mihail voevod, atunci însuși domnia lui au împresurat 
acel sat... cu multe năpăşti de biruri, ce au fost pus în spatele lor, 
de le-au luat moșia lor toată şi i-au rumânit fără voia lor, de le-au 
lepădat numai 12.000 aspri cu sila ». Moșnenii vin la divanul dom- 
nesc, «de s'au plâns de mare strâmbătate și de mare împresurare 
ce au avut ei de către răposatul Mihail voevod, cum i-au împre- 
surat și i-au rumânit fără voia lor » Domnul judecă și dă dreptate 
ţăranilor 1). 

"Am văzut că prin tratatul încheiat cu Sigismund Bathory, în 
care erau trecute toate privilegiile boierilor se face menţiune și de 
şerbi cu asigurarea ca boierii să poată aduce înapoi pe cei fugiţi, 
ceea ce nu era decât o confirmare a dreptului celui vechi: 

Din aceste exemple care se pot înmulţi, se vede lămurit cum 
în vremea lui Mihai procesul de trecere a proprietăţii ţărăneşti 
în mâna marilor proprietari a luat un ritm grăbit și adeseori chiar 
violent. Dacă am avea adunate la un loc hrisoavele lui Mihai Vi- 
teazul, s'ar vedea că cele mai multe cuprind întăriri ale depose- 
dării ţăranilor în favoarea boierilor și chiar a domniei.'Se aruncau 
biruri colosale, năpăști nesuferite asupra satelor sărăcite şi sătenii 
sânt siliţi să se vândă ca rumâni. E o prigoană cumplită și o trans- 
formare socială pe scară mare. Mihai era, cum am văzut, silit să 
ţie mercenari cari costau scump, Țara Românească a fost în mai 
multe rânduri teatru de războiu, ţăranii erau foarte săraci şi 
totuşi domnul era silit cu crestaşii lui să ţie socoteala tuturor 
impozitelor până la un ban. Pe de altă parte niciodată poate boie- 
rimea n'a fost mai puternieă politicește decât sub Mihai-Vodă, 
domnul ei, pe care ea îl ridicase." Boierii s'au folosit de această 
situație, mai ales acei cari se bucurau de favoarea domnească, 
cărora domnul nu le putea refuza nimic, și şi-au croit domenii 
întinse. Vremurile turburi, războaiele neincetate au grăbit sără- 
cirea ţăranilor, au îngăduit nedreptăţi și acte de violenţă, așa că 
boierimea iese cu mult întărită și îmbogăţită din domnia lui Mihai 
Viteazul. 'Țărănimea dimpotrivă primeşte o lovitură, din care nu 
se va mai putea ridica până aproape în zilele noastre: 

Legătura lui Mihai și răscoalele țărănești. O problemă mult 
discutată este aceea a «legăturii » lui Mihai Viteazul, o măsură 
administrativă a domnului privitoare la ţăranii șerbi. Ea trebue 


1) Ibidem, XVI, p. 70—71. 

de sigur privită în legătură cu adânca turburare socială din vremea 
acestei domnii, așa cum am arătat mai sus. 

Multă vreme s'a crezut că legătura lui Mihai a însemnat chiar 
actul prin care se înfiinţează şerbia în ţara noastră 1), sau măcar 
consfinţește legal o stare de fapt 2). Sa văzut chiar o identitate 
între această legătură și articolul din tratatul încheiat cu Sigis- 
mund Bathory la 1595, prin care se asigura boierilor stăpânirea 
şerbilor şi dreptul de a aduce înapoi pe cei fugiţi 3). În urma stu- 
diului răposatului C. Giurescu se vede azi lămurit că legătura 
lui Mihai a fost o măsură administrativă prin care rumânii fugiți 
de pe moșiile unor boieri în alte locuri, să nu mai fie reclamați, 
ci să rămâie rumâni ai proprietarilor locului pe care s'au adă- 
postit. 

De aceea se face acum o deosebire în documente între rumâni 
de moștenire şi cei din legătura lui Mihai ¢), iar în procesele de sub 
domnii următori sânt îndreptăţiţi să-şi păstreze rumânii acei cari 
i-au găsit pe moşia lor cu prilejul legăturii lui Mihai, pe când foştii 
proprietari ai rumânilor fugiţi nu mai au dreptul să-i mai caute 
şi să-i mai reclame. Legătura lui Mihai a fost dată imediat după 
expediţia lui Sinan paşa la 1595 şi ca o urmare a ei, deoarece un 
document din 1628 vorbind de legătura lui Mihai precizează, 
«după plecarea lui Sinan pașa, în zilele lui Mihai voevod » 5). 
Măsura a fost luată pentru a scuti fiscul de turburări şi de pier- 
deri, din cauza sistemului cislei (impozit global plătit solidar de 
un sat întreg), care n'ar fi fost împlinită, dacă nu erau apucaţi să 
plătească și cei veniţi de curând din alte sate. Măsura era apoi și 


1) N. Bălcescu, Despre starea socială a muncitorilor plugari în Patru scrieri 
istorice (Așezământul I. Brătianu), ed. P. P. Panaitescu, p. 56. 

23) A. D. Xenopol, Istoria Românilor, ed. III, V, p. 333—334. 

2) N. Iorga, Istoria lui Mihai Viteazul, I, p. 181 şi Şt. Longinescu, Aşeză- 
mântul şi legătura lui Mihai Viteazul, Bucureşti, 1919. 

4) Şi în documentul inedit dela Alexandru Coconul, din 3 Iunie, 1626 
(original slav la d-l Fotescu) se spune că niște rumâni s'au plâns «că n'au 
fost vecini (rumâni) ai lui Leca aga, nici nu i-a prins legătura lui Mihai Voevod 
acolo în satul Tâncăbeşti », dar martorii dovedesc «că au fost vecini ai lui Leca 
aga și mai înainte vreme şi tum i-a prins şi legătura lui Mihai voevod la 
Tâncăbeşti » de unde se vede lămurit deosebirea ce se făcea între rumânii 
de moştenire şi cei din legătura lui Mihai şi că şerbia era considerată ca legală 
şi înainte de Mihai. 

5) C. Giurescu, Vechimea rumâniei, p. 42.. 

în interesul boierilor mari, pe moşiile întinse ale cărora se adă- 
postiseră cei mai mulţi rumâni fugiţi cu prilejul marei turburări 
provocate de năvălirea în ţară a Turcilor cu Sinan paga 1). Adaug 
că în special boierii din Oltenia se vor fi folosit de această hotărire, 
căci ţara de dincoace de Olt fiind pustiită de Turci, cei mai mulţi 
fugari s'au dus de sigur dincolo de acel râu în ţara scutită de năvă- 
lirea păgână! Se ştie însă că cei mai însemnați sfetnici ai lui Mihai 
erau din această parte a ţării. 

"Pe de altă parte, cercetări mai noi au dovedit că legătura lui 
Mihai mai are și alt sens. Oamenii liberi, nedependenţi de proprie- 
tari, cari existau în ţară, au fost și ei făcuţi gerbi (rumâni) pe mo- 
şiile unde trăiseră liberi, așa că măsura lui Mihali a lipsit de liber- 
tate în favoarea boierilor un număr de ţărani cari până atunci nu 
fuseseră gerbi 2). Toate aceste adânci schimbări sociale au fost în 
folosul clasei boiereşti, care guverna cu Mihai şi în aceste împre- 
jurări războinice s'au umplut de glorie, dar în același timp şi 
de bani’ 

Era de aşteptat ca faţă de aceste cumplite lovituri, clasa ţără- 
nească să reacționeze. Moşnenii cnezi cari erau liberi din timpuri 
străvechi şi stăpâni pe pământul lor, nu se puteau lăsa despuiaţi 
fără să crâcnească și oricât de înalt prestigiu ar fi avut marele 

„domn, durerea supușilor lui și-a făcut drum până la dânsul. 
Mişcările sociale din vremea lui Mihai Viteazul sânt puţin studiate 
şi ne. lipsesc documente cu ştiri amănunțite asupra lor, dar cele 
câteva pe care le avem, ne lasă să întrevedem o parte măcar a 
acestor dramatice turburări. 

Prima răscoală ţărănească are loc la începutul anului 1596 
în judeţul Dolj şi iată cum e povestită de agentul ducelui de Tos- 
cana la Alba-Iulia: « Sa aflat veste sigură că Mihai-Vodă punând 
asupra ţării o dajde grea şi săracii oamni fiind foarte slabi, ne- 
putând-o împlini, i-au dat de ştire că nu au cu ce plăti. Aflând 
aceasta domnul, trimise trei sute de Cazaci ca să ia cu forța dajdea 
ce o pusese, dar Românii aflând pentru ce veneau Cazacii, hotăriră 
să se apere şi trecură peste Dunăre la Vidin, cetatea Turcului şi 


1) Ibidem. 

3) I. C. Filitti, Despre legătura lui Mihai Viteazul, în Revista Istorică 
Română, “Il, 1932, p. 221—231 şi în volumul, Proprietatea solului în Prin- 
cipatele române, p. 173—4183. 

au chemat opt sute de Turci ce trecură dincolo şi împreună cu 
Românii cari ştiau unde locuiau Cazacii, s'au dus noaptea să-i 
surprindă și-i luară pe toţi prinși, ducându-i cu ei la Vidin»!). 
Iată cum ţăranii ce nu mai puteau suferi dările, ajung să cheme 
Turci împotriva oastei domnești, să-i scape de asuprirel 

A doua mișcare ţărănească, cu proporţii mai mari, a avut loc 
după cucerirea Ardealului de către Mihai. Trecerea munţilor şi 
izbânda dela Şelimber se făcuse de sigur cu preţul unei noi 
sforțări dureroase a ţării sărăcite. Alte sate de moșneni fură în- 
ghiţite, pe drept sau pe nedrept, de marea proprietate românească 
sau boierească: 

Domnul era acum plecat departe, la Bălgradul Ardealului, 
boierii lăsaţi în ţară profitau de aceasta ca să facă strâmbătăţi 
şi să cotropească şi mai mult moşioarele țărănești în lipsa contro- 
lului domnesc, pe care copilul Nicolae voevod, lăsat în seama lor, 
nu-l puteau exercita. 

"Atunci sătenii desnădăjduiţi se apucă de se ridică în masă și 
se duc tocmai în Ardeal la domn să ceară dreptate. Incă din 
Ianuarie 1600 se afla la Alba-Iulia că au venit acolo la Mihai, 
din Țara Românească, foarte mulţi Români «pentru interese 
private » 2), Această ridicare a ţăranilor munteni cari s'au dus 
la Alba-Iulia, a lăsat urme în mai multe documente interne: Așa 
e hrisovul sătenilor din Sularul, sat cumpărat de domn în 1596 
şi care vine cu bani tocmai la Alba-Iulia să se răscumpere °). 

Tot atunci, în Aprilie 1600, în ajunul cuceririi Moldovei, Mihai 
dă din Ardeal o poruncă lui Dumitru mare vornic să cerceteze 
plângerea lui Oprea Cordun de și Undriaş din Corcova (ambele 
în Mehedinţi), «ce au venit înaintea domniei mele » (adică în Ar- 
deal) să arate că li s'a cotropit satul de al doilea vistiernic 4), Dar 
odată cu aceşti săteni au mai venit la Alba-Iulia şi mulţi alții din 
alte părţi ale ţării. 


1) Veress, Documente, V, p. 17. 

2) Hurmuzaki, Documente, XII, p. 598. 

2) Revista pentru istorie, arheologie şi filologie, IV, p. 542—543. Cf. şi N. 
Plopșor, O răzvrătire a ţăranilor în timpul lui Mihai Viteazul?, în Arhivele 
Olteniei, VIII (1929), p. 442—446. 

4) N. Iorga, Câteva documente de limbă, în Acad. Rom., liter. ser. II, 
XXXVIII, 1905, p. 113—115. 

Aşa, sătenii din Radovanul (Dolj), «ei au venit înaintea dom- 
niei mele, zice Mihai, în țara ungurească la Beligrad la scaun de 
au jăluit ». Domnul nu le face dreptate, dar țăranii dârji nu se 
lasă şi urmăresc pe Mihai după cucerirea Moldovei, până la: Iași, 
străbătând drumuri lungi şi primejdiaose. Truda le-a fost însă în 
zadar, căci acolo făcându-se judecată, jalba le este respinsă şi ei 
rămân şerbi:). Nici această judecată n'a descurajat pe ţărani, 
cari se prezintă și în faţa lui Nicolae-Vodă, fiul lui Mihai, la Târ- 
govişte şi la 9 Iulie 1600 acesta dă un hrisov prin care confirmă 
după o nouă judecată în divan, hotărîrea părintelui său 2). Aceste 
plângeri nu erau procese izolate, ci o mare mişcare generală ţără- 
nească, după cum se vede dintr'un alt document ce priveşte 
o împrejurare: asemănătoare. Stoichiţă, vistiernicul din Strâmba 
cumpărase, pe semne cu sila, satul Loloiești (Romanați) dela 
moșneni. «lară după aceea, zice Radu Șerban în hrisovul său, 
când a fost Mihai-Vodă domn în Ardeal și când s'a fost ridicat 
toate satele din ţară să se giudecească, iar satul Loloieşti ei încă 
s'au sculat și s'a dus la Beligrad, la Mihai Vodă şi s'au plâns la 
picioarele lui, cum că le-a făcut sluga domniei mele Stoica logofătul 
silă »). «A se judeci» înseamnă a se libera din şerbie, 'Deci 
rămăsese acest fapt în mintea oamenilor, o mare mişcare a tuturor 
satelor din ţară ce se ridică şi se duc la Mihai la Alba-lulia, să 
ceară dreptate.’ Satele Loloieşti, Corcova, Cordun, Sularul, Rado- 
vanul sânt numai unele, câte cunoaștem din această răzvrătire. 

Intrezărim una din cele mai impresionante pagini din istoria 
îndureratului nostru trecut, 'obijduiţi, cu pământul răpit, şerbi 
ai boierilor, sătenii se ridică şi află unii dela alții; mişcarea se 
întinde în toată ţara, unii cu căruţe, călări şi pe Jos, pe drumuri 
cumplite, cu greutăţile de atunci străbat zile, poate chiar săptă- 
mâni până la scaunul domnesc dela Alba-lulia, cerând dreptate, 
o dreptate care pe atunci nu putea s'o înţeleagă nimeni.” 


1) I. Bogdan, în Prinos lui D. A. Sturdza, p. 161—163 şi St. Nicolaescu, 
Documente dela Mihai Viteazul, p. 26—27. 

3) Şt. Nicolaescu, o. c., p. 16—17. 

3) Revista Istorică, I, p. 222. Mihai Viteazul respinge şi de astă dată plân- 
gerea satului. 

Biserica Ţării Româneşti şi ierarhia ei. Dar, deasupra tuturor 
acestor dureri, cu mâini încleștate pentru o muncă ce nu mai adu- 
cea destulă pâine, deasupra frunţilor plecate şi îngrijorate, lucea 
o mare nădejde: credinţa. Ea dădea încredere domnului și sfet- 
nicilor lui să lupte cu mijloace puţine şi sărace, cu oameni slăbiţi, 
pentru o cauză mare, care era a lumii creștine întregi. Şi în bise- 
ricile mici și întunecoase din sate risipite pe întinsul ţării, ca şi 
între zidurile caselor domnești, toţi își plecau genunchii cu smerenie 
către Acela căruia i se cuvin toate jertfele. 

În fruntea bisericii Ungro-Vlahiei se afla, la urcarea în scaun 
a lui Mihai Viteazul, mitropolitul cu același nume ca şi al dom- 
nului, Mihail. Fost episcop de Râmnic, el fusese înălțat la rangul 
de mitropolit în anul 1586 sub Mihnea Turcitul și trimis la Con- 
stantinopol ca să ia întărire dela Patriarhie!). La 8 Mai 1594, 
Mihai Viteazul dădea un hrisov pentru întărirea prăvăliilor ce apar- 
ţineau « bisericii domnești din curtea domniei mele » din Bucureşti 
şi spunea, «Am pecetluit acest așezământ al domniei mele îm- 
preună şi cu prea sfinţitul părintelui nostru, vlădica Mihail şi am 
legat cu mare blestem »2). Mitropolitul Mihail împreună cu ceilalți 
doi episcopi, Partenie de Râmnic şi Luca de Buzău, fură trimişi 
în vara aceluiaşi an într'o misiune importantă de către domn. 
Răscoala împotriva Turcilor nu începuse încă, dar domnul legase 
înţelegere tainică cu Aron-Vodă din Moldova. Pe lângă aceasta, 
între Rutenii din Polonia, sub influenţa. regelui fanatic Sigis- 
mund III, şi a iezuiţilor începuse o mișcare de lepădare a credinţei 


1) N. Dobrescu, Istoria bisericii române, ed. II, Bucureşti, 1923, p. 49. 
2) Acad. Rom., Ms. Nr. 403, f. 17, traduceri. 

şi de trecere la unirea cu catolicii. Ghedeon Balaban și Hipatie 
Pociej, vlădicii dela Liov și Brześć o rupseseră cu patriarhia ecu- 
menică încă din 1593 şi fuseseră anatemizați, iar ceilalţi episcopi 
ruteni tratau pe față cu episcopii catolici1). În Martie 1594, pa- 
triarhul Meletie Pigas scria cu îngrijorare cneazului de Ostrog să 
nu părăsească legea părintească, iar la 1 Iulie un sinod al Rutenilor 
ortodoxi cateriseşte pe mitropolitul dela Liov, Ghedeon Balaban ?). 

Atunci domnii români. nu uitară că sânt datori să apere orto- 
doxia de pretutindeni şi pentru a înlătura lovitura ce se pusese 
la cale împotriva credincioşilor bisericii răsăritene din Polonia, 
adunară la laşi un sinod în August 15943). 


1) Historja polityczna Polski, ed. Academiei Polone, II, p. 167 şi Milkowicz, 
Monumenta conţraternitatis Stauropigianae, I, p. 509 și 543—519. 

2) Ibidem, p. 513—519 şi 520 şi urm. 

3) Stabilirea datei sinodului dela Iași are o mare însemnătate şi pentru 
istoria relaţiilor Românilor cu ceilalţi ortodoxi şi pentru precizarea succe- 
siunii ierarhilor bisericii muntene şi moldovene. Decizia sinodului, în grecește, 
cu semnăturile lui Nichifor Dascălul exarhul patriarhiei, a mitropoliţilor 
Mardarie al Moldovei şi Mihail al Ungro-Vlahiei, a episcopilor Luca de Buzău, 
Partenie de Râmnic, Agathon de Roman şi Amiilohie de Rădăuţi, a fost 
publicată după o copie târzie dintr'un registru al bisericii rutene din Liov 
de A. Petruşevici, Arii aanaanou Pocciu, p. 127 şi de W., Milkowicz, Monu- 
menta conțraternitatis Stauropigianae, I—?2, Liov, 1898, p. 656—657 (după 
ediţia lui Petrușevici). Actul în această copie poartă data, Iaşi, 77 August 
1595 (de sigur stil vechiu), dată care a fost admisă ca exactă de toţi istoricii 
eari s'au ocupat cu acest sinod (Kojalovi, Huxupop'e BenuKkiH NPOTOCUHKENE 
narpiapwaro... B eanaanou Pyckou nepken, în Crpaunukr, IV, 1860, p. 199, 
Malişevskij, Meneria Iluracr, I, Kiev, 1872, p. 597, Melhisedec, Relaţiuni 
istorice, în Acad. Rom., ist. 1881, Szaraniewicz, Patryarchat wschodni wobec 
koscioła ruskiego (Patriarhia orientală faţă de biserica ruteană), în Rozprawy 
Akademii Umiejetnosci, VIII, 1878, p. 307, Pelesz, Geschichte der Union der 
ruthenischen Kirche mit Rom, Wurtzburg, 1881, II, p. 96, N. Iorga, Istoria 
bisericii române, ed, II, I, p. 153)1 Această dată este însă imposibilă. Mai 
întâi, Mihail al Ungro-Vlahiei care păstorise la începutul domniei lui Mihai, 
nu mai era mitropolit încă din 20 mai 1595, când actul de supunere al lui 
Mihai Viteazul către Sigismund Bathory e semnat de mitropolitul Eftimie, 
care păstorește până la moartea domnului. Chiar dacă am admite o repetată 
alternare a doi mitropoliți la scaunul Ungro-Vlahiei, totuși sinodul dela Iaşi 
nu s'a putut ţine în August 1595. Armata turcească intrase în Ţara Româ- 
nească şi cu patru zile înainte de hotăririle sinodului avusese loc lupta dela 
Călugăreni. Se poate ca tocmai în această clipă grea pentru ţară să fi 
lipsit toţi ierarhii dela scaunele lor? In Moldova era atunci un haos, 
domnul Ştefan Răzvan își părăsise scaunul, Polonii năvălesc peste Nistru 
cu oastea lor, iar peste câteva zile ocupă Iașii, Tătarii înaintau și ei 


7* 

La sinodul din Iași luară parte Mihail cu cei doi episcopi ai lui, 
-alături de Mardarie al Modovei cu episcopii lui, iar în fruntea lor 


pe de altă parte./Se putea ţine în aceste împrejurări un sinod la Iaşi 
şi anume împotriva Poloniei? Dar dovada hotăritoare e alta. Președintele 
sinodului a fost exarhul patriarhal, Nichifor Dascălul, care semnează în 
fruntea tuturor participanţilor! Ştim însă cu siguranţă că la 17 August 1595 
Nichifor nu putea fi la Iaşi. Acest delegat al patriarhului se afla în oastea 
lui Sinan Pașa, o spune el însuşi, a văzut lupta dela Călugăreni, 73 August, 
pe care a descris-o, a fost apoi la Târgovişte cu Sinan paşa (oraşul e luat 
de Turci la 25 August), (Sârbu, Istoria lui Mihai Viteazul, I, p. 317), se în- 
toarce apoi la Bucureşti şi abia în Octomvrie a fost trimis în Moldova de pașă 
ca sol la Zamoyski şi la Ieremia Movilă, noul domn pus de oastea polonă” 
Venit la Iaşi nu mai putea ţine acum niciun fel de sinod contra Poloniei și 
atunci nu mai era mitropolit al Moldovei Mardarie, de vreme ce Ieremia 
readusese în scaunul mitropolitan pe fratele său Gheorghe Movilă (Raportul 
lui Nichifor la 20 Octomvrie 1595 în Polonia, Hurmuzaki, Documente-Supli- 
ment, II —1, p. 360—363 şi Iorga, Nichifor Dascălul, p. 6 şi Scriptores rerum 
Polonicarum, XXI, p. 484, actele procesului lui Nichifor). Când s'a ţinut, 
aşa dar sinodul dela Iași, întru cât data copiei hoţăririlor este vădit greșită? 
"Nichifor a mai fost în Moldova și la 1594, în timp de pace, la prietenul său 
Aron Vodă, pe care l-a susținut întotdeauna (Kojalovif, o. c., p. 200 și Scrip- 
tores rerum Polonicarum, XXI, p. 480—483), atunci în 7594 şi nu în 
4595, avut loc sinodul, sub oblăduirea lui Aron, înainte de începerea răscoalei 
împotriva 'Turcilor, când, în adevăr, păstorea în Țara Românească mitropolitul 
Mihail şi când această ţară încheia legături tainice cu vecina ei, ceea ce explică 
prezenţa clericilor munteni la Iaşi: Atunci mișcarea de unire între Ruteni 
era în toi, dar nu era încă un fapt împlinit, ca la 1595, ceea ce se vede şi din 
sfaturile sinodului, care nu anatemizează încă pe nimeni. Stabilirea datei 
sinodului restabileşte şi istoria succesiunii în ierarhia mitropoliei Ungro- 
Vlahiei şi a Moldovei. In Țara Românească la începutul domniei lui Mihai 
Viteazul, până la sfârşitul anului 1594, a păstorit Mihail, înlocuit după moartea 
lui cu Eftimie și nu sântem siliţi să admitem că după Mihail a păstorit Eftimie, 
apoi a doua oară Mihail prin caterisirea lui Eftimie de către domn pentru 
trădare, după care urmează peste câteva luni iarăși același Eftimie (Iorga 
Istoria bisericii, 1, p. 205 şi II, p. 320) sau că Nichifor a ţinut la Iași un sinod 
cu mitropoliți şi episcopi ilegali şi caterisiţi (Melhisedec, o. c., p. 28—29). La 
1594 era deci la Râmnic episcop Partenie, iar în anul următor Teofil, care rămâne 
până la sfârşitul domniei lui Mihai. Mardarie al Moldovei a fost câtva timp 
mitropolitul lui Aron Vodă, nu al lui Ştefan Răzvan şi e înlocuit la venirea 
Polonilor cu Gheorghe Movilă fost pribeag în Polonia. La 5 Ianuarie 1614 
acest Mardarie + fost mitropolit al Moldovei» era retras la muntele Athos 
şi scrie ortodoxilor din Liov, aducând laudă lui Hristos, «că m'a adus la 
Sfântul Munte, să mă odihnesc puţin de oboselile nemăsurate ce am îndurat 
în ţări streine ». (Arta OTHOCAmieca Kb ucropiu 8anaquon Poccin, publicate 
de Comisia Arheologică, IV, Petersburg, 1851, p. 432—434). 

stătea reprezentantul patriarhiei dela Constantinopol, Nichifor 
Dascălul. Sinodul trimise hotărirea sa, redactată în grecește, orto- 
doxilor din Polonia, îndemnându-i să nu-și lase credinţa şi să nu 
dea supunere episcopilor ce lunecaseră dela datoria lor 1). Cu toate 
aceasta, unirea urmă să facă progrese, prin cele două sinoade dela 
Brześć din Iunie 1595 şi Octomvrie 1596, episcopii ruteni pecet- 
luiră unirea lor cu biserica din Roma ?). E interesant să vedem 
însă că în lupta pentru păstrarea integrităţii ortodoxiei biserica 
românească își spune cuvântul hotărît prin întrunirea ierarhilor 
munteni și moldoveni. 

Câteva luni după întoarcerea sa în Țara Românească mitro- 
politul Mihail moare °) şi în locul său a fost ales mitropolit Eftimie, 
acel care semnează la Alba-lulia alături de boieri la 20 Mai 1595 
tratatul umilitor cu Sigismund Bathory. Tot în acest tratat apare 
pentru întâia oară noul episcop de Râmnic, Teofil. Eftimie a 
păstorit până la sfârşitul domniei lui Mihai Viteazul şi a fost un 
mitropolit vrednic și învăţat, care a încercat multe îmbunătăţiri 
în organizarea bisericii. In corespondenţa lui cu patriarhul Ale- 
xandriei, Meletie Pigas, se vede că Eftimie scrisese de două ori 
patriarhului, cerând să fie recunoscut ca mitropolit. Dar, ceea ce 
e mai important, îi ceruse un exemplar al Sfintei Scripturi şi un 
Nomocanon (cu canoanele sinoadelor), de sigur în grecește; pa- 
triarhul trimite primul exemplar cerut, iar pe cel de al doilea 
pusese să-l copieze 4). De sigur că mitropolitul român se gândea 
la o traducere nouă şi exactă (probabil în slavoneşte), ceea ce 
arată preocupări culturale înalte. 

Aceleaşi preocupări se văd în marele așezământ bisericesc al 
sinodului dela Târgovişte, din 1596. Hotăririle din 13 Aprilie 5) 
privesc organizarea şi însănătoșirea vieţii morale în mănăstiri. 
« Creştinul Mihail voevod » înțelegând că au început în sfintele 
mănăstiri, « nişte obiceiuri carele nu sânt din porunca sfintei pra- 


1) Milkowicz, o. c., I—2, p. 656—657. 

2) Historja polityczna Polski, II, p. 167—168. 

3) La 10 Aprilie 1596 se citeau în divan «cărțile răposatului vlădicăi 
Mihail +, pentru o proprietate a mânăstirii Olteni (Acad. Rom., Ms. Nr. 2530, 
î. 558—559). 

4) Hurmuzaki, Documente, XIII, p. 348. 

5) P. P. Panaitescu, Documente privitoare la Mihai Viteazul, p. 22—24. 
Cf. şi N. Iorga, Istoria bisericii române, 1, p. 213. 

vile », se sfătueşte cu « chir vlădica Eftimie » şi cu cei doi episcopi, 
«cu toţi părinţii egumeni și preoţi şi călugări şi cu toţi dregătorii 
și cu tot sfatul domniei mele». 

Această mare adunare hotărăște ca boierii să nu poată primi 
daruri dela mănăstiri fără voia soborului, să nu se aducă egumeni 
străini de mănăstire, să nu poată pleca monahii dela mănăstirea 
lor, decât «călugărul ce va poiti a locui la pustie, la vre-un schit 
pentru folosul sufletului lui, la Sfeta Gora, să nu fie oprit ». Pentru 
greșeli călugării vor fi judecaţi de arhiereu, «dar de va fi căzut 
în greşeală mare, care greşeală nu încape a o judeca pravila bisericii, 
atunci să fie dus la domnie, să se judece cu pravila împărătească ». 
Se iau măsuri împotriva egumenilor ce ar risipi averea mănăstirii, 
vor fi controlaţi de sobor, şi împotriva celor însărcinaţi de mănă- 
stiri cu afaceri bănești, cari ar opri ceva pe seama lor. 

În această orânduire vedem şi sfatul episcopului de Buzău, 
Luca, un grec din Cipru!), mai târziu mitropolit. Venit din fosta 
stăpânire venețiană, era un om cult, nepotul său se numea cu 
nume italian Lorinţ (Lorenzo), al cărui urmaş depărtat a fost 
poetul Vasile Cârlova °). Vlădica Luca păstorea la Buzău încă de 
pe vremea lui Petre Cercel şi ne-a rămas un foarte interesant 
așezământ bisericesc (fără dată, 10 Septemvrie) în limba slavonă, 
întărit de acest domn pentru eparhia Buzăului şi pentru « episcupul 
chir Luca de Buzău », prin care se dă drept de judecată arhiereului 
« după pravila sfintei biserici », pentru bisericile neîngrijite, altare 
mutate, cei ce nu postesc patru posturi pe an, cei ce cumpără 
cei ce se căsătoresc cu rude, cei ce iau patru soţii, cei ce au femei 
fără cununie, cei ce cumpără soţia pe bani, bărbatul care-și va 
lăsa femeia, femeia care fuge dela bărbat, «greşelile popilor toa- 
te», Se prevăd şi pedepse, amenzi în bani în folosul episcopului, 
începând dela 50 de aspri. Boierii și slugile domneşti, «nici 
banii, nici pârcălabii, nici dvornicii » nu pot opri judecata epis- 
copală 2). E unul din cele mai vechi şi mai interesante monumente 
ale dreptului românesc. 


1) Iorga, Istoria bisericii române, I, p. 157. Pentru manuscrisele sale, 
idem, Istoria literaturii române, I, p. 231. 

3) I. C. Filitti, Vlădica Luca strămoș ál poetului buzoian Cârlova, ed. II, 
București, 1935. 

3) Acad. Rom. doc. CXXIV/190, original slav comunicat de d-l Damian 
P. Bogdan, asistent universitar. 

De aceea credem că acest episcop înnoitor și autor de legiuiri 
bisericeşti va fi avut un rol activ şi în hotăririle sinodului din 1596. 

Mihai a avut o atenţie deosebită pentru biserică şi pentru 
ierarhii ei, dăruind şi întărind moșii mitropoliei şi episcopiei. 
Astfel el întărește mitropoliei Ungro-Vlahiei şi vlădicăi Eftimie 
satul Băneştii cu hrisoavele vechi ale lui Vlad-Vodă, Basarabă și 
« Radu care a fost ucis la Râmnic» (Radu dela Afumaţi) 1). Epi- 
scopul Teofil şi episcopiei de Râmnic îi întărește la 1597 moșia 
Cornet, dăruită de boierii din Drăgoiești, iar la 1599 Țiganii episco- 
piei 2), episcopiei de Buzău și episcopului Luca îi dărueşte la 1597 
satul Pojorâţi, luat dela ţăranii ce nu-și plătiseră dăjdiile 3). 

Viteazul domn avea o largă înţelegere pentru trebile bisericeşti, 
în Ardeal și în Moldova a făcut, după cucerirea acestor ţări, ade- 
vărate revoluţii în organizarea bisericească, schimbând în chip 
înţelept toată orânduirea cea veche). Interesul său pentru viaţa 
sufletească a ortodoxilor din Polonia, sinodul dela Iaşi, legăturile 
sale cu patriarhia de Constantinopol și cu clerul din toată Penin- 
sula Balcanică 5), sinodul dela Târgovişte, toate arată că Mihai 
a fost nu numai un mare căpitan, dar și o figură de foarte mare 
însemnătate în istoria bisericii române. 

Mănăstiri şi biserici. Mihai Viteazul a “ridicat în Ţara Româ- 
nească o singură mănăstire cu hramul Sf. Nicolae din orașul 
București, locaş care-i păstrează numele până în ziua de astăzi 
(azi Arhivele Statului). Această fundaţie a însemnat însă numai 
refacerea unei clădiri mai vechi şi înzestrarea ei cu moşii, odoare 
şi Ţigani. Mănăstirea Mihai-Vodă era fosta mănăstire Sf. Nicolae 
al Postelnicesei, clădită sub Petre cel Tânăr, de Caplea jupâneasa 
lui Ghiorma postelnicul (mai târziu ban), « mănăstirea ce iaste 
(la) muntele şi den jos cu via»). Petre Cercel «pentru pizma 


1) 7 Septemvrie, fără an, rezumat cu extrase de I. Bogdan, Acad. Rom. 
Ms. Nr. 5250, f. 325. 

2) Acad. Rom. Ms. Nr. 2530, f. 570—571 (20 Aprilie 1597) şi f. 589—590 
(30 Iunie 1599), copii noi. 

3) Acad. Rom. Ms. Nr. 4970, f. 4—6 (21 Ianuarie 1597 şi 27 Mai 1598), 
traduceri. 

4) Vezi mai jos capitolele XII şi XIII. 

5) Vezi mai sus, p. 45, 48—59. 

©) Gen. P. V. Năsturel, Biserica Stavropoleos, p. 2. Copie de hrisov dela 
Petre cel Tânăr din 8 Aprilie 1558, dată greșită, căci nu corespunde cu domnia 
acestui domn. 


www.dacoromanica.ro 


104 MIHAI VITEAZUL 


Ghiormei banul... au băgat mare mânie și urgie la sfânta mă- 
năstire ». goneşte pe călugări și desgroapă chiar oasele jupânesei 
Caplea 1). Ghiorma banul era din Dipalitzi în Epir, iar jupânesa 
Caplea era mătușa fraţilor Buzești 2), ceea ce explică legătura lui 
Mihai cu ctitoria ei. E însă interesant să vedem odată mai mult, 
ce fel de «frați» erau Mihai cu Petre Cercel, unul clădește şi se 
face ctitor, unde celălalt risipește și profanează. 

La o dată pe care n'o putem preciza, Mihai Viteazul, odată cu 
înnoirea mănăstirii, îi face o mare donaţie de sate: întâi, satul 
Dralea, care fusese luat de Mavrichie negustorul dela un boier 
datornic şi pe care domnul îl răscumpără: « Mihail voevod n'a 
vrut să lase ca să intre alții în sate boierești », căci avea o înaltă 
conștiință despre demnitatea şi cinstea clasei boierilor. Urmează 
apoi moşiile Despicaţi, Câmpeni, Buciumeni, etc., în total 13 sate 
ale lui Mihai, cumpărate cele mai multe dela ţăranii moșneni cu 
suma colosală de 472.000 de aspri şi un sat, Poiana, al doamnei 
Stanca și două sălașe de Țigani, «să fie sfintei mănăstiri a dom- 
niei sale ce e din susul orașului Bucureștilor... care a zidit-o pe 
acest sfânt loc şi a împodobit-o domnia sa »3). Mihai a închinat 
apoi această mănăstire mănăstirii  Simo-Petra dela Muntele 
Athos 4), dar această închinare nu este în realitate decât o cop- 
firmare, căci încă mai de mult jupâneasa Caplea făcuse acea 
închinare locașului atonit, după cum se vede din hrisovul lui Petre 
cel Tânăr 5). 

Dacă Mihai a împodobit capitala ţării cu un monument, ce 
i-a servit și ca cetăţuie, în schimb unele biserici şi mănăstiri din 
Bucureşti fură distruse de pe urma războaielor lui. Biserica 
doamnei Stana şi a doamnei Maria avu această soartă: « În zilele 
lui Sinan pașii pre acea biserică a doamnei Stanei şi a Mariei o 
au stricat până în temelie și au rămas numai pământ pustiu » €). 
Aceeaşi soartă o avu și mănăstirea Sfânta Troiță, numită azi 
Radu-Vodă, fiind întărită de Turci în 1595 («palanga ce o au 


1) Ibidem, p. 3—4. 

3) Filitti, Arhiva Cantacuzino, tabla genealogică, Alezeanu. 

3) Intărirea din 26 Martie 1626, Greceanu, Genealogii, II, p. 390—391. 

4) Vezi mai sus, p. 52. 

5) Gen. Năsturel, o. c., p. 2—4. 

*) Hrisovul lui Matei Basarab din 11 Iulie 1634, în Condica bisericii dom- 
neşti din Bucureşti (Acad. Rom. Ms. Nr. 403, î. 19—20). 

fost făcut Sinan paşa în zilele lui Mihai-Vodă »), «în zilele răposa- 
tului Mihail Vodă, stricat-au Turcii mănăstirea din temelie, de 
o au aprins cu iarbă de puşcă-e!). 

Biserica domneaseă dela. curte (Curtea Veche) primise încă 
din 1594 un hrisov dela Mihai pentru prăvăliile ei făcute de 
«bătrânul Alexandru voevod, ...aeelea care sânt lângă prăvă- 
liile Sfintei Troiţe dela Tichiţăi», pe care puseseră mâna pe 
nedrept rudele lui «popa Neagul cel bătrân... care au fost slujit 
şi de mai nainte vreme la mulţi trecuţi domni bătrâni ». Domnul 
ia patru prăvălii pentru « eclişiarhul şi preoţii cari slujesc la sfânta 
biserică », deoarece «ei alt venit de nicăieri nu au și totdeauna 
slujesc şi pomenesc la sfântul jertfelnic pre toţi răposaţii domni 
trecuți», iar rudelor lui popa Neagu, pentrucă «el încă au fost 
preot socotit şi cinstit de către toţi domnitorii, cum și pentru 
slujba ce au slujit mai dinainte... ca să-i fie şi lui pomană, să-l 
pomenească pre el pentru slujba lui ce au slujit mainainte», le 
lasă celelalte patru prăvălii °). 

Mai cunoaştem alte danii ale lui Mihai către mănăstirile Gol- 
gota, lângă Târgovişte (vizitată de domn la 1598, unde vede 
«ale mănăstirii stricate de blestemaţii Turci și arse şi despoiate 
şi fără odăjdii înăuntru şi călugăraşii goi şi săraci »)*), Bistriţa 4), 
Coşuna, lângă Craiova 5), etc. 

Trebue să adăugăm că gi biserica catolică dela Târgovişte s'a 
bucurat de sprijinul lui Mihai şi cronica ei scrie: «E de sigur de 
regretat că principele Mihai-Vodă n'a trăit mai mult, căci a fost 
ocrotitorul nostru şi luptele lui au fost extrase de noi din cronica 
românească, deoarece sub dânsul mănăstirea noastră dela Târgo- 
vişte a înflorit din nou, după ce fusese ruinată a treia oară °), 
Chiar Stavrinos, panegiristul grec al lui Mihai, spune că el ar îi 
dorit unirea bisericilor din Roma și Constantinopol”). Legăturile 





1) Greceanu, o. c., II, p. 391. Cf. și C. Săndulescu-Verna, Biserica Radu 
Vodă din Bucureşti, Bucureşti, 1930, p. 8, pisania cea veche « Sinan pașa... 
băgat-au iarbă de tun în biserică şi s'au siărâmat din temelie ». 

3) Hrisovul din 8 Mai 1594, în Condica bisericii domnești, Acad. Rom. 
Ms. Nr. 403, f. 17. 

2) St. Nicolescu, Documente slavo-române, p. 305. 

4) Ibidem, p. 305—306. 

5 St. Nicolaescu, Documente dela Mihai Viteazul, p. 10 şi 26—27. 

*) Haşdeu, Arhiva istorică a României, I —2, p. 48. 

7) Legrand, Recueil de poèmes historiques, p. 114—115. 

prietenești ale lui Mihai cu catolicii făceau pe un agent papal 
să spere că va putea convinge pe mitropolitul Ungro-Vlahiei şi 
pe episcopi să treacă la catolicism, «căci fiind "multe episcopii şi 
venituri foarte mari (entrate grossissime), “Vă fi spre mărirea şi 
folosul Scaunului Apostolic »1). Totuși un cronicar ungur se plânge 
că la îndemnul papei de a îmbrăţişa credinţa romană, Mihai ar fi 
strâmbat din nas şi i-ar fi răspuns, sfătuindu-l să părăsească rătă- 
cirile italice și să se întoarcă împreună cu poporul său la comu- 
niunea cea adevărată a bisericii grecești, căci numai așa va fi cu 
putinţă alungarea Turcului spurcat din spinarea creștinătății 2). 

Creştinul domn Mihail voevod. Văzut din afară, așa cum l-au 
văzut străinii, chiar acei cari au proslăvit izbândele lui, Mihai se 
înfățișează ca un luptător pentru glorie, adesea în slujba altora 
care-l plătesc, un oștean norocos la început cu mercenarii lui, 
lovit apoi de greșelile lui, cum au fost mulţi în vremea Renașterii. 
Dar privind lucrurile mai de aproape, vedem aceste fapte război- 
nice ridicându-se pe temeiul unei conștiințe formate de veacuri. 
Înconjurat, de o boierime veche, ieșit din mijlocul ei, şi de un cler 
cu tradiţii bizantine, autor de aşezăminte religioase, apărător al 
ortodoxiei de peste hotare, oriunde s'ar afla şi mai ales ridicat ca 
şef moral al marii mișcări a întregii credinţe orientale, figura lui 
Mihai ia cu totul alte proporții. 

A primit leafă pentru oştenii lui dela împăratul şi a cerut și 
dela alţi stăpânitori, dar pentrucă acesta era «împăratul crești- 
nesc » şi pentrucă lupta ce-a purtat-o a fost a lui, a credinţei lui 
şi a neamurilor multe pe cari le reprezenta. Tragedia lui Mihai 
începe atunci când împăratul îi aminteşte că a fost în slujba lui, 
pe când el credea că a fost în slujba creștinătății reprezentate de 
împărat. 

Avea conștiința deplină a actului creștin pe care îl făcea, 
ridicând sabia asupra păgânului: « Căci eu n'am avut dela Turci 
nici o greutate sau vre o nedreptate, dar ceea ce am făcut, toate 
le-am făcut pentru credința creștinească, văzând eu ce se în- 
tâmplă în fiecare zi cu bieţii creştini. M'am apucat să ridic această 


1) Veress, Documente, IV, p. 315 (Decemvrie 1595). 

3) Szamoskăzy, în Monumenta Hungariae historica, scriptores, XXVIII, 
p. 75. Cf. I. Lupaș, Studii istorice, 1928, p. 118. Pentru politica lui Mihai 
faţă de catolicii din Ardeal, vezi mai jos, capitolul XII. 

mare greutate cu această ţară săracă a noastră, ca să facă un scut 
al întregii lumi creștine »1). Polonilor le scria: « Să nu ne părăsiţi 
şi să nu ne lăsaţi fără ajutor, pentrucă să știi domnia ta că sânteţi 
datori pentru numele Domnului nostru Isus Hristos să ne ajutaţi 
şi să veniţi pentru mântuirea creștinătății » 2). ă 

Ducelui de Toscana îi scria despre « muncile şi ostenelile îndu- 
rate de mine... fiind îndemnat de o râvnă lăuntrică să fac fapte 
care să se înalțe întru lauda lui Dumnezeu, în slujba creștinătății, 
iar la urmă să pună cu cinste un capăt ostenelilor mele și să ne 
aducă un nume veșnic după moarte... Nici nu le-am făcut în- 
demnat de cineva, ci spre a căpăta şi eu un loc şi un nume în 
creștinătate » 3). > 

De aceeași conştiinţă religioasă adâncă e străbătut la cucerirea 
Ardealului: « Dar am luat în ajutor pe Dumnezeu, scria Mihai 
lui Ieremia Movilă, şi am pus și jurământ pentru dreptatea mea, 
am mers asupra lui (Andrei Bathory), sau că eram vinovat pentru 
aceasta, sau erau ei. Dumnezeu pentru jurămintele lor pe care 
le-au călcat şi pentru nedreptatea lor, i-a bătut, căci nu noi, ci 
Dumnezeu i-a bătut, căci noi credinţa şi jurăminte cu cine 
avem le ţinem tare şi dreptatea şi credinţa vrem să le păstrăm 
până la moarte »4). 

Luptând cu creștinii, cu Moldovenii, luptă împotriva inimii 
sale, îi consideră totuși ca fraţi. În somaţia adresată la 1600 cetăţii 
Hotinului să se predea, el scrie: « Grijiţi domniile voastre ca să 
vorbiţi fratelui nostru, lui Ieremia voevod, ca să predea cetatea... 
căci destul este cu vărsarea sângelui din corpuri pentru domnia 
sa şi pentru domnia mea... Căci aş dori ca domniei sale să nu-i 
vie pieirea dela domnia mea, pentrucă este domn creştin şi sântem 
şi domnia mea creștin »5). 

* Principi ai creștinătății au fost mai mulţi dintre domnii noștri, 
Ştefan cel Mare în primul rând, dar pe când domnul Moldovei 
lupta pentru moşia lui amenințată de păgân, Mihai își caută 
«un loc și un nume în creştinătate ». Cel dintâiu are în credința, 


1) P. P. Panaitescu, Documente privitoare la Mihai Viteazul, p. 15. 
2) Ibidem. 

2) Luptele lui Mihai Viteazul (Biblioteca Asociaţiei), p. 7 şi 42. 
4) P. P. Panaitescu, o. c., p. 98. 

5) Ibidem, p. 110—111. 

lui realismul solid dela sfârşitul Evului Mediu, cel de-al doilea 
ceva din idealismul Renașterii. 

Mihai Viteazul a fost un cavaler creștin. Crescut în tradiţia 
războinică a boierimii oltene, din care făcuse parte, a fost repre- 
zentantul ei, dar cei ce l-au ridicat fără să-l cunoască bine, au 
aflat în faţa lor pe cel mai mare oștean ce l-a dat neamul nostru, 
şi un om al credinţei care se ridica mai sus de socotelile lor. 

În scrisorile lui Mihai, avem acum un număr destul de mare, 
în instrucţiile lui către soli, recunoaştem imediat o puternică per- 
sonalitate. Frazele au ceva tăios şi hotărit ca o sentinţă, limpede 
ca o conștiință sigură de ea, în acelaşi timp o credinţă religioasă 
adâncă, zăngănit de sabie și sunet de clopot. 

În faţa acestui om au stat toţi cei ce știau să țeasă intrigi, să 
calculeze răbdători cursele, să întrebuinţeze cu meșteșug pe cei 
buni pentru scopurile lor urite. 

Şi el, cel curat la suflet, a căzut prada lor. 

Nu se poate înţelege nimic din istoria lui Mihai Viteazul, dacă 
nu ţinem seamă de aceste note sufletești: lupta lui în primul rând 
pentru ideea creştină, pornită din adâncul sufletului lui, care i-a 
înarmat braţul pentru toate îndrăznelile și l-a făcut să ceară ţării 
şi lui însuşi jertfe ce păreau de neîndurat, conștiința unei misiuni 
pentru ortodoxie, cavalerismul de boier şi oștean pus în slujba 
acestei lupte. 

Răscoala. Gândul răscoalei creștine fu împlinit la București de 
Mihai-Vodă la 13 Noemvrie 1594. "Sultanul îi poruncise domnului 
să pornească împotriva Ardealului cu oastea lui, dar acesta înţeles 
cu vecinii, răspunse cu începerea răscoalei. Avea lângă dânsul 
oastea de ţară a boierilor, chemase pe Buzești în Bucureşti, avea 
tunuri lăsate de Sinan pașa şi altele noi făcute de dânsul, și se 
putea bizui și pe cei 2000 de Ardeleni trimiși de Sigismund, ce 
tăbăriseră lângă oraş sub comanda lui Mihai Horvath, căpitanul 
dela Făgăraș! În București se afla un înalt demnitar al religiei mu- 
sulmane, un emir, cu 2000 de Turci și o mulţime de creditori, 
ieniceri turci, Evrei și alte neamuri, cari, după cum spune croni- 
carul turc, « veneau şi oboseau pe domn cu cererile lor». Ei ata- 
caseră palatul domnesc, bătând pe slugile domnului şi luând tot 
ce le cădea în mână. Domnul îi linişti, supunând pretenţiile lor 
judecății cadiului din Giurgiu, care trimisese la București pe omul 
său, Ali Ian. 

“Dar pe când datornicii erau adunaţi pentru judecată în casa de 
lemn a lui Dan fostul vistiernic, artileria domnească îi fulgeră 
pe toţi pe neașteptate, casa luă foc şi un măcel cumplit începu; 
puţini dintre ieniceri şi dintre zarafii orientali scăpară cu fuga” 
Mai rămânea însă emirul cu cei 2000 de Turci. El ceruse lui Mihai 
să licenţieze pe ostașii unguri și din cauza lui domnul era nevoit 
să stea adăpostit «în palatul de lângă mănăstirea cea nouă sub 
cetate, zidit la malul Dâmboviţei» (un palat nou, deci, lângă 
mănăstirea lui, Mihai-Vodă): În același timp cu măcelul creditorilor, 
Mihai, însoţit de curteni și de alți soldaţi, ce rămăseseră ascunși 
sub malurile Dâmboviţei, atacă pe Turci pe neașteptate și-i 
nimicește pe toți’ Stroe Buzescu era în fruntea oștenilor şi e rănit 
la mână de Turci în această bătălie dela București. 

Orășenii înfriguraţi se adună şi domnul lor le dă vestea cea 
mare, arde catastifele şi zapisele de datorii la Turci şi la alţi zarafi, 
datorii ce atârnau așa de greu asupra ţării: Târgul e chemat sub 
arme, cei ce se înrolează sânt iertaţi de toate dăjdiile. 

Aşa dar, lupta cea mare pentru creştinătate începuse 1). 

Primele lupte. Luarea Brăilei. Era vreme de iarnă, când Turcii 
de obiceiu se odihneau; Mihai cu cetele lui năvăli îndată din Bucu- 
rești asupra Giurgiului, bătrâna cetate de pază a Turcilor, de care 
ţinea credinţa domnilor Țării Românești. Oraşul fu prădat, 
dar cetatea nu putu fi luată de oștile încă neînvăţate ale 
domnului 2). 

"Atunci începură cu haiducii balcanici ce se strângeau sub 
steagurile domneşti, cu oastea boierilor şi cu Ungurii lui Sigismund, 
lupte repezi, atacuri asupra cetăților turcești de peste Dunărea 
îngheţată, în Dobrogea şi în Bulgaria. De multă vreme Românii 
nu mai cutezaseră așa ceva împotriva stăpânilor lor dela Con- 
stantinopol. Cetatea de Floci, la gura Ialomiței, fu lovită şi distrusă 
(10 Decemvrie)?) şi apoi urmă la rând Hârşova (1 Ianuarie 1595) 
şi însăși Silistra, sediul pașei (8 Ianuarie $). 

Acelaşi lucru îl făcuse şi Aron din Moldova. Cazacii lui şi oastea 
hatmanului Ştefan Răzvan intraseră în Bugeac, asediind în zadar 
Tighina, dar luând în primăvară cu asalt cetatea cea veche dela 
Smil (Ismail) 5)7 

Fiii de domn pribegi la Constantinopol şi în alte părţi ale impe- 
riului, gata să-şi sape rivalii şi să cumpere domnia oricât de scump, 
se bucurară, crezând că le-a sunat şi lor ceasul să fie ridicaţi de 


1) Luptele lui Mihai Viteazul (Biblioteca Asociaţiei), p. 8, Walter, în 
Papiu, Tezaur, I, p. 12—15 (Cronologia faptelor e aci greşită, emirul vine 
după uciderea 'Turcilor în Bucureşti şi chiar după atacul Giurgiului, pe când 
în scrisoarea către ducele Toscanei, Mihai spune că emirul venise cu el în 
scaun), Crăciun, Cronicarul Szamoskăzy, p. 101—102, Cronica Anonimă, 
ed. Ioanid, p. 47—48, Hurmuzaki, Documente, III —1, p. 465, Veress, Docu- 
mente, IV, p. 158—159, Naima, Annals, trad. Ch. Fraser, I, p. 37—38. 

3) Luptele lui Mihai, p. 40, Cronica Anonimă, p. 48, Crăciun, Cronicarul 
Szamosközy, p. 102, Walter, o. c., p. 13 (dă data 15 Noemvrie), Veress, o. c., 
IV, p. 172. 

3) Walter, o. c., p. 16 şi Veress, o. c., IV, p. 182. 

1) Ibidem. 

5 Hurmuzaki, Documente, III —1, p. 469 şi XII, p. 42. 

Turci în scaunele domneşti în locul domnilor haini Bogdan, fiul 
lui Iancu Sasul fost domn a] Moldovei şi Ştefan Surdul fost domn 
al Munteniei fură numiţi în grabă, primul în Țara Românească, 
al doilea în Moldova şi trimişi spre Dunărea îngheţată cu 
oşti turcești să-şi ia scaunele în primire. Mihnea Turcitul își 
chemă odrasla rămasă creștină, dela Veneţia prin Raguza, 
nădăjduind că şi lui îi va veni în curând rândul. Nepotul banului 
Tătarilor, după luptele din Banat cu Sârbii, iernase în sudul 
Dunării și acum se apropia de Țara Românească, trimițând cete 
de pradă în câmpia munteană.” Mihai după obiceiul său, luă ofen- 
siva împotriva pretendentului venit cu Hasan paga şi Mustafa 
paşa la Rusciuc.” După ce supraveghiase câtva timp mișcările 
duşmane dela Pietrile (N.-V. de Giurgiu, pe balta cu același nume), 
trecu Dunărea îngheţată spre Rusciuc. Dar atunci se anunţă că 
grosul oştirilor tătăreşti trecuse Dunărea şi înainta spre apus. 
Pe când Mihai se retrăgea în grabă dincoace de Dunăre, 'el trimite 
împotriva 'Tătarilor detașamente din oastea de ţară cu fraţii 
Buzeşti şi cu Radu Calomfirescu.. O primă luptă de avangardă 
avu loc la 14 Ianuarie, la Putineiu (în Vlașca, la 18 km. N.-E. de 
Giurgiu), în care Tătarii fură respinși de Buzești” Mihai cu grosul 
trupelor luase o poziţie de supraveghere, ceva mai la Nord, la 
Hulubeşti, la vărsarea Neajlovului în Călniștea, în imediata apro- 
piere a satului Călugăreni 1), loc pe care-l privi cu ochiul său de 
militar și-l ţinu minte. De acolo, putea supraveghia cele două oști 
ce încercau să se unească, Turcii cari treceau fluviul pe la Giurgiu 
şi Tătarii ce veneau dela răsărit. O nouă luptă a detașamentului 
Buzeștilor avu loc la Stănești (12 km. de Giurgiu) la 16 Ianuarie, 
cu Tătarii ce se apropiau 'mereu de Giurgiu. Duşmanii nu putură 
intra în cetate, ei fură risipiţi de Români” Între timp, cu toată 
înfrângerea avangardei tătărești, Turcii trecuseră Dunărea la 
Giurgiu şi izbutiră să se unească cu Tătarii, ceea ce încercase 
zadarnic Mihai să împiedece. "După retragerea detașamentelor 
trimise de domn, unirea duşmanilor avu loc la tabăra dela Șerpă- 
teşti (între Giurgiu și Călugăreni), dar într'o noapte, pe neaşteptate, 
oștile româneşti ale paharnicului Manta izbesc tabăra şi o risi- 
pese. Tătarii nestatornici o iau la fugă pe caii lor repezi, trec Du- 


1) Cf. Marele dicționar geografic al României, sub voce. Hulubești e azi 
un loc pustiu, fost sat pe vremuri. 

nărea ca fulgerul şi dispar. Bogdan pretendentul aștepta pe mij- 
locul Dunării îngheţate izbânda şi fugi îngrozit noaptea. Atunci 
sosi şi Mihai « cu gloatele » pe locul taberii dela Șerpăteşti şi începe 
urmărirea Turcilor în retragere. Gonacii lui repezi trecură şi peste 
fluviu şi erau gata să puie mâna pe nefericitul Bogdan, care căzu 
de două ori de pe cal. Cei doi paşi obosiţi și bătuţi, se opriră la 
Rusciuc, dar Mihai înconjură pe neaşteptate, printre bălțile înghe- 
ate cetatea Giurgiului, trece fluviul la Maroşin (sau Marotin, la 
sudul Dunării, la vreo 20 de km. N.-E. de Rusciuc) și atacă pe 
Turci din partea de unde nu se așteptau. Lupta dela Rusciuc fu 
decisivă (25 Ianuarie), cei doi paşi, Hasan și Mustafa fură ucişi, 
orașul fu cumplit devastat și ars, artileria turcească fu luată de 
domn. Surpriza și repeziciunea, cele două calităţi ale strategiei lui 
Mihai avuseseră efect deplin 1); 

Ungurii lui Horvath întârziaseră în lupta dela Şerpăteşti, cu 
toată porunca domnului, şi de aceea Mihai supărat ceru înlăturarea 
lui dela comandă. În adevăr, în locul, lui, Sigismund Bathory tri- 
mise ca şef al mercenarilor lui pe Albert Kiraly 2). 

Între timp, al doilea pretendent, cel menit să fericească Mol- 
dova, Ștefan Surdul, aștepta cu Turcii la Silistra să apuce pri- 
lejul să se apropie de scaunul domniei. Dar Mihai veghia şi pentru 
aliatul său.'Banul Mihalcea trecu iarăşi Dunărea și arse Silistra 
(fără să ia cetatea), risipește pe Turci și pune pe fugăpe pretendent?) 
« Această puţină slujbă am făcut-o, scrie Mihai ducelui de Toscana, 
şi apoi m'am dus să mă odihnesc în cetatea mea de scaun » 4). 

Incursiunile cetelor de haiduci urmează însă ; oștirea lui Mihai 
era împărţită în patru corpuri ce atacă la Brăila, Cernavoda, Tur- 


1) Cronica anonimă (ed. Ioanid), p. 48—49, Crăciun, Cronicarul Sza- 
moskozy, p. 103, Walter, o. c., p. 17—19, Hurmuzaki, Documente, XII, p. 
36, Luptele lui Mihai Viteazul, p. 12—13, Veress, Documente, IV, p. 190, 
Naima, Annals, p. 49—50, Cf. gen. R. Rosetti, Evoluţia strategiei la Români 
(Acad. Rom., ist. ser. III, t. XIV), p. 40 și idem, Essais sur lart militaire 
des Roumains, Buc. 1935, p. 159—160 şi harta la p. 162. Am întrebuințat 
harta chilometrată a României de M. Moldoveanu (planşele Nr. 46 
şi 47). 

3) Cronica anonimă, p. 49 şi Crăciun, Cronicarul 'Szamoskăzy, p. 103. 
Veress, o. c., IV, p. 203. 

3) Luptele lui Mihai Viteazul, p. 13—14, Cronica anonimă, p. 49, Walter, 
0. c., p. 16, Crăciun, o. c., Hurmuzaki, XII, p. 36, Veress, o. c., IV, p. 207. 

4) Luptele lui Mihai Viteazul, p. 14. 

tucaia și Nicopole 1). Dar faptul cel mai important din această 
campanie a fost luarea Brăilei în Martie 1595, singura cetate do- 
bândită atunci de Mihai, unde şi-a putut așeza oștile pe locul 
vechiului târg de negoţ al strămoșilor lui. Cetatea era înconjurată 
de ziduri groase și valuri și era apărată de o garnizoană de o mie 
de Turci 2): La sosirea oștilor lui Mihai, satele turceşti din raiaua 
din jurul cetăţii, golite de locuitorii ce se înghesuiră sub ziduri, 
fură arse. Un prim atac fu respins cu ajutorul unui corp de Tătari 
veniţi de peste Dunăre. Al doilea atac condus de Albert Kiraly cu 
Unguri şi Români începu printr'un asediu în regulă. O ieşire a 
Turcilor fu respinsă cu mari pierderi, tunurile băteau zidurile 
vechi și mine începură să explodeze. Ghiaţa Dunării se topise, 
așa că Tătarii de dincolo nu mai puteau sări în ajutor. Atunci 
garnizoana capitulează în frunte cu Cara Saveş Mohamed bei şi. 
Mustafa Saveș, cari se întâlnesc cu Albert Kiraly şi obţin dela el 
libertatea, cu condiţia ca averile să rămâie în cetate. Dar pe când 
Turcii treceau Dunărea sânt atacați și luaţi prinși. 

Conducătorii turci vin în faţa lui Albert Kiraly să se plângă 
de călcarea capitulaţiei, dar căpitanii unguri nu-i ascultă, scot 
săbiile şi se năpustesc asupra fugarilor. Oricum, cetatea de pază 
a Vadului Dunării, punct strategic preţios, era acum redată Țării 
Româneşti 2). 

Tratatul cu Sigismund Bathory și primele legături cu împăratul, 
Niciodată, dela Mircea cel Bătrân, un domn muntean nu cute- 
zase să se atingă de pământul padișahului şi să atace cetăţile lui. 
Mihai era dintre toţi aliaţii cel mai apropiat de inima împărăției 
turceşti, ortodoxii sârbi, bulgari și albanezi începeau să alerge 
sub steagurile lui. Înainte de toate trebuia învins acest duşman pri- 
mejdios. Chiar în primăvara anului 1595 Turcii dădură semne de 
ofensivă. Tătarii așezați la Vidin cu paga de acolo şi cu Sărbii 
din ţinutul Vidinului recrutaţi de Turci, atacară pe neașteptate 
Craiova şi o arseră. Vestitul căpitan raguzan Deli Marcu apără 
orașul numai cu 160 de haiduci, și fu rănit în luptă: În cele din 


1) Ibidem. 

3) Walter, în Papiu, Tezaur, I, p. 24. 

3) Cele mai multe amănunte la Naima, o. c., p. 49—50. Walter, o. c., 
p. 24 confirmă măcelul Turcilor ce se predaseră, Cf. şi Veress, o, e., IV, p. 
200 şi Cronica anonimă, p. 49. 

urmă sosi și banul și urmărind pe năvălitori, trecură Dunărea şi 
prădară la Vidin 1). 

` Furtuna se apropia și frumoasele făgăduieli ce se făcuseră lui 
Mihai nu erau împlinite, el rămânea singur în faţa dușmanilor cu 
gloatele prost înarmate, cu cetele de haiduci prădalnici și cu 
micul detașament al lui Alhert Kiraly: Singurul ajutor de nădejde 
era la Sigismund Bathory care stătea liniștit, apărat de cununa 
munţilor Ardealului. 

Sigismund se gândea la măriri, să supuie pentru el cele două 
principate, scosese chiar din scaun pe Aron din Moldova, prea 
independent, înlocuindu-l cu hatmanul său, Ștefan Răzvan. El 
chemă solii lui Mihai, ca să-i facă jurământ de credinţă. Aceştia, 
în frunte cu mitropolitul Eftimie, boierii Buzești, Teodosie Rudeanu 
şi alţii, sosiră la Alba-Iulia în Mai; între ei și principele Ardealului 
se făcu o înţelegere: boierii jertfiră autonomia politică a ţării 
ambiţiei ardeleanului în schimbul asigurării situaţiei lor sociale; 
cel sacrificat a fost domnul, de ale cărui instrucţiuni nu se ţinuse 
seamă. Lui Sigismund i se recunoscu titlul de domn stăpânitor 
al Țării Românești, boierii îi supun ţara și pe voevodul ei. Cu 
rezerva că domnul va fi totdeauna ortodox şi de limbă româ- 
nească, el nu rămâne decât locţiitor al principelui Ardealului. 
“Țara va fi guvernată de un sfat de 12 boieri, cari nu pot fi schim- 
baţi fără ştirea și voia lui Sigismund. Actele de proprietate vor fi 
întărite şi ele de Sigismund (dar numai pământenilor). Domnul 
nu se va mai putea numi «din mila lui Dumnezeu», nu va mai 
putea trimite soli în ţările străine, venitul ţării va fi aprobat de 
dieta ardeleană și controlat de boieri, cari vor da socoteală anuală 
principelui ardelean. Domnul va primi din venit, ce vor hotări 
boierii şi principele Ardealului” Niciodată Turcii nu puseseră ase- 
menea condiţii şi nici chiar în cele mai negre zile de decădere poli- 
tică din veacul al XVIII-lea ţara noastră n'a primit condiţiile ce 
fură iscălite de boierii lui Mihai Viteazul. În schimb, ei obțineau 
cele mai mari avantajii: garantarea slujbelor lor, din care domnul ` 
nu-i putea scoate, nu puteau fi condamnaţi la moarte, iobagii 
fugiţi puteau fi aduşi înapoi cu forţa, Grecii nu puteau ocupa 
funcţii în cârmuirea ţării (aceasta era, cum am văzut, o mare iz- 


1) Hurmuzaki, Documente, XII, p. 36, Veress, o. e., IV, p. 249, Walter, 
0. c., p. 25. 

bândă a boierilor), străinii nu puteau avea proprietăți în țară, 
chiar soldații ardeleni din țară, de sar atinge de bunurile boiereşti, 
erau pedepsiți cu moartea’ 

În sfârșit, în acest tratat, în care fiecare își găsea folos în dauna 
ţării şi a domnului ei, era şi un articol de mare însemnătate, cu 
vaste consecinţe: « Toate bisericile românești din stăpânirile seni- 
nătății sale (Sigismund Bathory) vor fi sub jurisdicţia mitropolitului 
dela Târgoviște ». Politica ortodoxă a domnului câştiga măcar în 
acest punct o izbândă și întreaga viaţă sufletească a Românilor 
de peste Carpaţi era pusă sub controlul bisericii din Ţara Româ- 
nească, recunoscându-se comunitatea de credinţă și de limbă 1) 
Tratatul fu redactat în limba slavonă și tradus apoi în latineşte, 
ceea ce arată că autorii lui erau boierii munteni 2): Cam în acelaşi” 
timp și Ștefan Răzvan noul domn al Moldovei iscălea un tratat 
asemănător la 3 Iunie °). 

In clipa nevoii celei mari, Mihai şi-a înghiţit necazul, mai 
ales că ţara era în mâinile boierilor), a trimis la nunta lui 
Sigismund cu arhiducesa Maria Christerna «un cal foarte frumos, 
luxos împodobit, cu un palog bătut cu pietre scumpe şi opt bucăţi 
de brocart cu fir de aur pentru mireasă » 5). 

Dar pe de altă parte, Mihai ştia că era un stăpân mai mare şi 
mai puţin exigent ca principele Ardealului, dela care putea să 
aibă ajutor la nevoie. Atunci, în 1595, odată cu supunerea ţării 
la picioarele lui Sigismund, încep legăturile directe ale lui Mihai 
cu împăratul, legături pe care le avusese Aron, ceea ce-l îndreptă- 
ţise să se împotrivească pretențiilor ardelene, dar pe care Mihai 
nu le cunoscuse până acum. Acest fapt are o importanţă capitală 
în politica Țării Românești. În adevăr, în Aprilie, când erau aștep- 
taţi să vie la chemarea lui Sigismund solii munteni să încheie tra- 
tatul, se ivea la Praga în taină un sol muntean, nu-i ştim numele, 


1) Hurmuzaki, Documente, III—(1, p. 209—213 şi 472—476. Cf. ibidem, 
III—2, p. 103 şi XII, p. 50—52. E caracteristic faptul că în cronica oficială 
(Walter) tratatul nu e pomenit. 

2) Veress, Documente, IV, p. 223, «Detti capitoli che si fano hora con- 
vertire in latino et sono fati in lingua greca, secondo usare i Valachi », e vorba 
de fapt de limba slavă, care ea era întrebuințată de Români. 

3) Hurmuzaki, Documente, III —1, p. 477—481. 

4) Despre nemulțumirea lui Mihai, cf. mai sus, p. 81—82. 

3) Hurmuzaki, Documente, III —2, p. 487. 

«un om trimis de domnul Ţării Românești cu scrisori către măria sa 
(împăratul), care voeşte să le dea numai în mâna însăşi a împăra- 
tului şi să-i vorbească în taină despre unele lucruri pe care nu le-a 
aflat încă nimeni »1). Atât sa putut şti că domnul în scrisoarea 
sa descria izbânzile împotriva Turcilor 2) Pe de altă parte, solul 
imperial, raguzanul Marini Polli, care era la Alba-lulia, voia să 
se ducă în Țara Românească din partea împăratului, însă Sigis- 
mund îl opri până vor sosi boierii pentru tratat?) și în cele din 
urmă e trimis înapoi la Praga. Sigismund scria împăratului că 
a socotit că este spre binele creștinătății şi că are motive serioase 
ca solul imperial să nu se mai ducă acolo ¢). In August banul Mi- 
halcea trimis de Mihai la Praga e oprit în Ardeal şi trimis înapoi 5). 

` Taina în care Mihai ascunsese solia lui, cea dintâi, la Praga, 
reaua voinţă a lui Sigismund pentru solul imperial, arată lămurit 
un lucru: Mihai ameninţat în independenţa lui, voia să încheie 
legături cu împăratul peste capul lui Sigismund, tocmai ceea ce 
acesta căuta să împiedece cu orice preţ. Socoteala lui Mihai era 
bună și el se dovedi de astădată un fin diplomat, supunerea Țării 
Româneşti și a Moldovei către Ardeal, deci întărirea și mărirea 
acestui stat, nu putea conveni Habsburgilor, cari întrun viitor 
fie şi depărtat, nădăjduiau să poată ridica iar vechile pretenţii 
asupra Ardealului şi altele noi asupra Țării Româneşti. De aceea, 
în discuţiile sfetnicilor împărăteşti, mulţi erau de părere că «im- 
păratul trebue să se gândească că acea provincie (Ţara Românească) 
a fost o parte a Ungariei (sic !), ca și Ardealul și că ar putea fi su- 
pusă, când principele nu va mai avea urmași bărbătești» şi că 
deci nu trebue să recunoască supremaţia lui Sigismund asupra 
celor două principate de peste munţi €). 

Austria urmărea să pătrundă la Dunărea de joş?), Sigismund 
al Ardealului era pentru ea un instrument, căruia nu i se putea 
admite o politică proprie. Mihai înţelesese această nemulțumire 
şi a știut s'0 exploateze, atunci când se vedea ameninţat de am- 


1) Ibidem, p. 92—93. 

2) Veress, o. c., IV, p. 197. 

3) Ibidem, p. 203. 

1) Ibidem, p. 231—232. 

5) Ibidem, p. 253. 

*) Hurmuzaki, Documente, XII, p. 12—73. 
?) Vezi mai jos, p. 128—4314. 

biția vecinului său: Vom vedea cum, după evenimentele războinice 
dela 1595, Mihai a desvoltat această politică și s'a liberat încetul 
de tutela politică ardeleană. 

Bătălia dela Călugăreni. Grosul oștirii turceşti trimise pentru 
pedepsirea necredinciosului vasal din Ţara Românească se apropia 
de Dunăre încă din lunie, sub conducerea marelui vizir Ferhat 
pașa. Sosit la Rusciuc, se pregătea să așeze poduri pe Dunăre pen- 
tru trecerea marii oştiri, lucrători erau trimişi în grabă pentru 
aceasta din Silistra, Nicopole și Vidin. Dar încă înaintea plecării 
din Constantinopol, oștile turcești neplătite de trei ani se răscula- 
seră, spabhii, partizanii rivalului lui Ferhat, Sinan paşa, cer capul 
marelui vizir: Totuşi oștirea pornise şi vizirul sosise la Rusciuc 
cu trupe insuficiente şi turburate de intrigile lui Sinan +). Mihai 
informat de ce se petrece în rândurile duşmanilor, îi hărţuiește 
cu cetele lui, împiedecându-i să se întărească şi să clădească po- 
dul2), ba chiar trimite de se arde Nicopolul?). «S'au adunat 
păgânii din toate părţile. Ei pe partea ceea, iar noi pe partea 
ceasta și nu facem nimic altceva, numai zi şi noapte ne batem la 
Dunăre cu dușmanul şi cel mult peste o săptămână sau două, 
trebue să dăm iar cu ei bătălia » scria Mihai la 15 Iulie 4). 

` Sinan paga învinuise pe Ferhat de înţelegere trădătoare cu 
Mihai și în cele din urmă izbuti să-l înlăture, fiind numit el însuși 
mare vizir şi comandant al oștirilor trimise împotriva lui Mihai 5). 
Faţă de nou vizir, domnul român întrebuinţează aceeaşi tactică:: 
atacuri repezi cu detașamente mici pentru a întârzia trecerea 
râului? Turcii izbutesc însă să trească Dunărea în două puncte 
(pe la Rahova-Prundu, N.-E. de Rusciuc şi la Giurgiu), ceea ce 
sileşte pe Mihai să se retragă până la Călugăreni, locul ales de 
dânsul pentru luptă °). 

` Oastea lui Mihai după mărturisirea cronicii oficiale, nu trecea ' 
de 8000 de oameni?) şi cu cei 2000 Unguri ai lui Albert Kiraly 8) 


1) Naima, Annals, trad. Fraser, p. 51—58. 

23) Walzer, în Papiu, Tezaur, I, p. 27. 

3) P. P. Panaitescu, Documente privitoare la Mihai Viteazul, p. 14. 

t) Ibidem, p. 14—15. 

%) Naima, o. c., p. 56. 

*) Gen. R. Rosetti, Evoluţia strategiei la Români, în Acad. Rom. ist., 
t. VI, p. 44—45. 

1) Walter, o. c., p. 27. 

8) Crăciun, Cronicarul Szamosközy, p. 104. 

avem un total de 10.000 de oameni. Oastea turcească era de sigur 
superioară ca număr, nu poate fi vorba însă de sute de mii, cum 
socotesc cronicarii vremii”O oaste de o sută de mii de oameni 
nici n'ar fi încăput pe câmpul de luptă strâmt dela Călugăreni. 
Pe de altă parte, când Sigismund Bathory a trecut munţii cu 
vreo 20.000 de oameni!), Sinan paşa s'a retras în grabă, fără să 
dea lupta, ceea ce arată că oastea lui era inferioară oştirilor unite 
ale lui Mihai cu Sigismund. Nu vom exagera dacă vom socoti 
toată oastea turcească ce a luat parte la bătălia dela Călugăreni 
la vreo 20.000 de oameni! * 

Mihai, el însuşi, într'o scrisoare trimisă după bătălie, socotea că 
toată armata turcească din Țara Românească e de 40.000 de 
oameni, dintre cari numai 12.000 adevăraţi luptători, la cari se 
adaugă 7000 căzuţi în luptă 2). 

“Locul ales de Mihai pentru luptă era exact același ca în cam- 
pania din Ianuarie 1594, la Călugăreni-Hulubeşti, la vărsarea 
Neajlovului în Câlniştea 8). Aceasta arată că domnul nu lăsa nimic 
întâmplării, era un perfect cunoscător al terenului și studiase cu 
mult înainte eventualităţile unei campanii împotriva Turcilor. 
Locul era foarte prielnic, străbătut de mai multe râuri cu mlaștini 
şi apărat de câteva dealuri acoperite de păduri, care se întindeau 
pe mari depărtări, Codrul Vlăsiei. O strâmtoare se deschidea între 
dealuri, tăiată de Neajlov în faţa satului Călugăreni. 

Lupta avu loc la 13/23 August 1595. Albert Kiraly cu Ungurii 
lui refuzară la început să ia parte la luptă. Socotind că el nu este 
sub comanda lui Mihai, comandantul ungur nu se supuse porun- 
cilor domnului, ci rămase în' urmă, 'uneltind chiar cu boierii ne- 
mulţumiţi, Dan vistiernicul şi Mirăslău logofătul 4). În față, Mihai 
avea pe Neajlov o avangardă, iar în urmă grosul trupelor sale 





1) Vezi mai jos, paragraful următor. 

2) Isopescu, în Diplomatarium, 1, p. 430. Cronicarul turc Naima socoate 
că oastea lui Mihai era de 70.000 de oameni (p. 55), iar Nichifor Dascălul 
socoate armata turcească la 300.000 de oameni! (Hurmuzaki, Documente- 
Supliment, II —1, p. 361). 

2) Cf. planul luptei la Gen. R. Rosetti, Essais sur Part militaire roumain, 
p. 96 şi 162. 

4) Crăciun, Cronicarul Szamoskăzy, p. 104. Se aduce mărturia lui Petre 
Armeanul, un apropiat al lui Mihai Vodă. 

cu 12 tunuri, gloatele şi ceva cavalerie boierească (8000 de oameni). 
După câteva încăierări de avangardă, se produce la orele 11 dimi- 
neaţa atacul cel mare al ienicerilor asupra trecerilor Neajlovului, 
marele vizir scosese sabia, dând semnalul luptei. Turcii în patru 
cete sub Satârgi Mahomed paga, Haider pașa, Hasan paşa gi Mu- 
stafa pașa trec puntea, răzbind rezistenţa Românilor după câteva 
ore de luptă și pun mâna pe 10 tunuri. Mihai se retrage dincolo 
de satul Călugăreni, dând oștirii sale o formaţie de cui şi astfel 
ajunge în retragere și la corpul de oaste al lui Albert Kiraly, rămas 
în urmă pe lature, care astfel e silit să ia parte la bătălie! În acel 
loc, în dosul satului Călugăreni are loc contra atacul lui Mihai 
în faţă, ajutat în flanc de Albert Kiraly (Turcii fuseseră prinși 
ca întrun cleşte). După o cumplită încăierare, Turcii sânt daţi 
înapoi şi pierd tunurile cucerite, paşii Hasan, Haider şi Mustafa 
sunt ucişi, Mahomed paşa fuge rănit. «lar boiarii și căpitanii 
pre capete năvăliră asupra Tureilor de-i tăia şi-i necară în tină » 
Unul din paşi. a fost ucis de Mihai chiar cu mâna lui, despicându-i 
capul cu sabia de pe cal. Sinan paşa, care venise personal să dea 
curaj trupelor sale, e silit să fugă, garda sa personală îl părăsise îm- 
prășştiindu-se și bătrânul căzu de două ori de pe cal. Un veteran din 
Rumelia îl luă la spinare şi-l scoase din mlaștină. Steagul cel verde 
al lui Mahomed pașa, «a cărui pierdere Turcii o regretă cu durere, . 
pentru că-l socotesc sfânt», e luat de Români: Însuşi cronicarul 
turc Naima caracterizează această luptă ca «o întâmplare de- 
zastroasă ». Mihai rămâne stăpân pe câmpul de luptă şi Turcii se 
retrag puţin spre Sud 1). 

Noaptea, depozitul de praf de pușcă al Turcilor sare în aer 
din pricina unei neglijenţe 2). "Între timp, Mihai hotărăşte să se 
retragă și să aștepte ajutorul făgăduit din Ardeal. Turcii erau 
încă în număr şi nu băgaseră în luptă toate trupele lor, oștenii lui 
Mihai erau obosiţi şi n'ar fi putut susţine o nouă ciocnire. Domnul 
se retrage întâi la Copăceni pe Argeş, apoi la Bucureşti, la Târgo- 


1) Descrierea tactică, R. Rosetti, o. c., p. 18—21. O povestire amănunţită 
a luptei dela e Kalughirvan > la Naima, o. c., p. 59—60. Scrisoarea lui A. 
Kiraly, o zi după luptă, Hurmuzaki, Documente, XII, p. 57—58, Walter, 
0. c., p. 27—30, Cronica anonimă, p. 52—53, Crăciun Cronicarul Szamosközy, 
p. 104, Hurmuzaki, Documente, IIi —2, p. 487. 

2) Naima, l c. ` 

viște și în cele din urmă la Stoenești în munţi, pe Dâmboviţa, lângă 
pasul Branului, unde era la 12 Septemvrie1)/ 

Între timp, Turcii abia peste două zile observară retragerea şi 
încep urmărirea. Sinan ocupă Bucureştii, transformă bisericile în 
moschei şi întărește « mănăstirea lui Alexandru-Vodă » (azi Radu- 
Vodă), unde lasă 1000 ieniceri, trece apoi la Târgovişte (26 August 
st. v.), golit de locuitori și întărește și acolo o cetăţuie la curtea 
domnească 2). Între timp, Sigismund Bathory se hotărise în sfârșit 
să dea ajutor aliatului său, care purtase tot greul războiului și se 
apropia de pasurile Carpaţilor cu oastea lui. 

Retragerea 'Turcilor şi lupta dela Giurgiu." Sigismund Bathory 
trecu munţii cu o oaste de cruciată, armata lui ardeleană formată 
mai ales din mercenari plătiţi de oraşe, se ridica la 13.200 de oa- 
meni?), plus gloatele țărănești ale Secuilor, ajutorul venit din 
Toscana cu 300 de călăreţi și tunuri sub conducerea lui Silvio 
Piccolomini, vre-o 1500 de Germani trimişi de arhiducele Maximi- 
milian şi pe lângă acestea şi Ştefan Răzvan, sosit din Moldova 
pe la Trotuș în Ardeal 4), cu o mică oaste (1500—3000 de oameni). 
În total oastea ardeleană nu trecea cu gloatele ţărăneşti cu tot, 
de 23.000 de oameni, cari se uniră cu cei 8000 ai lui Mihai din 
pădurile de pe Dâmboviţa 5): 

În faţa acestei armate, marele vizir hotărî să se retragă fără să 
dea lupta și de fapt toate ciocnirile, cu care Sigismund Bathory 
s'a lăudat aşa de mult în toată Europa, au fost numai cu arier- 
gardele armatei turcești în retragere: La 6/16 Octomvrie oștirea 
aliaţilor, având în frunte tot timpul pe Mihai cu ai lui, soseşte 
în faţa Târgoviștei întărită de Turci, în care Sinan lăsase un pașă 
cu o mică garnizoană (1000 de oameni), ca să întârzie înaintarea 
creştinilor.” Oraşul cu multe biserici şi cu palatul domnesc, încon- 
jurat cu păduri de stejari pe malul Dâmboviţei se întindea în faţa 
ochilor oștenilor creştini. După două zile de bombardare, târgul 


1) Hurmuzaki, Documente, XII, p. 57—58, Isopescu, în Diplomatarium, 
I, p. 429—430, Cronica anonimă, p. 53. 

23) Naima, o. c., p. 61 şi 63. 

3) I. Crăciun, Scrisoarea lui Petre Pellérdi, extras din Anuarul Inst. de 
Ist. Națională, Cluj, VI, 1935, p. 7, socoteala tuturor cetelor cu căpeteniile lor. 

€) Hurmuzaki, Documente, XII, p. 103. 

5) Ibidem, XII, p. 80 şi 94, Veress, Campania creștinilor contra lui Sinan 
paşa, Acad. Rom. ist. ser. II, t. IV, 1925, p. 37—38. Cele mai bogate ştiri 
despre această cam panie provin dela Toscanii ce luară parte la ea. 

ia foc, Românii și Ungurii luptând cot la cot pătrunseră pe străzi 
şi luară prinși pe Turci cu paga de Caramania și cu beiul de Valona.’ 
Curtea domnească şi biserica ei, precum și mitropolia fuseseră 
cruţate de flăcări 1). Vizirul, în retragere, auzise sunetul tunului, 
dar nu cutezase să vie în ajutorul ariergardei sale 2). 

La București, unde făcuseră o cetate de lemn, Turcii nu se 
simțeau în siguranţă și consiliul lor de războiu decise retragerea 
fără luptă, tunurile și proviziile fură ridicate, cetăţuia din mă- 
năstire (azi Radu-Vodă) fu aruncată în aer prin aprinderea pra- 
fului de pușcă?). La 12/22 Octomvrie, lăsând la o parte grosul 
oştirii care se îndrepta repede spre Giurgiu, Ștefan Răzvan cu 
detașamentul său intrase în Bucureștii goliţi de Turci și scria de 
acolo boierilor moldoveni, dându-le de veste despre apropiata lui 
întoarcere, « Mehmed paşa este viu în mâinile noastre și despre 
Sinan paşa, de asemenea veţi auzi » 4). 

După câteva zile de marș prin pădurile Vlăsiei, pe drumuri 
stricate și peste râuri și bălți, oştirea creștină sosea în faţa Giur- 
giului (15/25 Octomvrie). Sinan paşa cu grosul armatei trecuse 
dincolo, dar podul de vase se mai vedea încă şi ariergardele tre- 
ceau încă pe el. Aliaţii se năpustiră asupra celor rămaşi în urmă 
şi-i măcelăriră sau îi luară prinşi. Podul se rupe și o mulțime de 
Turci se înneacă în Dunăre. Apoi începu şi atacul cetăţuii Giur- 
giului, așezată pe o insulă pe Dunăre, despărțită de ţărmul româ- 
nesc de un canal strâmt. Cetatea era de piatră şi cu turnuri. Arti- 
leria toscană dărâmă o parte din zid și aliaţii pătrunseră în cetate 
în ziua de 20/30 Octomvrie 1595, pe când marele vizir privea ne- 
putincios dela Rusciuc la izbânda creștină 5). Sultanul îl pedepsi. 
imediat, luându-i din mână funcţia de mare vizir €); 





1) Crăciun, Scrisoarea lui Pellerdi, p. 8—43, Veress, Campania creştinilor, 
p. 39—50 (scrisorile toscanului Pigaffetta), Hurmuzaki, Documente, XII, 
p. 84, 121—1427 şi 149—451. 

2) Naima, o. c., p. 64. 

3) Naima, o. c., p. 64—65. Vezi şi mai sus, capitolul precedent. 

4) P. P. Panaitescu, o. c., p. 17. 

5) Hurmuzaki, Documente, XII, p. 86—839 (şi aci Mihai era în avangardă), 
ibidem, p. 124—1427 şi 149—1459, Veress, Campania creştinilor, p. 58—59, 
Crăciun, Scrisoarea lui Pellérdi, p. 10—141, Veress, Documente, IV, p. 290—291 
(Scrisoarea lui Sigismund Bathory despre aceste evenimente) și p. 297 (inte- 
resanta scrisoare a lui Sinan paşa pentru a-și scuza înfrângerea). 

e) Naima, o. c., p. 66—67. 

Izbânda fusese a tuturor aliaților cari luptaseră împreună 
pentru liberarea Țării Românești, dar Mihai fusese întotdeauna 
în frunte, cel dintâiu la luptă. De aceea şi cronicarul turc Naima, 
care dă o întinsă descriere a acestor evenimente, nici nu cunoaște 
pe Sigismund Bathory şi atribue întrega înfrângere a Turcilor 
« apostatului şi blestematului Mihail» El arată cum «infamul 
Mihail a ieșit din păduri», a luat Târgoviştea şi Giurgiu, unde 
« dușmanii au năvălit ca nişte porci turbați, rupând podul şi înne- 
când pe musulmani ». «O asemenea retragere dezastroasă și înfrân- 
gere n'a mai fost pomenită în istorie », termină istoricul turc 1). 

Sigismund Bathory se întoarse imediat în Ardeal prin Bucu- 
reşti şi Gherghița, fără să încerce să exploateze izbânda 2), și ca 
semn al recunoștinţei sale față de vitejia aliatului său, renunță la 
clauza cea mai umilitoare din tratatul cu Mihai, privitoare la 
venitul ţării, care de acum va fi întreg la dispoziția domnului 8). 

`O altă urmare importantă a acestei campanii a fost mutarea 
capitalei țării. Mihai stătuse în prima parte a domniei la Bucu- 
rești, cumplit pustiit; de acum el se aşează mai departe de Dunăre, 
în vechea capitală, la Târgovişte, de unde sânt date mai toate 
actele lui din anii 1596—1599.” 

Luptele cu Turcii în 1596. Ţara era cumplit pustiită, orașele 
arse, populaţia satelor îugită, parte luată în robie, rezervele de 
seminţe distruse, comerţul, al cărui temeiu era tot peste Dunăre, 
complet întrerupt 4). "Norocul lui Mihai a fost că în anul următor 
expediției lui Sinan, sforțarea Turcilor a înconjurat ţara lui, 
sultanul Mehmed III pornise în persoană cu o uriașă oştire îm- 
potriva împăratului şi la 13 Octomvrie 1596 luă cu asalt cetatea 
Agria (Erlau).' Sigismund Bathory care în primăvară încercase 
zadarnic un atac împotriva Timişoarei 5), alergă în ajutorul impe- 
rialilor. Oastea lui unită cu a arhiducelui Maximilian se ciocni 
cu sultanul la Kerestes la 26 Octomvrie și izbânda rămase de 


1) Ibidem, p. 64—66, capitolul intitulat: « Zrădătorul Mihail câștigă o 
izbândă ». 

2) Walter, în Papiu, Tezaur, p. 36. 

8) Cronica Anonimă, p. 53—54. Știrea nu e în alt izvor, dar această cro- 
nică e întotdeauna bine informată asupra domniei interne a lui Mihai. 

4) Walter, o. c., p. 36—37. 

5) Veress, Documente, V, p. 38—39 şi Hurmuzaki, Documente, III/2, 
p. 506. 

partea Turcilor, creştinii superiori în număr fură complet stărâmaţi, 
o sută de tunuri rămaseră în mâinile Turcilor 1). 

În aceste împrejurări grele pentru liga creștină, Mihai cu sla- 
bele lui mijloace mai făcu unele servicii însemnate cauzei aliaţilor 
săi. Încă din. Noemvrie 1595, Brăila ocupată de Turci cu prilejul 
expediției lui Sinan, fusese reluată 2). La începutul primăverii, în 
Martie, Mihai trimetea soli speciali cu daruri la Cazaci, cerându-le 
să vie cu hatmanul lor ca lefegii în oastea lui, făgăduindu-le leafă 
bună, daruri de postav pentru haine şi primire ca unor adevăraţi 
cavaleri ), Dar, deși veniră puţini Cazaci, banii nu erau în ţară 
sărăcită de războaie şi deocamdată Mihai nu izbuti să-şi alcă- 
tuiască o oaste bună de mercenari. Doar cetele de haiduci sârbi 
şi bulgari alergau sub steagurile lui. Vestitul erou sârb, cântat de 
poesia populară, Baba Novac, trecu Dunărea până la Balcani, 
arse Plevna, prinse convoiurile de merinde ale lui Hasan pașa 
în pasurile munţilor și duse până la Sofia numele stăpânului său, 
domnul Țării Româneşti €). Alte cete prădară la Vidin 5) şi la 
Babadag în Dobrogea, unde pieri haiducul Velişco, bătut de 
Turci °). i 

Dar în toamnă, o nouă primejdie se apropia de ţară. Sultanul 
« dăruise » Ţara Românească hanului tătar 7) şi acesta voia s'o 
străbată în lat, dela Brăila spre Oltenia, ca să vie apoi în Ungaria 
să se unească cu oastea sultanului ce lupta acolo 8). 

Călăreţii cei iuți ai stepelor năvăliră pe neașteptate în ţară în 
Octomvrie, căci Mihai înşelat de tratativele de pace ce purtase 
cu hanul, nu era pregătit. Cele câteva cete de Cazaci mercenari ai 
domnului dezertaseră ; bani pentru alţi mercenari nu erau. Tătarii 
ard Buzăul, Gherghița și Bucureștii, dar acum se despart în cete 
mici de pradă. Mihai se foloseşte de acest răgaz, adună oastea de 
ţară, risipeşte cetele de Tătari” și stă în faţa hanului însuși la 


1) Descrierea ei la Sârbu, Jstoria lui Mihai Viteazul, I, p. 408—409. 

3) Veress, o. c., IV, p. 313, 318, Hurmuzaki, Documente, III/2, p. 498. 

2) P, P. Panaitescu, Documente privitoare la Mihai Viteazul, p. 19—21. 

4) Luptele lui Mihai Viteazul, p. 171—148, Walter, o. c., p, 37, Hurmuzaki, 
Documente, III, p. 278—279 şi XII, p. 308. 

6) Cronica anonimă, p. 55. 

€) Ibidem, şi Hurmuzaki, Documente, XII, p. 376. 

1) P. P. Panaitescu, o. c., p. 30, 34. 

3) Ibidem, p. 25—27. 

Gherghița. Dar Tătarii, fără să dea o luptă mai mare, se retrag 
repede spre Dobrogea, hărțuiți în urmă de Mihai 1). 

“Ţara fusese din nou prădată, dar serviciul făcut de Mihai 
cauzei creștine era imens, după izbânda turcească dela Kerestes, 
Tătarii urmau să fie lăsaţi să prade toată Austria, ceea ce ar fi 
putut face, dacă nu-i oprea domnul Țării Româneşti. 

Mihai nu se opri nici o clipă, porni imediat asupra Turnului, 
în faţa Nicopolei şi câştigă şi acolo o izbândă împotriva garnizoanei 
turcești 2). 

Numele lui începuse să fie cunoscut, nu numai la creştinii 
ortodoxi, ci și în Apus într'o aureolă de legendă. Un diario italian 
(foaie de informaţii) din Roma, amintind izbândele sale asupra 
păgânilor, scria: « Merită să fie slăvit ca unul din cei mai viteji, 
puternici, valoroși şi înţelepţi principi ce trăesc azi. Putem nă- 
dăjdui că va duce la culme gloria sa cu noi lupte împotriva tira- 
nului Turcilor şi că va contribui el cel dintâi la alungarea lui 
din Europa » °). 

Liberarea de sub tutela ardeleană. Tratatul impus în 1595 de 
Sigismund Bathory fusese aplicat în mare parte; revendicările 
sociale ale boierilor erau respectate, dar Mihai suporta cu greu 
umilirea politică a ţării faţă de Ardeal. Totuşi, în nădejdea unui 
ajutor armat pentru ţara lui așa de ameninţată, el s'a supus în 
tăcere și în actele lui din acea vreme semnează cu titlul ce i se 
impusese, « princeps Transalpinus » €). Ajutorul făgăduit nu venise 
însă aproape de loc, afară de câteva mici cete, ce nu însemnau 
mare lucru. 

O ultimă încercare de colaborare între cei doi aliaţi avu loc 
după Crăciunul catolic, în 1596. Mihai-Vodă trecu munţii cu câţiva 
boieri credincioşi, între cari banul Mihalcea și Radu Buzescu şi 
sosi la Alba-Iulia“ Se vorbi atunci de legături de rudenie, Nicolae 
fiul lui Mihai urma să ia pe sora cancelarului ardelean Josika, în 
casa căruia era găzduit domnul muntean. Mihai puse lui Sigismund 
neted întrebarea, sau are de gând să pornească o ofensivă împo- 
triva Turcilor, sau să se împace cu ei şi să încheie pace. Asigurările 


1) Luptele lui Mihai Viteazul, p. 18, Walter, o. c., p. 39—43, Hurmuzaki, 
Documente, IIl/1, p. 275—277 şi XII, p. 280—287. 

3) Luptele lui Mihai Viteazul, l. c. şi Walter, o. c., p. 43. 

3) Hurmuzaki, Documente, III/2, p. 532. 

4) P. P. Panaitescu, o. ce., p. 7. 

lui Sigismund fură vagi, domnul înţelese că acolo unde nu era 
nici o voinţă hotărită, nu poate fi sprijin pentru dânsul !), 

"Atunci începu Mihai două acţiuni diplomatice pe cont propriu 
pe de o parte împăcarea cu Turcii, măcar pe un timp scurt, ca să 
răsufle ţara, pe de altă parte legături directe cu împăratul, pentru 
obţinerea unui subsidiu în bani, ca să-și poată alcătui o armată 
de mercenari. Ambele iniţiative diplomatice ale lui Mihai fură 
încununate de izbândă şi ele însemnau desăvârşita liberare de. 
sub tutela ardeleană.” 

În ceea ce privește pacea cu Turcii, Mihai, care se înţelesese 
separat mai întâi cu Tătarii 2), se adresează lui Hasan pașa dela 
Vidin, care se grăbi să trimeată vestea cea bună la Constantinopol, 
« supunerea mândrului Mihai și a boierilor din Ţara Românească», 
Discuţia în divanul turcesc a fost foarte aprinsă, unii erau de pă- 
rere să nu fie respinși Mihai și cu boierii cari ceruseră iertare, să 
i se ceară însă domnului să trimită pe fiul său ca ostatec la Poartă; 
alţii în frunte cu marele muftiu spuneau că sultanul nu trebue să 
trateze cu «trădătorul », dar partizanii păcii impuseră felul lor 
de a judeca 2). Steagul de domnie fu adus cu onoruri lui Mihai 
Vodă de mai mulţi ceauși şi un boier îi conduse înapoi până la 
Vidin 4). Lui Sigismund îi scria Hasan paşa că sultanul a iertat 
lui Mihai toate câte a greşit şi-l îndeamnă să-i urmeze pilda 5), 
« Și, în adevăr, zice cronica oficială, ce alta era să facă Mihai pentru 
supușii ce-i mai rămăseseră în viaţă, după ce cetăţile sau palatele 
erau dărâmate, orașele și satele aproape toate devastate, mai 
multe mii de oameni robiţi, toate merindele pe un an întreg erau 
consumate? > 6). “Îndată porni la Poartă și tributul Ţării Româ- 
nești, pentru care Mihai comandase special blănuri de soboli dela 
negustorii din Liov?). 

În același timp, se urmau și tratativele cu împăratul, Am văzut; 
că încă din 1595 încercase Mihai o apropiere printr'un sol trimis 


1) Cronica anonimă, p. 56, Crăciun, Cronicarul Szamoskăzy, p. 109, Hur- 
muzaki, Documente, III/1, p. 275—277 şi XII, p. 280—287. 

2) Luptele lui Mihai Viteazul, p. 19—20, 

3) Naima, Annals, trad. Fraser, p, 69—70. 

t) Veress, Documente, V, p. 50—51. 

5) Ibidem, p. 55. 

¢) Walter, o. c., p. 45. 

7) Hurmuzaki, Documente-Supliment, IIj/1, p. 418—419. 

la Praga. După alungarea lui Sinan, domnul, fără să mai întrebe 
pe Sigismund, trimisese steagul cel verde al profetului luat dela 
Turci la Călugăreni, direct împăratului. « Nu ştiu dacă Ardelenii 
l-au lăsat să treacă », scria Mihai ducelui de Toscana 1). 

În Ianuarie 1597 legătura o făcu Mihai prin arhiducele Maxi- 
milian, care comanda în Ungaria de sus. Anume, fiind la Alba-Iulia, 
la curtea lui Sigismund, Mihai trimite de acolo la arhiduce pe 
solii săi, banul Mihalcea și sasul Marcu Schonkebonk, ce urmau 
apoi să se ducă la împărat2), ceea ce Sigismund nu ar fi putut 
împiedeca. Solii însoţiră pe principele Ardealului, care se dusese 
el însuşi la împărat, la Praga 2). Sasul Schonkebonk din Brașov 
ne-a lăsat chiar o descriere a misiunilor lui diplomatice în slujba 
domnului muntean €). 

«La 12 Februarie (1596), scrie el, am avut audienţă la Praga 
cu banul Mihalcea la împăratul în persoană, fiind el singur, iar 
eu am expus în limba germană solia lui Mihai-Vodă către împărat, 
am arătat nevoia lui și am cerut împăratului să ia sub protecţia 
sa Țara Românească. Acestea le-a ascultat cu bunăvoință şi 
ne-a arătat mare cinste, şase săptămâni ne-a ţinut la Praga cu 
mâncare din bucătăria proprie, adusă la gazda noastră, și tot felul 
de băuturi din pivniţa lui şi ne-au slujit oameni de seamă cu pa- 
hare mari şi frumoase ». 

Rezultatul soliei a fost pentru Mihai de cea mai mare impor- 
tanță, el obţine dela împărat leafă trimestrială pentru 4000 de 
oșteni mercenari, călări şi pedeștri, cu arme de foc. Situaţia. lui 
militară era total schimbată 5). În adevăr, în Iulie 1597, soseşte 
la Târgovişte omul imperial cu banii, Erich Lassota €), şi de atunci, 
deși cu întârzieri şi greutăţi de plată, domnul are armata lui asi- 
gurată 7). În August împăratul trimetea din nou pe solul său, ragu- 
zanul I. Marini Polli la Mihai, dar şi de data aceasta el fu reţinut 
de principele Ardealului, care era doritor să oprească desvoltarea 


1) Luptele lui Mihai Viteazul, p. 15. 

2) Veress, Documente, V, p. 51, Scrisoarea lui Mihai către Maximilian, 

3) Ibidem, p. 56 şi Hurmuzaki, Documente, XII, p. 298, 326. 

1) Quellen zur Geschichte der Stadt Brasso, VI, p. 2—3 şi N. Iorga, în Re- 
pista Istorică, I, p. 165—168. 

5) Vezi mai sus, capitolul V, 

9) Veress, o. c., V, p. 78—82. 

7) Ibidem, p. 85—86, 88—89, 100—103, 110—111 5 și Walter, o. c., p. 46. 

legăturilor dintre Mihai şi împărat 1). Totuşi în Octomvrie Schon- 
kebonk se ivi din nou la Praga din partea domnului muntean, 
cu mulțumiri și noi propuneri 2), iar în Ianuarie 1598, solul impe- 
rial amintit sosi în sfârşit la Târgoviște, unde zăbovi mai multe 
luni alături de domn 2). 

"Aceste lucruri întăreau mult situaţia lui Mihai, acţiunea. lui 
diplomatică începută în 1595 izbutise, el avea oastea lui care nu 
mai depindea de Sigismund Bathory şi avea legături directe cu 
împăratul. Raporturile cu Ardealul se resimţiră imediat de aceste 
schimbări. Mihai invitat de Sigismund ca vasal la dieta ardeleană, 
în Aprilie 1597, refuză să se prezinte, spunând că nu poate lipsi 
din ţară din cauza primejdiei turcești €). Nunţiul papei la Var- 
şovia putea scrie în toamnă că Mihai «vrea să se libereze de obli- 
gaţiile ce le are faţă de Ardeal » ë). În schimb, Sigismund retrage 
din Ţara Românească pe căpitanii şi oștenii săi în frunte cu Moise 
Szekely €) şi reţine chiar banii trimiși de împărat pentru mercenarii 
lui Mihai 7). 

Mihai prin diplomaţia lui izbutise să se libereze de tutela arde- 
leană și când stăpânirea lui Sigismund fu înlocuită cu cea împără- 
tească, de mult se încheiaseră legăturile curţii imperiale cu domnul 
Ţării Româneşti și astfel putură să se desvolte în chip firesc şi 
fără piedecă. 


1) Veress, o. c., V, p. 84. 

3) Quellen, VI, p. 3—4. 

3) Hurmuzaki, Documente, XII, p. 3830—3834. 
4) Veress, o. c, V, p. 65. . > 

5) Ibidem, p. 90. 

î) Hurmuzaki, Documente, XII, pe 330. 

7) Veress, o. c., V, p. 70—71. 

Politiea polonă și rivalitatea cu Habsburgii. În timp ce Mihai 
lupta cu Turcii alături de Liga Creștină, se produc în Moldova 
unele schimbări care răstoarnă înfăţişarea politică a ţărilor dela 
Dunărea de jos. Aceste schimbări se datoresc Poloniei, care până 
acum nu se amestecase în războiul Ligii şi nu primise, cum am 
văzut, să ia parte la alianţa creştină. Intervenţia Poloniei va 
avea urmări adânci. asupra politicii lui Mihai Viteazul, de aceea 
trebue studiată mai de aproape acţiunea ei în aceste împre- 
jurări. 

Polonia fusese prietenă a Turcilor în ultimul timp. Regele 
Ștefan Bathory (1575—1586) trăise în pace cu ei, dar după moartea 
lui, la 1590 din cauza atacurilor căzăceşti împotriva TătarilOr era 
gata să izbucnească un războiu turco-polon. Sinan pașa avea de 
gând să cucerească Polonia şi să puie în fruntea ei pe domnul 
Moldovei, Petre Șchiopul. Cancelarul Zamoyski izbutise să înlă- 
ture furtuna prin tratative diplomatice, ajutat de agentul englez 
Eduard Barton şi de postelnicul Moldovei Bartolomeu Brutti!). 
Dar Zamoyski înţelegea să nu servească de uneltă a Habsburgilor 
împotriva Turcilor şi ştia că aceştia urmăresc să ia pe seama lor 
Ardealul şi chiar cele două principate române, că încă din vremea 
lui Petre Rareș și mai ales cu prilejul uciderii fiului acestuia, 
Ştefan, la 1552, Austriacii căutaseră să-și întindă influenţa în 
Moldova, fosta vasală a Poloniei 2). 


2) I. Sas, Stosunki polsko tureckie w pierwszych latach Zygmunta III (Rela- 
țiile polono-turceşti în primii ani ai domniei lui Sigismund III), în Przegłąd 
Powszechny, 1897—III, p. 229 şi Hurmuzaki, Documente, IV—2, p. 182. 

2) Veress, Documente, I, p. 102—107. 

* Politica Poloniei și în special a lui Zamoyski urmărea o ieşire 
la mare la Sud, din motive economice. Vasalitatea Moldovei faţă 
de Polonia în veacurile XIV şi XV adusese Poloniei asigurarea 
negoţului cu Orientul şi o mare înflorire, tăierea acestui drum 
de negoţ ruinase comerțul polon 1). Ideia unei ieşiri la mare pentru 
negoţ, refacerea vechei situaţii economice a Liovului era una 
din bazele politicei polone.” 

În privinţa Mării Baltice se spunea în dietă la alegerea regelui 
Sigismund III, ce urma să moștenească şi Suedia: «Nu avem 
mare, dar cu dânsul vom avea un imperiu maritim 2). Chiar 
regina Ana scria dietei: « Fără stăpânire liberă la mare cele mai 
mari ţări sânt slabe și cele mai mici se ridică, având porturi )3). 
Interesele comerciale ale Poloniei la Marea Neagră se văd și în 
tratatul turco-polon dela 1592, plin de preocupări economice; 
se prevede în primul rând libertatea reciprocă a negoţului, acte de 
identitate ale negustorilor, libera trecere a păstorilor cu oi, ne- 
gustorii din Moldova şi din Polonia să nu vie decât pe drumurile 
obișnuite (ca să ia vamă orașele privilegiate), caii negustorilor să 
nu fie luaţi pentru nevoile autorităţilor): Aceleași preocupări 
de a crea un drum liber pentru negoţul polon se văd și în trata- 
tivele pentru intrarea Poloniei în Sfânta Ligă5). În 1595 senatul 
polon declară că nu va primi să intre în confederație împotriva 
Turcilor, dacă nu se va asigura ţării principatele române și Q 
ieşire la Marea Neagră ê). În anul următor Polonii repetă aceleaşi 
condiţii « malurile Pontului Euxin » și în caz când Constantino- 
polul ar fi reluat de creștini să li se dea dreptul de plutire liberă 
şi fără vamă pe Marea Neagră, prin Hellespont și Arhipelag până 


1) P. P. Panaitescu, La route commerciale de la Pologne àla Mer Noire, 
în Revista Istorică Română, III, 1933, p. 172—193. 

3) Historja polityczna Polski (Istoria politică a Poloniei), ed. Acad. Polonă, 
II, p. 159. 

3) W. Sobieski, Dzieje Polski (Istoria Poloniei), Cracovia, 1923, I, p. 113. 

) Hurmuzaki, Documente, III—1, p. 159—162. 

5) Pentru aceste tratative, E. Barwinski, Plany wojny tureckiej za Zyg- 
munta III (Planurile războiului turcesc sub Sigismund III), în Kwartalnik 
Historyczny, X, p. 731 şi urm. și I. Sas, Układy o lige przeciwko Turkom za 
Zygmunta III (Tratativele pentru Liga împotriva Turcilor sub Sigismund 
III), în Przeglad Powszechny, LXIII (1899), p. 54 şi urm. 190 şi urm. şi LXIV, 
p. 35 şi urm. 

$) Barwinski, o. c., p. 732 şi Veress, Documente, V, p. 42. 

în Mediterană şi în Italia!) Ca argument în sprijinul acestor 
cereri, Polonii amintesc propunerea făcută ţării lor sub Sigismund 
August (1548—1572) de republica Veneţiei ca grânele şi alte 
mărfuri să fie exportate din Polonia pe Marea Neagră prin Con- 
stantinopol în Italia, negoţ pe care însă Turcii întotdeauna l-au 
împiedecat 2). 

Drumul comercial moldovenesc căpătase în ultimul timp ceva 
din vechea lui înflorire, prin aşezarea negustorilor englezi în Po- 
lonia £), şi prin încheierea unui tratat comercial între Petre Șchiopul 
şi Anglia 4), de pe urma căruia negustorii englezi trimiși de regina 
Elisabeta în Ardeal, treceau prin Moldova lemnărie pentru coră- 
biile flotei englezești 5). Negoţul pe Marea Neagră era oprit pentru 
creștini, dar se aduceau pe uscat cu carele mărfuri din Turcia 
prin Moldova în Polonia (covoare, stofe, vinuri, mirodenii) şi în 
1568 un capitalist florentin, loan Tedaldo sosise la Cracovia şi 
spera: să convingă pe Moldoveni și pe Turci să îngăduie negoţul 
grâului pe Nistru şi pe Marea Neagră, în schimbul mărfurilor 
engleze şi flamande, ce ar fi să se aducă prin Italia °). De aceea, 
imediat după terminarea războaielor lui Mihai Viteazul, la 1602, 
Sigismund III dădu un mare privilegiu de negoţ pentru comerţul 
în Moldova”) iar peste câţiva ani, Ștefan Tomşa domnul Moldovei, 
da şi el un privilegiu, chemând pe negustorii poloni, ruteni, armeni 
şi jidovi în ţară 8). Aceste consideraţii economice făceau pe Poloni 
să dorească pentru ei stăpânirea drumurilor de negoţ dela Marea 
Neagră și să înlăture pe Austriaci, cari le râvneau şi ei.” 

Nu trebue să uităm că în fruntea Poloniei se afla hatmanul 
Zamoyski, acel care a luptat, după căderea lui Mihai, cu tot aceeaşi 


1) I. Macurek, Zápas Polska a Habsburku o pristup k Cernemu Morina 
sklonku XVI stol. (Rivalitatea Poloniei cu Habsburgii pentru ieșirea la Marea 
Neagră la sfârşitul sec. XVI), Praga, 1931, p. 159—160. 

23) Heidenstein, Rerum Polonicarum libri, p. 309 şi 341, 

3) Vezi mai sus, p. 33—35. 

4) Hurmuzaki, Documente, IIIL—1, p. 108; 

5) Chronicon Fuchso-Lupino-Oltardinum (ed. Trausch), Braşov, 1847, 
I, p: 87. 

%) Relacye nunciuszów apostolskich o Polsce (Relaţiile nunţiilor apostolici 
despre Polonia), I, Berlin, 1864, p. 212. 

1) Dodatek Gazety Lwowskiej, 1872—III. 

8) Zubrycki, Kronika miasta Lwowa (Cronica oraşului Lwów), p. 247, 
din 1614. 

energie şi împotriva Suedejilor, pentru a asigura Poloniei ieșirea 
la Marea Baltică. 

Ioan Zamoyski. loan Zamoyski era de fapt stăpânul Poloniei, 
deşi erau mulţi cari îi contestau autoritatea, era cancelar şi hatman 
pe viaţă, adică avea în mână armata şi politica externă a ţării 1). 
Politica lui era complexă şi numai analizând-o de aproape vom 
înţelege purtarea lui faţă de Mihai. 

Mai întâiu cariera lui este legată de domnia lui Ștefan Bathory 
în Polonia, al cărui sfetnic apropiat a fost și a cărui politică a 
urmat-o 2). O legătură de rudenie se încheiase între el şi rege, 
soţia lui loan Zamoyski a fost Griselda, sora lui Sigismund Bathory, 
principele Ardealului, nepoata de frate a regelui Ștefan. Legăturile 
mai strânse ale lui Zamoyski nu erau însă cu cumnatul său din 
Ardeal, ci mai ales cu cei trei veri ai lui, fiii lui Andrei, fratele 
regelui: Baltazar, ucis la 1594 de Sigismund, pentrucă din îndemn 
polon se împotrivise răscoalei împotriva Turcilor, cardinalul Andrei 
Bathory în Polonia și Ştefan căpitanul Oradiei Mari °), cari erau 
sub influenţa lui politică. 

Regele Ştefan Bathory avusese planuri mari pentru rudele 
sale: pe tânărul Sigismund voia să-l facă rege al Poloniei, iar pe 
Zamoyski principe al Ardealului 4). Această politică de ridicare a 
Batoreştilor a fost urmată de Zamoyski şi după moartea regelui 
Ştefan. La 1587 cardinalul Andrei viitorul principe al Ardealului 
era candidat la tronul Poloniei şi a fost sprijinit câtva timp de 
cancelar, până se văzu că alegerea lui e imposibilă 5), La 1593, 
în toiul conflictului dintre rege şi Zamoyski, se vorbea din nou 
de candidarea cardinalului la tronul polon), mai ales că regele 
înlăturase propunerea cancelarului de a numi pe Andrei Bathory 


1) Macurek, o. c., p. 17. 

23) A. Sliwinski, Stefan Bathory, Varşovia, 1922. 

3) Genealogia Batoreștilor la D. Neugeboren, De gente Batorea, Sibiu, 
1829, tabla genealogică. 

4) L. Szadeczky, Bathory István Lengyel király titkos terve a magyar 
király sobot és erdélyi fejedelemséget illetöleg, în Századok, 1882, apud Finkel 
Bibliografja kist. Polski, Nr. 26.058. 

5) Historja polit. Polski, IL, p. 156—457. Cf. şi I. Macurek, Dozvury pols- 
kého bezkrálovi z roku 1587 (Luptele initorrognului polon din anul 1587), 
Praga, 1929, p. 44, 153 şi 156. 

*) Macurek, Zapas Polska a Habsburku, p. 14. 

episcop al Cracoviei 1). Când Andrei Bathory a fost bătut de Mihai 
şi apoi omorît, lovitura a primit-o deci ruda și instrumentul politic 
al lui Zamoyski, deci ura acestuia împotriva domnului român 
avea și o latură personală.” 

Politica externă a lui Zamoyski era întemeiată pe două prin- 
cipii, expansiunea economică a ţării sale prin ieşirea la mare şi 
neîncrederea, chiar dușmănie față de Habsburgi” Ajutase pe 
Sigismund Vasa să se facă rege al Poloniei, ca să nu ajungă la tron 
un austriac și când arhiducele Maximilian îşi încercă norocul cu 
armele, Zamoyski îl bătu și-l luă prizonier în lupta dela Byczyna 
(1588) 2). Liberat mai târziu, Maximilian nu renunţase la tronul 
polon şi de aceea aliaţii Habsburgilor şi mai ales ai lui Maximilian 
erau socotiți de cancelar ca dușmani, iar Mihai era prietenul lor 
şi era bănuit că vrea să ajute pe arhiduce să ia coroana Poloniei °). 

Duşmănia lui Zamoyski împotriva Habsburgilor mergea așa 
de departe, încât încercase să ridice pe Cehi împotriva împăra- 
tului, amintindu-le de originea comună, slavă, a lor și a Polonilor 4). 

În politica internă Zamoyski reprezenta șleahta pe care se 
întemeia puterea lui. Politica aceasta tindea spre «libertate » în 
«republica polonă », sau conducerea ţării numai prin dieta nobi- 
limii şi scăderea puterii regelui și marilor proprietari. În acelaşi 
timp, politica șleahtei era catolică și adversară nobilimii ortodoxe 
rutene, care intra în rândurile marilor proprietari 5). 

Urmând această politică, Zamoyski își făcuse numeroşi dușmani 
în Polonia, mai ales pe rege, sfătuit de marele scriitor şi orator 
bisericesc, iezuitul Petre Skarga. Regele voia să înlăture «anarhia 
şleahtei » şi să domnească absolut ê), iar pe de altă parte căutase 
o apropiere de Austria, căsătorindu-se împotriva voinţii cance- 
larului, cu Ana fiica arhiducelui Carol de Habsburg (1592). Sigis- 
mund III avea de gând chiar să renunţe la tronul polon în favoarea 
arhiducelui Ernest și să rămâie rege al Suediei. Lupta între el 
şi cancelar se dădu mai ales în dietă, dar la 1593 prin mijlocirea 


1) Mistorja polit. Polski, II, p. 165. 

3) Ibidem, II, p: 162—163. 

3) Vezi mai jos, capitolul XIV, Mihai împotriva Poloniei. 

4) W, Sobieski, o. c., I, p. 114. 

5) A, Lewicki, Zarys historji Polski, (Manual de istoria polonă), Cracovia, 
1923, p. 219—220 şi 236—237 şi W. Sobieski, o. e., I, p. 114—116. 

€) W. Sobieski, Z. e 

lui. Skarga ei se împăcară, deşi deosebirile de vedere rămâneau 1). 
De aceea când s'a pus problema aderării Poloniei la Liga Creștină, 
regele înrudit cu Habsburgii era pentru intrarea ţării sale în cru- 
ciade, dar Zamoyski şi șleahta l-au iîmpiedecat să încheie alianţa 
cu Rudolf și deci și cu ţările române?). Cancelarul a încercat 
chiar să abată pe Sigismund Bathory dela gândul alianţii cu 
împăratul 2). 

Împotriva lui Zamoyski mai erau arhiepiscopul primat Karn- 
kowski, partizan al papii, al Habsburgilor și al regelui, cneazul 
Radziwill 4), şi mai ales cneazul de Ostrog Constantin şi fiii săi, 
lanuș și Alexandru, mari proprietari în Ucraina și șefi politici 
ai ortodoxilor, cari sprijiniseră candidatura lui Maximilian 5). Mai 
ales când prin sinoadele dela Brzsc (1595—4596) se declară unirea 
Rutenilor ortodoxi cu Roma, dușmănia acestor apărători ai pra- 
voslaviei împotriva cancelarului ajunse la culme şi deveni o luptă 
pentru credință. Lupta se da și în dietă, căci lanuș de Ostrog 
era castelan al Cracoviei, deci în fruntea senatului, iar fratele său 
Alexandru, voevod al Volhiniei, dar aveau legături tainice şi cu 
Moscova, cu Habsburgii și mai ales cu Mihai Viteazul“). 

Mihai Viteazul a cunoscut această situaţie din Polonia și a 
exploatat-o, sprijinindu-se în primul rând, cum vom vedea mai 
jos, pe dușmanii lui Zamoyski de diferite categorii si mai ales 
pe cnezii de Ostrog’). 

Aron Vodă şi Ştefan Răzvan. Politica lui Zamoyski s'a resimțit 
întâiu în Moldova.`Aron Vodă al Moldovei avea multe legături 
cu Polonii, pretindea că .este fiul lui Alexandru Lăpușneanu, 
domnul pus de aceștia și adusese la curtea lui pe polonul Orze- 
chowski, unul din ginerii lui Alexandru Vodă.“ Pe soţia lui Orze- 
chowski Aron 40 recunoscuse ca soră », scrie cu ironie Zamoyski 
« și locueşte la ei, lui Orzechowski domnul i-a plătit datoriile, 


1) Historja polityczna Polski, II, p. 163—166. 

3) I. Sas, Uklady o lige, p. 230 şi urm. 

2) Macurek, Zapas Polski, p. 22 şi 96. 

4) Historja polit. Polski, II, p. 164 și Macurek, o. 0., p. 17. 

5) Hist. polit. Polski, II, p. 158 şi Macurek, o. c., p. 24. Ei angajează 
şi pe Cazaci în slujba împăratului. 

) Hist. polit. Polski; II, p. 167—168 şi Macurek, o. c., p. 91—92 şi 
104—106. 

?) Vezi mai jos, capitolul XIV. 

iar fiicei lui, nepoata domnului, așa o numeşte, i-a dat zestre, 
în căsătoria cu pan Czolhanski », Zamoyski amintea acestora că 
sânt Poloni şi le cerea să-l ţie în curent cu cele ce se petrec la curtea 
lui Aron 1), 

Aron încercase pe temeiul acestor legături să câștige şi Polonia 
pentru Liga Creştină și recomanda lui Zamoyski pe solul papal 
Cumulovic ce fusese la el?). Deși numeroşi boieri pribegi între- 
ţineau în Polonia agitaţie împotriva domnului Moldovei, când 
solii lui Aron sosiră în Polonia, ei fură primiţi cu cinste de către 
rege, apoi şi în senatul polon şi putură arăta în faţa senatorilor 
de ce s'a răsculat Moldova împotriva Turcilor, cum aceștia încer- 
caseră să mărească tributul și apăsau tot mai greu ţara. Ei rugară 
pe Poloni să ajute Moldova şi atunci un mare entuziasm cuprinse 
pe demnitarii coroanei și toţi votară pentru începerea războiului 
cu Turcii. Dar a doua zi, sub influenţa lui Zamoyski, înflăcărarea 
lor războinică se răci și începură pe rând să-și retragă voturile 
(14 Februarie 1595) ?). ` 

De aceea intrarea lui Aron în Ligă, tratatul său cu împăratul, 
îl depărtară de Poloni. 

Căderea lui Aron Vodă se datorește de sigur legăturilor sale 
directe cu Habsburgii, pe care Mihai nu izbutise să le încheie. 
Sigismund Bathory nu putea tolera această situaţie independentă, 
cum nu îngăduise nici lui Mihai legături directe cu împăratul, 
Aron se împotrivise condiţiilor umilitoare, pe cari Mihai fusese 
silit să le primească în tratatul cu Ardealul, şi de aceea domnul 
Moldovei fu înlăturat.“ Tocmai când se punea la cale răsturnarea 
lui, în Martie şi Aprilie 1595, solii lui Aron se ivesc la Praga 4), 
ceea ce arată că el căuta acolo o scăpare împotriva protectoratului 
ardelean. Dar încă de mult, hatmanul lui Aron, de origine ţigan, 
Ştefan Răzvan, avea legături tainice cu Sigismund 5). Când domnul 
Moldovei refuză să trimită solii săi la dieta ardeleană, Răzvan 
ajutat de căpitanul Ungurilor din Moldova, Mihail Tolnay prinde 


1) Scriptores rerum Polonicarum, VIII, p. 109 (20 Martie 1594), 

3) Hurmuzaki, Documente-Supliment, IlL—4, p. 331—332. 

3) Archiwum domu Sapiehów (Arhiva familiei Sapieha), ed. A. Prochaska 
I, Lwów, 1892, p. 105. 

4) Hurmuzaki, Documente, XII, p. 31 şi Veress, Documente, IV, p. 202, 

5) Hurmuzaki, Documente, XII, p. 21. 

pe domn şi-l trimite în Ardeal (Mai 1595) DI se adusese domnului 
acuzaţia de sigur nedreaptă, că uneltea împăcarea cu Turcii prin 
sfetnicii lui Greci 2). La Lwow se ştia că hatmanul Răzvan, ajutat 
de Unguri şi de Cazacii mercenari, răsturnase pe domn. Cu în- 
voirea împăratului trebuia să fie trimis în Moldova ca domn, 
Ștefan fiul lui Petre Șchiopul, dar Răzvan s'a așezat în scaun 
şi nu vrea să ştie de acela?). Negustorii şi oamenii de jos îl pro- 
clamă pe Răzvan domn) deși schimbarea domnului nu plăcu 
imperialilor, cum era de așteptat. Solul lor, loan Marini Polli, 
care aștepta zadarnic în Ardeal să fie lăsat să vie în principate, 
amintea de legăturile « marelui Petre (Rareș), bunicul lui Aron > 
cu împăratul Carol Quintul şi cu Ioachim de Brandemburg, ceea ce 
îndreptăţeşte pe împărat să nu îngăduie lui Sigismund să fie 
stăpân în Moldova și să schimbe pe domnul favorabil împăratului 5).- 

` Ceea ce îngreuia situaţia lui Răzvan a fost sugrumarea văduvei 
lui Orzechowski, fiica lui Alexandru Lăpuşneanu și a copiilor ei 
Ja Iaşi cu prilejul turburărilor de apolo; înrăutăţind legăturile cu 
Polonia €); 

Totuşi, noul domn grăbindu-se să semneze tratatul de supu- 
nere față de Ardeal, a fost recunoscut ca stăpânitor al Moldovei, 
Sigismund trimite la curtea lui pe Gaspar Corniș să aleagă sfatul - 
de 12 boieri şi pe cei patru perceptori ai venitului, în frunte cu 
vornicul « seninătăţii sale » (principele Ardealului) 7), 

Dar lipsit de sprijinul imperial, duşmănit de Turci și de Tătari 
ca și de Poloni și de o parte a boierimii, neajutat de Ardeleni, 
cu toate apelurile făcute Cazacilor să vie în ara ca mercenari 8), 
situaţia lui Răzvan era șubredă, 

Expediția cancelarului Zamoyski în Moldova (1595). Intrarea 
Moldovei în Sfânta Ligă era o lovitură pentru politica lui Za- 


1) Veress, o. c., IV, p. 218 și Hurmuzaki, Documente, XII, p, 41—43, 
bănuieli împotriva lui Aron, dacă nu va trimite solii la dietă, va fi socotit 
ca trădător, 

3) Ibidem şi Hurmuzaki, Documente, Ill—1, p. 483, 

3) Ms, Bibl. Czertoryski, Cracovia, Nr. 5460—A, p. 486—187, scrisoarea 
cneazului Ianuș de Ostrog, Lwów, 21 Mai 1595. 

4) Isopescu, în Ephemeris Daco-Romana, Il, p. 493, 

5) Veress, o, c., IV, p. 250—255, 

*) Isopescu, în Ephemeris, Il, p. 390—391, 

7) Veress, o, c., IV, p. 232—237, 

8) P, P, Panaitescu, Documente privitoare la Mihai Viteazul, p. 12—13, 

moyski şi urcarea în scaun a lui Răzvan o depărta și mai mult 
de Polonia. Prilejul de a aduce această ţară sub protectoratul 
polon, ca în Evul Mediu, se prezintă cu ocazia expediției lui Sinan 
paşa impotriva lui Mihai Viteazul. Oastea marelui vizir urma să 
fie sprijinită printr'un atac al hanului Tătarilor asupra Moldovei. 
Dacă intrarea Moldovei sub influenţa Habsburgilor nu convenea 
lui Zamoyski, cu atât mai puţin i-ar ficon venit o stăpânire turco- 
tătară în această ţară vecină 1). Cât despre Răzvan, cancelarul 
declarase cu dispreţ că «preferă ca Polonia să fie vecină cu Mol- 
dovenii, decât cu păgânii sau cu ţiganii»?) iar lui Sigismund 
Bathory îi ceruse să aducă înapoi pe Aron3). Dar dieta polonă, 
în care Zamoyski număra mulţi dușmani şi în care erau pentru 
motive religioase partizani ai Ligii Creştine, nu era favorabilă 
unei intervenţii polone în Moldova împotriva aliatului lui Sigis- 
mund Bathory. Zamoyski arătă adunării nevoia de a înlătura 
primejdia turcească din Moldova şi obţinu o mică sumă ca să 
lucreze pe cont propriu cu nobilimea ce ţinea cu el, fără a angaja 
răspunderea republicii. Cerând instrucţiuni dela rege, acesta nu-i 
răspunse 4)" Răzvan ceruse în două rânduri Polonilor ajutor împo- 
triva Tureilor şi a Tătarilor 5), dar când își dădu seama că hatmanul 
polon vine împotriva lui cu toţi boierii pribegi, el se retrage în spre 
munţii Ardealului la Trotuș, iar pe soţie o trimete înainte la Alba- 
Iulia €)/ Aflându-se apropierea oștirii polone, Moldovenii se răscoală 
împotriva Ardelenilor, ce erau pe lângă domn, 200 din ei, lăsaţi 
la Hotin, sânt siliți să predea cetatea 7). 

“Atunci Zamoyski trece Nistrul (17-27 August) şi o adunare de 
boieri, o dietă după modelul celei polone, cu boieri chemaţi prin 


1) La 25 Iunie 1595, Zamoyski își arătase grija înţr'o scrisoare către 
voevodul de Lublin, ca Moldava să nu cadă în mâinile Turcilor, Ms. Czarto- 
ryski, Nr. 5460—A, p. 331. 

3) Pseudo-Bielski, Dalszy ciag kroniki Polski (Continuarea cronicii Polo- 
niei), Varşovia, 1851, ed. Sobieszczanski,. p. 241. 

3) I. Sas, Wyprawa Zamoyskiego na Woloch i Multany (Expediția lui 
Zamoyski în Moldova și în Țara Românească), în Przegłąd Powszechny, LVI, 
1897—IV, p. 74—76. 

4) Ibidem. 

5) Isopescu, în Diplomatarium italicum, p. 390—394 și Hurmuzaki, Docu- 
mente, XII, p. 103. 

) Pseudo-Bielski, o. c., p. 238—239. 

7) I. Sas, Wyprawa Zamoyskiego, p. 76. 


www.dacoromanica.ro 


POLONIA ŞI SCHIMBĂRILE DIN MOLDOVA 137 


scrisori din toată ţara, aleg ca domn pe Ieremia Movilă, care cu 
câteva zile înainte fusese proclamat și în tabăra iti dela Ște- 
făneşti pe Prut1). 

Ieremia Movilă iscălește un tratat de vasalitate « cu Polonia 
întocmai ca domnii din veacurile trecute, prin care jură credinţă 
regelui polon, "declară Moldova o provincie vasală a Poloniei, 
întocmai ca ducatul Prusiei. Li se dă Moldovenilor dreptul să 
aibă moșii în Polonia şi să încheie căsătorii în această ţară / căci 
cele două popoare vor fi de acum ca fraţii ». Se asigură libertatea 
credinţei catolice și a celei ortodoxe; domnul va căuta să mijlo- 
cească pace între Polonia și Turci. Toate acestea, sub rezerva 
aprobării regelui, căci nu trebue să uităm că Zamoyski nu avea 
aprobare regală pentru acţiunea sa 2). Cancelarul ţinu atunci un 
discurs boierilor adunaţi, recomandându-le pe noul lor stăpân °). 
Intrând în capitală, însoţit de parada oștirii polone, noul domn 
o găsi pustie, tunurile curţii domneşti fuseseră aruncate de Răzvan 
în lacul de lângă curte și li se mai vedeau roţile ieșind la supra- 
față. După slujba în biserică, avu loc un banchet «la curtea unde 
şezuse Aron », la care însă boieri moldoveni erau foarte puţini. 
Abia în zilele următoare sosiră pe rând toţi să se închine noului 
domn 4). Curând însă Ieremia își mută capitala la Suceava, ca să 
fie mai aproape de protectorii lui. 3 

"Răzvan încercase o împotrivire în munţi cu cei 1300 de oameni 
ai lui, dar respins de Polonii lui Gulski, trece în Ardeal la Sigismund 
Bathory 5)“ Cu tot protestul acestuia și al împăratului Rudolf 

* împotriva ocupării Moldovei de Poloni €), regele Poloniei convins 
de cancelar care-i arăta importanţa strategică a Moldovei, recu- 
noaşte faptul împlinit ?). 


1) Pseudo-Bielski, o. c., p. 239. 

2) Textul în, Niemcezewicz, Zbior pamietnikw o dawney Polscze (Colecţie 
de documente despre vechea Polonie), IV, Varșovia, 1822, p. 147, Hurmuzaki, 
Documente-Supliment, Il—A4, p. 344—345 (Text mai scurt şi cu lipsuri) şi 
ibidem, III—4, p. 485 (traducere latină). 

2) Hurmuzaki, Documente, XII, p. 99. 

1) Pseudo-Bielski, o. c., p. 240, cf. și Hejdenstein, Rerum Polonicarum 
libri, p. 318. 

5) I. Sas, o. c., p. 76—77. 

) Hurmuzaki, Documente, XII, p. 100, 102. 

7) I. Sas, o. ce., p. 77—78, cf. şi scrisoarea lui Zamoyski către rege despre 
cucerirea Moldovei, Isopescu, în Diplomatarium, I, p. 418, 

` Sigismund nu putea interveni în favoarea lui Răzvan, căci 
Sinan pașa ocupase Țara Românească și se apropia de munţii 
Ardealului. El porni în ajutorul lui Mihai, lăsând Moldova în 
voia soartei. Dar o altă primejdie aştepta pe Poloni acolo, Tătarii 
cu Hanul și Turcii cu paga de Tighina trimişi impotriva lui Răzvan 
trecuseră Nistrul şi înaintară până la Țuţora, unde dădură ochii 
cu Polonii întăriți în șanțuri (10 Octomvrie): Nu aceştia erau dug- 
manii împotriva cărora fuseseră trimişi, totuşi păgânii porniră 
la atac, supraveghiați de han ce stetea la înălțime pe unul din 
gorganele basarabene, Atacurile fură respinse de Poloni în mai 
multe rânduri şi în curând începură tratările de pace, cu atât 
mai mult cu cât Zamoyski avusese grije să trimită un sol și în 
Ţara Românească la Sinan pașa 1). Acesta îi răspunse trimițându-i 
din tabăra lui pe clericul grec Nichifor Dascălul2), La han fură 
trimişi ca mijlocitori boierii moldoveni în frunte cu logofătul 
Luca Stroici. Văzându-l hanul Gazi-Ghirai îi strigă: «Bogdani, 
Bogdani, voi întotdeauna trebue să încurcaţi lumea »?), Con- 
venţia a fost încheiată, atât Polonii cât şi Tătarii şi Turcii se 
obligau să părăsească Moldova în trei zile, domnul pus de Poloni 
era recunoscut și i se dă steag de domnie, cu condiţia ca să plă- 
tească tributul obișnuit sultanului 4). 

Ieremia făcuse o înţelegere separată cu hanul şi-i dărui câteva 
mii de cântare de miere anual și cele şapte sate dela Nistru, cu 
Ciubărciul, la sud de Tighina, «să fie de câșlele hanului în Bu- 
geac 55). Hanul mulțumit se retrage şi în același timp se retrage 
şi Zamoyski, lăsând o garnizoană polonă să apere pe noul domn, 

O furtună de proteste se ridică atunci împotriva cancelarului, 
care se folosise de acea clipă grea pentru creștinătate, ca să ia 
Moldova, lipsind Liga de un sprijin preţios. Papa îl dojenește€), 


1) Iorga, Acte și Fragmente, 1, p. 146. 

23) Vezi mai sus, p. 100, 

3) Pseudo-Bielski, o. c., p. 242—250. Pentru luptele cu Tătarii și I. Sas, 
0. c., p. 80—83, după relaţii inedite și Miron Costin, Opere Complete, ed. V. 
A. Ureche, I, p. 437—438. 

4) Textul convenției în Hurmuzaki, Documente-Supliment, Ii—1, p. 
353—354 (22 Octomvrie 1595) şi Iorga, Acte și Fragmente, |, p. 147. Cf. și 
scrisoarea lui Zamoyski în Hurmuzaki, Documente-Supliment, TI—1, p. 
355—357, 

&) Miron Costin, o. c., I, p, 438- 

*) Hurmuzaki, Documente, XII, p. 162—165. 

Sigismund Bathory scria papei, împăratului şi regelui Spaniei 
că Polonii au dat Moldova în mâna Turcilor, când el se lupta cu 
păgânii în Țara Românească 1). De asemenea dieta se ridică violent 
împotriva cancelarului în frunte cu primatul Karnkowski, era 
chiar acuzat de crimă de les majestate, căci pornise războiul fără ` 
ştirea regelui şi a republicei?). Leon Sapieha scria că « poporul 
nostru litvan n'a participat la acea comedie, pe care a avut-o 
cancelarul cu ţarul de Perecop (hanul) în Moldova »?). Zamoyski 
se apăra, spunând că el a slujit cauzei creştine, împiedecând 
unirea hanului cu Sinan pașa în Țara Românească şi că dacă pă- 
gânii ar fi luat Moldova, de sigur că şi-ar fi însuşit vechile pretenţii 
moldovenești asupra Pocuţiei 4). De fapt însă rezultatul expediției 
lui Zamoyski era acesta: Moldova eşea din Liga Creştină și era 
din nou pusă sub suzeranitatea turcească. ~ 

Încercarea lui Ștefan Răzvan, în Decemvrie 1595, de a-şi relua 
tronul pierdut, duse la o totală înfrângere. Încă din Bucureşti 
scria. fostul domn boierilor moldoveni cu stilul său caracteristic 
să «dea la dracul» pe domnul adus de Leşi5)- Trecând munţii 
cu 4000 de Unguri, Răzvan veni din Ardeal până în faţa Sucevii, 
dar garnizoana polonă în frunte cu frații loan și Ştefan Potocki 
sosiți în grabă dela Camenița dau lupta la Areni cu zece roate de 
cavalerie şi cu 3000 de ţărani ai lui Ieremia. Ștefan Răzvan e 
bătut și pus pe fugă (12 Decemvrie), steagul cel mare al lui Sigis- 
mund Bathory e luat şi chiar Răzvan e prins în retragere cu vistier- 
nicul şi logofătul său şi tras în ţeapă din porunca lui Ieremia Vodă 6). 

Mihai Viteazul şi Polonia. În multe rânduri Mihai Viteazul 
şi-a oferit sabia Poloniei şi s'a declarat gata să primească suzera- 
nitatea ei, dar e puţin probabil că a fost vre-odată sincer, în afară 
de o singură împrejurare la 1595. Umilit de Sigismund Bathory 
es Es ii 

1) Archiwum domu Sapiechow, ed. Prohaska, 1892, p. 118. 

3) Macurek, Zapas Polska a Habsburků, p. 81—82 și 400—101, Hurmu- 
zaki, Documente, XII, p. 142—146 şi 212—245 (explicaţiile lui Zamoyski). 

3) Archiwum domu Sapiechow, p. 119. 

4) I. Sas, o. c., p. 85 şi Hurmuzaki, Documente-Supliment, II —1, p. 369—- 
370 şi Pseudo- Bielski, o. €., p. 255. 

5) P. P, Panaitescu, o. c., p. 15—17 şi Hurmuzaki, Documente, XII, p. 
214, nota. 

€) I. Sas, o, c., p. 85—88 (după izvoare inedite) şi Miron Costin, o. c., 
I, p. 439, Hurmuzaki, Documente, XII, p. 237, Hejdenstein, o. c., p. 323—324, 
Pseudo-Bielski, o. c., p. 256—259. 

şi neajutat la timp, ameninţat de Turci, e foarte firesc ca el să 
se fi gândit la Poloni, mai ales după ce văzu că sucit ai strânge 
oaste şi se îndreaptă împotriva Moldovei. 

În Iunie 1595 nunciul papal scria din Viena că se teme că în 
urma detronării lui Aron, Mihai, ca să nu aibă aceiaşi soartă din 
partea principelui Ardealului, s'ar arunca în braţele Polonilor 1). 
În Iulie, în ajunul bătăliei dela Călugăreni, sosea la București 
solul: polon Lubieniecki, nepotul lui Andrei Taranowski diplomat 
polon, vechiul prieten al lui Mihai dela Poartă 2). Întrevederea 
cu domnul muntean a fost dramatică, Mihai care se temea de 
toţi câţi îl înconjurau, îi cere să-l asculte în turcește şi cere jură- 
mânt pe sabie sau pe evanghelie că nu va trăda cele spuse. Domnul 
își deschide atunci inima, se plânge de Răzvan, fiul unei roabe 
ţigănci a lui, un hoţ, se plânge de boieri şi de supușii lui cari l-au 
vândut lui Sigismund. Bani nu are cu ce plăti lefegii. « Mâine 
voi pleca să opresc pe Turci la Dunăre, o fac numai din dragoste 
pentru creştinătate. N'am nici măcar un loc unde să-mi odihnesc 
capul». Dela ardelean și dela împărat nu primeşte ajutor, singura 
nădejde ar fi în Poloni 5). Tot atunci domnul se adresa lui Ioan 
Potocki starostele Cameniţii cu cuvinte mândre şi de o neîntricată 
încredere: «Să știi domnia ta că sânteţi datori pentru numele 
Domnului nostru Isus Hristos să ne ajutaţi și să veniţi pentru 
mântuirea creștinătății... Dacă veţi fi cu noi, această nădejde 
am, că păgânii vor fi sub picioarele şi sub sabia creştină, iar dacă 
nu veţi fi, socotește şi domnia ta că sânt foarte slab şi învăluit. 
Să nu dea Dumnezeu ca păgânii să învingă, căci dacă vor învinge, 
ei se vor răspândi peste tot»). Odată cu întoarcerea lui Lubie- 
niecki sosi în Polonia şi solul lui Mihai, Petre Grigorovici armean 
din Liov, deşi conform tratatului cu Sigismund Bathory domnul 
nu avea dreptul să trimită soli în ţări streine. Solul arată că prin- 
cipele Ardealului nu-l ajută pe domn, că a ucis pe boierii favorabili 
Poloniei şi că acum Mihai cere să fie luat sub protecţia Poloniei 5). 
Diplomatul armean zăbovea încă în Polonia, când Sinan ocupă 


1) Isopescu, în Acad. Rom., ist., ser. III, tom. X, p. 21. 

2?) Macurek, o. c., p. 95. 

2) Isopescu, în Diplomatarium, 1, p. 396—399, 

4) P. P. Panaitescu, o. ¢., p. 18—15. 

5) Isopescu, în Ephemeris, Il, p. 499 şi Diplomatarium, 1, p. 422 şi Pseudo- 
Bielski, o. c., p. 233. 

țara şi Mihai, după izbânda dela Călugăreni e silit să se retragă. 
Cancelarul Zamoyski era în fruntea oștilor în Moldova, când află 
despre aceste împrejurări şi vorbind de propunerea lui Mihai 
de a se supune, răspunde cu spiritul său caustic şi popular: « După 
masă, mi se oferă lingura». (Turcii adică au luat ţara şi acum 
mi-o oferă) 1). Se grăbise însă cancelarul, căci le-a fost dat altora 
foarte curând să alunge pe Turci. 

Cu toate acestea, legăturile lui Mihai cu Polonia au urmat 
şi după plecarea lui Sinan și anume prin vasalul polon din Moldova, 
Ieremia Movilă. Îndată după urcarea în scaun, domnul Moldovei 
se apucase să mijlocească pacea între Mihai și Turci. Hatmanul 
de câmp Stanislav Zolkiewski scria la 26 Noemvrie 1595 din Hotin 
regelui Poloniei: « Domnul Moldovei mi-a dat de ştire că împă- 
ratul turcesc i-a poruncit în taină prin solul său să încerce pe 
voevodul Țării Româneşti, dacă vrea din 'nou să fie primit în 
graţia împăratului turcesc şi să-şi ofere pentru aceasta mijlocirea, 
căci împăratul îl va păstra în scaun. Pe de altă parte voevodul 
muntenesc vede împrejurarea grea în care se află şi se teme de 
un nou atac turcesc, căci în războiul cu Turcii aproape că n'au 
pierit oșteni turci, afară de un mic număr la Târgovişte, iar la 
Giurgiu Sinan pașa a pierdut numai câteva mii de lucrători 
şi bagajele. Simţind şi pe Tătari asupra lui a trimis la domnul 
Moldovei, rugându-l să stăruiască pentru primirea lui iarăşi în 
graţia turcească ». Ieremia ceru sfat Polonilor, cari se grăbiră 
să-l îndemne să lucreze pentru această împăcare?). Împăcarea 
însă, cum se ştie nu izbuti şi lupta lui Mihai pentru creştinătate 
a continuat. 

În primăvara anului următor, tocmai când scria și Cazacilor 
să vie în ţara lui3), Mihai trimetea regelui polon o frumoasă seri- 
soare, rugându-l să nu împiedece recrutarea mercenarilor din 
Polonia pentru dânsul: «Ştie măria-ta câte am avut de îndurat 
în ţara mea săracă dela păgânul cel sângeros, potrivnicul sfintei 
cruci şi fiind strâmtorat de dânsul, n'am avut unde să cer ajutor, 


1) Pseudo-Bielski, o. c., p. 241. 

3) Scrisoarea lui Zolkiewski, la Grabowski și Przedziecki, Zrzódla do dziejów 
Polskich, I, Wilna, 1843, p. 68—69 şi în colecţia corespondenţii lui Zolkiewski, 
Pisma, ed. Bielowski, Lwów, 1861, p. 146—147. 

3) P. P. Panaitescu, o. c., p. 19—21. 

decât dela Dumnezeu cel atotputernic»1). Zamoyski însă nu 
voia să ştie de aceste consideraţii, el pregătea dimpotrivă înlo- 
cuirea lui Mihai din scaun cu un vasal polon ca în Moldova?) şi 
cerea și aprobarea sultanului pentru așa ceva prin solul trimis 
la Constantinopol cu prilejul înoirii alianţei polono-turcești. Sul- 
tanul răspunse însă că a dat Ţara Românească hanului tătar gi 
că numai -cu învoirea acestuia s'ar putea schimba lucrurile 3). 

Ieremia Movilă. Politica polonă, așa cum am definit-o mai sus, 
prietenie cu Turcii, neîncredere în Habsburgi, nu putea să îngăduie 
nici o apropiere de Mihai şi de aceea sforţările lui în această direcţie 
au fost zadarnice, dar nu e mai puţin adevărat că și noul domn 
al Moldovei Ieremia Movilă, a contribuit prin 'aţâţările lui con- 
tinue la răcirea legăturilor dintre Polonia și domnul Țării Ro- 
mâneșşti. 

"eremia Movilă făcea parte dintr'o veche familie de boieri mol- 
doveni, pomenită încă din vremea lui Ștefan cel Mare. Tatăl său, 
Movilă logofătul, avusese această demnitate sub Alexandru Lă- 
pușneanu, dar pierise, se pare de moarte violentă, sub Ioan Vodă 
cel Cumplit 4)/ fratele său Gheorghe era mitropolit al Moldovei, 
iar Ieremia începuse cu slujba de paharnic sub Iancu Sasul (1580), 
pe când fratele său mai mic Simion era numai aprod 5). Mare vornic 
în a doua domnie a lui Petre Șchiopul (dela 1584) €), `imensa sa 
avere, legăturile sale încheiate în Polonia cu prilejul exilului 
său în acea ţară în vremea lui Aron Vodă şi a lui Ștefan Răzvan, 
calitatea sa de indigen al coroanei polone?) și aplecarea familiei 
către catolicism 8); îl indicaseră în ochii Polonilor ca domnul cel 
mai potrivit pentru scaunul Moldovei vasale. 

"De altfel, Ieremia avea legături personale vechi cu Zamoyski 
şi petrecuse câtva timp la moșia lui, la Zamość în 1588, ca sol 





1) Hurmuzaki, Documente-Supliment, II—1, p. 379 (16 Martie 1596) 
solii lui Mihai se prezintă tocmai atunci şi la dietă cu aceleași cereri, Hurmuzaki, 
Documente, XII, p. 256. 

3) Macurek, o. c., p. 86 şi 102. 

3) P. P. Panaitescu, o. c., p. 29—36. 

4) Ghibănescu, Surete şi Izvoade, XIX, p. 21, 47, 214 şi 224—225. 

5) Ibidem, p. 224—225. ` 

s) Ghibănescu, Divane, p. 31. 

7) Volumina legum, ed. St. Petersburg, II, p. 345. 

8) Scrisoarea lui Ieremia Movilă către cardinalul Aldobrandini, 10 Noem- 
vrie 1588, Revista Catolică, III, 1914, p- 182—183. 

al lui Petre Șchiopul în Polonia!). Ca domn s'a arătat o uneltă é 
credincioasă a Polonilor şi a lui Zamoyski, nu numai că le dedea 
ştiri aproape zilnic despre mișcările Turcilor şi ale Tătarilor culese 
de numeroșii lui spioni, dar chiar secretarul său polon era un fost 
secretar al cancelarului 2). Pe Zamoyski îl numeşte « părintele şi 
binefăcătorul nostru »?) şi a mers aşa de departe. cu servilismul 
față de patronii săi, încât a cerut voie să bată o monedă pentru 
Moldova cu efigia și chipul regelui Poloniei, ceea ce însă senatul 
polon n'a îngăduit 4). 

Fiului lui Ieremia, Constantin, i se constitue în 1599 un con- 
siliu de tutelă, în cazul morţii tatălui său, compus din însuşi can- 
celarul Zamoyski, hatmanul de câmp Stanislav Zolkiewski, Andrei 
Siemienski cămăraș de Liov, cei doi unchi Simion hatmanul şi 
mitropolitul Gheorghe şi logofătul Luca Stroici 5). El avea moșia 
Ustia în Polonia, la malul Nistrului, moștenită dela Nicolae Mie- 
liecki 8). 

Ca supus al Poloniei, Ieremia a trimis regulat solii săi la dieta 
polonă. La 1597 trimetea acolo pe Nistor Ureche şi pe Drăgan 
Postelnicul, urând regelui «să ţie această dietă cu binecuvântarea 
lui Dumnezeu, spre binele republicii şi a întregei ereștinătăţi 
şi cu spaima dușmanilor coroanei »?). Avem şi instrucţiile solilor 
moldoveni pentru dietele din 1597 şi 16008). Se cerea anume 
ocrotirea religiei ortodoxe, păstrarea vechiului calendar în Mol- 
dova, păstrarea vechilor orânduiri, domnia pe viaţă și ereditară 
în familia Movileştilor, ierarchii bisericilor şi dregătorii să fie 
numai Moldoveni, privilegiile și actele de judecată să se dea în 
Moldova, după obiceiu, «cu scriere rusească şi în limbă româ- 
nească ». La 1600 solii cereau, pe lângă ajutor împotriva lui Mihai, 
şi păstrarea credinţei ortodoxe a Rutenilor din Polonia, luaţi deci 
sub protecţia domnului Moldovei. 


1) Aceiași scrisoare: «cum Samosciae apud illustrem ac magnificum regni 
cancellarium essemus +. 

23) Hurmuzaki, Documente, XII, p. 744. 

2) P. P. Panaitescu, o. c., p. 70. 

+) Isopescu, în Acad. Rom., ist. ser. III, tom. X, p. 63. 

5) Hurmuzaki, Documente-Supliment, II —1, p. 552—558. 

) Ibidem. . 

1) P. P. Panaitescu, o. c., p. 44. 

8) Instrucțiile pentru dietă din 1597, în Scriptores rerum polonicarum 
XX, p. 474—475, la cea din 1600, P. P. Panaitescu, ọ. c., p. 102—104 

În schimb pentru credinţa lui Ieremia, Polonii obţinură dela 
sultan inserarea în tratatul turco-polon din 1599 a unui articol 
prin care i se asigura domnului cât timp va plăti regulat tributul, 
domnie pe viaţă cu drept ereditar1): 

Totuși figura lui Ieremia Movilă nu trebue să rămâie în istorie 
numai ca un instrument al unei politici streine. Avea într'un 
grad înalt simţul demnităţii şi al tradiţiei moldovenești. Când 
Luca Stroici, sol în Polonia a fost insultat de un nobil polon, 
el scria lui Zamoyski: « Cinstea noastră, care ne este mai scumpă 
decât toate comorile din lume, precum și cinstea acestui loc în 
care sântem cu voia lui Dumnezeu, nu ne îngăduie să tăcem şi 
nici nu se cuvine ca această mare ofensă să rămâie ca o rușine 
veșnică asupra celor ce vor veni după noi în acest scaun 53)... 
« Din mila lui Dumnezeu atotputernic, nu sântem atât de greoi 
la înţelegere şi cuget, ca să nu avem grije şi să nu gândim la da- 
toria şi la cinstea noastră »3). Când un sol polon îi amintea cu 
obrăznicie că mănâncă pâinea dăruită din mila regelui Poloniei 
şi că ţara lui e plină de obiceiuri turceşti, domnul îi răspundea 
simplu şi mândru: «Am fi dorit ca odată să poată fi liberată 
(Moldova) de asemenea obiceiuri, dar e greu să te împotriveşti 
orânduirilor lui Dumnezeu, ci dimpotrivă ce a lăsat Dânsul, se 
cuvine să suportăm cu umilință, cât timp va fi voia lui cea sfântă. 
Odinioară Despot Vodă, antecesorul nostru, s'a apucat, de voia 
repede şi cu puţină minte să înlăture și obiceiurile acestei ţări 
şi jugul turcesc și pentrucă n'a izbutit, a adus asupra ţării și apoi 
asupra lui însuși o mare nenorocire. Amintindu-ne de aceasta; 
nu dorim... să ajungem vreodată la un atare sfârşit 54). 

Era şi el adică un vechi boier moldovean credincios și iubitor 
al datinelor ţării lui. « De ar putea fi uniţi împotriva dușmanilor 
acești doi Români ce se dușmănesc! », scriau comisarii împăratului 
Rudolf în Ardeal, vorbind de Ieremia și de Mihai Viteazul5). 





1) Textul tratatului în Ms. Czartoryski, Cracovia, Nr. 616, p. 89 şi urm. 

3) P. P. Panaitescu; o. c., p. 70. 

2) Ibidem, p. 14. 

€) Ibidem, p. 55. 

5%) Hurmuzaki, Documente, XII, p. 375, citat și de I. Sârbu, Istoria lui 
Mihai Viteazul, II, p. 48. 

Schimbările din Ardeal și tratatul cu împăratul. Mihai pierduse 
prin ridicarea lui Ieremia Movilă în scaunul Moldovei sprijinul 
acestei ţări, curând și Ardealul îi lipsi, desfăcându-se astfel alianţa 
celor trei ţări românești. 

Cu prilejul celor două vizite făcute la Praga, Sigismund se 
lăsase convins de lezuiţi și de diplomaţia imperială să renunţe 
la coroana Ardealului, să lase această ţară împăratului în schimbul 
ducatelor Oppeln şi Ratibor din Silezia. Desgustat de luptă, 
fără o linie de conduită şi un ideal, căci dorinţa de glorie fără să 
fie închinată unei cauze mari e deşartă, principele ardelean abdică 
şi predă Ardealul comisarilor imperiali la începutul lui Aprilie 
1598 1). Odată cu trimiterea acestor reprezentanţi ai lui Rudolf II 
în Ardeal fu trimisă şi o solie la curtea lui Mihai cu episcopul 
Suhay, consilierul Pezzen şi Nicolae Istvaniyi să încheie legă- 
mântul definitiv între Ţara Românească și Imperiu. Instrucţiunile 
lor arătau că în urma soliilor schimbate și a legăturilor încheiate 
cu Mihai, nu mai e nici o îndoială că domnul Ţării Românești 
se va supune cu plăcere împăratului?). Armata de mercenari 
plătită de împărat încă din anul precedent era o chezășie pentru 
aceasta. 

"Deşi solia imperială la curtea lui Mihai fu întârziată de un 
accident de cal suferit de domn la o vânătoare între Târgoviște 
şi Bucureşti?), în întâmpinarea ei fu trimis la Brașov logofătul 
Teodosie, care avu lungi convorbiri cu solii: În special, el căută 


1) Veress, Documente, V, p. 156—157. 
3) Ibidem, V, p. 133—138. 
3) Hurmuzaki, Documente, XII, p. 341—343. 

să arate oamenilor împărăteşti că pacea încheiată cu Turcii anul 
trecut, trimiterea tributului şi reluarea comerțului la Dunăre sunt 
o urmare a neputinței de a apăra ţara neajutată de nicăieri). 
În sfârșit, după o lună și mai bine de zăbavă, solii imperiali trecură 
munţii pe la Bran, primiţi sub poalele Pietrei Craiului de boierii 
munteni. De acolo se îndreptară în căruţe spre Târgoviște, unde 
îi întâmpină la intrare Nicolae, fiul domnului cu oastea «splendid 
înșirată şi rândurile călăreţilor așezate cu o rară eleganţă »?). În 
castel solii dădură ochii cu domnul, pe care îl descriu pe scurt 
astfel: « Voevodul este de o statură nobilă, cu părul și barba 
negre, fața de culoare închisă şi severă, om doritor de glorie şi 
viteaz »2). Tratatul dintre Mihai şi împărat încheiat; la Târgovişte 
la 9 Iunie 1598 era foarte deosebit de cel impus cu trei ani în urmă 
de Sigismund Bathory. Împăratul ca urmaș al regilor unguri e 
recunoscut ca suzeran al Ţării Românești, domnul se obligă să 
lupte împotriva Turcilor, iar împăratul e dator a-i plăti leafa 
pentru 5000 de mercenari, iar alții 5000 sânt făgăduiţi pentru 
mai târziu. Nici un fel de tribut sau de control în ţară nu e re- 
zervat împăratului, Mihai e recunoscut ca domn independent 
cu drept de ereditate în familia lui. Celelalte articole ale tratatului 
privesc o cetate de adăpost pentru Mihai în Ardeal, aducerea 
înapoi a dezertorilor libertatea comerţului în Ardeal, libertatea 
religiei ortodoxe, cinstirea solilor 4).“” Totdeodată jurară credinţă 
împăratului la mânăstirea Dealului Mihai cu ierarhii bisericii și 
cu toţi dregătorii5). În același timp, prin mijlocirea lui Mihai, 
solii imperiali încheiară și o înţelegere tainică cu solii hanului 
tătar, aduşi de Mihai în capitala lui%). 

Întoarcerea lui Sigismund și reluarea războiului cu Turcii. Acest 
tratat, urmarea ocupării Ardealului de către Habsburgi, nu era 
însă menit să aibă o lungă durată. Pe neaşteptate, când Mihai 
credea că va avea vecin în Ardeal pe arhiducele Maximilian, sasi 


sM 

1) Ibidem, p. 344. 

2) Hurmuzaki, Documente, XII, p. 360—362 şi Veress, o. c., V, p. 166—167. 

3) Hurmuzaki, Documente, XII, p. 362. 

4) Pray, Dissertationes, p. 155, cf. traducerea românească integrală, la 
Sârbu, Istoria lui Mihai Viteazul, 1, p. 571—574, cf. și Hurmuzaki, Docu- 
mente, XII, p. 359. 

&) Textul jurămintelor, Hurmuzaki, Documente, III —1, p. 289 şi XII, 
p. 359. 

*) Hurmuzaki, Documente, III —1, p. 289—290 şi XII, p. 362—363. 

la Cluj la 20 August Sigismund Bathory pe un cal în spume, în- 
soţit de un singur ofiţer. Ungurii îl primiră cu braţele deschise, 
dieta dela Turda îl proclamă iar principe, comisarii imperiali 
fură arestaţi “Şi principele ardelean nemulţumit cu stăpânirile sale 
gileziene şi schimbător ca de obiceiu, îşi reîncepu domnia spre 
marea supărare a Habsburgilor, cari vedeau Ardealul scăpându-le 
din mână 1). 

Situaţia lui Mihai era foarte delicată. Între împărat, care îi 
dădea protecţia lui, banii pentru oştire şi toată libertatea și între 
Sigismund ce încercase să-i uzurpe drepturile domnești, simpatiile' 
sale erau de sigur pentru cel dintâi.” De aceia agentul imperial 
I. Marini Polli spunea că Mihai, ca un credincios al împăratului, 
trebue să alunge cu armele pe Sigismund din Ardeal, bizuindu-se 
şi pe ajutorul Secuilor şi Sașilor2). Solii lui Mihai la arhiducele 
Maximilian spuneau că domnul nu recunoaşte pe Sigismund și 
e gata să atace Ardealul, dacă principele se va împăca cu Turcii 2). 
Maximilian îi răspunse cu laude, arătând că se cunosc acum faptele 
vitejești ale domnului, greșit atribuite odinioară lui Sigismund 4). 
La primirea celui de-al doilea sol al lui Mihai, armeanul Petre 
Grigorovici, la începutul lui Octomvrie, Maximilian fu și mai 
lămurit: dacă ardeleanul se înţelege cu Turcii, « alteţa sa se bizue 
cu totul în această pe domnul voevod », care «pe lângă Dumnezeu 
a fost zidul și apărarea acestor ţări »5). Lui Sigismund Mihai îi 
trimisese vorbă că dacă se împacă cu Turcii «îi voi fi eu în loc, 
păgân şi Turc destul »ê). 

Dar punctul de vedere al lui Mihai era mai înalt decât cel 
habsburgic, care vedea numai interesele dinastice. Câtă vreme 
Sigismund luptă cu Turcii, oricât de neplăcut ar fi acest principe 
şi de nedreaptă călcarea înţelegerii cu împăratul, nu trebue vărsat 
sângele creștinesc. De aceea, în solia sa din Noemvrie la Praga, 
Mihai ceru lui Rudolf II să nu atace pe Sigismund, căci așa cer 
interesele superioare ale creştinătăţii; să nu uite împăratul slujbele 


1) Veress, o. c., V, p. 178—179 şi 191—192, Hurmuzaki, Documente, XII, 
p. 380—381, P. P. Panaitescu, o. c., p. 56—58. 

3) Hurmuzaki, Documente, XII, p. 381—382. 

2) Ibidem, p. 392—393. 

+t) Ibidem, p. 393—394. 

5) Ibidem, p. 398—400. 

¢) Ibidem, p. 396. 

făcute de Sigismund alături de Mihai, când au tras sabia împotriva 
Turcilor. « Chiar dacă v'ar fi greşit cu ceva,... să-i arătaţi părin- 
tească îndurare și să nu respingeţi un atât de bun servitor al 
măriei voastre şi al întregei creştinătăţi. Eu sânt servitorul măriei 
tale şi al întregei creştinătăţi, nici să-mi dea Dumnezeu să nă- 
zuiesc spre paguba creştinătăţii şi a măriei tale »1). Iată rolurile 
schimbate, Mihai ia sub protecţia sa pe Sigismund şi mijlocește 
pentru el la împărat. Rudolf, neplăcut surprins de actul de inde- 
pendenţă al vasalului său, îi răspunde sfătuindu-l să se ferească 
de intrigile lui Sigismund Bathory 2). 

Ce-l făcuse însă pe domnul român, după ce cu o lună înainte 
nu voia şă audă de Sigismund, să-l îmbrăţişeze acum din nou? 
Între timp lupta cu Turcii reîncepuse și pentru Mihai interesele 
creștinătății erau mai presus de cele particulare: Un an de zile 
avusese Mihai pace cu Turcii şi revenise la vechea situaţie de 
supunere, plătind tributul. Dar plata unei oștiri de către împărat, 
apoi tratatul dela Târgoviște, arătau lămurit că era vorba numai 
de un armistițiu. 

Atacul porni din partea Turcilor şi anume împotriva Ardealului. 
La vestea întoarcerii lui Sigismund în scaun, Turcii și Tătarii 
din Banat şi dela Buda se îndreptară asupra Oradiei Mari, pe 
care o asediară timp de o lună (dela 23 Septemvrie). Cu toate 
atacurile oștirii turceşti, apărătorii cetăţii, primind și ajutor din 
afară, se împotriviră cu bărbăţie și cetatea nu căzu în mâinile 
duşmanilor. Mihai Viteazul trimise în ajutorul asediaţilor o oaste 
aleasă de 1500 de oameni în frunte cu aga Leca şi reîncepu lupta 
cu Turcii în acest ceas de primejdie pentru creştinătate ?); Sigismund 
Bathory, trimisese la curtea lui Mihai pe solul său, Ştefan Bodony, 
care înlătură toate neînțelegerile dintre cei doi vecini şi înnoi 
alianţa lor4). 

Dar, pe lângă ajutorul trimis la Oradia, Mihai a făcut o mare 
diversiune militară peste Dunăre, care, alături de atacul impe- 
rialilor la Buda, a ajutat mult la salvarea cetăţii, cum recunosc 


1) Hurmuzaki, Documente, III —4, p. 3183 şi 315—317. 

2) Ibidem, p. 317. (26 Noemvrie 1598, scrisoarea împăratului către Mihai). 

3) Veress, o. c., V, p. 194—200, Crăciun, Cronicarul Szamoskăzy, p. 112, 
P. P. Panaitescu, o. c., p. 58—60 și 64—65. 

4) Szamosközy, în Monumenta Hung. hist., scriptores, XXVIII, p. 133. 

chiar Ungurii1). Mişcările de trupe turcești pe malul stâng al 
Dunării, cari se întinseră prin incursiuni și pe cel drept fură oprite 
prin expediţia lui Mihai. După ce alungă cetele de Turci din Țara 
Românească, Mihai trece Dunărea și bate pe dușmani la Nicopole, 
Vidin şi Cladova. Hafiz Ahmet paşa de Vidin înşelat de solul 
lui Mihai, Dimo, venit cu cuvinte de pace, e surprins de domn, 
vare trimesese înainte care acoperite cu pânză roșie, zicând că 
sânt daruri. Pe când Turcii se pregăteau să admire darurile, Mihai 
cu 6500 de oameni cade asupra lor şi-i măcelăreşte. În carele 
acoperite se aflau tunuri, ce sânt imediat întoarse asupra dușma- 
nilor. Paşa fuge ca un nebun pe cal, lăsându-și hainele în cort, 
cu cari domnul îmbracă o babă și o poartă în tabără, în hohotele 
de râs ale soldaţilor. În a doua luptă lângă Vidin, Mihai care 
înaintase după obicei în mijlocul dușmanilor, e lovit de un ture 
cu hangerul în piept, unde rămâne împlântat. Domnul avu puterea 
să-l scoată cu mâna lui și să-l rupă, pe când fraţii Buze sosiți 
în ajutorul stăpânului lor, îl salvară din mijlocul Turcilor. Atunci 
faima lui Mihai Vodă crescu, Bulgarii şi Sârbii alergau peste 
tot spre dânsul şi după ce şezu şase săptămâni peste Dunăre, se 
întoarse în ţară urmat de mii de Slavi, balcanici, căci se răspân- 
dise svonul fals că Oradia ar îi căzut 2 Autorul unui diario italian, 
amintindu-și de lucrările umaniștilor, povestind aceste isprăvi 
ale domnului român, spune că Mihai ar fi îmbărbătat pe oștenii 
lui, să lupte «pentru gloria neamului lor şi a Romanilor, din cari 
spun ei că se trag »?). 
Răzbunarea Turcilor nu se făcu așteptată, în Martie 1599 
prădară din nou ţara 4) şi deşi cronica n'a păstrat povestirea acestor 
prăzi, pe cari le ştim numai din izvoare streine, logofătul Radu, 
scriitor domnesc dela Târgoviște, însemna la sfârșitul unui hrisov 
din 17 Iunie, «după prada Agarenilor, când au prădat şi au robit 
Ţara Românească »5). "Îndată însă oștenii domnului se iviră la 


1) Veress, o. c., V, p. 200. 

2) Luptele lui Mihai Viteazul, p. 22—24, Naima, o. c., p. 127—129, Cronica 
Anonimă, p. 58—60, Crăciun, o. c., p. 111—113, Hurmuzaki, Documente, 
XII, p. 404—412. 

2) Hurmuzaki, Documente, III —2, p. 259. 

4) Ibidem, IV—2, p. 229—230 şi XII, p. 426. 

5 Hrisovul lui Mihai Vodă din 17 Iunie 1599, pentru moşnenii din Văleni, 
original slav la părintele P. Partenie. 

Obluciţa în Dobrogea (azi Isaccea) vadul şi conacul cel mai umblat 
al caravanelor de negustori ce veneau din Orient spre Moldova 
şi Polonia. Orașul fu făcut una cu pământul şi soldaţii lui Mihai 
plecară încărcaţi cu pradă bogată, mărfurile Turcilor, Polonilor 
din Liov, ale Moldovenilor şi chiar ale negustorilor englezi și 
spanioli de acolo): Avântul războinic al domnului impotriva 
Turcilor fu însă oprit în loc de o nouă schimbare neașteptată 
din Ardeal. 

Mihai Viteazul și cardinalul Andrei Bathory. Sigismund Bathory, 
un tânăr la care fantezia capricioasă ţinea loc de cugetare politică, 
abdică a doua oară, dar nu ultima, din scaunul Ardealului, fără 
nici un motiv serios şi impune dietei ardelene alegerea ca principe 
a vărului său, cardinalul Andrei Bathory (29 Martie 1599)2), cu 
care fusese până atunci duşman şi pe al cărui frate îl omorise. Noul 
principe era întru totul omul lui Zamoyski, pe lângă care trăise 
mult timp, adică dușmanul Habsburgilor, aplecat spre pacea cu 
Turcii. 

Solii lui Mihai, Balogh şi Marco Dobrovnichi (Raguzanul) se 
aflau atunci la Praga, aducând steaguri turceşti cucerite în Bulgaria 
gi cerând împlinirea condiţiilor tratatului dintre domnul lor şi 
împărat: plata celor 10.000 de oșteni (300.000 de taleri) şi un 
castel pentru Mihai.” Curtea habsburgică nu putu împlini suma 
şi trimise numai 100.000 de taleri, dăruind lui Mihai şi castelul . 
Königsberg în Silezia 2). Moșia cu castelul din cauza unor greutăţi 
cu fiscul nu intrară de fapt în stăpânirea lui Mihai, decât abia la 
1604, în timpul exilului său la Praga 4); iar cei 100.000 de taleri 
trimişi de împărat prin solii lui Mihai erau cât p'aci să cadă în 
mâinile lui Andrei Bathory 5). Și aceștia erau banii cu cari Mihai 
a plătit oastea care a cucerit Ardealul! 

"Stăpânirea lui Andrei Bathory înseamnă triumful politicii 
polone, adică înlăturarea Habsburgilor dela Dunărea de jos în 


1) P. P. Panaitescu, o. c., p. 77—79 (ştire din 23 Aprilie 1599). 

2) Pentru dată, cf. Sârbu, o. c., II, p. 140. 

3) Hurmuzaki, Documente, XII, p. 408—412, 428—429 şi Veress, o. c., 
V, p. 216—217. 

4) Cf. pentru această moşie, I. Macurek, Michael der Tapfere und die böh- 
misch-schlesischen Stände am Ende des XVI. Jahrhunderts, în Rev. Ist. Rom., 
II, 1931, p. 346—353. 

5) Veress, o. c., V, p. 219—221. 

favoarea Poloniei și e limpede că pentru a completa stăpânirea 
polonă trebuia înlăturat şi domnul Țării Româneşti şi înlocuit 
eu un vasal polon. “ În Ardeal Andrei sosise cu ajutor polon şi cu 
banii lui Zamoyski 1) și prima grije a noului principe a fost să ceară 
protecţia regelui polon 2). Curând se făcu şi un proiect scris pentru 
preiacerea Ardealului în ţară vasală Poloniei şi cancelarul scria 
cu bucurie: « Cardinalul a trimis la mine un om cu scrisoarea lui. .. 
pentru legarea ţării sale de coroana polonă, bine înţeles dacă 
îngăduie împăratul turcesc ca voevozii Ardealului să fie supuși 
ai regelui (Poloniei) 53). Sigismund III intervenise la Rudolf II 
pentru protejatul său din Ardeal, deşi supunerea faţă de Po- 
loni implica împăcarea cu Turcii şi retragerea din Liga Creşg- 
tină €). 

N Legătura lui Andrei cu Poarta o mijloci Ieremia Movilă din 
Moldova 5), dar şi regele polon scria sultanului în favoarea cardi- 
nalului €).” Abia urcat în scaun acesta trimesese o scrisoare de 
supunere sultanului?) și padișahul scria regelui polon arătându-și 
bucuria că tocmai când voia să trimită oaste în Ardeal, «am 
pbţinut ceia ce doream, ca principele Ardealului să fie răsturnat 
şi un cetăţean al coroanei Poloniei,... Bathory Andreas s'a făcut 
principe ». Marele vizir, zice sultanul, «a primit o scrisoare dela 
acel care a fost numit principe în ţara Ardealului. . „ şi i-a căzut 
la picioare, vrând să se împace cu el». "Un cardinal al Sfântului 
Scaun la picioarele marelui vizir păgân este un spectacol destul 
de original. Sultanul trimise imediat poruncă lui Andrei: « Dacă 
Ardeleanul trimite solii lui către măria mea împărătească și îmi 
jură credinţă şi rămâne în credinţa sa, atunci nu i se va face nici 
cea mai mică greutate ». Pe Poloni îi roagă «să ne ajutaţi ca să 
ge liniștească acea ţară şi să poată fi readusă la vechea stare.., 
să călăuziţi pe principele Ardealului și să-l îndreptaţi pe calea 
cea bună »8). 


1) Macurek, Zapas Polski a Habsburků, p. 134. 

3) Hurmuzaki, Documente-Supliment, II —1, p. 572—574. 

2) Macurek, o. c., p. 132, cf. şi Hurmuzaki, Documente, XII, p. 575. 
t) Hurmuzaki, Documente, XII, p. 450. 

5) Ibidem, p. 437. 

*) Ibidem, p. 4710—41. 

7) Veress, o. c., p. 162—163. 

8) P. P. Panaitescu, o. c., p. 84—85. 

Înțelegerea între sultan, regele Poloniei și cardinal era deplină. 
De altfel, instrucţiile solilor lui Andrei Bathory la Poartă pentru 
pace fură găsite mai târziu de Mihai la Alba-Iulia și trimise împă- 
ratului cu însemnarea domnului în românește cu litere mari ciri- 
lice: «Ce au trimes Batăr Andreiuş la păratul turcescu păntru 
pacea »1). În aceste instrucţiuni cardinalul cerea menţinerea lui 
Mihai în Țara Românească ca supus al său, dar curând Turcii, 
Polonii şi Ardelenii hotăriră altfel cu privire la soarta domnului 
muntean. leremia Movilă scria regelui polon că sultanul i-a po- 
runcit «neapărat, sub pedeapsa pierderii bunăvoinţei sale, să nu 
facem altfel », ci să trimită pe fratele său, Simion hatmanul, să 
se facă domn în locul lui Mihai. « De asemenea boierii munteni 
şi toţi locuitorii prin scrisorile lor cer şi au trimis la noi pe acești 
boieri munteni, cerându-ne să ne fie milă de această ţară încercată 
şi să n'o lăsăm să piară ». Ieremia adaugă că înscăunarea lui Simion 
« va fi spre gloria şi podoaba măriei tale şi a republicii... această 
Ţară Românească singură doreşte ca, întocmai ca şi Moldova, 
să fie sub apărarea măriei tale »2).* Intrigile lui Ieremia izbutiră, 
el convinse pe Zamoyski şi deci şi pe cardinal să înlăture pe Mihai 3), 
lucru cunoscut şi cronicii ţării; care spune cum ei vor «să scoaţă 
pre Mihai Vodă din mijlocul lor, iară de nu va ieși de voie, să 
se ridice oști asupră-i, să-l prinză, să-l dea Turcilor. Şi Bator 
Andreiaș fu bucuros acelui sfat rău și trimise soli la Mihai Vodă 
pre un nemiş anume Ciomortan Tamaș, cum să iasă Mihai Vodă 
din ţară, că apoi va intra în mâinile Turcilor » 4). 

` Convorbirea dramatică între Mihai şi solul care venea să-l 
„vestească brutal că s'a hotărit scoaterea lui din domnie ne-a fost 
“păstrată de povestirea lui Mihai însuşi într'o scrisoare de o rară 
frumuseţe către Ieremia Vodă 5). După ce arată că la început sa 
bucurat de venirea cardinalului, nădăjduind «că nu va îi, cum a 
fost cu celălalt (Sigismund), care nu știa nici ce face, nici ce vrea», 
spune că Ciomortani a venit «cu această solie ca să ies din ţară 


1) Hurmuzaki, Documente, III —1, p. 3820—3823, cf. şi ibidem, IV—2, p. 240. 

3) P. P. Panaitescu, o. c., p. 88—89. 

3) Veress, o. c., V, p. 256—257 şi N. Buta, I ragguali di Claudio Rangoni, 
în Diplomatarium Italicum, I, p. 296 (Raport al nunţiului din Varşovia, 9 
Septemvrie 1599). 

t) Cronica Anonimă, ed. Ioanid, p. 62. 

3) P. P. Panaitescu, o. c., p. 93—98. 

şi din pământul acesta, căci aşa este voia măriei sale craiului 
(Andrei Bathory), căci craiul a făcut pace cu Turcii și s'au aliat 
şi a făcut alianţă și cu Polonii şi cu ţara Moldovei și cu Inglitera 
şi cu Franţa. Iar eu i-am spus: Dacă craiul a făcut pace cu Turcii 
şi s'a aliat cu toţi aceștia, de ce nu mă poate împăca și pe mine 
cu Turcii și dacă a putut să-și facă sie pace, când va vrea, poate 
să-mi facă și mie, ca să rămân în ţară, căci Turcii pentru voia lui, 
o vor face. La aceasta, mi-a vorbit astfel: Craiul cu nici un chip 
nu poate să obţie pentru domnia ta pace la dânşii, căci Turcii 
nu vor şi nici nu vor să aibă pe domnia ta în această ţară şi este 
şi acum la noi un ceauş care a venit pentru aceasta, ca domnia 
ta să nu mai rămâi în această ţară. lar eu i-am spus lui: Dar slujba 
ce am făcut-o pentru Ardeal, că mi-am dat țara mea pradă Turcilor 
şi Tătarilor, de au luat-o, au prădat-o şi că atâţia ani am stat 
împotriva Turcilor cu oamenii mei şi cu puţin ajutor, necruţând 
sângele nostru pentru Ardeal niciodată, care fiind sub apărarea 
mea, întru nimic n'a cunoscut nici o pagubă şi este întreg? Şi pe 
lângă acestea jurămintele ce le-am jurat între noi, ca să nu ne 
părăsim unul pe altul până la moarte, ci să ne ţinem împreună, 
când va fi bine unuia să fie bine şi celuilalt, iar de va fi rău de 
asemenea. Și acum fac ei pace şi mie-mi spun că nu pot? La 
aceasta însă mi-a spus: Altfel nu este, nici nu poate fi, numai cât 
domnia ta să pleci din ţară. Iar eu i-am spus: Şi încotro să mă duc, 
dacă plec din ţară? El a spus: Craiul vă va da o cetate la o parte 
şi vei locui acolo, iar dacă de bună voie nu vrei să pleci, cum îţi 
spune craiul, atunci trebue să știi că este poruncă împărătească 
către crai ca el să vie asupra domniei tale, iar Ghiuzeldi pașa cu 
Turcii de dincoace, ca să prindă viu pe domnia ta cu toate şi 
să fii dat Turcilor. Auzind acestea, m'am turburat și mi s'a umplut 
inima cu tot felul de gânduri și după aceia n'am mai avut ce să 
mai spui, însă i-am zis: Dacă este voia craiului ca să plec, mă 
voi duce, numai să-mi arate timpul şi ziua, ca să mă pregătesc 
pentru aceasta și să-mi dea un castel, ca să locuiesc » 1). Aceasta 


1) Solia lui Ciomortani cu acest cuprins e confirmată şi de pasajul din 
cronică citat mai sus, de poema lui Palamed (trad. O. Tairali, în Literatura 
şi arta română, IX, 1905, p. 490), de scrisoarea lui Mihai către ducele de Tos- 
cana (Luptele lui Mihai Viteazul, p. 28) şi de Szamoskăzy, în Monumenta 
Hung. hist. script., XXVIII, p. 269—270, la Viena se afla în Mai că Mihai 
vrea să abdice, Hurmuzaki, Documente, XII, p. 432. 

e povestirea lui Mihai, un cronicar sas spune că întrevederea ar 
fi fost şi mai dramatică, în cursul convorbirii domnul sar fi repezit 
la Ciomortani, să-l sugrume cu mâinile lui 1). 

După obicei, Mihai ţinu un mare sfat de boieri, «strânse 
toţi boierii şi făcură sfat foarte de folos». În această adunare 
'boierii în frunte cu domnul lor iau hotărîrea cea mare, să ceară 
ajutor dela împărat împotriva lui Andrei Bathory pentru cucerirea 
"Ardealului 2). | 

De formă, Mihai încheie un tratat cu Ardealul, căci cardinalul 
se prefăcea că dorește o împăcare, dar uneltea în taină împotriva 
vecinului său. La 26 Iunie 1599 domnul și boierii îi jurară cre- 
dinţă, confirmând vechile legături ale lui Sigismund 3). După 
solia lui Ciomortani, între Mihai şi cardinal nu mai putea fi 
pace și se părea că Mihai urma să cadă, înconjurat fiind de Turci, 
Poloni, Ardeleni și Moldoveni înţeleşi ca să-l piardă La Praga 
se spunea pe față cu regret că Mihai e înconjurat de dușmani 
de toate părţile şi că Ţara Românească poate fi socotită ca pier- 
„dută, căci nu i se poate da ajutor de nicăieri 4). 

În această situaţie, în care altul și-ar fi pierdut nădejdea, 
Mihai cu boierii lui găsiră puterea să facă, ceea ce niciodată nu 
încercase vre un domn român, cucerirea Ardealului“ Din toate 
tratările ce A urmat între domn şi curtea habsburgică reiese că 
inițiativa şi ideta cuceririi Ardealului a pornit, nu ca un îndemn 
austriac, ci ca o propunere a lui Mihai. Solia trimisă de Mihai la 
Praga în Iulie 1599, cu vistiernicul Stoichiţă din Strâmba gi 
armeanul Petre Grigorovici, pe cari cardinalul n'a cutezat să-i 
oprească, puse la cale lucrurile: Mihai arătă împăratului trădarea 
cardinalului faţă de cauza creștină şi ceru un atac combinat al 
lui cu imperialii asupra Ardealului. « Dacă va îngădui împăratul, . . 
domnul va încerca ceva în Ardeal și în curând se va afla veste 
bună, chiar de ar fi să-și lase acolo corpul şi viaţa » 5): În August, 
solii lui Mihai se întoarseră și dădură ochi cu domnul la Ploeşti.” 





1) Miles, Siebenbiirgischer Wiirg-Engel, 1670, p. 234. 

3) Cronica Anonimă, p. 62. 

3) Hurmuzaki, Documente, III—1, p. 329—332, jurămintele lui Mihai şi 
ale boierilor. 

4) Veress, Documente, V, p. 226. 

5) Ibidem, V, p. 239—240 şi 243, Hurmuzaki, Documente, XII, p. 439— 
440 şi III—2, p. 819—323. 

Când acesta văzu scrisorile cu sigiliul împăratului și al arhi- 
ducelui Matei se descoperi şi le sărută. Deschizând scrisorile, Mihai 
află că proiectul său cel îndrăzneţ e primit şi oastea imperială 
cu generalul George Basta, va porni odată cu a lui asupra Ardea- 
lului. Mihai strigă atunci că trebue sau să învingă sau să moară 
pentru creştinătate1). Înțelegerea tainică a lui Mihai cu împă- 
ratul, fusese însă trădată cardinalului de unul din soli, secretarul 
loan Raț?) 

Războiul fu însă întârziat, mai ales pentrucă generalul Basta 
se opunea, spunând că Andrei nu va fi dușman al împăratului, 
deşi e omul lui Zamoyski și că atacul Ardealului ar însemna și 
pierderea Țării Româneşti ê). Se plângea chiar că oștenii lui nu 
vor să meargă la luptă 4). Mihai trimisese un sol la general, rugân- 
du-l să pornească și ameninţându-l că în caz contrar va fi nevoit 
să se supuie Turcilor 5). În toamnă noi soli ai lui Mihai stăruiau 
la Praga să înlăture tărăgănelile curţii imperiale °). Nici una din 
misiuni nu izbuti însă şi atunci Mihai se hotări să ia asupra lui 
singur această întreprindere. De sigur că s'a gândit de atunci că, 
neajutat fiind cu toate stăruinţele sale, toată răspunderea, dar și 
toată gloria și tot folosul vor fi numai ale lui. 

Trecerea munţilor. Şelimber.“ Mihai Viteazul a cucerit Ardealul 
dintr'un motiv politic, înţelegerea principelui ardelean cu Moldo- 
venii și cu Polonii de a-l înlocui în scaun, plan care-i fusese arătat, 
pe față. Dar alături de acest fapt care l-a hotărît definitiv, ideea 
cuceririi Ardealului îşi făcuse de mult drum în mintea lui. Încă 
din 1597 cancelarul ardelean Iojica tratase cu Mihai un plan 
îndrăzneţ, Sigismund Bathory să abdice în favoarea domnului 
român și acesta să unească sub sceptrul său Ardealul, Țara Româ- 
nească şi chiar Bulgaria, ce urma să se răscoale sub conducerea 
lui”). Ca să pornească această luptă singur, când domnii munteni 


1) Ibidem, III —14, p. 427—428. 

2) Monumenta comitialia Transylvaniae, IV, p. 335, cf. şi Sârbu, o. c., 
II, p. 224, nota 

3) Veress, Epistolae et acta generali G. Basta, în Mon. Hung. hist. diplo- 
matarium, XXXIV, p. 217. 

+) Ibidem, p. 255. 

5) Sârbu, o. c., II, p. 255. 

*) Hurmuzaki, Documente, III —1, p. 334—338. 

7) Veress, Documente, V, p. 66—78, 100—103, 109—113. 

nu fuseseră până atunci nişte cuceritori, era de sigur o mare în- 
drăzneală, dar nu trebue să uităm că unii domni munteni şi mol- 
doveni trecuseră munţii cu oştile lor, Petre Rareș, Alexandru 
Lăpușneanu, Mircea Ciobanul şi chiar Pătraşcu cel Bun, care 
trecea drept părinte al lui Mihai. Am văzut că prădăciunile în- 
durate de Ţara Românească, așezarea ei fără apărare faţă de 
Turci, în contrast cu Ardealul, care era ca o cetate înconjurată 
de munţi, au făcut pe boieri să puie gând îndrăzneţ asupra acelei 
ţări și odată cucerită să nu vrea s'o mai dea înapoi. Şi apoi iarăşi 
trebue să ţinem seama de spiritul religios al domnului ca să-i 
putem înţelege faptele; pentru el, în lupta lui cu Andrei Bathory 
avea să hotărască judecata lui Dumnezeu, călcătorul de jurământ 
va fi pedepsit 1). Cucerirea Ardealului se încadra astfel în cruciada 
creștină. Această credinţă îi dădea îndrăzneala pe care alţii n'ar 
fi avut-o. 

După ce, prin tratări cu Turcii, Mihai se asigură momentan 
din partea lor2),vel își adună oastea la Ploești și de acolo porni 
la 4/14 Octomvrie 1599 peste munţi.: Neîncrezător că Ungurii 
mercenari din oastea lui vor lupta cu cei din Ardeal, Mihai îi 
chemă pe toţi căpitanii la Florești și acolo înconjurându-i cu 
curteni şi Cazaci, îi puse să jure că vor fi credincioși ê). Operația 
militară executată de Mihai pentru cucerirea Ardealului a fost o 
mare mișcare calculată dinainte pe zile și poate pe ore. Mihai 
îşi împărți armata în două, cea mai însemnată parte, adică mer- 
cenarii, trecură pe la Buzău departe de drumul direct spre capitala 
Ardealului, cu scop de a ridica pe Secui în favoarea lui. Secuii 
erau pentru Mihai, căci Batoreștii le răpiseră privilegiile, iar Mihai 
avea legături cu ei prin agenţii ce recrutau oșteni în rândurile 
lor." A doua oaste, oastea de ţară din Oltenia, trecu câteva zile 
mai târziu pe la Turnu-Roşu cu Buzeştii și Udrea și se uni cu Mihai, 
care străbătuse prin Brașov până în dreptul Sibiului timp de 11 zile 
(cu oprirea necesară pentru ridicarea Secuilor). Operația prezenta 
avantajul că mărea oastea lui Mihai prin adeziunea Secuilor, 
dar și primejdia ca cele două oștiri depărtate cu zile întregi de 
„marș să fie bătute separat. Mihai socotise însă aşa de bine timpul 


1) Vezi mai sus, p. 107. 
23) Hurmuzaki, Documente, IIIL—1, p. 516—530 şi XII, p. 329. 
2) Miles, o. c., p. 237. 

necesar adversarului său luat prin surprindere ca să-şi adune oastea, 
încât a izbutit să-şi unească cele două oştiri și să le aducă în fața 
Sibiului, chiar în ziua sosirii cardinalului cu oștirea lui la porţile 
acelui oraş 1). 

Mihai trecuse peste munţi la 5 Octomvrie pe cărările ciobanilor 
cu o parte din oșteni, iar artileria şi bagajele trec pe valea Bu- 
zăului şi se unesc cu el peste câteva zile2). Saşii din Braşov îi 
trimet o solie, nehotăriţi de partea cui să stea şi domnul le spuse 
ironic: « Văd că voi vă temeţi și de mine și de principele vostru, 
de sigur nu fără motiv. Mă mulţumesc cu agăduielila: voastre, 
măcar să fiţi statornici » °). 

“Peste câteva zile, Secuii se înrolară în oastea domnească chemați 
de căpitanii unguri ai lui Mihai, cu făgăduiala redării vechilor 
privilegii: « Să nu lase să treacă prilejul, să părăsească pe acel 
- popă femeiesc al lor (cardinalul) » spuneau oamenii lui Mihai. 
Secuii nu se învoiesc decât după ce le jură Mihai şi le dă în scris 
că va dărâma cetatea Varhely ridicată de Ioan II Zapolia spre 
a-i asupri LN Saşii din Brașov fură miraţi când văzură că nu numai 
Mihai, dar şi cei mai mulţi boieri aveau cu ei pe soțiile şi copiii 
lor, «ca şi cum ar voi să se mute pe vecie în Ardeal». Ei lămu- 
resc că au făcut aşa, pentrucă Ţara Românească rămăsese deschisă 
fără oaste de apărare! «Mihai, scrie un sas, lăsase însă în ţară 
pe mama sa, Teodora, o matroană evlavioasă, la mănăstirea nu- 
mită Cozia... căci nu voise să-şi părăsească patria şi sfătuise 
pe fiul ei să renunţe la Ardeal, căci își va lăsa gâtul -acolo » 5). 

"La 16/26 Octomvrie Mihai uni cele două oştiri ale lui la Tăl- 
maci şi porni asupra Sibiului €); în faţa căruia sosește a doua zi, 
dând ochii cu oastea cardinalului. Atunci se prezintă în tabăra 
lui Mihai nunțiul papii, Malaspina, încercând să mijlocească pacea 
şi să convingă pe domnul român să se retragă. Mihai îi răspunde 


1) Analiza mişcării strategice a lui Mihai la gen. R. Rosetti, Evoluţia 
strategiei la Români, în Acad. Rom., ist. ser. III, tom. XIV, 1933, 85—92. 

2) Ibidem, p. 88. 

3) Cronica lui Simon Massa în Quellen zur Geschichte de Stadt Brasso, 
V, p. 283—4. 

4) Miles, o. c., p. 240 și Szamosközy, în Mon. Hung. kist. scriptores, XXVIII, 
p. 301—2. 

5) Miles, o. c., p. 241. 

*) Gen. R. Rosetti, o. c., p. 89. 

' că n’a venit mânat de dorinţa de dominație, nici de sete de sânge 
creştinesc, fiind hotărît să verse numai pe cel turcesc, că lui îi 
ajunge Ţara Românească, în care cu o singură arătură şi semănă- 
tură se nasc grâne, n'are nevoie de Ardeal pentru dânsul, dar a 
venit cu știrea și cu îndemnul împăratului. Andrei Bathory l-a 
ameninţat și l-a somat să plece din ţară, s'a unit cu Turcul, pe 
când el era hotărit să trăiască și să moară ca dușman al Turcilor 1). 

A doua zi nunțiul fu oprit în tabăra lyi Mihai și bătălia dela 
Şelimber avu loc (18/28 Octomvrie 1599). Oastea domnului Țării 
Românești era superioară la număr oștirii ardelene, cuprinzând 
vre-o 20.000 de oameni, din care sâmburele îl formau cei 4—5.000 
de mercenari unguri și cazaci (împăratul, cum am văzut, nu mă- 
rise solda acordată la început), la cari se adăugau cetele de haiduci 
balcanici, oastea de jară din Oltenia și Secuii trecuţi de curând 
de partea domnului 2)/ Oastea cardinalului strânsă în grabă era 
compusă din contingentele comitatelor şi ale orașelor, vre-o 9.000 
de oameni, plus nobilimea ardeleană, care a rămas în rezervă şi 
n'a luat parte la luptă. Mihai ocupase satul Şelimber sprijinit pe 
înălțimea Tiirkenbhiigel şi-şi aşezase oastea pe două linii. În prima 
linie, la stânga era Baba Novac cu haiducii balcanici, la centru 

‘Mako cu cavaleria de mercenari unguri şi cazaci, la dreapta aga 
Leca din Tâncăbeşti cu Sârbi şi Moldoveni. Pe linia a doua se 
afla Mihai cu oastea de ţară, boierii şi Secuii. Andrei Bathory 
aşezase oastea sa între Sibiu şi râul Cibin, pe trei linii (ultima fiind 
formată de nobilime) şi a dat comanda generală nobilului ar- 
delean Gaspar Corniş. 

Lupta începu la orele 9 dimineaţa şi a ţinut până la 4 după 
amiază în chip confuz; atacul îl începu Baba Novac, urmat de 
mercenarii din centru. După un prim succes, contra atacul arde- 


1) Raportul lui Malapsina, în Hurmuzaki, Documente, III—4, p. 514—516. 

3) Szamoskâzy, dă ca număr minim al oştirii lui Mihai cifra de 20.000, 
care, dela un adversar, trebue primită (Mon. Hung. hist. scriptores, XXVIII, 
p. 305). Polcovnicul cazac Walowski din oştirea lui Mihai socoate în raportul 
său că erau sub conducerea domnului 4.000 de Poloni (citeşte Cazaci), 2500 
Moldoveni, 5000 oastea de ţară cu boierii, nu arată însă numărul Secuilor 
(erau însă 1000, o ştim dela Miles, o. c., p, 248) şi a mercenarilor unguri şi 
a celor «liberi + (haiduci). Nu vom greşi, dacă vom socoti, după mijloacele 
financiare, de cari dispunea Mihai, la 6—7.000 numărul acestor două din 
urmă oşti împreună. Totalul ar fi deci 18.000—20.000 de oameni. 

lean respinge trupele lui Mihai, urmează iarăși un atac al Ro: 
mânilor; după care intervine a doua linie ardeleană. În această 
clipă lupta părea pierdută pentru Români, care aveau stânga 
înfrântă. Atunci, după obiceiul său, Mihai intervine în persoană, 
adună ostașii risipiţi, rugându-i să se poarte, cum se cuvine ca- 
valerilor, El intervine cu boierii și curtea, linia a doua, şi dă atacul 
final, înfrângând cu totul trupele cardinalului. Gaspar Corniș e 
luat prizonier (cu bănuiala de trădare), iar Ştefan Lazăr coman- 
dantul aripei drepte ardelene e ucis în luptă. Andrei Bathory 
care aştepta dincolo de Cibin pe o înălțime, cu câţiva nobili, fuge 
înainte de sfârşitul bătăliei, îndreptându-se spre Carpaţii Moldovei. 
În câteva ore soarta Ardealului întreg se hotărise și domnul român 
de dincolo de munţi era acum stăpânul lui!). ; 

` La 4 Noemvrie s. n. Mihai îşi făcu intrarea în Alba-Iulia. Era 
călare pe un cal roib, îmbrăcat cu o manta albă pe care se vedeau 
cusuți cu fir de aur chipuri de șoimi. Avea o tunică din aceeaşi 
materie şi ciorapi de mătase albă, sabia îi atârna pe latură, era 
bătută cu pietre scumpe, în cap avea o cușmă împodobită cu 
pene de cocoș. Alături de el mergeau 8 cai cu podoabe aurite şi 
opt slujitori pe jos frumos înveșmântaţi, urmau apoi trâmbiţașii, 
ce cântau după obiceiul turcesc şi după aceea orchestra lăutarilor 
ţigani cu capul gol, cântând din scripcă. Steagurile dușmane luate 
în luptă erau duse pe laturi, plecate la pământ şi apoi urmau 
boierii și ostașii 2). 

În acest timp fostul stăpânitor al Ardealului găsea o moarte 
cumplită în fuga sa spre graniţele Moldovei. "Secuii ridicaţi în 
favoarea lui Mihai îl pândeau, însoțitorii săi se risipiseră şi unii. 
din ei izbutiseră să scape în Moldova, alții fură uciși. În mai multe 
rânduri cardinalul izbutise să scape din mâinile cetelor de Secui 
cari îl urmăreau peste tot. Ajuns în locuri sălbatice, pe cărările 


1) Analiza izvoarelor, la Iorga, Istoria armatei, II, p. 5—20, analiza tac- 
tică, Gen. R. Rosetti, Evoluţia tacticei, în Acad. Rom. ist., ser. III, XII, 
p. 21—25 şi acelaș, Essais sur l'art militaire des Roumains, p. 98—100 (cu 
o schiță). Isvoare mai însemnate, raportul lui Malapsina (Hurmuzaki, Do- 
cumente, III —1, p. 541—516), rapoartele solilor lui Mihai la Praga (Hur- 
muzaki, Documente, XII, p. 475—6) şi povestirea polcovnicului Walowski 
.din oastea lui Mihai (Veress, o. c., V, p. 3832—40), pe larg la Szamosközy, 
în Mon. Hung. kist. scriptores, XXVIII, p. 322—341. 

2) Szamosközy, o. c., p. 348—9. 

munţilor, fu surprins în coliba unui păstor și ucis cu cei doi în- 
soțitori ai lui?) Capul lovit de barda ucigaşilor e adus la Alba- 
Iulia şi pus pe masă în fața lui Mihai; se zice că doamna Stanca 
văzându-l, ar fi izbucnit în plâns, strigând: « Săracul popă, să- 
racul popă!», cuprinsă de o presimţire că aceiași soartă era 
pregătită şi domnului român 2). După sfatul lui Teodosie lo- 
gofătul, corpul cardinalului fu căutat și adus pe un car acoperit 
cu crengi de brad la Alba-lulia şi i se făcu o înmormântare re- 
gească, urmată de Mihai pe jos şi cu făclie aprinsă în mână?), 
Înainte de înmormântare, nunțiul Malaspina pusese pe pictorul 
Nicolae din Creta să înfăţișeze capul mortului lovit de bardă, 
aşa cum fusese adus în Alba-Iulia €). 

Trecutul părea înmormântat şi pentru Mihai se punea o grea 
problemă: după ce fusese cucerită, Transilvania trebuia acum 
cârmuită. 


1) Ibidem, p. 350—361, cf. şi Veress, Documente, V, p. 358—9, 

2) W. Bethlen, Historia de rebus Transyl., ed. Sibiu, IV, p. 461—3. 
1) Szamoskăzy, o. c., p. 368—70. 

1) Ibidem, p. 370. 

Noua cârmuire. Cârmuirea lui Mihai Viteazul în Ardeal a ţinut 
11 luni şi s'a lovit, cum era firesc în aceste împrejurări unice din 
istoria noastră, de probleme foarte grele. Ardealul stetea în faţa 
noului stăpânitor cu o organizaţie nobiliară şi o dietă, cu orașe 
libere, cu legile și orânduirile sale, deosebite de cele din Țara 
Românească, streine pentru Mihai. 

Faţă de nobilimea din Ardeal şi de orașe Mihai se intitula: 
«voevod al Țării Româneşti, consilier și locţiitor al împăratului 
pentru Ardeal, căpitan general al oştirilor imperiale pentru părţile 
din afara Ardealului, supuse lui 1)», dar faţă de ai lui în hrisoavele 
slavone şi chiar în scrisoarea către vecinul său din Moldova, leremia 
Movilă, nu se sfia să se intituleze « Domn din mila lui Dumnezeu 
al Țării Româneşti şi al Ardealului » 2). Nobilii ardeleni ştiau bine 
că el era adevăratul stăpân, în hotăririle dietii e numit « princi- 
pele nostru milostiv >, « milostivul nostru domn »3). Moldovenii 
şi Muntenii i-au zis crai, rege, ca urmaș al regilor Ungariei 4). 

` Guvernul sau statul princiar din Alba-Iulia avea un caracter 
mixt, era alcătuit din câţiva nobili unguri, pe cari Mihai îi so- 
cotea credincioși, dar și dintr'un număr de boieri munteni aduși 
de domn în capitala Ardealului: Dintre Unguri erau episcopul 
Napragyi cancelar, Gaspar Corniş, Moise Szekely mare general 
şi Ştefan Czaki, iar dintre boieri, Stoica din Strâmba fost vistier 


1) D. e. Mon. Comit. Trans., IV, p. 452. 

3) Stoica Nicolaescu, Documente dela Mihai Viteazul ca domn al Țării 
Rom., Mold. şi Ard., extras din Revista p. ist., arh. şi filol., 1916 şi P. P. Pa- 
naitescu, o. c., p. 93. 

+) Mon. Comit. Trans., IV, p. 430, 521. 

4) Hrisovul lui Radu Mihnea din 1614, P. P. Panaitescu, o. c., p. 161—164 
şi Miron Costin, Opere complete, ed. V. A. Ureche, I, p. 444. 

în Țara Românească, devenit mare postelnic pentru Ardeal și 
Bărcan vistiernic 1), După cucerirea Moldovei, Czaki fu înlăturat 
din sfat, în care se ivesc în schimb comisul Leca, Teodosie logo- 
fătul și banul Mihalcea 2). Acesta din urmă purta titlul de « delegat 
plenipotenţiar al ilustrului domn Mihai la statele și ordinele ar- 
delene » 2), reprezentantul domnului față de cele trei naţiuni pri- 
vilegiate (nobili, Saşi şi Secui). Șpanii comitatelor rămâneau în 
scaunele lor, dar trebuiau să ţie seamă de căpitanii lui Mihai 
din cetăţi, aga Leca la Gherla și Chioara 4), căpitanul Farcaș la 
Făgăraș 5), unde erau pârcălabi Badea stolnicul Grădișteanu și 
Iani comisul din Coșeşti €), la Gurghiu era căpitan Constandin 
stolnicul 7). Căpitanii lui Mihai aveau în grije păstrarea ordinei 
în comitate împreună cu tistii (locţiitori), cari adesea erau în 
conflict cu nobilimea ardeleană 8). Domnul trimetea dela centru 
boieri munteni în diferite părţi ale Ardealului cu însărcinări mi- 
litare, administrative sau financiare. Pe Sava armașul îl trimetea 
să ia jurământul nobililor din părţile Bistriţii °), Damian postel- 
nicul şi Todor spătar mergeau să confişte averile nobililor fugiţi 10), 
Teodosie logofătul ridica sume dela Cluj și Bărcan vistier dela 
Târgu-Mureş şi dela Bistriţa pe seama guvernului central). Banul 
Mihalcea lua măsuri la Bistriţa împotriva răufăcătorilor12). Era 
aşa dar o supra administraţie boierească munteană deasupra și 
alături de cea veche ardeleană rămasă intactă. 

Această administraţie a lui Mihai în Ardeal era deosebită de 
cea din Țara Românească. El a guvernat Ardealul cu oamenii 


1) L. Szâdeczky, Erdély ds Mihály vayda története 1595—1600, Timişoara, 
1893, act românesc al lui Mihai dat din Făgăraș la 20 Aprilie 1600, p. 335—6, ` 
Cf, Hurmuzaki, Documente, XII, p. 694. 

2) St. Nicolaescu, o. c., p. 23, 24, 27. 

2) Szâdeczky, o. c., p. 301—303. 

4) Hurmuzaki, Documente, XII, p. 163—4. 

5) Szádeczky, o. c., p. 335—6. 

©) Hurmuzaki, Documente, XVI—1, p. 747. 

?) Veress, Documente, VI, p. 147. 

8) Mon. Comit. Trans., IV, p. 433 şi 525, 

%) Hurmuzaki, Documente, XII, p. 517—148, 

1) Ibidem, p. 496. 

11) Veress, o. c., VI, p. 154—6 şi 159, Hurmuzaki, Documente, XVI—, 
p. 758. 

13) Hurmuzaki, Documente, XII, p. 600—1, 

lui, dar l-a socotit ca o ţară deosebită, n'a unit cârmuirea lui cu 
a celorlalte ţări ce Je stăpânea. În Țara Românească lăsase la 
plecarea lui ca locţiitor pe Dumitru vornic!), dar imediat după 
intrarea în Alba-Iulia Mihai a fost nevoit, la cererea boierilor, să 
trimită pe fiul său Nicolae în Țara Românească, unde a guvernat 
deosebit, obţinând steag de domnie dela Turci 2); 

Divanul muntean al lui Nicolae-vodă era cel vechi, cu 
Buzeştii, Calotă mare ban, Dimitrie mare vornic, Andronie vis- 
tier, Şerban paharnic, Radu Florescu postelnic (în locul lui Preda 
Buzescu), Mandea comis şi bătrânul Miroslav fost logofăt 3). Erau 
aşa dar câte un mare postelnic român deosebit pentru Ardeal și 
Țara Românească, vistiernici deosebiți, comiși deosebiți, numai 
marele logofăt Teodosie era comun pentru ambele ţări. La tre- 
cerea între Țara Românească şi Ardeal negustorii plăteau vamă 
ca între două ţări deosebite, căci Mihai întărise Brașovenilor 
dreptul de a lua vamă pentru mărfurile ce vin din Țara Româ- 
nească sau sânt duse acolo €). 

Ni s'au păstrat din timpul cârmuirii lui Mihai în Ardeal nu- 
meroase privilegii şi scrisori de ale hf şi de ale sfetnicilor lui către 
nobili, oraşele şi autorităţile ardelene. Afară de privilegiile so- 
lemne scrise latinește, cea mai mare parte a acestei corespondențe 
e redactată în limba maghiară. Chiar scrisorile adresate de Mihai 
oraşelor săseşti sânt scrise în ungureşte, precum și cele adresate 
oștenilor unguri, cazaci, români şi sârbi 5). Mihai avea la Alba- 
Iulia pe fostul secretar al lui Andrei Bathory, Iacobinus, care-i 
alcătueşte toată corespondenţa. Domnul român a păstrat deci 
tradiția ungurească din Ardeal. Dar încetul cu încetul se ivesc 
şi scrisori şi acte românești. Bărcan vistierul și Teodosie logofătul 
dau chitanţe în româneşte pentru banii încasaţi dela orașele Cluj, 


1) Ibidem, p. 549—20. 

) P. P. Panaitescu, o. c., p. 163 şi Vereș, o. c, VI, p. 299. 

2) St. Nicolaescu, o. c., p. 16—17. Acad. Rom. doc. XL/89 (Bucureşti. 
12 lanuar 1600) şi XL/94 (Târgoviște, 24 Mai 1600). Archiva Stat., secţ. 
ist, hrisoave din 26 lanuar (pentru Calotă,) 16 Mai, 9 Iunie, 25 Iunie 
1600 şi unul fără dată, toate din Târgovişte. Spătari sânt Balea, apoi loan. 

€) Szâdeczky, o. c., p. 826—7. 

5) Cf. Hurmuzaki, Documente, XII, p. 545—6. Scrisori ungurești ale 
lui Mihai foarte numeroase în Hurmuzaki, Documente, XII, passim, Veress, 
o. c., V şi VI, Szâdeczky, o. c., cf. şi Anuarul institutului de Istorie Naţională, 
Cluj, III, p. 543. 


11* 

Bistriţa şi Târgu-Mureș!) Udrea banul scria Bistriţii tot româ- 
neşte, cerând provizii 2), asemeeea scriau aceluiași oraș şi pârcă- 
labii români din Făgăraş?). Însuşi Mihai dă hrisoave românești 
în Ardeal, unul pentru oraşul Râșnov, întărindu-i muntele Baiul 4), 
altul boierilor făgărășeni din Sărata pentru satul Sărăcineni 5). 
În acesta din urmă se face hotărnicia după obiceiul românesc cu 
12 boieri jurători. Această pătrundere a limbii române în admi- 
nistrația Ardealului alarmează nobilimea ungurească şi pe Saşi 
şi în dieta dela Alba-Iulia din Iulie 1600 se hotărește: « (art. 20) 
S'a întâmplat ca unor nobili să li se aducă scrisori de ale măriei 
tale (Mihai), dintre cari unele scrise sârbește (slavoneşte), altele 
româneşte, din care pricină n'au putut înţelege din ele porunca 
şi voia măriei tale. De aceea am hotărît ca astfel de scrisori către 
nobilime să se scrie sau ungurește sau latinește. Cine va umbla 
la nobili cu scrisori scrise în limba română sau sârbă, să fie prins 
şi adus prins la măria ta »€). Măsurile drastice amintite arată 
că nu era vorba numai de neînţelegerea limbii, ci şi de teama 
ca limba supuşilor să nu ia locul, la cârmuirea ţării, celei maghiare. 
De aceea sânt indicii că teama nunţiului Malaspina ca Mihai să 
nu guverneze în Ardeal «românește »7) să nu îi avut oarecare 
temei. 

Dietele Ardelene sub Mihai Viteazul ê). Principala instituţie po- 
litică ardeleană de care avea să ţie seamă Mihai era dieta sau 
comiţiile, formate de cele trei naţiuni privilegiate, nobilii, Saşii şi 
Secuii. Dieta hotăra impozitele, chestiunile de moşii, ordinea in- 
ternă și era de fapt o adunare legislativă. În timpul scurtei lui 


1) Hurmuzaki, Documente, XVI—1, p. 758 și Veress, o. c., p. VI, p. 154—6 
şi 159. 

) Hurmuzaki, Documente, XVI-1, p. 763. 

3) Ibidem, p. 747. 

, 4) Ibidem., p. 757. 

5) Szadeczky, o. c., p. 3831—36. 

¢) Monum. comit. Trans., IV, p. 526. 

7) Hurmuzaki, Documente, III —1, p. 514. 

8) Hotăririle dietelor ardelene sub Mihai Viteazul sânt documente esen- 
țiale pentru înţelegerea cârmuirii lui în Ardeal. Datoresc traducerea tex- 
tului maghiar amabilităţii d-lui prof. A. P. Todor, căruia îi aduc aci mulţu- 
mirile mele. Textul inedit al hotărârilor dietei dela Braşov mi-a fost comu- 
nicat după manuscrisul din Arhivele din Cluj de d-l Şt. Meteş, directorul 
Arhivelor regionale, căruia de asemenea îi exprim mulţumiri. 

domnii în Ardeal, Mihai, silit de nevoie de bani, a adunat de trei 
ori dieta, prima oară la Alba-Iulia între 20 și 28 Noemvrie 1599, 
a doua oară la Braşov între 12 şi 15 Martie 1600 şi a treia oară 
tot la Alba-Iulia între 20 și 27 Iulie 1600. 

Hotăririle primei diete cuprind 20 de puncte !), precedate de 
un preambul cu mulțumiri către Dumnezeu, pentrucă a adus 
pe Mihai ca apărător împotriva păgânilor, «ca să ne fii principe 
milostiv pentru binele întregei creştinătăţi». Cele trei naţiuni 
roagă pe Dumnezeu ca Ardealul să rămâie « sub purtarea de grije 
harnică şi milostivă a domniei tale». Hotăririle luate privesc mai 
ales mijloacele financiare, hrana şi aprovizionările cerute de domn 
pentru oastea lui. « Deși ţara e așa de pustiită și stricată, cum o 
vede măria ta», totuşi «pentru rămânerea patriei noastre în 
unire cu creștinătatea », votează un impozit de 6 florini pe poartă, 
îndoit de cât fusese până acum. Trei florini se va da în termen 
de 25 de zile şi restul peste 50 de zile. Nimeni, nici nobilii, nici 
negustorii, nici Sârbii, nici domeniile principelui, afară de satele 
arse în război, nu vor fi scutite, şpanii vor executa impozitul 
reţinând iobagii celor răi platnici (art. 3—4). După aceea se va 
da nutreţ pentru oaste, câte 8 banițe de făină de grâu şi 8 de 
ovăz de fiecare poartă. Vitele să fie rechiziţionate după anume 
preţ. Singuri Secuii, pe cari domnul voia să-i câștige de partea 
lui, sânt scutiţi şi dieta observă: «Am înștiințat pe măria ta că 
ovăzul creşte la Secui, dar cum va fi voia măriei tale, ne vom 
supune ». Dieta cere însă ca domnul să nu renunţe la vechiul 
impozit, «frigerea boului», pentru domnie nouă, când Secuii 
trebue să dea principelui, un bou din 6. Sânt scutite de aprovizio- 
narea oștirii orașele Cluj, Aiud, și Turda, «care sânt în drumul 
mare al ţării » (art. 1 şi 2). În schimbul acestor contribuţii, dieta 
cere domnului să depuie jurământ pentru păstrarea privilegiilor 
(art. 20), «să ne ţie pe noi şi ţara în toate privilegiile, libertăţile, 
legile şi scrisorile vechi », ceea ce Mihai admite, anulând numai 
toate donațiile făcute de Sigismund Bathory (art. 14). Secuilor 
li se confirmă prin dietă vechile privilegii răpite de principii ar- 
deleni (art. 2). Grija nobilimii era mai ales păstrarea proprietăţilor 
şi a iobagilor, deaceea dieta cere insistent ca moşiile confiscate 
dela nobili să se restitue (art. 8), iar moşiile celor căzuţi în luptă 


1) Monumenta comilialia regni Transylvaniae, IV, p. 429—437. 

să se lase urmaşilor (art. 9). Se precizează că tistii administraţiei 
domneşti luaseră dela nobili moșiile Bolia și Mănărade (art. 12). 
Se constată că iobagii nu vor să mai asculte de stăpâni şi fac 
multe răscoale. Domnul e rugat «să vestească ca toţi iobagii să 
asculte şi de acum înainte de domnii lor, ca mai înainte și să le 
fie supuşi, așa încât darea măriei tale şi aprovizionarea oștirii 
s'o putem aduna ». Iobagii fugiţi să fie readuşi şi pedepsiţi, să nu 
fie reţinuţi nici în oștire, nici în oraşe, nici în Secuime, fie că sânt 
români, sași sau unguri (art. 6, 10, 13, 17). Pentru unii nemeși 
fugiţi se cere ertare dela domn (art. 16), însă în genere cei ne- 
supuşi sau prădalnici vor fi pedepsiţi (art. 44, 15). Se cer apoi 
măsuri împotriva încartiruirii soldaţilor în casele nobililor, a acelor 
cari pradă în mahalale şi iau rechiziţii fără plată, a poştelor dom- 
neşti ce iau cai sau carele oamenilor (art. 7, 18, 19), 

Peste tot se vede grija ca noua stăpânire să nu însemne cumva 
o primejduire a intereselor materiale a claselor privilegiate din 
Ardeal. 

A doua dietă din Braşov (Martie 1600)4), votează o nouă 
contribuție generală a întregului Ardeal de 4 florini pe poartă. 
Se hotărăște oprirea exportului grâului ardelean, cu excepţie 
pentru Ţara Românească și Ungaria imperială (art. 4). Dieta 
hotărăște din nou, față de plângerea generală a nobilimii, să se 
poruncească cu strășnicie ca toţi iobagii să fie supuși, să asculte 
de stăpâni și să nu fugă de pe moşiile lor, sub pedeapsă cu 
moarte (art. 5). 

Cele mai interesante hotăriri sânt însă cele luate de dieta din 
Alba-Iulia, în Iulie 1600 2), când Mihai încearcă o serie de reforme 
sociale, pe când anarhia militară din Ardeal era în creştere 3). 

Cele trei stări roagă și acum pe Dumnezeu «să binecuvânteze 
pe 'măria ta pentru pornirea bună și sentimente milostive față 
de noi, să dea putere și sprijin măriei tale ca să fim mereu în pace 
şi să rămânem sub cârmuirea măriei tale». Un nou impozit de 
6 florini plătibil în două rate la distanţe de 20 de zile e pus asupra 
țării (art. 1), scutindu-se moşiile prădate (art. 16), nu însă do- 


1) Originalul hotăririlor cu semnătura lui Mihai Viteazul, în Arhivele 
Statului din Cluj, (15 Martie 1600), comunicat de d. Şt. Meteş. 

2) Mon. Comit. Trans., IV, p. 521—29. 

2) Vezi mai jos p. 174—175. 

meniile prinţului şi ale cetăților (art. 22). Nobilimea va îi gata 
în arme pentru luptă (art. 2), ca și noii proprietari împroprietăriți 
de Mihai (art. 13) şi Sârbii din Ardeal (art. 17). Măsuri tot mai 
severe se iau împotriva abuzurilor oștenilor cari pradă în bande 
în tot Ardealul, împreună și cu unii nobili (art. 4, 6, 7, 10). Se 
cere ca şi căpitanii români să fie supuși jurisdicției ţării (art. 26). 
Cele mai importante preocupări ale dietii privesc pe iobagi, se 
repetă hotăririle dela Brașov ca ei să fie supuși şi să nu poată 
fugi; cei fugiţi să fie aduși înapoi, observându-se că mulţi din ei 
se pun sub protecţia boierilor munteni (art. 3, 11, 12). Dar pentru 
prima oară în istoria Ardealului se iau, la cererea domnului, măsuri 
pentru îmbunătățirea stării țăranilor români. Nu numai pedepse 
pentru nobilii cari vor maltrata sau vor omori pe iobagi (art. 15), 
dar se ia măsura, ca, aşa cum « pofteşti măria ta stăpânul nostru... 
satele ungurești și săsești să îngăduie pășunat liber în locurile şi 
în hotarul necultivat satelor românești ce sânt hotarnice cu ele... 
cu toate că plata dării ar suporta-o în chip egal». Nobilii de- 
clară că această măsură dictată de domn a dat naştere la abuzuri, 
li s'au păscut semănăturile şi fânețele, s'au ars aracii dela vii și 
împrejurimile. « Totuşi, pentru cinstirea cererii măriei tale... ho- 
tărim ca toate satele din comitate, atât ungurești, cât şi săsești, 
să dea satului românesc, precuni și satele româneşti altor” sate 
românești păşunat liber cailor, boilor, juncilor și porcilor, afară 
de oi». (Asemenea şi în ţinutul săsesc) (art. 23). Pe lângă acest 
important articol, se mai adaugă «cealaltă dorință a măriei tale, 
ca persoanele preoţilor români să nu fie silite la munca cea de 
obşte » (adică să fie privilegiați şi să nu fie duși la muncă în rândul 
iobagilor). Dieta hotărăşte: « şi în această privinţă am cinstit și 
am împlinit dorința măriei tale, ca preoţii români să fie scutiţi 
pretutindeni de astfel de slujbe» (art. 24). Rămâne deci ca un 
fapt istoric intervenţia în dietă a lui Mihai Viteazul, ca român, 
pentru ţăranii şi preoții români din Ardeal. 

Alt articol privitor la preoţii români prevede ca safele în care 
aceștia ar fi găsiţi recăsătoriţi să fie amendate cu 200 de florini 
cu prilejul vizitaţiei vlădicăi dela Alba-Iulia şi şpanii vor avea 
grije de aceste amende (art. 31). Celelalte articole privesc cores- 
pondenţa oficială românească, de care am vorbit (art. 20), con- 
fiscări de moşii dela nobili făcute de noua cârmuire, pentru cari 
se cere înapoierea (art. 27, 28) şi se menţionează în special că 

«în timpul când eram cu domnii boieri în Moldova (adică cu 
prilejul cuceririi Moldovei de Mihai), boierii români au făcut plân- 
geri mincinoase asupra nemeşilor și pe temeiul lor au pus mâna 
pe moşiile lor. ...Ne rugăm de măria ta să poruncească domnilor 
boieri să nu se amestece în astfel de lucruri... să nu ne turbure 
pe noi în așezămintele noastre » (art. 8). Acest articol desvăluie 
o întreagă ştare de lucruri, încercarea boierilor munteni de a pune 
mâna pe moșiile nobililor unguri din Ardeal. 

În sfârșit, dieta opreşte exportul de vite (art. 21) și cere dom- 
nului o nouă organizare a vămilor Ardealului (art. 25), de cari, 
bine înţeles, nobilii vor fi scutiţi (art. 29). Măsura luată de Mihai 
de a numi voevozi ai Țiganilor din Ardeal e anulată de dietă 
(art. 30) pe temeiul unei hotăriri mai vechi care desfiinţase această 
demnitate țigănească. Hotăririle acestei diete arată pe de o parte 
începutul opoziţiei nobilimii, pe de alta încercarea domnului, 
sfioasă deocamdată, de a schimba ceva din orânduirile seculare 
ce apăsau asupra Românilor. Poate, dacă stăpânirea lui s'ar fi 
prelungit, ea ar fi luat forme mai precise. In scrisoarea lui 
Mihai către ducele Toscanei găsim această frază semnificativă: 
« Vedeam nestatornicia şi făţărnicia Ardelenilor (nobili), căci nu 
erau încă întărite aşezămintele provinciei și duşmanii pândeau din 
toate părţile » 1). 

Proprietatea şi clasele sociale. Nu trebue însă să credem că, 
dacă din simpatie pentru Români Mihai era împins să facă ceva 
pentru soarta lor, el s'ar îi gândit să cârmuiască Ardealul cu Ro- 
mânii ardeleni. Țărănimea nu era pe atunci nicăieri o pătură, pe 
care să se sprijine o cârmuire politică şi nici nu reprezenta o pu- 
tere economică. De aceia Mihai a cârmuit Ardealul şi cu boieri 
din Ţara Românească, dar s'a sprijinit mai ales pe nobilimea 
maghiară, pe orașele săseşti și pe Secui, elemente politice repre- 
zentând şi puterea economică din ţară. Mihai a păstrat deci 
vechile privilegii de proprietate și de scutire ale celor trei naţiuni 
din Ardeal. El însuși avea la îndemână domeniile coroanei din 
Ardeal, în stăpânirea cărora a intrat imediat 2). În al doilea rând, 
printr'un decret ratificat de dietă, domnul român anulează toate 
daniile de moșii ale lui Sigismund Bathory, «prin dreptul de 


1) Luptele lui Mihai Viteazul, ed. Asociaţiei, p. 34. 
2) Hotărârile dietelor, citate mai sus. p. 166—7, 

război (jus belli)!)», aşa că un număr însemnat de moșii rămân 
la dispoziţia lui, din care Mihai poate şi el să dea credincioșilor 
săi. Observăm însă că acest drept, la care se adaugă cel dea 
confirma vechile proprietăţi, îl exercită mai ales în favoarea no- 
bilimii ardelene, pe care caută s'o câștige în acest chip, chemând 
chiar înapoi cu făgăduieli pe nobilii fugiţi peste graniţă 2). Ne- 
numărate sânt confirmările şi daniile de moșii ale lui Mihai pentru 
nobilii unguri din Ardeal în toate comitatele 3). Interesantă este 
în această privinţă dania acordată lui Matei Perusith, care-i slujise 
în Țara Românească, la Brăila şi mai ales «în memorabila luptă 
din strâmtoarea Călugărenilor, în ţara noastră transalpină, cu 
oştile lui Sinan paga » 4). Fabio Genga, un italian fost slujitor al 
Batoreştilor, primește în dar dela Mihai 17 moșii în Hunedoara, 
confiscate dela niște nobili 5). De asemenea oraşele săsești și cele- 
lalte oraşe din Ardeal căpătară dela Mihai confirmarea privilegiilor 
lor, avem privilegiile lui Mihai pentru orașele Braşov, Bistriţa, 
Cluj, Sibiu și Târgu-Mureş ê). În privilegiul pentru Braşoveni, 
Mihai scrie «dorind noi să păstrăm pe toţi supușii noștri în drep- 
tele lor prerogative şi libertăţi şi să silim pe toţi să le respecte 
în chip inviolabil. .. »7), ceea ce înseamnă păstrarea tuturor drep- 
turilor privilegiaţilor. 

Secuii se bucurară de grija deosebită a lui Mihai, ei alcătuiau 
o țărănime organizată militărește, pe care se bizuia domnul incă 
dela intrarea lui în Ardeal.. De aceia privilegiile lor înlăturate 
sub Bathorești au fost înnoite de Mihai, care amintește în diploma 
lui de orânduirile regelui Matei Corvin şi le redă dreptul de au- 
tonomie, scutire de impozite, organizare militară deosebită, stă- 
pânirea pământului cu drept de moștenire 8). Dintre toţi acei cari 


1) Szâdeczky, o. c., p. 321. 
3) Veress, Documente, VI, p. 129—830. 


2) Szâdeczky, o. c., p. 321, 325 şi Veress, o. c., V, p. 272, 283, 288—9, 
295—8, etc. 


t) Szâdeczky, o. c., p. 338—9, 

5) Veress, o. c., VI, p. 3. 

6) Veress, o. c., V, p. 286—8 şi VI, p. 14 şi 58—9, Hurmuzaki, Docu- 
mente, XVI—1, p. 755, Szádeczky, o. c., p. 326—7. 

7) Szâdeczky, o. c., p. 326. 

8) Ibidem, p. 3183—15 şi Veress, o. c., V, p. 368—9 şi VI, p. 46—50, Anuarul 
Inst. de Ist. Nat., Cluj, III, p. 544—5. 

Bau bucurat de dărnicia domnului român, singurii cari n'au răspuns 
cu batjocură, cruzime şi trădare au fost aceşti ţărani secui; până 
în ultima clipă, după înfrângerea dela Mirăslău, au rămas în arme 
neclintiţi alături de domn. 

Dacă Mihai înţelegea să întărească vechea organizare a stărilor 
sociale ardelene, boierii români din Ţara Românească nu vedeau 
lucrurile la fel. Am văzut cum ei au silit pe domnul lor să nu dea 
țara cucerită de dânsul împăratului, pentrucă văzuseră că ţara 
lor era deschisă și nesigură, pe când Ardealul era o cetate în care 
aşezările şi moșiile puteau fi apărate. De sigur, cu străvechea lor 
sete de pământ, moştenită dela strămoşi, nu se putea ca învin- 
gătorii să nu încerce să tragă folos din această izbândă; folos 
pentru ei însemna moșii. De aceea, vedem pe boierii români descă- 
lecând în Ardeal, alcătuind acolo un sfat domnesc, luând în mână 
căpităniile cetăților. Cu prilejul cuceririi Moldovei, pârăsc pe ne- 
meșii ardeleni și pun mâna pe o parte din moșiile lor, cum se 
vede din interesanta plângere a dietei din Alba-Iulia. Vor fi fost 
multe acte de proprietate ale boierilor munteni în Ardeal, dar 
ele au pierit odată cu Mihai. Totuşi avem, de pildă dania dome- 
niului Jeciu, fost al lui Sigismund Bathory, dăruit de domn ar- 
maşului Sava 1). Banul Mihalcea primi în dar Uioara și alţi boieri 
fură de asemenea împroprietăriți în Ardeal. Fostele domenii ale 
arhiducesei Maria Christerna fură împărţite de Mihai aceluiași 
Mihalcea și lui Stoica postelnicul 2). Episcopul Napragyi spunea 
mai târziu că Mihai «a distribuit Românilor dela curtea lui, 
moşii mari, cetăţi și castele» în Ardeal °). Şolii imperiali scriau 
că aceasta e pricina pentru care boierii sfătuiesc pe Mihai să nu dea 
țara împăratului 4). De aceea nu e de mirare că unii din sfetnicii lui 
Mihai îl sfătuiau să taie toată nobilimea maghiară adunată în 
dietă, să le ia moșiile şi vitele. Cronicarul ungur Szamoskăzy 
învinuește pe Mihai că voia «să stârpească pe nemeşii din Ardeal, 
ca să rămâie numai Roniânii şi Sârbii » 5). Cronicarul ştie că sfatul 
venea dela boieri, în primul rând dela banul Mihalcea şi că «toţi 
ceilalţi boieri l-au îndemnat să facă acest lucru». Singur Radu 


1) Hurmuzaki, Documente, XII, p. 528—9. 

3) Ibidem, p. 618—19 şi 779. 

3) Ibidem, IV—I, p. 287. 

t) Ibidem, XII, p. 619. 

6) Crăciun, Cronicarul :Szamoskăzy, p. 119, 127. 

Buzescu « împotriva tuturor boierilor » (într'altă versiune şi Stoi- 
chiţă din Strâmba) sfătueşte pe domn să nu facă așa ceva. Epis- 
copul catolic Napragyi îndemna şi el pe domn, din ură pentru 
calvini, să-i taie, însă au intervenit nunțiul Malaspina și mitro- 
politul Dionisie Rally şi astfel au scăpat nemeşii de primejdia 
ce-i păştea 1). Pentru nobilimea ardeleană ameninţarea cea mai 
grea nu venea dela Românii ardeleni, cari nu erau un element 
politic, ci din partea boierilor de peste munţi, cari se sileau să 
le ia locul şi averile. 

Cât privește țărănimea românească din Ardeal, ea a fost aju- 
tată de Mihai, dar nu i-a dat o prea mare importanţă, cum nici 
nu putea să aibă pe atunci. Se zice că înainte de cucerirea Ardea- 
lului, domnul român ar fi trimis în ascuns călugări şi preoţi din 
țară peste munţi în satele româneşti, dând de știre de sosirea 
sa şi sfătuindu-le să se scoale asupra nobililor 2). Fapt este că 
trecerea munţilor de către un domn român a aprins o mare nă- 
dejde în sufletele chinuite ale iobagilor și a fost semnalul unei 
răscoale țărănești: Cronicarul ungur Szamoskâzy scrie: «Vestea 
luptei nenorocite (dela Șelimber) a străbătut repede în toată ţara, 
neamul Românilor ce locueşte în satele Ardealului a făcut o conspi- 
raţie și s'a unit cu conaţionalii lor veniţi de dincolo şi s'au ridicat 
în toate părţile. Intemeiaţi pe increderea ce le-o da un principe 
din neamul lor... năvăleau în casele nobililor, prădau moşiile 
lor, ucideau pe fugari şi făceau tot felul de fapte ingrozitoare, 
neauzite și nemai văzute. Astfel au pierit Francisc Teke din co- 
mitatul Turdei și Ladislau Boronkay și alţi mulţi bărbaţi nobili 
şi însemnați » 2). În mintea lor lucea încă nelămurit, instinctiv, 
gândul unei solidarităţi de neam cu cei ce veneau cuceritori de 
dincolo. Dar Mihai n'a vrut şi n'a putut să-i libereze, nu era de 
aşteptat aşa ceva pentru vremea lui. De aceea răscoala iobagilor 
a fost reprimată și un agent imperial putea spune: « Dacă nu sânt 
mulţumiţi de dânsul Românii ce locuesc în Ardeal, judece oricine, 
cum poate fi cu ceilalţi » 4). Dacă nu l-au iubit ai lui, cum puteau 
să-l iubească ceilalţi ? 


1) Ibidem, şi p. 138. 

23) Szamoskăzy, în Mon. Hung. hist. scriptores, XXVIII, p. 344. 
3) Ibidem, p. 343. 

4) Hurmuzaki, Documente, XII, p. 740. 

Politica financiară. Dietele ardelene votaseră la cererea lui 
Mihai impozite foarte grele asupra tuturor claselor sociale și de 
trei ori în acelaşi an aprobaseră impozite a căror total se ridică 
la 16 florini de cap de familie, pe când înainte nu se plătea decât 
3 florini pe an 1). Cronicile săsești socotesc acest impozit « nemai- 
auzit » 2) şi nobilii se plâng că impozitul va aduce ţara la dispe- 
"rare 3). Când Mihai convoacă la sfârşitul lui August 1600 a patra 
oară dieta în timp de un an, de sigur pentru un nou impozit, 
nobilii se răscoală și chiamă pe Basta în Ardeal. Aceasta a fost . 
adevărata pricină a pierderii Ardealului de către Mihai şi nu 
vre un un motiv de ură naţională. 

“Ardealul era o ţară săracă după cinci ani de război neîncetat 
cu Turcii, pe de altă parte Mihai avea nevoie urgentă de bani 
pentru oastea lui de mercenari, care costa foarte scump. Ţara 
Românească nu mai putea da nimic, Ardealul trebuia acum s'o 
întreţie şi pe aceasta. Ceea ce era mult mai grav, împăratul ca 
să exercite o presiune asupra domnului român pentru cedarea 
Ardealului, îi tăiase pensia pentru oastea de mercenari și toate 
soliile lui Mihai la Praga sânt pline de cereri disperate de bani 4), 
Este sigur că impozitele uriaşe votate de dietele ardelene sub 
Mihai au rămas în mare parte pe hârtie, căci altfel n'ar fi rămas. 
oştirea neplătită, cum a fost de fapt după Șelimber. Abia sosit în 
Ardeal, Mihai e silit să înceapă un sistem de împrumuturi dela 
oraşe, un fel de impozit deghizat. Astfel la 4 Noemvrie 1599 cere 
împrumut 6000 de florini orașului Cluj, la 14, 1000 de florini 
orașului Târgu-Mureş, apoi altă mie dela Orăștie şi tot atâta la 
Bistriţa, 10.000 la Sibiu 5). Cheltuiala de drum a solilor trimiși 
la Praga (1000 florini) era și ea în socoteala orașului Cluj ê). Pe 
lângă aceasta, se cer zilnic de domn tot felul de recbhiziţii, pro- 
vizii, lemne, postav, căruţe, vin, ceapă, ovăz pentru cai și firește 
arme, tot orașelor ?). La sosirea sa în Alba-lulia Mihai e nevoit 


1) Vezi mai sus p. 165—166, hotăririle dietelor. 

2) Simon Massa, în Quellen, V, p. 290. 

3) Mon. Comit. Trans., IV, p. 505. 

4) Vezi mai jos, capitolul XV. 

5) Veress, o. c., V, p. 274, 281 şi Hurmuzaki, Documente, p. 485—6 şi 734. 

*) Șt. Meteş,:Domni şi boieri români la Cluj, Cluj, 1935, p. 8 (9 Noem- 
vrie 1599). 

7) Hurmuzaki, Documente, XII, p. 494, 503, 505, 543, 557—8 şi XV—1, 
p. 749 şi 668, Z. Balş, în Revista Arhivelor, 1, p. 226. 

să ceară primăriei din Cluj până și « un val de pânză de bumbac 
_ pentru soţia lui Mihai Vodă, spre a-şi face din ea saltea şi pernă » 1). 
La curtea din Alba-lulia se face în pripă o nouă socoteală a por- 
ţilor, pentru stabilirea impozitelor din tot Ardealul 2). 

De mare însemnătate pentru studiul finanţelor Ardealului sub 
Mihai sânt catastifele vistieriei domnești din Alba-Iulia, scrise 
româneşte de vistiernicul Dumitru ê). Primul catastif din 14 
Noemvrie 1599 are birurile judeţelor, 14.424 de porţi, deosebit 
Sașii cu 20.000 taleri, vămile: la Bran, la Braşov, la Sibiu, dijma 
crăiască pentru iobagi, plătită de nemeşi (15.468 taleri), impozitele 
popilor sași, minele de argint şi de aur la Zlatna, închiriate italia- 
nului Moralto, ocnele de sare în număr de opt, karmiţedurile pe 
negoaţe (tricesime, 130) în număr de 20. Acestea erau veniturile 
prezumate de Mihai la sosirea sa în Ardeal. Al doilea catastif, 
fără dată, arată un total efectif la venituri de 95.653 de taleri, 
în care intră veniturile comitatelor și ale orașelor (Sibiul și Braşovul 
împreună 27.000 de taleri, mai bine de un sfert din total) și su- 
mele ridicate deosebit în ţinuturi de boierii Stoica vistier, Mihai 
cămărașul, Sava armașul, Gheorghe Raț. Intreaga sumă trece la 
cheltuieli pentru plata lefegiilor (95.653 taleri). În acest catastit 
de cheltuieli găsim în dreptul fiecărei trupe suma plătită pe o 
lună, uneori pe două, şi sumele «ce au fost rămas lipsă» și ce 
«au rămas», adică soldele neplătite. Deosebit sânt plătiţi ste- 
garii, satârgii, croitorul şi Marco vraci (medic), apoi «cheltuieli 
mărunte pe treaba lu voevod». Oștirea ce se ridica după această 
socoteală la 13.281 de oameni, înghiţea suma colosală de 100.000 
de taleri cu solda ei pe o lună (unele corpuri pe două luni), ră- 
mânând încă unele sume neplătite 4). 

În aceste condițiuni catastrofa era aproape. Lipsit de spri- 
jinul financiar al împăratului, Mihai a fost silit să stoarcă toate 
veniturile cu putinţă din Ardeal, care însă nu putea da atât cât 
avea nevoie. Lipsa de bani a dus la disolvarea armatei de mer- 
cenari şi la răscoala nobilimii și a Saşilor, cari nu mai puteau plăti. 


1) Şt. Meteş, o. c., p. 16—17. . 

3) Mon. comit. Trens., IV, p.-437 şi Hurmuzaki, Documente, XII, p. 976. 

3) N. Iorga, Documente nouă relative la Petre Șchiopul şi Mihai Viteazul, 
în Acad. Rom. Mem. Ist., ser. II, XX (1899), p. 30—35. 

4) Stoica postelnicul declara în Martie 1600 că oastea lui Mihai costa 
98.000 de taleri pe lună (Hurmuzaki,. Documente, XII, p. 756). 

Armata. După catastiful pomenit, oștirea lui Mihai în Ardeal 
era compusă din diferite corpuri: Cazacii călări cu patru căpe“ 
tenii, în număr de 2917, călărimea ungurească sub G. Mako, 
916 oameni. Acești 4000 de oameni formau sâmburele oștirii, 
mercenării înarmaţi cu arme de foc, cifră care n'a variat dela 
1597. Urmează apoi haiducii balcanici, Sârbii călări, 1648 de 
oameni sub căpitanii Necula și Petcu, plus beșlii sârbi ai lui Deli 
Marcu raguzanul, 40 de oameni, Sârbii din Banat cu Ivan Bran- 
covici, 120 de oameni, iar mercenarii moldoveni călări erau 1452: 
sub șefii Mârzea, căpitanul Anghelache și Lupul hotnogul. Totalul 
cavaleriei era de 7053. Pedestrimea sau drabanţii era compusă 
din 6228 de oameni şi anume: 200 de Unguri sub Ferentz Tury, 
restul probabil Români și Sârbi, sub Radul căpitanul, Nedelcu, 
Dumitru hotnogul, Jivco Roşul, Jivco Negrul, Miclăuș și Mirda 
Ianoș (plus 18 Cazaci). 

Aceasta era oastea cu care a cucerit Mihai Moldova, adău- 
gându-se contingentele neplătite ale nobililor şi ale Secuilor, dar 
plata ei întâmpina mari greutăţi de când împăratul nu mai tri- 
mitea pensia. Chiar în Martie 1600 se afla că Mihai rămăsese 
dator cu solda oștirii pe 5 luni şi de aceea în tot Ardealul sânt 
strigăte de indignare !)." În Ianuarie 1600, Cazacii rechemaţi în 
patrie de regele Poloniei, încep să dezerteze şi să plece peste gra- 
niţă. După cucerirea Moldovei disolvarea armatei lui Mihai înain- 
tează cu paşi repezi: se dau ordine severe pentru oprirea Caza- 
cilor, cari încearcă să plece cu forţa, ostașii neplătiţi părăsesc 
steagurile, formând bande ce rătăcesc prădând satele și orașele 2), 
Anarhia era la culme în Ardeal, chiar roșii aduși din Țara Ro- 
mânească fuseseră liberaţi încă din Mai şi prădau ţinutul Bra- 
şovului 3); tot atunci 1500 de Moldoveni, 3000 de Sârbi şi 1000 
de Cazaci părăsiră pe Mihai, fiind neplătiţi de 4 luni 4). Dieta 
înspăimântată cere măsuri severe împotriva bandelor de mer- 
cenari neplătiţi cari se răspândesc pe tot cuprinsul ţării 5). Răscoale 
militare împotriva domnului izbucniră pe alocuri). Era limpede 


1) Mon. Comit. Trans., IV, p. 505. 

23) Hurmuzaki, Documente, XII, p. 938—9, 948, 963. 
2) Simon Mass, în Quellen, V, p. 288. 

4) Hurmuzaki, Documente, XII, p. 741. 

5) Vezi mai sus, p. 166—7, hotărârile dietelor. 

*) Hurmuzaki, Documente, XII, p. 838—9. 

că oastea lui Mihai se topea văzând cu ochii din lipsă de bani 
şi lupta lui cu Basta la Mirăslău a dat-o cu resturi nedisciplinate 
şi neplătite, în aceste condițiuni nu se putea aștepta la o izbândă. 
Hărţuit de nevoia de bani, părăsit de sprijinul militar, domnul 
român n'a putut să dea o organizare militară Ardealului în timpul. 
scurtei lui stăpâniri.” 

Totuşi unele măsuri arată o înţelegere pătrunzătoare a nevoilor 
militare pentru apărarea Ardealului. Această ţară avea cetăţi, 
spre deosebire de Ţara Românească și Mihai a pus în primul rând 
mâna pe aceste puncte strategice, nelăsându-le în stăpânirea no- 
bilimii ardelene, Astfel a numit căpitanii lui din Țara Româ- 
nească la Chioara, Gherla, Făgăraș și aiurea 1). Oastea ungurească 
a dus-o întâi în Țara Românească, mai târziu în Moldova și a 
lăsat-o acolo, iar cetăţile ardelene erau păzite de oșteni din Ţara 
Românească. "Agentul imperial Paolo Giorgio observa că domnul 
a pus garnizoană românească în cetatea Devei şi face la fel în 
celelalte cetăţi, «pentrucă nu se încrede în Unguri »2). La fel 
scrie şi nunțiul Malaspina că imediat după cucerirea Ardealului 
« Mihai a trimis toată oştirea ardeleană în Țara Românească şi 
a chemat pe Valabhii de acolo în Ardeal, așezându-i în garnizoane, 
în locuri întărite și în cetăţi »2). 

Această organizare militară cuminte nu putu fi împlinită din 
pricina destrămării armatei de mercenari și a timpului scurt al 
stăpânirii sale în Ardeal. 

Politica bisericească. Înlăturarea cardinalului din fruntea Ar- 
dealului fusese primită cu bucurie de luterani şi de calvini, însă 
legăturile lui Mihai cu împăratul și cu liga creștină nu-i îngăduiau 
să lovească în catolici. Dimpotrivă, domnul ia ca sfetnic intim 
pe episcopul catolic de Alba-lulia, Napragyi, care însă a ţesut 
cele mai murdare intrigi împotriva lui. În tratativele lui Mihai cu 
împăratul se văd intenţiile domnului în privinţa religiilor din Ar- 
deal, domnul român va recunoaște numai trei religii: ortodoxă, 
catolică şi luterană, excluzând în special pe cea calvină4), 

În răspunsul împăratului la solia lui Mihai, tradus pentru 
dânsul în românește, citim: «Eu împăratul, rog pe domnia ta 


1) Vezi mai sus, r. 162. 

2) Hurmuzaki, Documente, III—1, p. 351. 
3) Veress, o. c., V, p. 306. 

t) Ibidem, XII, p. 700. 

să nu lași în acel loc mulţi credincioși, numai să lași trei, Greci 
(ortodoxi) și Frânci (catolici) și Lotreni, numai să goneşti calvinii 
şi arianii și să le ei biserica, să o dai unde veri vrea domnia ta » 1). 
La Alba-Iulia se știa că Mihai a mers 15 zile în biserica ortodoxă 
românească de acolo și 45 zile la cea catolică și că a confiscat 
60 de sate ale calvinilor dându-le bisericii catolice 2). Lui Francisc 
Baniy Mihai îi poruncea să alunge preotul eretic dela Mako, în- 
locuindu-l printr'un iezuit 2). De asemenea domnul român a luat 
măsuri de apărare pentru pastorii luterani saşi, asigurându-le prin 
privilegii veniturile lor, interzicând ţăranilor să-și strângă grânele, 
până nu vor plăti decima cuvenită bisericii luterane 4). În schimb, 
la sfatul lui Napragyi, Mihai porunci închiderea bisericilor ariene 
(unitariste) din Ardeal5). Un nobil din Sătmar, Toma Kendi, 
scria despre Mihai că «nu vrea cu nici un preţ să mai îngăduie 
în ţară credinţa ariană, calvinistă sau iudaică, ci vrea să-i stâr- 
pească până la unul» €). Aceste măsuri loveau mai ales nobilimea 
maghiară calvinistă, în ceea ce priveşte pe evrei, sentimentele 
lui Mihai se văd şi din cronica oficială, care vorbeşte de uciderea 
creditorilor domnului la Bucureşti, în 1594, «de asemenea tăie 
pe toţi evreii, cari după obiceiul lor, întotdeauna se purtau ca 
nişte trădători » 7). 

Grija lui Mihai a fost fireşte îndreptată mai ales spre biserica 
ortodoxă şi astfel a lăsat însemnate așezăminte pentru Românii 
ardeleni. 

În tratatul din 1595 încheiat de Mihai cu Sigismund se pre- 
vedea că toate bisericele româneşti din Ardeal sânt supuse mi- 
tropoliei din Târgovişte ?), care astfel exercita un control și o 
protecţie asupra bisericii române din Ardeal. Mai târziu, când la 
30 Decemvrie 1596 Mihai vizitează pe Sigismund la Alba-Iulia, 


1) Iorga, Documente nouă dela Petre Șchiopul şi Mihai Viteazul, în Acad. 
Rom., ist. ser. II, tom. XX, p. 24. 

2) Veress, o. c, VI, p. 76. 

3) Hurmuzaki, Documente, III—4, p. 388 şi Veress, o. c, V, p. 345—6. 

4) Szădeczky, o. c., p. 354 (8 August 1600). 

5) Crăciun, Cronicarul Szamoskâzy, p. 129—130. 

s) Virginia Vasiliu, Miscellanea di picole notizie, în Diplomatarium ua- 
licum, |, p. 240. 

1) Walter, în Papiu, Tezaur, I, p. 13. 

8) Hurmuzaki, Documente, III—1, p. 212. 

obţine dela acesta voia să ridice o biserică românească cu må- 
năstire în capitala Ardealului, lângă cetate, pe deal, cu hramul 
Sfintei Treimi 1). Petre Movilă a cules în memoriile sale o legendă 
despre fundarea acestei mânăstiri, arătând cum catolicii s'au 
împotrivit, dar Dumnezeu printr'o minune a desvăluit voinţa sa 
şi clădirea a putut fi începută 2). Călugărul Neofit în prefața la 
poema lui Stavrinos despre vitejiile lui Mihai Viteazul spune că 
Mihai a clădit în Ardeal «pe când era crai acolo, o mănăstire 
ortodoxă, care ființează până azi (la 1668), spre slava lui Dum- 
nezeu şi pentru veșnica pomenire a ctitorului ei şi mântuirea su- 
fletului său » °). Acolo a fost îngropat în 1597 boierul Danciul din 
Brâncoveni trimis în solie la Alba-Iulia, unde și-a găsit sfârșitul. 
Doamna Stanca a îngrijit pe socoteala ei de această îngropare 4). 
Tot acolo și-au aflat odihna și oasele domnului Moldovei, Aron 
Vodă, care după ce pierdu domnia, a murit în Ardeal5). Mihai 
şi-a înzestrat mânăstirea cu mai multe sate din Ardeal, castelul ` 
Buia și satele ce ţineau de el, dăruite domnului muntean de Si- 
gismund Bathory °). După căderea lui Mihai, dușmanii lui pradă 
mănăstirea: « În biserica mea, scrie domnul către ducele de Tos- 
cana, pe care o clădisem mai înainte, au intrat şi au desgropat 
oasele lui Aron Vodă, care de atâta timp era înmormântat şi ale 
“altor boieri de-ai mei și le-au svârlit afară, așa neomenie n'au 
făcut nici păgânii » 7). 

Când Mihai ajunge stăpân la Alba-Iulia, așează scaunul epi- 
scopal românesc în capitală, în mănăstirea lui, şi acolo a rămas 
până la începutul veacului al XVIII-lea la unirea cu Roma, 
Episcopi ai Românilor ardeleni fuseseră şi mai înainte, la Vad, 
ctitoria lui Ștefan cel Mare și la Geoagiu. La 1571 Ștefan Bathory 


1) N. Iorga, Ștefan cel Mare, Mihai Viteazul şi mitropolia Ardealului, 
în Acad. Rom., Ist. ser. II, tom. XXVII, p. 10 și idem, Istoria bisericii, I, 
222—3, Şt. Meteș, Istoria bisericii din Ardeal, ed. II, I, p. 174, Hurmuzakl, 
Documente, IV—1, p. 287—8. 

3) Iorga, Ștefan cel Mare şi Mihai Viteazul, p. 12—17. 

3) Legrand, Recueil de poemes, p. 21. 

$) Iorga, Studii şi Documente, V, p. 639 şi 292—3, St. Greceanu, Ge- 
nealogii, II, p. 310—16. 

5) Luptele lui Mihai Viteazul, p. 38. 

) St. Meteș, o. c., p. 174. 

7) Luptele lui Mihai Viteazul, 1. c. 

confirmă pe Eftimie, sfinţit de patriarhul sârb Macarie de Ipek 
ca episcop ortodox al tuturor Românilor ardeleni 1), la fel au fost 
urmaşii lui, Cristofor și Ghenadie 2). Nu ştim unde vor fi păstorit 
acești episcopi, se pare că steteau în anume mănăstiri, în „orice 
caz nu li s'ar fi îngăduit să stea la Alba-Iulia, unde, de altfel, 
nu aveau nici biserică, nici mănăstire ë). Urmașul lui Ghenadie 
apare în acte ca Joan de Prislop 4), avea deci reşedinţa la mănă- 
stirea Prislop sau Silvaş, ctitoria doamnei Zamfira a lui Moise 
Vodă. Acel care a adus mitropolia românească a Ardealului în 
capitală a fost Mihai Viteazul şi numai după aceia mitropolitul 
semnează, pentru prima oară «loan vlădică ot Belgrad » 5). Şi 
Petre Movilă mărturiseşte: «episcopia a mutat-o (Mihai) acolo 
(la Alba-lulia), căci mai înainte episcopii trăiau în alt loc, acolo 
este până azi cu ajutorul lui Dumnezeu şi a aşezat pe cel dintâi 
episcop de Belgrad, Ioan » ê), iar Miron Costin spune și el în cro- 
nica lui: «(Mihai) au făcut şi episcopie la scaunul domnilor de 
Ardeal, la Belgrad »?), precum și Constantin Brâncoveanu în 
hrisovul său pentru episcopia Ardealului: «făcută de răposatul 
Mihai Vodă, pe vremea când au fost crai într'acea parte de loc » 8). 

Faptul că în Aprilie 1600 mitropolitul Eftimie al Ungro-Vlahiei 
soseşte la Alba-lulia şi se dă un mare banchet cu boieri în cinstea 
lui ?), este poate în legătură cu mutarea scaunului episcopal ortodox 
în capitala Ardealului. Aceasta este cu atât mai probabil, cu 
cât tot în Aprilie găsim însemnate în socotelile Clujului darurile 
trimise vlădicăi (episcopului ortodox), o cupă aurită «la dorinţa 
episcopului Dionisie (Rally) », care de sigur a luat parte la cere- 
monia înscăunării. Socotelile Clujului adaugă: « Vlădica ne-a des- 


1) Iorga, Ștefan cel Mare şi Mihai Viteazul, p. 30—31. 

2) Ibidem, p. 8—9, Meteș, o: c., I, p. 91—96. 

23) Iorga, Istoria bisericii, I, p. 222. 

4) Meteş, o. c., I, p. 173 şi Veress, o. c., IV, p. 230—1 (e numit, Ioan Pris- 
lopi, superintendentus ecclesiarum Valachicalium in Transilvania). 

5) I. Lupaş, Studii Istorice, p. 126—7. 

*) Iorga, Ștefan cel Mare şi Mihai Viteazul, p. 6. 

7?) Miron Costin, Opere complete, ed. V. A. Ureche, I, p. 444. 

8) Iorga, Socotelile Sibiului, în Acad. Rom., ist., ser. II, tom. XXI, p. 
289, asemenea pomelnicul mitropoliei din Alba Iulia începe cu Ioan şi zice 
de Mihai: «acesta a făcut Sf. Mitropolie a Belgradului » (Iorga, Studii şi 
Documente, IV, p. 87.) 

2) Hurmuzaki, Documente, XII, p. 826. 

păgubit cu 12 coţi de catifea neagră..., din cari jumătate au 
fost dăruiţi iarăși vlădicăi 51). Darurile acestea și prezenţa mitro- 
politului din Târgoviște în Ardeal, ne îngăduie să bănuim că 
atunci s'a făcut mutarea solemnă a scaunului episcopal ardelean. 
Din stăpânirea politică a lui Mihai în Ardeal n'a rămas decât un 
îndemn pentru urmași, dar rugăciunea către Dumnezeu ridicată 
în mijlocul ţării pentru Românii ardeleni s'a păstrat și a rămas 
călăuză pentru sufletul lor. 

Altă faptă pentru biserica românească a fost luarea dela Ru- 
teni a scaunului episcopal al Maramureșului din Muncaci. Acolo, 
de multe vreme, păstoreau Rutenii; episcopul Petroniu al Mun- 
caciului se întâlnește la Iași alături de Mihai Viteazul, după cu- 
cerirea Moldovei 2), dar probabil era pribeag, deoarece încă din 
1597 Mihai trimesese din Țara Românească cu voia principelui 
ardelean pe Serghie egumenul dela Tismana şi-l aşezase episcop 
tocmai în Maramureş la Muncaci (sediul său era însă în vechea 
mânăstire Sf. Nicolae din Peri). Serghie fusese arhimandrit la 
Sf. Munte, apoi cu blagoslovenia patriarhului Ieremia, a fost 
numit egumen la Tismana de Mihnea Turcitul: «gi să nu-l scoaţă 
nimeni... și nu l-au scos nimeni, nici Ștefan vod, nici Alexandru 
vod, nici Mihai vod ». Mihai îl numește episcop al Maramureşului şi 
chiar după căderea eroului român, Serghie rămâne în scaun până 
la 1616, când e silit să plece și e înlocuit iar cu un rutean. Ră- 
tăcește prin Polonia şi Moldova și în sfârşit Alexandru Coconul 
îl restabilește, la 1626, în vechea lui demnitate de egumen al 
Tismanei 9). 

Această tendinţă de a trimete în Ardeal prelați din Ţara Ro- 
mânească pare să fie o politică hotărită și bine chibzuită a lui 
Mihai. În adevăr, chiar în mânăstirea din Alba Iulia fură aduşi 
călugări din Muntenia şi Moldova 4). Și la vechea biserică Sf. 
Nicolae din Scheii Brașovului, unde se vedea zugrăvit printre 
ctitori şi chipul lui Mihai, el trimite încă înainte de cucerirea 
Ardealului pe preotul Neagoslav din Târgul de Floci, ca ajutor 


1) Şt. Meteş, Domni şi boieri români în Cluj, p. 12. 

3) Vezi mai jos, p. 189. 

3) Ştefulescu, Tismana, p. 303—4, Columna lui Traian, 1874, p. 378, Gf.. 
şi N. Iorga, Istoria bisericii, l, p. 227—8 şi St. Meteș, Istoria bisericii române 
în Ardeal, p. 181—2. 

4) Hurmuzaki, Documente, IV-I, p. 287. 

al protopopului Brașovului, Mihai. Acest protopop a luat parte 
la solia Brașovenilor cu judele săsesc, care a întâmpinat pe Mihai 
Viteazul în oraș, când venea cu oastea din Țara Românească!). 
Cât privește pe preotul Neagoslav, îl regăsim după moartea 
lui Mihai, scriind dania lui Nicolae Pătrașcu către biserica Sf. 
Nicolae din Schei. În această danie se spune: «De mult a avut 
usârdie şi obeaştanie (făgăduială) părintele nostru, răposatul Mi- 
hail Voevod împreună cu noi către sfânta beserecă de.în Scheai, 
de lângă cetatea Brașovului » 2). Putem bănui că acest Neagoslav 
era un om de casă al lui Mihai vodă, care, cum am văzut, se 
trăgea şi el din același târg dunărean. 

Şi prin satele ardelene a trimis Mihai preoţi de-ai lui, umili 
propagandiști ai luptei sale. Gheorghe Basta scria cu îngrijorare 
în Ianuarie 1600: «Aflu că Valahul (Mihai) trimite preoţii lui în 
toate satele, la marginile ţării locuite de neamul său (habitati 
dalla sua natione), ceea ce îmi dă de bănuit»). Am văzut, pe 
de altă parte, că dieta ardeleană votase la cererea lui Mihai o 
importantă măsură, liberarea preoţilor români din iobăgie şi ho- 
tărise ca amenzile satelor românești pentru faptele preoţilor să 
fie încasate prin vlădica românesc din Belgrad 4). 

Ca și în Țara Românească, Mihai a fost în Ardeal, în scurta 
lui domnie, un mare organizator al bisericii, ceea ce se potrivește 
cu spiritul său adânc religios, așa 'cum îl cunoaștem. 





1) Cronica popii Vasile, în Quellen zur Geschichte der Stadt Brasso, V, 
p. 3—4, Radu Tempea, Istoria bisericii cheilor Braşovului, ed. St. Stinghe, 
Braşov, 1899, p. 4—5, cf. şi Şt. Meteș, Cronica popii Vasile din Scheii Bra- 
şovului, în Drum Drept, Î, 1913, p. 181—2. 

3) Papiu, Tezaur, I, p. 385—?. 

3) Hurmuzaki, Documente, XII, p. 626. 

4) Pentru bisericile ridicate de Mihai în Ardeal, Meteş, Istoria bisericii, 
I, p. 179—481. 

Cauzele cuceririi Moldovei. Cucerirea Ardealului fusese ọ lo- 
vitură pentru Zamoyski ce tindea la stăpânirea principatelor și 
a drumului spre Orient prin mijlocirea Bathoreștilor și Movileștilor. 
Ieremia Movilă nu s'ar fi putut însă menţine în Moldova cât timp 
adversarul politicii polone, partizan al Habsburgilor, stăpânea în 
Ardeal și în Țara Românească. Încă din 1597 Mihai propusese 
lui Sigismund Bathory să cucerească Moldova împreună!) şi în 
cursul anilor următori Ieremia s'a temut mereu de o năvălire a 
lui Mihai 2), pe care solii imperiali în Ţara Românească îl ţinură 
însă în loc). La rândul său Ieremia pregătea prin Turci şi Poloni 
înlocuirea lui Mihai cu fratele său, Simion hatmanul 4). După 
cucerirea Ardealului de către Mihai, teama lui Ieremia crescu şi 
pentru a lovi în domnul dela Alba-lulia, ţinea la curtea lui pe 

` Sigismund Bathory ca o ameninţare asupra ţării de peste munţi. 
Sigismund devenise, deodată, instrument polon şi făgăduia su- 
punerea Ardealului către Polonia 5). Se vede bine că de o parte 
era Polonia aliată cu Turcii şi instrumentul lor Ieremia, pe de 
alta Mihai, până atunci reprezentantul politicii Habsburgilor. 
Lupta pentru Moldova era lupta între imperialismul habsburgic, 
doritor să refacă alianţa din 1594 a celor trei principate sub suze- 
ranitatea ei şi cel polon, care însă nu voiau să se înfrunte fățiș A 


1, Crăciun, o. c., p. 109—40. 

23) Hurmuzaki, Documente-Supliment, IIl—, p. 427—8. 

3) Hurmuzaki, Documente, XII, p. 333, 368—9. 

4) P. P. Panaitescu, o. c., p. 86—9. 

5) Hurmuzaki, Documente-Supliment, Il—4, p. 591, Papiu, Tezaur, I, p. 259. 

€) Cf. scrisoarea lui Sigismund III către Mihai în Aprilie 1600: « Nici Ie- 
remia, nici Zamoyski mau ţesut intrigi împotriva lui +. Hurmuzaki, Documente- 
Supliment, II —1, p. 591—3, plângerile lui Mihai, ibidem, p. 577—8 şi 583—4. 

Între Mihai şi Ieremia se schimbaseră, după luarea Ardealului, 
solii prietenești. Ieremia îl felicitase pe Mihai: «Ai binevoit... 
domnia ta, scrie Mihai domnului Moldovei, să ne scrii... că a fost 
cu voia lui Dumnezeu că am ajuns domn în această ţară şi că te 
bucuri măria ta pentru aceasta și mulţumești lui Dumnezeu... 
Dar ai binevoit să scrii domnia ta către noi, că măria ta fiindu-ne 
nouă prieten, iubitor, ai fi vrut totuşi mai bine pentru noi, ca 
aceea ce s'a întâmplat să nu fi fost», la care Mihai răspunde: 
«E adevărat că și noi aceasta n'am dorit-o, nici nu ne-am aşteptat 
să se întâmple, aşa cum s'a întâmplat. Dar pe semne Dumnezeu 
a vrut ca să fie aşa». La sfârşitul scrisorii Mihai roagă pe vecinu) 
său: «să nu te potriveşti cuvintelor oamenilor, nici să le dai cre- 
dinţă, ci întotdeauna să fim şi să locuim ca frații în prietenie » 1). 

În scrisorile de justificare ale lui Mihai către Rudolf II, cât 
şi către regele Poloniei, ca să explice cucerirea Moldovei 3), pe 
lângă învinuirile aduse lui Ieremia că a ţinut la el pe Sigismund 
Bathory, că a uneltit la Turci înlocuirea lui cu Simion Movilă, 
îl mai acuză și de o încercare de otrăvire, «a uneltit şi împotriva 
sănătăţii mele cu toate relele și mijloace aproape păgânești, tri- 
miţând să mă omoare, cu otrava sau prin trădare 5). Aci adaugă 
Mihai una din frazele lui caracteristice, ca o fulgerare cu luciul 
săbiei: «Am fost nevoit să întrebuinţez față de el mijloacele pe 
care le întrebuinţează un oștean, apărând gloria și sănătatea mea » 4). 

Dar Mihai a cucerit Moldova nu numai din pricina duşmăniei 
lui Ieremia, ci a avut două țeluri deosebite (nu însă vederi na- 
tionale), întâi e lămurit acum, când cunoaştem starea armatei lui 
în Ardeal, că a vrut să dea pradă și hrană ostaşilor lui înfometați 
şi neplătiţi. În al doilea rând, cucerirea Moldovei a fost o com- 
binaţie diplomatică." Împăratul îi retăsese încrederea, pentrucă 
Mihai nu voia să-i cedeze Ardealul, domnul a vrut să-l silească 
să-l recunoască necesar, lovind indirect în Poloni, rivalii Habsbur- 





1) P. P. Panaitescu, o. c., p. 96—8,, 

3) Către împărat: Veress, o. c., VI, p. 97—8, 106—7, Hurmuzaki, Do- 
cumente, XII, p. 1279—80, către arhiducele Matei, Veress, o. c., VI, p. 107—8, 
comisarilor imperiali în Ardeal, Hurmuzaki, Documente, IV—1, p. 75—6, 
către regele Poloniei, ibidem, supliment, Il—4, p. 600, N. Iorga, Documente 
nouă dela Petre Șchiopul şi Mihai Viteazul, p. 38—9. 

3) Hurmuzaki, Documente-Suplimeni, II—1, p. 600——A (21 Mai 1600). 

4) Ibidem. 

gilor, luându-le Moldova și refăcând unirea dela 1594. Fapt e 
însă că cercurile dela curtea din Praga șovăiau şi se temeau de 
un conflict cu Polonia, deși ar fi dorit să aibă Moldova sub suze- 
ranitatea lor. De aceea imperialii au vrut să oprească pe Mihai 
să treacă munţii!) Mihai a cucerit Moldòva împotriva voinței 
împăratului, socotind că-i face un serviciu prin faptul împlinit, 
îi măreşte prestigiul şi prin aceasta capătă o vază așa de mare, 
devine așa de necesar, încât nu va mai putea fi vorba de înlă- 
turarea lui din Ardeal.” 

Supunerea Moldovei. În timpul luptei pentru cucerirea Ardea- 
lului, Turcii făcuseră o incursiune până la Bucureşti aducând un 
pretendent anume Basarab, dar fuseseră siliți să se retragă 2). 
Mai târziu, Mihai obţinu însă dela sultan steag de domnie în 
Ţara Românească pentru fiul său și solii turci se iviră în Ardeal 
în timpul dietei dela Brașov 2). Sultanul avertizase chiar pe regele 
polon că a trimis lui Mihai și fiului său steaguri pentru Ardeal 
şi Țara Românească, deci aceste ţări sânt sub ocrotirea lui €). 
Din această parte Mihai era deocamdată asigurat. 

Cu toate somaţiile regelui polon de a nu se atinge de Mol- 
dova, care e sub protecţia lui 5), Mihai care ştia că Polonia nu era 
în stare să facă atunci o sforţare militară ê), trece munţii din 
Ardeal, lăsând acolo un fel de regent, pe logofătul Teodosie 7: 


1) Rudolf către Mihai, Hurmuzaki, Documente, III—, p. 397 și 403, 
Rudolf lui Sigismund III, ibidem, XII, p. 965. 

23) Hurmuzaki, Documente, XII, p. 519. 

3) Simon Massa, în Quellen, V, p. 286. 

t) I. Corfus, Corespondenta inedită asupra relaţiilor între Mihai Viteazul 
şi Polonia, Cernăuţi, 1935, p. 29—34, Scrisoarea lui Mihai publicată tot 
acolo, p. 26—9, adresată lui Huseim capugi-başa, prin care acuză pe Ieremia 
că e prietenul Polonilor și va fugi în ţara lor, întocmai ca Petre vodă cel 
Şchiop (chromy), este un falsificat, datorit de sigur lui Ieremia însuși, care 
voia să arate pe Mihai ca un credincios al Turcilor. Mihai nu putea scri despre 
«anul după numărătoarea noastră, 1101 » (adică era musulmană), nici să 
greşească asupra luptei dela Sibiu (Şelimber), dată de dânsul, că ar fi ţinut 
4 zile. De altfel, scrisoarea e o copie, fără indicarea locului şi a datei. Pre- 
zenţa ei în arhivele polone, o scrisoare confidențială împotriva Poloniei, 
este iarăși un fapt suspect. 

5) Ibidem, p. 32—4 şi P. P. Panaitescu, o. c., p. 104. 

e) Vezi mai jos, p. 190. 

7) Hurmuzaki, Documente, XII, p. 944. 

Oştirea principală a lui Mihai trecu prin valea Trotușului la 4 Mai 
1600 s. v. şi anume corpuri secundare trecură prin Câmpulungul 
Bucovinei și altul din Ţara Românească cu boierii de acolo 1), 
După relaţia hatmanului Stanislav Zolkiewski, care aștepta la 
graniţa Moldovei şi culegea informaţii, oastea lui Mihai era com- 
pusă din 17.600 oameni: 5000 de haiduci balcanici, 8000 de pe- 
destraşi (Secui şi ţărani), 2000 de Moldoveni, 2000 de Unguri 
mercenari şi 600 de Cazaci 2). Mercenarii regulaţi scăzuseră deci 
ca număr și fuseseră înlocuiţi cu oaste de strânsură. 

Cancelarul Zamoyski, aflând de trecerea munţilor de către 
domnul din Ardeal, trimisese lui Ieremia Movilă o lungă scrisoare, 
dându-i sfaturi, ca un oștean încercat, cum să organizeze apărarea 
strategică a Moldovei: « Anume să nu dea luptă, ci să se întă- 
rească la Suceava cu arme și merinde îndestul şi să întârzie acolo 
înaintarea dușmanului, până va putea căpăta ajutor dela oastea 
măriei sale regelui (Poloniei). Dacă la Suceava n'ar fi loc bun 
de apărare, să se întărească în munţi sau în locuri cu ape și co- 
paci. Dacă n'are încredere în Moldoveni, să aşeze numai Poloni în 
cetatea Sucevei şi el cu restul oştirii să stea în alt loc cu arme şi 
provizii pentru apărare, așteptând sosirea oştirilor regelui. Să 
întărească bine nu numai Suceava, ci şi Hotinul şi Soroca şi să 
aşeze la Hotin”și pedestrime. I-am trimes vorbă ca alegând locul 
unde va aştepta pe duşman, să bage de seamă să nu fie tăiat de 
legătura cu Suceava și să fie de pază, ca să nu se descurajeze 
Moldovenii » 3). 

La 10 Mai se afla la Suceava că străjile lui Mihai au venit 
dela Trotuș până la Bacău 4) şi Ieremia trimise împotriva dușma- 
nului pe Polonii lui (1070 de oameni) sub conducerea lui Gulski, 
iar el se retrase spre Hotin 5). Gulski fu învins pe malul Jijiei ê) 


1) Gen. R. Rosetti, Evoluţia strategiei, p. 65—6, Nicolae vodă n'a venit 
în Moldova, deşi Mihai a trimis mai târziu pe unii boieri să-l cheme din Țara 
Românească, vezi mai jos, p. 186—187. 

3) K. Górski, Wojna z wojewodę woloskim Michalem (Războiul cu voe- 
vodul român Mihai), în Ateneum, Varşovia, 1892—IV, p. 257—8, după Ms. 
Bibl. Czartoryski nr. 351. 

3) Zamoyski către episcopul de Varmia (Ms. Academiei polone, Cracovia, 
Nr. 712, nepaginat). 

4) P, P. Panaitescu, o. c., p. 105—6. 

5) K. Górski, o. c., p. 252. 

*) Cronica Anonimă, ed. Ioanid, p. 66 şi K. Górski, l c. 

şi Mihai sosi în faţa Sucevei, întărită cu ziduri și șanțuri noi prin 
grija lui Ieremia 1), o cetate de temut, care se împotrivise multor 
asedii., Totuşi, împotriva aşteptărilor, cetatea căzu fără luptă. 
Un memoralist polon spune că Mihai ar fi întrebuințat mine 
pentru dărâmarea zidurilor, însă adaugă imediat: «alții spun că 
a fost trădată de Trașka prefectul cetăţii »2). Miron Costin po- 
vestește şi el cum Suceava şi Cetatea Neamţului «s'au închinat, 
căci era așa de groaznic Mihai Vodă și vestit de războaie în toate 
aceste părţi » 2). Așa de repede a căzut Suceava, încât cavaleria 
năvălitorilor a ajuns din urmă pe Ieremia în retragere spre Hotin 
şi dând luptă în faţa cetăţii, bătură pe Moldoveni şi pe Poloni 4). 
Ieremia se închise în cetate cu restul oștenilor, cu fratele său, 
mitropolitul Gheorghe, cu Luca Stroici, Nistor Ureche şi alţi 
boieri 5). 

Sosit în faţa bătrânei cetăţi dela Nistru, Mihai Viteazul trimite ` 
o somaţie mitropolitului şi boierilor închiși acolo, prin care îi 
sfătueşte să îndemne pe Ieremia, «fratele nostru», să predea 
cetatea, căci va putea să plece unde va voi. Oştenii, zice Mihai, 
«ce au stricat? Nu au nici o vină, numai datoria lor este să slu- 
jească domnului lor, care ţine ţara lor 3. Dacă Ieremia prelungește 
lupta, «va da seamă înaintea lui Dumnezeu ». Cel ce vrea să 
plece, poate ieși din cetate «numai cu trupul şi cu ce va fi atunci 
îmbrăcat, iar celelalte lucruri să rămână în cetate... 5. «Care 
va voi să vie la domnia mea, nu va avea nici o nevoie şi ce moşii 
va avea sau avere a sa, le va ţine cu linişte şi multă cinste va 
dobândi, întocmai ca şi dela fratele nostru, Ieremia voevod... 
Dar vedeţi domniile voastre că e mai bine să fiţi în ţară la moșiile 
voastre » Ajutor nu vor primi de nicăieri, «căci domnia mea 
ştiu toate câte sânt». « Dacă din Polonia ar voi să se ridice câţiva, 
mai sânt alte puteri ale creştinilor, cari stau asupra lor, cu știrea 
cărora am venit domnia mea aici ». (Aluzie la împăratul Rudolf). 
Termină, spunând că, «aşi dori ca domniei sale (lui Ieremia) să 


1) Kochowski, Annales Pol., climacter I, Cracovia, 1683, p. 376—7. 

3) Pszonka, Pamiętnik (Memorii), în Sprawozdania zakładu Ossolinskich, 
1874, p. 27, cf. pentru Traşka, Papiu, Tezaur, III, p. 66. 

3) Miron Costin, Opere complete, ed. V. A. Ureche, I, p. 445. 

) Miron Costin, l. c., şi P. P. Panaitescu, o. e., p. 107—8. 

5) P. P. Panaitescu, l. c. 

nu-i vie pieirea dela domnia mea, pentrucă este domn creştin 
şi sântem şi domnia mea creștin »1). 

Ieremia încercase să lase pe ai lui şi să fugă în Polonia, însă 
proprii lui soldaţi îl reţinură pe loc). Mihai văzând însă că nu 
poate lua Hotinul și neavând vreme să înceapă un asediu lung, 
se retrage, iar Ieremia ușurat, trece Nistru la Camenița sub scutul 
Poloniei; "cetatea Hotinului rămase păzită de o mică garnizoană 
polonă 2), restul ţării era în întregime în mâinile lui Mihai.” 

Izbânda lui în Moldova avu mare răsunet în Europa. Henric 
IV al Franţei scria: « Se zice că Românul e foarte tare și că pla- 
nurile lui cresc potrivit cu izbândele » 4). Un diario publicat la 
Roma asupra cuceririi Moldovei, scria: «Dacă a fost vreodată 
un principe în lume demn de glorie pentru acţiuni eroice, acesta 
e signor Mihai principele Valahiei » 5). Polonii protestară chiar la 
Roma împotriva proslăvirii unui fapt de arme care-i umilea pe ei, 
însă Vaticanul răspunse: « Este obicei să se îngăduie tipografilor 
să satisfacă curiozitatea curților » €), aşa încât veştile despre izbân- 
dele domnului român putură să fie răspândite prin presă. 

Moldova sub cârmuirea lui Mihai Viteazul. După cucerirea 
Moldovei, Mihai Viteazul începe să se intituleze: « Domn al Țării 
Românești, Ardealului şi Moldovei » şi-şi face o pecetie cu stemele 
celor trei ţări 7). Administraţia lor rămâne însă deosebită; în 
Moldova el ar fi dorit să puie în scaun pe Ştefan, fiul lui Petre 
Şchiopul, pe care-l ceruse dela împărat 8). În lipsa acestuia, boierii 
moldoveni trecuţi de partea lui Mihai, cerură ca domn pe fiul 
său, Nicolae Pătraşcu. Acesta rămăsese la Târgoviște în timpul 
expediției lui Mihai în Moldova?) și tatăl său trimise din: lași 
pe boierii Radu Buzescu și Stoica postelnic şi 300 de boieri mol- 
doveni să-l aducă, totuşi cronica adaugă: «apoi în urmă Mihai 


1) Ibidem, p. 109—111. 

23) Ibidem, p. 111. 

2) Ibidem, p. 1144—15 şi Miron Costin, o. c., I, p. 445. 

4) Citat de Ionescu Gion, Ludovic XIV şi Constantin Brâncoveanu, p. 49. 

s; Hurmuzaki, Documente, III —2, p. 530. 

* N. Buta, Ragguali di Claudio Rangoni, în Diplomatarium, I, p. 303. 

1) St. Nicolaescu, Documente dela Mihai Viteazul, 1916, toate doc. in- 
terne din acest timp. 

8°) Hurmuzaki, Documente, IV—1, p. 48 şi XII, p. 824—5. 

°) Hrisov al lui, Târgoviște, 5 Iunie 1600, St. Nicolaescu, o. c., p. 16—147. 

Vodă socoti cum este fiu său mic şi nu va putea fi domn într'o 
ţară de margine, căci tot se teme de Ieremia Vodă!1)». Scuza pare 
ciudată, şi Muntenia era o ţară de margine ameninţată de Turci 
şi nu vedem rostul trimiterii unei solii aşa de solemne fără re- 
zultat. Am crede că boierii munteni, cari impuseseră lui Mihai 
numirea fiului său în Țara Românească, s'au împotrivit și nu 
l-au lăsat să plece şi ca întotdeauna Mihai a fost nevoit să se 
închine în faţa voinţei lor. Atunci el numeşte la Iaşi un consiliu 


de patru boieri munteni, în frunte cu Udrea banul, Andronie. 


vistier, Sava armaş şi Negre spătar 2). Udrea e numit și hatman 
şi pârcălab al Sucevei 2). După întoarcerea sa în Ardeal, domnul 
trimite la lași pe Marcu Vodă, fiul lui Petre Cercel, cu Preda 
Buzescu ca mentor, însă domnia lui nu ţinu decât câteva zile 4). 

Mihai a căutat să câștige de partea lui și pe boierii moldoveni, 
încă din 1597 se vorbea de unii fruntaşi ai Moldovei cari ar fi 
avut înţelegere tainică cu dânsul 5). După înfrângerea lui Ieremia, 
Mihai sosește la Iași, unde stă toată luna Iunie cu scopul de a 
atrage boierimea moldoveană. Imediat după sosirea în capitala 
Moldovei (1 Iunie s. n.), Mihai ceru boierilor jurământ de cre- 
dinţă. « Magnaţii și nobilii mai însemnați, scrie un martor ocular, 
s'au grăbit să se adune şi să se închine lui Mihai». A doua zi 
domnul primi în audienţă publică pe cei mai însemnați dintre 
noii săi supuși ê). Se vorbește chiar de o dietă, o adunare a boierilor 
moldoveni ţinută atunci”) și la aceeaşi adunare face aluzie gi 
cronica munteană, vorbind de «toţi boierii şi bătrânii Moldovei », 
cari cer ca domn pe Nicolae Pătrașcu $). În această adunare s'a 
luat o măsură importantă pentru țărănimea moldoveană; mar- 
torul de care am vorbit mai sus, spune că locuitorilor din orașe 
şi din sate, care au fost distruse în război, li s'au iertat dările pe 


1) Cronica anonimă, p. 67. 

3) Ibidem. 

3) Scrisori ale lui la St. Nicolaescu, Documente Slavo- Române, 288—9 
şi P. P. Panaitescu, o. c., p. 123—4. 

4) Cronica anonimă, l. c., Miron Costin, o. c., I, p. 445, Simon Massa, 
în Quellen, V, p. 290. 

5) Hurmuzaki, Documente, XII, p. 1267. 

s) Ibidem, IV—1, p. 72—33, 

?) Ibidem, XII, p. 973. 

8) Cronica anonimă, l. c. 

şase ani1). Asemenea spune şi cronica săsească din vremea lui 
Mihai, care arată că el a iertat dările Moldovenilor și i-a câştigat 
astfel de partea sa, poruncindu-le ca în tot timpul cât vor fi scutiţi 
să fie datori să stea gata cu armele pentru apărarea ţării?). 
Ieremia fusese reprezentantul marilor proprietari, boierii cei mai 
bogaţi plecaseră cu el, așa că ridicând țărănimea în Moldova, 
ceea ce nu făcuse în Țara Românească, Mihai lovea în potrivnicii 
lui cei mai primejdioşi. El a ținut seamă și de ura poporului îm- 
potriva aplecării lui Ieremia către Poloni şi de aceea a obţinut 
trecerea de partea lui a multor oșteni moldoveni. În lupta dela 
Suceava a fost o răscoală a oștenilor moldoveni, cari au ucis 400 
de Poloni din oastea domnului lor, trecând apoi de partea lui 
Mihai 2). 

Totuşi stăpânirea lui Mihai în Moldova a trebuit să însemne, 
ca şi în Ardeal, multe suferinţe, din pricina soldaţilor neplătiţi, 
doritori de pradă. Un polonez, pe care cucerirea Moldovei îl prinsese 
acolo, raporta regelui că mulţi Moldoveni veniseră la Iaşi să se 
plângă domnului împotriva prădăciunilor îndurate. Mihai le-a 
răspuns însă cinic: «Tot așa s'a întâmplat și Ardelenilor, care 
acum își răscumpără pagubele la voi, aşa şi voi vă veţi răscum- 
păra pagubele în Polonia şi vă veţi putea răzbuna şi pentru ne- 
dreptăţile şi relele, ce vi le-au făcut Leşii sub Ieremia 4). 

Şi în Moldova Mihai s'a îngrijit în chip deosebit de biserică, 
preocupare de căpetenie a acestui oștean. În timpiul poposirii sale 
la laşi a dat mai multe hrisoave pentru întărirea stăpânirilor mă- 
năstirilor moldovenești, Agapia, Sf. Sava (danie a unor case 
domnești din laşi), Pângăraţi, Bistriţa şi Neamţul5). Egumenii 
par a fi venit mai toţi la evlaviosul domn pentru a obţine hri- 
soave de danii sau întăriri. Mitropolitul Moldovei urmase însă 
în pribegie pe fratele său și cu el plecară şi ceilalţi episcopi mol- 
doveni. În zadar trimise Mihai pe protopopul Teodor să-i cheme 
înapoi, ei nu se mai întoarseră şi atunci domnul strânse un sobor 
la Iaşi pentru caterisirea lor (Iunie 1600). La sinod luară parte 


1) Hurmuzaki, Documente, IV—1, p. 73. 

2) Simon Massa, în Quellen, V, p. 289. 

3) Hurmuzaki, Documente, IV—2, p. 24. 

€) P. P. Panaitescu, o. c., p, 1214. 

5) St. Nicolaescu, Documente dela Mihai Viteazul, p. 9—26. 

Dionisie Rally, care urmase pe Mihai şi în noua lui cucerire, Pe- 
tronie fost episcop de Muncaci, Nicanor fost mitropolit al Mol- 
dovei, retras la Agapia, și ierarhii balcanici, gata să slujească pe 
Mihai, Gherman al Chesareiei, Teofan de Vodena și Efrem de 
Hebron. În sentinţa lor, în grecește, declară decăzuţi din scaun 
pe toţi ierarhii fugiţi cu Ieremia, cari «au întărit și statornicit 
prin jurământ gândul şi planul lor de a goni şi de a nimici cu 
totul prin război pe prea cucernicul Mihail voevod și scaunul său 
şi ţara sa», înlocuindu-l cu Simion Movilă. Părăsindu-şi scaunele, 
ei sânt caterisiţi şi în fruntea mitropoliei Moldovei e înălțat 
însuși Dionisie Rally 1), care la rândul său unge episcopi la Ră- 
dăuţi pe Anastasie și la Roman pe Filotei. Noii ierarhi depun 
jurământ, că vor ţine legea bisericii şi adaugă: « Mă supun bine- 
credinciosului domn, Io Mihail voevod şi de Dumnezeu încunu- 
natului său fiu Io Nicolae şi niciodată nu le voi fi nesupus şi ne- 
ascultător, ci din toată inima și din tot sufletul îi voi iubi pe ei 
în toată viața mea»2). 

Mihai dăduse astfel o nouă cârmuire și bisericii moldovenești. 


3) In hrisovul lui Mihai pentru Sf. Sava (laşi, 7 Iunie 1600) el apare 
alături de «părintele nostru mitropolit Dionisie », St. Nicolaescu, o. cC» p. 
17, 19, 

2) N. Iorga, Studii şi Documente, IX, p. 26—37, toate actele sinodului. 

Mihai și partidele din Polonia. Cucerirea Moldovei de către 
Mihai Viteazul a însemnat o lovitură dată pe față Poloniei și 
domnul român a cutezat să facă acest pas bizuindu-se pe împre- 
jurările lăuntrice din acea ţară, unde, cum am văzut, erau mai 
multe partide care se certau pentru stăpânire. Potrivnicii lui 
Zamoyski, partizanii regelui, ai Austriei, precum şi ortodocșii din 
Ucraina înlesniră izbânda lui Mihai în Moldova. În adevăr, în 
dieta care se ţinu în 1600 (9 Februarie—2 Martie) Zamoyski ce- 
ruse să se ridice oaste împotriva domnului și sumele necesare 
pentru aceasta, arătând primejdia ce atârna asupra ţării din 
partea lui Mihai înţeles cu Moscova, Maximilian de Habsburg 
şi ortodocşii din Polonia. Deputaţii ortodocşi din dietă protestând 
împotriva numirii unui episcop polon la Wilno, făcură obstrucţie 
în adunare, neîngăduind votarea sumelor pentru armată 1). Domnul 
român, aflând de rezultatul dietei, putu să-și pornească oastea 
asupra Moldovei şi s'0 ocupe fără grijă. 

Iezuitul Petre Skarga, cel mai mare scriitor și orator al vremii 
în Polonia, într'o predică a sa, dojeneşte nobilimea pentru această 
fatală greşeală, care avu de urmare pierderea Moldovei: + În 
ultima dietă, nobili ai Poloniei, aţi deservit patria voastră. Ve- 
deaţi pe dușman apropiindu-se cu îndrăzneală... Totuși, în clipa 
cea mai grea aţi lăsat patria îndurerată lipsită de apărare ». Mihai, 
adaugă Skarga, a prins prilejul cel mai potrivit; «ştia tot ce se 
face şi se vorbeşte la noi, cunoştea ce sfârşit nenorocit avusese 
dieta... 92). Aceeași îngrijorare o arătau și alţi fruntași ai Po- 


1) Macurek, Zapas Polska a Habsburku (Rivalitatea polonă-habsburgică), 
Praga 1931, p. 141, Hist. polit. Polski, Il, p. 172—3, Heidenstein, o. c., p. 
348—50. T. Wierzbowski, Vademecum, p. 204. 

3) P. P. Panaitescu, o. c., p. 145—47. 

loniei: Leon Sapieha scria lui Cristofor Radziwill 1) că pe dietă 
nu se poate bizui nimeni. « Dușmanul știe tot ce se petrece la 
noi, să dea Dumnezeu, să nu ştie chiar dela noi înşine. Poate să 
năvălească oricând la noi în ţară, cum a făcut în Moldova. Are 
trei ţări mari şi bogate unite sub dânsul și le guvernează absolut. 
Ori cât de mare ar fi Polonia, e în primejdie, căci a rămas fără 
apărare. Ne vine în minte să-i trimitem (lui Mihai) bani şi obiecte 
scumpe din ţări străine, ca să-l ţinem pe loc ». Termină, spunând 
că reaua organizaţie politică e de vină că Polonia e la discreţia 
duşmanilor. 

În lupta între partidele polone, Mihai avea partizani şi admi- 
ratori. Cronicarul Heidenstein mărturiseşte: «4 În Polonia erau 
unii cari îl lăudau în vorbă şi scris pentru vitejia, dărnicia şi ome- 
nia lui, socotindu-l prieten al regelui şi al ţării 52). «Sânt unii, 
scrie Skarga cu indignare, care, convinşi de vorbele celor făţar- 
nici, Își puneau nădejdea în Mihai... O! cât de mult rău au făcut 
aceia ce socotea că Mihai, duşmanul cel prea puternic și îngro- 
zitor, nu ne-ar voi răul, ci mai de grabă îl socoteau prieten 93). 
Alţii se temeau şi-i apucase groaza, «ca nu cumva să fie împins 
Valahul la vre-o faptă din acelea care se potrivesc cu firea lui cea 
cumplită (sua naturale terribilitâ) 4). Pe aceștia toţi se întemeia 
Mihai, cunoștea exact ce se petrece în Polonia, avea corespondențe 
tainice acolo, «toate ușile îi erau deschise 55). În primul rând 
îl susţinea partida austriacă, duşmana lui Zamoyski, deci marea 
nobilime ê),  Primatul Karnkowski, căpetenia acestei partide, 
scria că «poporul nostru aprobă pe Mihai (pentru cucerirea Ar- 
dealului), pentru creșterea puterii imperiale »7). Zamoyski aflase 
că imediat după supunerea Moldovei, Mihai trimetea scrisori 
tainice peste Nistru la duşmanii cancelarului, Sebastian Lubo- 
mirski, Mniszech voevodul de Sandomir, ete. 8). Domnul român 


1) Kognowicki, Zycie Sapiehow "(Vieţile membrilor familiei Sapieha), I, 
p. 241—4. 

3) Heidenstein, Rerum polonicarum libri XI, p. 350. 

3) P. P. Panaitescu, o. c., p. 146—7. 

4) N. Buta, în Diplomatarium, I, p. 301. 

5) « Ha quasi tutte le sue facolta in quel reame », Veress, o. c., p. 14. 

) Heidenstein, o. c., p. 352. 

7) Macurek, o. c., p. 135. 

8) Ibidem, p. 138. 

era așa de conștient de slăbiciunea Poloniei din eauza certurilor 
între partide, încât la îndemnul lui Gaspar Corniş să se ferească 
de puterea ei, a rostit această profetică frază despre vecina Mol- 
dovei: « Şubredă este puterea, acolo unde nu este înţelegere! » 1). 

Ca şi în Ardeal şi Moldova, el exploatează în Polonia luptele 
sociale, aţâţând pe gerbi împotriva nobilimii. «Poporului de 
jos îi dedea nădejde de viaţă liberă şi fericită prin nimicirea no- 
bilimii » 2), scrie Heidenstein. Un nobil polon se plângea că Mihai, 
«caută să se facă iubit de ţărani şi de oamenii de jos, cărora le-a 
dat voie în Ardeal să ucidă pe stăpâni și să se libereze... Ar fi 
o mare primejdie, dacă ar încerca același lucru în Polonia, căci 
aci se află o mulţime de ţărani supuși nobilimii »2). Convorbirea 
între doi oșteni poloni în slujba lui Mihai în Moldova fusese ra- 
portată regelui, ofiţerul Zaplatinski spunea colegului său Stad- 
nicki: « Milostive domnule Stadnicki, să ne pregătim săbiile noastre 
asupra Poloniei, căci măria sa prinţul, stăpânul nostru, mi-a spus 
acum în odaia lui că are voie neapărat să pornească împotriva 
Poloniei. Iar noi, dacă nu am căpătat răsplată pentru vre-o slujbă 
de a noastră la boierii la care am slujit, atunci vom avea plată 
cu moşiile lor, tăindu-le lor gâtul»). 

Legăturile cu ortodocşii din Polonia. Dacă Mihai a ţinut seamă 
în pregătirile sale împotriva Poloniei de luptele de partid și de 
cele sociale, cu atât mai mult a trebuit să ţie seama el, princi- 
pele ortodoxiei, de cele religioase. Domnia lui corespunde în Po- 
lonia cu un moment caracteristic de luptă socială, ridicarea defi- 
nitivă la putere a șleahtei (nobilimea mică), în frunte cu şeful ei, 
Zamoyski, iar în latura religioasă cu un moment tot așa de decisiv, 
unirea ortodoxilor cu Roma. Unirea pecetluită prin sinodul dela 
Brześć (1596), fusese răspunsul politicei polone la înfiinţarea 
patriarhiei ruseşti pentru toţi ortodocşii de limbă rusă (1589), 
pentru a sustrage pe supușii Poloniei de sub înrâurirea mosco- 
vită 5). Această unire impusă ridică însă o mare împotrivire. 
Înlăuntrul ţării biserica ortodoxă caută sprijin mai ales în boie- 
rimea din Ucraina, în frunte cu Constantin de Ostrog, în afară 


1) P. P. Panaitescu, o. c., p. 121. 

3) Heidenstein, o. c., p. 350. 

3) Buta, în Diplomotarium, II, p. 130—2. 
4) P. P. Panaitescu, o. c., p. 121. 

5) Hist. polit. Polski, II, p. 166. 

mai ales la domnii români. Am văzut că sinodul dela Iași din 
1594, cu delegaţi din ambele principate, protestase împotriva 
episcopilor ce trecuseră la unire 1). Ieremia Movilă el însuși cu- 
tezase să ceară regelui să fie păstrată credinţa ortodoxă a Rute- 
nilor din Polonia 2). Cu atât mai mult Mihai se va îi aprins de 
mânie, aflând loviturile date de Leșşi dreptei credinţe. La 1597 
patriarhul Meletie Pigas îi scria: «Ne rogi să ajutăm pe frații 
ortodocși cari din nefericire sânt prigoniți în Polonia de către 
Roma veche »2). Prin numeroșii săi agenți în Polonia Mihai tre- 
zise nădejdile ortodocșilor. « Dușman al bisericii catolice, simula 
apărarea religiei sale, ca să-și împlinească planurile de a atrage 
de partea lui neamul Rutenilor, mare şi războinic, care este de 
aceeaşi credinţă cu dânsul », scrie un contemporan din Polonia 4). 
« Popoarele ortodoxe ale Rusiei (Polonia) favorizau pe Mihai», 
scrie Piasecki 5), iar Petre Skarga, unul din autorii unirii biseri- 
cilor, recunoștea că «schismaticii (ortodocşii din Polonia) îl di- 
vinizau (pe Mihai) ca un Messia şi pregăteau ruina bisericii ca- 
tolice » 8). E. 

În fruntea partidului ortodox din Polonia se afla cneazul 
Constantin-Vasile de Ostrog, voevod de Kiev, un mare magnat, 
cu imense posesiuni în Ucraina, întemeetorul şcoalei şi al tipo- 
grafiei din Ostrog, adversar hotărit al lui Zamoyski, împreună 
cu cei doi fii ai lui, Ianuş castelanul Cracoviei și Alexandru voe- 
vodul Volhiniei. Constantin de Ostrog era un admirator şi un 
prieten al lui Mihai, la curtea lui a scris Palamed poema eroică 
în greceşte asupra vitejiilor domnului român şi tot în cercurile 
din apropierea lui se va fi rezumat în limba rusă apuseană poema 
cu subiect asemănător a vistiernicului Stavrinos 7). Şeful orto- 
docşilor poloni era în corespondenţă tainică cu Mihai, de altfel 
şi solii oficiali ai acestuia îl vizitau 8). El îi denunţase pe regele 


1) Vezi mai sus, p. 98 şi urm. 

3) P. P. Panaitescu, o. c., p. 103. 

2) Hurmuzaki, Documente, XIII (traduceri), p. 319—20. 

4) A. Lipski, De rebus gestis Sigismundi III, Roma, 1605, p. 17. 

5) P. Piasecki, Chronicon in Europa singulariorum, Cracovia, 1649, p. 188. 

¢) P. P. Panaitescu, o. c., p. 152—153. 

7) I. Ştefănescu, Epopeea lui Mihai Viteazul În lumea greco-rusească în 
secolii XVII şi XVIII, în Rev. Ist. Rom. IV, 1934, p. 141—174. 

83) Macurek, o. c., p. 135. 

Sigismund că vrea să-și părăsească ţara şi tot el mijlocea năimirea 
Cazacilor mercenari în oastea domnului român 1). Nobilul rutean 
sprijini cu sfatul său pe Mihai la luarea Moldovei şi încheiase 
prin mijlocirea acestuia legături cu arhiducele Maximilian, can- 
didat la coroana Poloniei?). De asemenea Mihai întreținea re- 
laţii și cu fiul lui Constantin, lanuş de Ostrog voevodul Cracoviei, 
trimițându-i pe omul său Branecki 2). 

Așa dar, în clipa luptei celei mari pentru mântuirea credinţei 
ortodoxe în Polonia, găsim pe Mihai în cele mai strânse legături 
cu conducătorii politici al pravoslavnicilor, folosindu-se de ei și 
pentru scopurile sale politice. 

+ Nichifor Dascălul, În turburările iscate în Polonia cu prilejul 
unirii bisericilor a avut un rol important un ierarh grec învăţat 
şi influent, Nichifor Dascălul, care era în același timp în legături 
strânse şi cu domnii noştri, mai ales cu Mihai Viteazul“). El 
poate fi socotit ca şeful religios al mişcării de rezistenţă ortodoxă 
din Polonia (cel politic era Constantin de Ostrog) şi de aceea re- 
laţiile sale cu domnul român merită să fie cercetate. Nichifor 
Parasios era originar din Tricala, fiul unui negustor. Protejat de 
patriarhul Ieremia de Constantinopol a fost trimis pela 1580 la 
studii la Padova, unde capătă o cultură aleasă5). Întors în ră- 
sărit, este chemat ca profesor la şcoala din Ostrog a cneazului 
Constantin, însă nu poate veni. Se vede că de pe atunci era în 
relaţii cu magnatul ucrainian €). La Constantinopol se face diacon, 
arhidiacon, iar la 1592 e numit mare protosinghel al patriarhiei 
şi e chiar locţiitor al patriarhului Ieremia în timpul călătoriei 


„_2) Hurmuzaki, Documente, III, 1, p. 348, scrisoare din 1598. 

3) K. Tyszkowski, Relations du prince Constantin Basile d'Ostrog avec 
Michel de Valachie, traducere în Revue hist. du Sud-Eest Européen, III, 1926, 
p. 276—283. Cf. şi Hurmuzaki, Documente, XII, p. 331—332. 

3) Macurek, o. c., p. 135 şi Hurmuzaki, Documente, XII, p. 743. 

4) Kojalovič, Huxobopr Benuxia nporocamkenb narpiapmaro Koncran- 
THHONOACKaro npecrona M akaapxr BE ganapHou Pyccroa uepkBu (Nichifor 
mare protosinghel al scaunului patriarhal din Constantinopol şi erarh în 
biserica rusă apuseană), în Crpannurz (St. Petersburg), IV, 1860, p. 197—217 
şi N. Iorga, Nichifor Dascălul exarch patriarhal, în Acad. Rom. ist., ser. 
II, XXVII, 1905, p. 183—200. 

5) Scriptores rerum Polonicarum, XXI, (E. Barwinski), p. 4%. 

*) Kojaloviă, o. c., p. 201, Harlampovici, Sananno-Pyccroe wrons (Şco- 
lile din Rusia apuseană), Kazan, 1898, p. 247. 

acestuia în Rusia 1). Se bucura de mare trecere la Turci, căci o 
soră a lui era în haremul sultanului și era văr cu soţia puternicului 
vizir Sinan pașa 2). A fost învinuit, poate pe nedrept, că trimisese 
cadavrul nefericitului Petre Cercel umplut cu paie lui Aron Vodă 3). 
În orice caz, trecerea de care se bucura la Turci şi pe lângă ari- 
stocraţia grecească a întrebuinţat-o pentru a se amesteca în tre- 
bile ţărilor române. El a fost acela care a mijlocit cu sume mari 
de bani ridicarea în scaun a lui Aron Vodă, ce-i dăduse chitanţe 
în alb) și chiar a lui Mihai Viteazul. Andronic Cantacuzino, 
care, cum am văzut, ajutase la ridicarea marelui domn, scria 
lui Petre Schiopul că a lucrat de acord cu Nichifor 5). Petre Skarga 
spunea în dietă că «acel Nichifor a ridicat în scaunul Țării Ro- 
mânești pe Mihai Vodă »*). Făcea așa dar și el parte dintre spriji- 
nitori bizantini ai domnului român. Imediat după urcarea în scaun 
a lui Mihai, Nichifor era în Țara Românească şi avem dela el 
într'o biserică din Buzău o evanghelie ferecată în aur cu inscripţia 
slavonă: « Arhi-mitropolitul Nichifor a ferecat acest tetraevan- 
gheliar, 1593 » 7). De aci pleacă cu ierarhii munteni și prezidează 
la laşi în anul următor sinodul împotriva unirii Rutenilor cu 
Roma). Dar Aron și Mihai puneau la cale răscoală împotriva 
Turcilor și Nichifor, din pricina legăturilor sale, nu vedea cu plă- 
cere această mișcare, îi spuse lui Aron că greşește și-l sfătui să 
fie prudent ?). Dar prietenia cu domnul Moldovei se strică și din 
pricină că Aron îl învinueşte că l-a băgat în cheltuieli prea mari 
la Constantinopol şi atunci Nichifor se întoarce acolo!0). Anul 


1) Kojaloviti, o. c., p. 200, Iorga, o. c., p. 185, Script. rer. Pol., XXI, 1. c. 

3) Kojalovifi, l. c. Acad. Rom. Ms. nr. 5239, f. 358-9. (Hârtiile I. Bogdan) 
(raport polon). 

3) Script. rer. Pol. XXI, p. 492. 

î) Scr. rer. Pol. XXI, p. 482—483. 

5) Hurmuzaki, Documente, XI, p. 373. 

6) E. Osviannikov, Koncrantnnononckia narpiapxe Kupannb JIykapucb 
(Patriarhul de Constantinopol, Ciril Lucaris), Novo Cerkask, 1903, p. 115. 

7) Buletinul comis. monum. ist., XVII, 1924, p. 24. 

8) Despre acest sinod, vezi mai sus, p. 98 şi urm. 

3) Că la începutul răscoalei, deci în 1594, Nichifor se afla la curtea lui 
Aron, se vede şi din forma ce o întrebuinţează în răspunsul la interogatorul 
său din 1597: « Dicit se allocutum quidem fuisse Aronem, quod male quidem 
fecisset », Iorga o. c., p. 198 şi Script. rerum Pol., XXI, p. 493, Prezenţa sa 
la Iaşi este de pus în legătură cu sinodul împotriva unirii. 

10) Script. rerum Pol., XXI, o. c., p. 482—483. 

următor îl găsim în oastea lui Sinan paşa la Călugăreni şi la Târ- 
goviște și de acolo e trimes de marele vizir cu solie în Moldova 
la Zamoyski și la Ieremia Movilă, mijlocind, în Octomyrie, pacea 
cu Tătarii, cu condiţia ca Ieremia să rămâie supus al Turcilor 1). 
Dar, cu tot serviciul făcut noului domn, acesta nu-l lăsă să treacă 
în Polonia, unde avea o misiune de îndeplinit împotriva unirii 
şi când Nichifor încearcă să treacă Nistrul, e arestat la Hotin 3). 
Regele Poloniei, care pregătea sinodul pentru unire, dăduse po- 
runcă să nu fie lăsat să. intre în Polonia reprezentantul patriar- 
hiei 2), dar Nichifor evadează din cetatea Hotinului şi trece gra- 
nița, punându-se sub apărarea cneazului de Ostrog, prietenul 
lui Mihai Viteazul 4). Împotriva poruncii regale cneazul aduce 
pe Nichifor la sinodul din Brześć, unde ortodocşii îl cer ca preşe- 
dinte al adunării. El ţine acolo o adunare a ierarhilor, şi a nobi- 
ilor ruteni potrivnici unirii şi chiar aduce şi pe protestanții din 
Litvania și pe arieni, sfătuindu-i să se împotriyească asupririi 
stăpânirii catolice și a regelui. Acţiunea lui avu un mare răsunet 
şi nimeni nu cuteză să se atingă de dânsul). Nichifor în numele 
patriarhilor din Orient aruncă aiurisenia asupra tuturor celor 
ce semnaseră unirea şi în special asupra mitropolitului Mihail al 
Kievului ê). Doar Petre Skarga, spre a-l descredita, îl învinuește 
că ar fi un spion al lui Mihai Viteazul”). După sinod, Nichifor se 
retrage din nou la Ostrog, însă Zamoyski şi chiar Ieremia Movilă 
prin solii săi cer judecarea dascălului, ca spion turc şi intrigant 
împotriva Moldovei8). 


1) Ibidem, p. 483—484 şi raportul polon din arhiva Radziwill (inedit), 
copie în hârtiile lui I. Bogdan, Acad. Rom., Ms. Nr. 5239, f. 358—359. Nichifor 
spune că vine dela Târgovişte, arată intenţia lui Sinan paşa de a trece în 
Ardeal; el, Nichifor, e numit de patriarh exarch pentru țările ruseşti, iar de 
Sinan „sol pe lângă Zamoyski. 

3) Isopescu, în Diplomatarium, 1, p. 490, raport al nunţiului din Varşovia 
(14 Dec. 1595). 

3) Kojaloviă, o. c., p. 205. 

4) Hurmuzak® Documente-Suplimeni, II, 1, p. 389 (Iunie 1596). 

5) Pseudo-Bielski, Dalszy cigg kroniki Polskiej, ed. Sobieszczanski, Var- 
şovia, 1851, p. 289—291 şi Kojalovič, o. c., p. 206—212. 

*) Milkowicz, Monumenta confraternitatis Stauropigianae Leopoliensis, 
Lwów, 1898, 1—2, p. 749—750 şi 761 (Octomvrie 1596, din Brzesc). 

7) Demianovič, leaynrii B 3anaguon-Poccin. (Iezuiții în Rusia apuseană), 
în Jurnalul Ministerului de Instrucție, St. Petersburg, 1871, Octomvrie, p. 277. 

8) Scriptores rerum Pol., XX, p. 103—104 (Solia, la 9 Martie 1597). 

Procesul are loc în dieta din 1597, Constantin de Ostrog e silit 
să vie însoţit de Nichifor, care e învinuit de aţâţări la răscoală, 
ar fi fost, nu solul, ci spionul lui Sinan pașa în Moldova, a vrut să 
dea această ţară Turcilor, ar fi scris în Orient despre « câinii de 
Poloni », cari prigonesc pe ortodocși şi altele. De fapt, vina lui 
era că se pusese în calea catolicizării Rutenilor. Nichifor se apără 
într'o italienească « destul de elegantă » şi când observă că Za- 
moyski nu ascultă cuvintele lui de desvinovăţire, îl trage de pul- 
pana hainii, strigând: «Ascultă, milostive doamne». Mare im- 
presie făcură învinuirile pasionate aduse de solii lui Ieremia şi 
astfel Nichifor fu aruncat în închisoarea din Malborg, în Prusia 1). 

Aflând de arestarea exarhului ortodox al Rutenilor, Mihai 
Viteazul scrie regelui Poloniei, cerând liberarea lui, în numele 
său și al patriarhului din Constantinopol. Îi spune regelui, că 
dacă se bucură de vre-o trecere pe lângă dânsul, să facă acest 
lucru pentru el?). Rugămintea lui Mihai nu fu ascultată, dar când 
sultanul la rândul său, ceru pe Nichifor regelui, Polonii îl omoriră 
în închisoare, ca să nu fie liberat °). Mai târziu sultanul scrise 
însă regelui, că-l ceruse pe Nichifor ca să-l pedepsească şi că bine 
a procedat prietenul său, regele Poloniei 4). 

Soarta tragică”a acestui apărător al ortodoxiei în Polonia, 
sprijinitor al lui Mihai şi colaborator al operei sale de trezire a 
Rutenilor, va fi îndârjit și mai mult pe Mihai împotriva Poloniei. 

Legăturile diplomatice. Deşi în calea înţelegerii între Mihai şi 
Polonia steteau ambițiile acestei ţări în conflict cu Habsburgii, 
precum şi problema ortodoxiei, totuși legăturile diplomatice au 
fost păstrate până la începerea războiului din 1600. O singură 
dată, în 1595, când nu avea încă o înţelegere încheiată cu împă- 
ratul, Mihai încercase o orientare politică spre Polonia, dar de 
atunci apropierea de curtea din Praga îl depărtase de aceasta. 
În Iulie 1597, tocmai când Mihai obținea plata mercenarilor dela 
împărat, se ivea la Târgoviște solul polon Andrei Taranowski, 
un vechi cunoscut al domnului, fost de mai multe ori sol la Poartă 


1) Ziarele procesului în Script. rerum Pol., XXI, p. 1041—1457 şi 487—525. 

3) Hurmuzaki, Docurherite-Suplimeni, II —14, p. 483 (10 Octomvrie 1598). 

2) Hurmuzaki, Documente, XII, p. 443 (Iulie 1599). 

4) P. P. Panaitescu, Documente privitoare la Istoria lui Mihai Viteazul 
p. 8. 

şi partizan al lui Maximilian în Polonia 1). Taranowski venise din 
partea cancelarului, care oferea lui Mihai 2—3000 de oșteni po- 
loni, bineînţeles ca să nu-i primească pe ai împăratului?). Za- 
moyski răspunsese cu ironii la apelul lui Mihai în clipa cea mare 
de nevoie, când năvăliseră Turcii. Prilejul de a câștiga pe domn 
fusese pierdut atunci, acum era prea târziu şi între Poloni și 
Habsburgi Mihai alesese pe aceștia din urmă. Taranowski plecă 
din ţară cu cinste, luând cu sine pronica oficială a lui Mihai scrisă 
de logofătul Teodosie, pe care o traduce în limba polonă pentru 
a arăta și în ţara lui cine e viteazul Mihai ê). Dacă solul n'a putut 
câştiga pe domn pentru Polonia, acesta câştigă în schimb într'atâta 
pe solul polon prin puternica lui personalitate, încât Taranowski 
intră cu tot sufletul în slujba intereselor lui Mihai, începe să 
adune în Polonia mercenari pentru Mihai, pe cari îi strânge sub 
comanda nepoților lui pe moșiile lui şi de acolo îi trimite în Ţara 
Românească 4). Ieremia Movilă se plângea că Taranowski şi-a 
făcut o pecetie a lui Mihai şi trimite în numele lui apeluri Caza- 
cilor și altora 5), iar Polonii înşişi încep să-l socoată trădător al 
intereselor lor în favoarea domnului român). 

Nădejdiile Polonilor că Mihai ar putea fi smuls Habsburgilor 
şi câștigat de dânșii fură spulberate după cucerirea Ardealului, 
ce însemna o înfrângere a influenţei polone exercitate prin Ba- 
torești 7). Se vorbea chiar de o expediţie a cancelarului în Ardeal 
şi de uneltiri acolo împotriva lui Mihai, de cari domnul se plânge 
împăratului ê). Rudolf interveni la regele Poloniei, arătând drep- 
turile lui asupra Ardealului’). Sigismund III dădu chiar o pro- 
clamaţie nobilimii din sudul Poloniei, arătând că Mihai s'a întărit- 
cu oaste mare în Ardea] și că aceeași soartă poate avea și Mol- 
dova «așa de legată de ţările noastre, încât nu sar putea ca ea 





1) Macurek, o. c., p. XII şi 136, Heidenstein, o. c., p. 351. 

2) Veress, o. c., V, p. 78—82, cf. şi Hurmuzaki, Documente, XII, p. 317. 

2) Walter, în Papiu, Tezaur, I, p. 3. 

4) Macurek, o. c., p. 137. 

5) P. P. Panaitescu, o. c., p. 103—104. 

*) Ibidem, p. 122. 

7) « Cucerirea Ardealului de către Mihai a dărâmat toate planurile po- 
liticei polone în acea ţară și cele de stăpânire la Dunărea de jos +, Macurek, 
0. c, p. 117. 

e) Veress, o. c., V, p. 303, VI, p. 7—8, Hurmuzaki, Documente, IV, 1, p. 17. 

) Veress, o. c., VI, p. 127—128, Hurmuzaki, Documente, XII, p. 529. 

să sufere ceva, fără ca și ţările noastre să nu sufere îndată şi ele. 3. 
Demnitatea şi gloria, ba chiar şi siguranţa acestei coroane depind 
mult de aceea ca ea să fie păstrată întreagă »!). La 6 Ianuarie 
1600 regele dădu poruncă solemnă în toată ţara ca nici unul din 
supușii săi, mai ales Cazacii, să nu intre în slujba lui Mihai ca 
oșteni2), ceea ce avu urmări rele asupra organizării armatei 
domnești din Ardeal. Totuși, Polonii mai făcură o încercare pe 
lângă Mihai, trimițându-i în Ardeal pe vechiul său prieten Tara- 
nowski, cu care s'ar fi putut înţelege mai uşor. Solul trecu prin 
Muncaci, unde domnul îi trimite în întâmpinare o trăsură şi ră- 
mase pe lângă Mihai în Februarie şi Martie 1600, la Alba-Iulia, 
Făgăraș şi Braşov). Această solie are o deosebită însemnătate. 
pentru desvoltarea politicei domnului român. Polonii ştiau că 
Mihai nu mai primea pensia pentru oșteni dela împărat şi că acesta 
îi cerea stăruitor Ardealul, de aceea în ajunul dietei în care Za- 
moyski ceru ridicarea oastei impotriva lui, ei încercară să-l câştige 
de partea lor și să-l despartă de împărat. Taranowski trebuia 
să-l asigure că regele îl va recunoaște ca stăpân al Ardealului și 
că va opri pe Ieremia dela orice act neprietenesc, va obţine chiar 
dela Turci să se împace cu Mihai 4). Dar domnul, care era în ajunul 
expediției împotriva Moldovei, prezintă solului polon la Brașov, 
la 10 Martie, un proiect surprinzător: el şi regele îşi vor 
jura reciproc credinţă, Moldova va fi cedată imediat lui Mihai, 
se va recunoaște şi stăpânirea lui în Ardeal şi Țara Românească 
cu drept de moştenire pentru urmași peste cele trei ţări. El va fi 
vasal al Poloniei, cucerind şi Bugeacul cu cetăţile lui dela Turci. 
Fiul lui Mihai va deveni indigen (nobil polon) şi regele va plăti 
oastea de mercenari a domnului, 3500 de călăreţi şi 3500 pede- 
straşi, mai mult decât ceruse odinioară împăratului 5). Aceste 


1) P. P. Panaitescu, o. c., p. 100. 

2) Akta Grodzkie i Ziemskie, Lwów, X, p. 183, cf. Hurmuzaki, Documente- 
Supliment, II—1, p. 586. 

2) Hurmuzaki, Documente, IV—1, p. 14, XII, p. 723—724 şi 772. 

4) Instrucțiile lui Taranowski, la Macurek, o. c., p. 180—181 și Corfus, 
0. c., p. 35—38, declarațiile lui Taranowski comisarilor imperiali în Ardeal 
asupra soliei sale, Hurmuzaki, Documente, XII, p. 723. 

5) Macurek, o. c., p. 178—180 şi Corfus, o. c., p. 38—41. Acest text re- 
prezintă, fireşte, propunerile lui Mihai, nu o înţelegere încheiată și aprobată 
de Taranowski, căci ar fi fost împotriva instrucţiunilor sale ce prevedeau 
împăcarea lui Mihai cu Ieremia. Lucrul se vede și din protestul polon îm- 
potriva planului lui Mihai asupra Moldovei. 

cereri desvăluiau marele gând politic al lui Mihai, unirea celor 
trei ţări române pe vecie sub dânsul şi urmașii lui, ceea ce îngrozi 
pe Poloni, cari se plânseră îndată împăratului că domnul român 
a arătat lui Taranowski intenţia lui de a lua Moldova, care e sub 
ocrotirea lor 1). ` 

Cucerirea Moldovei a pus capăt ultimilor nădejdi polone de 
a câştiga pe Mihai, era un act de dușmănie făţişe. În ziua când 
punea piciorul în bătrâna cetate a Sucevii domnul român scria 
regelui arătând tă a fost silit să treacă munţii numai de purtarea 
lui Ieremia. «Mă încredinţez sfintei judecăţi a măriei tale, ca 
unul ce eşti unsul lui Dumnezeu, ce mai puteam face?». Mol- 
dova cucerită nu va ieși de sub ascultarea Poloniei, cum va arăta 
prin solii ce-i trimite la dietă. La sfârșitul scrisorii adăugă aceste 
frumoase cuvinte: « Rog pe măria ta să binevoieși să treci cu 
vederea, dacă am scris ceva care nu e destul de ales, am scris ca 
un oștean la război, dar cu inima curată, căci scriu măriei tale 
toate sincer, ca în faţa lui Dumnezeu »2). Regele însă îi răspunse 
somându-l să părăsească îndată Moldova?), iar Zamoyski scria: 
«nu se cuvine să îndurăm ofensa adusă de acest om împotriva 
regelui, când a pus mâna în așa chip pe această ţară (Moldova) 54). 
În aceste condițiuni pacea nu era cu putinţă și Mihai după obi- 
ceiul său se gândea la ofensivă. « Acest Mihai, zice tot Zamoyski, 
vrea să jongleze cu lumea întreagă 55). 

Planuri de cucerire. Gândurile semeţe ale acestui om neobișnuit 
s'au ridicat şi până la tronul Poloniei. Dacă această ţară era 
duşmana lui, el o va cuceri, cum cucerise Ardealul şi Moldova, 
cum bătuse și pe' Turci. 

Cronicarul ungur Szamoskăzy ştia că Mihai se putea bizui 
în Polonia pe ortodocși, cu ducele de Kiev (Constantin de Ostrog) 
«se învoise să supună ţara leşească», în afară, pe Maximilian 
de Austria, Suedia și Moscova). Asemenea şi cronicarul sas 


1) Hurmuzaki, Documente, XII, p. 743. 

3) Ibidem, Supliment, II—1, p. 600—602. 

3) Ibidem, p. 618—619. 

4) K. Górski, Wojna z wojewoda woloskim Michalem (Războiul cu voe- 
vodul român Mihai), în Atheneum, 1892, IV, p. 255. 

5 Script. rerum Pol., VIII, p. 156—157 (Zamoyski către Cr, Radzwill, 
30 Iunie 1600). 

s) Crăciun, Cronicarul Szamoskăzy, p. 133. 

Simon Massa auzise că Mihai voia să se facă rege al Poloniei 1). 
Cronicarii şi scriitorii poloni mărturisesc despre aceleaşi planuri. 
Heidenstein, secretarul regelui ştia că domnul era înţeles cu 
Moscova, cú partizanii Austriei, cu ortodocşii şi că aţâţase po- 
porul de jos la răscoale, pe când Polonia era neinarmată îi clipa 
cuceririi Moldovei. « Poporul îl socotea deopotrivă cu Alexandru 
cel Mare 52). Petre Skarga arată că după ocuparea Moldovei de 
către Mihai, ţară care a fost întotdeauna socotită ca poarta Po- 
loniei, voia să ocupe şi această ţară şi «să se facă el rege sau să 
deschidă altuia drumul la domnie». Granițele erau lipsite de 
apărare, «se zice că avea înţelegere cu unii din ai noştri, cari 
s'au bucurat de căderea Moldovei și făceau adunări, pregătind 
împărţirea averilor şi socotind că dacă va domni el (Mihai) în 
Polonia, își vor răzbuna ofensele particulare asupra dușmanilor 
personali... Mihai și căpitanii lui socoteau că într'o lună vor 
ajunge cu oastea fără piedică în suburbia Cracoviei 53). Din Mol- 
dova spionii trimeteau veşti îngrozitoare şi exagerate: Mihai va 
trece graniţa în trei părţi, la Soroca cu 20.000 de oameni, la 
Hotin cu 40.000, sub comanda lui directă, la Cernăuţi cu Baba 
Novac cu alţi 20.0004). Alt spion scria regelui din lași că Mihai 
are bani dela împărat şi va porni asupra Poloniei cu oști din cele 
trei ţări române, împreună cu arhiducele Maximilian care se va 
îndrepta asupra Cracoviei. Maximilian va fi rege al Poloniei, 
Mihai cerea însă dela împărat ca «ţara Ardealului dela dânsul 
să n'o mai ceară 55). Încă în Ardeal fiind, Mihai, spusese râzând 
semnificativ unui sol imperial: « Am nădejdea în Dumnezeu să 
mă întâlnesc într'o zi cu serenissimul Maximilian în Polonia »$). 
Istoriografia polonă admite azi ca un lucru dovedit că Mihai Vi- 
teazul a pregătit la 1600 împărţirea Poloniei cu Moscova și Austria 7). 


1) Simon Massa, în Quellen, V, p. 288. 

3) Heidenstein, o. c., p. 350—352. 

3) P. P. Panaitescu, o. c., p. 146—147. 

t) Ibidem, p. 116—117. 

5) Ibidem, p. 121. 

6) Hurmuzaki, Documente, XII, p. 574, cf. şi ibidem, Supliment, 1—2, 
p. 624—625. 

?) K. Tyszkowski, Knowania Michała  Multanskiego przeciw Polske 
(1598—1600), (Uneltirile lui Mihai al Țării Românești împotriva Poloniei), 
în Kwartalnik Historyczny, XXXIII, p. 219—220 și Hist. potik: Polski (operă 
colectivă a Academiei Polone), II, p. 172—173. 

A avut în adevăr Mihai un plan așa de îndrăzneţ, a putut 
el închipui mijloacele .cu care să-l împlinească? Nu trebue 
să uităm că împrejurările erau prielnice: dieta se disolvase fără 
să dea bani pentru mercenari, neînțelegerile între Zamoyski şi 
partida austriacă și între catolici şi ortodocşi erau la culme. Mihai 
avea, cum am văzut, un partid al său în Polonia care-l aştepta 
şi el socotea ţara aceasta şubredă din pricina neînțelegerilor. 
Dovada cea mai bună că aşa ceva era cu putință, este adevărata 
panică ce a cuprins în aceste împrejurări pe Poloni. La 25 Mai 
regele dă o proclamaţie către întreagă țară, arătând că «pri- 
mejdia e iminentă... e vorba aproape de existența noastră... 
va trebui să ne apărăm, ca el (Mihai) să nu ia jumătate din țara 
noastră. E vorba de ţara noastră, de coroana Poloniei, de liber- 
tăţile şi averile domniilor voastre, de viața voastră... „de sar 
întări vrăjmaşul în această ţară, e de temut că toate acestea vor 
pieri » 1). La 4 Iulie regele dă a doua proclamaţie, în care spune: 
« (Mihai) e gata să ocupe statul nostru... Toate mijloacele pe 
care s'ar putea rezema Republica sânt sleite... Pentru a putea 
avea bani, ne gândim să zălogim giuvaerurile noastre 52). Za- 
moyski el însuşi scria că Mihai a luat steag dela Turci, ca să se 
facă rege al Poloniei, plătind tribut sultanului, iar cele trei ţări 
române le va lăsa fiului său3). Se arătau în Polonia scrisorile lui 
Mihai, de sigur false, prin care cere ajutor dela sultan, ca să-i 
supuie lui această ţară 4). Această cucerire, dacă o făcea, nu era 
pentru alţii, ci, ca şi în Ardeal, pentru el. Hatmanul Stanislav 
Zolkiewski mărturisea: «Mi-a spus mie Taranowski, că în faţa lui, 
Mihai i-a spus că vrea să se facă rege în Polonia, amintind cu 
cuvinte de ocară de rege, făcându-l incapabil, și i-a cerut sfat, 
cum ar putea face ca regele să-i lase lui domnia, și dacă ar ajunge 
să fie rege în Polonia, ar bate și pe Turci şi s'ar face mai vestit 
decât Alexandru cel Mare» ë). Chiar Zamoyski spunea: « Tare 


1) Veress, o. c., VI, p. 109—111. 

23} Ibidem, p. 133—136 şi scrisoarea regelui către Leon Sapieha cu acelaşi 
cuprins, Hajdeu, Arhiva Istorică, III, p. 35—37. 

3) Script. rerum Pol. VIII, p. 157. 

4) Textul (fragment), la Macurek, o. c., p. 134. 

5) Macurek, o. c., p. 139, scrisoarea lui Zolkiewski către subcancelarul 
Petre Tylicki. 

mă tem, că vom avea în curând pe acel ţărănoi în Polonia»!), 
iar senatorilor le dădea de ştire că Mihai a făgăduit Livonia lui 
Carol de Sudermania din Suedia, Lituania Muscalilor şi Cracovia 
Austriacilor, oprindu-şi sieşi restul2). Cu două veacuri înainte 
ochiul ager al lui Mihai Viteazul se pare că văzuse soarta ce aștepta 
Polonia. 

Clipa prielnică pentru acest plan îndrăzneţ a fost la cucerirea 
Moldovei, când Polonia era surprinsă fără apărare, dar Mihai a 
lăsat-o să treacă și s'a întors în Ardeal îngăduind în acest chip 
lui Zamoyski, să ridice o oaste, poate mai repede decât se aştepta. 
Pricina retragerii lui Mihai a fost iarăşi, pe de o parte lipsa de bani 
pentru oștire, dar mai ales că a simţit că i se pregătea o lovitură 
din spate în Ardeal, unde auzise că răscoala e gata să izbucnească, 
iar întelegerea cu împăratul nu era încheiată 3). 

De aceia Udrea, lăsat de Mihai la Suceava, scria lui Zolkiewski: 
« N'avem poruncă și învăţătură dela măria sa, Mihai vodă, să 
ne amenințăm și să scrim lucruri necuvincioase domniei tale, ci 
toate cu cuviinţă și cinste. Iar ce a scris domnia ta despre Dragoş 
căpitan că vă scrie lucruri ce nu se cuvin să fie scrise, despre a- 
ceasta domnul Mihai voevod nu avea ştire şi nu este cu po- 
runca lui » 4). 

Din Ardeal Mihai trimetea acum scrisori de desvinovăţire Po- 
loniei şi pregătea o solie solemnă către rege şi dietă, cu Stro? 
Buzescu şi Gheorghe Raț, ce urmau să treacă prin Maramureş 
spre Cracovia cu explicaţiile domnului pentru luarea Moldovei 
şi declaraţii de prietenie 5). Solii însă nu apucară să mai sosească 
la curtea Poloniei căci războiul izbucni pe neașteptate la înce- 
putul toamnei. 

Mihai Viteazul şi Moscova. Se vorbea, cum am văzut, de o 
înţelegere a lui Mihai cu ţarul dela Moscova împotriva Poloniei 


1) Ibidem, N. Herbult scria şi el: « Prinşii luaţi de Ieremia din oastea lui 
Mihai spun că acesta pu urmărește atât să învingă pe domnul Moldovei, 
cât pe aceşti păcătoşi de Poloni », ibidem. 

3) Ibidem, p. 140. 

3) P. P. Panaitescu, o. c., p. 120. 

4) St. Nicolaescu, Documente Slavo- Române, p. 289. 

5 Hurmuzaki, Documente, XII, p. 976—977, P. P. Panaitescu, o. c., 
p. 122—123, Veress, o. c., VI, p. 151—152, Iorga, Documente noi dela Petre 
Șchiopul şi Mihai Viteazul, Acad. Rom. ist., XX, p. 38—39. 

şi o asemenea legătură, cu toată distanţa și lipsa de legături di- 
recte (Ucraina era atunci poloneză), este cu putinţă. Țarul era 
un stăpânitor pravoslavnic şi dușmanul de veacuri al Poloniei 
pentru teritoriile rusești stăpânite de această ţară. Amândouă 
aceste însuşiri îl făceau de sigur simpatic lui Mihai." În vremea 
lui domnea la Moscova ţarul Fedor (1584—1598), fiul lui Ivan' 
cel Groaznic, care era însă cu totul sub influenţa cumnatului 
său, Boris Gudunov, iar după moartea lui Fedor, Boris este pro- 
clamat ţar 1). 

Încă dela începerea răscoalei împotriva Turcilor, mai ales în 
Moldova se iscaseră nădejdi în ajutorul ce ar putea veni dela 
Moscova 2). La 1595 o solie rusească se afla la Praga și raporta 
stăpânului ei despre luptele lui Mihai cu Sinan paşa şi despre 
cele ce se petreceau în Moldova). Legăturile lui Mihai cu Moscova 
încep însă în 1597. În primăvară el ceru Polonilor să îngădue 
trecerea solului său prin ţara lor, «ca să se ducă să ceară ajutor 
dela ţarul din Moscova pentru refacerea bisericilor stricate de 
Turci şi de Tătari », ceeace i s'a încuviinţat€). Solul ales de Mihai 
cu această misiune a fost învățatul vlădică Luca de Buzău, grec 
din Cipru. În lulie el era la Moscova și ţarul Fedor îi dă o scrisoare 
către domnul român, din care se vede lămurit că adevăratul scop 
al soliei nu era numai cel bisericesc. Ţarul jură lui Mihai că-l va 
ajuta împotriva oricărui dușman, solul său, episcopul Luca, îi 
va spune mai multe verbal şi-i va aduce şi darurile ë). Episcopul 
sosi peste două luni la Târgoviște, aducând lui Mihai și o mare 
sumă de bani din partea ţarului, nu numai pentru biserici, dar 
şi pentru plata oștenilor ce urmau să lupte cu Turcii’). 

La sfârşitul anului 1599 sosi la Praga solul lui Boris Gudunov, 
Atanasie Vlasiev, care vesti pe împărat de urcarea în scaun a stă- 
pânului său şi-i ceru alianţa împotriva Poloniei”). Tot atunci se 


1) Pentru aceste împrejurări, P. Miliukov, Seignobos et Eisenman, Histoire 
de Russie, I, Paris, 1932, p. 163—164. 

3) C. Esarcu, Documente din Veneţia, în Revista pentru ist. arh. şi filol., 
II—1, 1884, p. 193. 

3) Haşdeu, Arhiva istorică, II, p. 18—21. 

4) Isopescu, în Acad. Rom., ist. ser. III, tom. X, 1929, p. 63. 

5) Rezumatul scrisorii aflătoare în arhivele din Viena, Macurek, o. c., 
p. 134, nr. 50. 

*) Hurmuzaki, Documente, XII, p. 1261—1262. 

1) Ibidem, p. 568—569. 

afla acolo şi solul lui Mihai, Petre Armeanul, care se duse la omul 
țarului și-i ceru să dea de ştire lui Boris că Mihai a cucerit Ar- 
dealul. Mihai, zice solul, roagă pe Dumnezeu să ţie pe ţar şi acesta 
să-i păstreze bunăvoința lui. Vlasiev răspunse că Dumnezeu a 
dat lui Mihai izbândă asupra supusului Turcilor şi Litvanilor 
(Polonilor), Andrei Bathory, «de care lucru ne bucurăm». Îi 
urează izbândă şi nimicirea duşmanilor. Cu acest prilej solul 
domnului român arătă recunoştinţa stăpânului său pentru aju- 
torul trimis, doi ani înainte, din visteria împărătească pentru 
lupta împotriva Turcilor 1). Întrucât ţarul ceruse lui Rudolf o 
alianță împotriva Poloniei, se poate ca Vlasiev să fi vorbit de 
aceasta şi solului lui Mihai. „Bănuiala Polonilor în această privinţă 
se vede şi din refuzul lor, în Martie 1600 de a primi cererea lui 
Mihai pentru trecerea unui nou sol al său din Ardeal spre Moscova 2). 
O înţelegere tacită între Mihai şi Boris se vede și din raportul 
lui Leon Sapieha, sol polon la Moscova la sfârșitul anului 1600. 
El scria că Ruşii «ne amenințau cu primejdia lui Mihai, care a 
început război împotriva Poloniei împreună cu împăratul creştin ». 
De aceea Rușii nu vor să înnoiască pacea până nu vor afla vești 
despre Mihai. Abia în Februarie soseşte știrea despre înfrângerea 
domnului român. Atunci solul polon anunţă că «inimile lor cele 
rele nu se vor mai bucura » și arată ţarului izbânda lui Zamoyski 
şi căderea lui Mihai è). Leon Sapieha ţine atunci în faţa ţarului 
un mare discurs, în care povestește toate cuceririle lui Mihai 
«cel viclean », în Ardeal şi Moldova şi cum în cele din urmă a 
fost învins de Poloni, îndemnând pe ţar să se bucure și el). O 
alianţă hotărită însă între Mihai şi Moscova, cum bănuiau Po- 
lonii, nu se vede să fi fost. 


1) Hajdeu, Arhiva istorică, II, p. 47—48, cf. şi Hurmuzaki, Documente, 
XII, p. 660. 

3) Macurek, o. c., p. 180 și Corfus, o. c., p. 37. 

3) C6opnuk HMnep. HCTOp. pycck. ucropuuecraro OGmecraa tom. 
CXXXVII, p. 646. 

4) Textul discursului în K. Kognowicki, Zycia Sapiechów (Vieţile mem- 
brilor familiei Sapieha), II, Varşovia, 1791, p. 15—19. Despre solia lui Sa- 
pieha, cf. şi K. Tyszkowski, în Archiwum tow. nauk. we Lwowie, ser. II, IV, 1, 
Lwów, 1927. 

Diplomaţia lui Mihai Viteazul. Mihai Viteazul prin cuceririle 
lui şi interesele de care era legat a jucat un rol european şi a fost 
pus în faţa unor probleme de diplomaţie, pe care nu le cunoscu- 
seră înaintaşii lui, ce trimeteau cel mult solii cu daruri pentru 
treburi uşor de rezolvit. Complicata țesătură de rivalități între 
Turcia, Polonia şi Imperiu, în special problema Ardealului, cerea 
lui Mihai tratări delicate şi îndemânatice, căci altfel era ameninţat 
să piardă pe această cale ceeace dobândise cu armele. Dar ţările 
române nu aveau oameni pregătiţi pentru așa ceva, foarte puţini 
erau cei ce cunoșteau măcar limbile din Apus, dar nici pe de- 
parte nu erau obișnuiți cu eticheta curților și cu politica euro- 
peană. Mihai a întrebuințat deci diplomaţi improvizaţi, câţiva 
boieri cari ştiau limbi străine și străini, cari nu s'au dovedit însă 
oameni de încredere. Dintre boieri au fost aleși frații Buzești. 

Știm că Radu Buzescu vorbea ungurește şi petrecuse în tine- 
reţe în Ardeal la curtea lui Ştefan Bathory?). Stoichiţă din 
Strâmba ştia să traducă solilor străini vorbele lui Mihai şi Teo- 
dosie Rudeanu logofătul, autorul cronicii, ştia și el, poate, vre-o 
limbă străină 1). Știm iarăși că banul Mihalcea vorbea italie- 
neşte 3), ca unul ce era grec din insule, însă aceasta nu ajungea. 
Ca diplomat s'a arătat slab, într'un rând spusese cuvinte necu- 
vincioase solilor împăratului, încât domnul a trebuit să-l deza- 
probe, spunând acestora că e un bătrân nebun 4). Trimis la Praga, 


1) Crăciun, o. c., p. 188. 

3) Pentru soliile lor, p. 70. 

3) Szamosk5zy în Mon: Hung. Hist. Script., XVIII, p. 285, «Is Michael 
ban Italicae quoque linguae, quae Valachorum congener dialectus est, non 
ignarus ». 

t) Hurmuzaki, Documente, XII, p. 697. 

la împărat, s'a făcut de râs căci, zice un martor ocular: «Toate 
trebile le trata cu termeni vulgari... dispreţuind obiceiurile şi 
manierele ce se observau la curte în tratarea afacerilor, ca și cum 
ar fi vrut el să reformeze curtea şi de aceea a fost nevoit să plece 
cu puţină mulţumire » 1). 

Instrucţiile solilor date de Mihai ni s'au păstrat şi sânt scrise 
întotdeauna în româneşte de mâna domnului, ca de pildă: « Învă- 
țătura domnului, lu Mihai voevoda Țărăi Rumânești ce au dat 
solilor ce au trimis la craiul leșescu »2). Instrucţiile erau scrise 
pe puncte numerotate și purtau întotdeauna iscălitura auto- 
grafă a lui Mihai. 

La fel, răspunsurile aduse de soli erau scrise românește şi 
înfățișate domnului. Se pare însă că unii soli căutau să evite 
mânia domnească, dându-i vești îmbucurătoare sau nu înţe- 
legeau bine ce li se spunea în străinătate, căci altfel nu înțelegem 
cum a putut Petre Armeanul să spuie lui Mihai din partea împă- 
ratului: « Pentru vitejie ce au făcut Mihail voevoda și destoinic, 
am zis să fie Mihai voevod crai (în Ardeal) şi fiu său eră craiu... 
Zis-a împăratul să însoare pre Pătrașcu vodă şi să-i dea din ruda 
împăratului, care-i va fi voia... Împăratul au trimis la Franţa, 
la Spanea, la papa și la toți mai mari de vorbă, de bărbăţia şi de 
vitejie ce ești al doilea Alexandru, ca să te ajute cu bani... iară 
eu încă de trei ori mai mult 52). Bine știm din soliile împărăteşti 
că nimic nu era exact şi că împăratul a cerut Ardealul pentru 
dânsul4). Se vede bine că diplomaţia lui Mihai avea lipsuri mari. 
El însuşi era un om aprins şi violent, puţin potrivit pentru pru- 
denţele diplomaţiei. Comisarii imperiali din Ardeal scriau împă- 
ratului: « Majestatea voastră imperială să nu creadă că se poate 
trata şi discuta cu acest om (Mihai) în chip ordonat, ci el vor- 
beşte așa de mult, încât nu e cu putinţă ca tălmacii lui să prindă 
toate, să le ţie minte și să ni le spuie... Când noi arătăm propu- 
nerile noastre, Stoica şi Petre Armeanul nu-i traduc toate lui 
Vodă, ci numai ce le convine lor... Voevodul, Stoica şi Armeanul 


1) Beduccini, în N. Iorga, Un nou izvor cu privire la Mihai Viteazul, în 
Acad. Rom., ist., seria III, tom. XII, p. 101. 

3) N. Iorga, Documente nouă dela Petre Schiopul şi Mihai Viteazul, în 
Acad. Rom. ist., ser. II, tom. XX, p. 472. 

€) Ibidem, p. 457. 

€) Vezi mai jos., p. 209—215. 

se apleacă, își fac semne cu ochii cu tălmacii şi șoptesc între ei, 
în așa chip ca voevodul să nu cedeze prea mult majestăţii voastre, 
ci să se ţie de sugestiile lor... Nu ne lasă (Mihai) să trecem dela 
un articol la altul și să discutăm ordonat, ci le amestecă pe toate, 
vorbeşte de un lucru, când afirmativ, când negativ... se încurcă 
el şi ne încurcă şi pe noi»!). Sântem departe de ce ar fi avut 
nevoie Mihai în acele împrejurări grele. 

Din pricina lipsei de cunoştinţe şi experienţe a boierilor, Mihai 
a întrebuințat ca diplomaţi și străini, dar și aceştia culeşi la fn- 
tâmplare, sasul Schonkebonk din Sibiu, raguzanul Marco şi ar- 
meanul Petre Grigorovici. Cel mai însemnat şi talentat dintre 
dânşii a fost de sigur cel din urmă. Originar din Liov, era de me- 
serie pictor de icoane ?), dar comandase și. oşteni în incursiile lui 
Mihai în Bulgaria?). Ca diplomat în slujba lui, îl întâlnim întâi 
în misiunea trimisă de domn în Polonia, în August 15954). Mai 
târziu a fost trimis la Kiev la ducele Constantin, apoi la arhi- 
ducele Maximilian în 15985) şi după cucerirea Ardealului a fost 
trimis chiar la curtea împărătului €). Banul Mihalcea îl învinuia 
că nu e crelincios şi e mai supus împăratului decât lui Mihai”). 
Mai târziu îl găsim în slujba lui Basta, care-l luase. prizonier la 
Mirăslău 8), iar după moartea lui Mihai, rămâne pe lângă împărat, 
care-l folosește în legăturile sale cu ţările române?). La 1616, 
într'o ultimă solie spre Orient, e ucis în Moldova și regele Poloniei 
se grăbeşte să poruncească sechestrarea averii lui din Liov. La 
deschiderea lăzilor lui din casa Bogdanovici din Liov, cu toată 
opunerea surorii lui, Roza Ivanișova, se găseşte privilegiul pe 
pergament cu pecetie pentru înnobilarea lui şi a fratelui său Iosif, 
dat de împărat şi acte privitoare la Mihai rămase la solul său: 
«privilegiul pentru domnia Ţării Românești dat de Sigismund 


1) Hurmuzaki, Documente, IV, 1, p. 30. 

3) Hurmuzaki, Documente, III, 1, p. 431. 

3) Szamoskăzy, în Mon. Hung. Hist. Script., XXXVIII, p. 192. 

4) Isopescu, în Diplomatarium, I, p. 400—401. 

5) Hurmuzaki, Documente, XII, p: 395—397. 

e) Vezi mai jos, p. 2410-114. 

?) Hurmuzaki, Documente, XII, p. 598. 

%) Ibidem, p. 1094 şi Veress, o. c., VI, p. 192—194. 

2) Veress, o. c., VI, p. 435, 443—444, VII, p. 13—14, 17, 69, 172—174, 
194, 217—2148, 261, 270—272 şi Hurmuzaki, Documente, XII, p. 1230—1231. 

Bathory lui Mihai Viteazul, acte semnate de cardinalul Andrei 
Bathory, scrisori ale împăratului Rudolf “către Nestor Ureche 
vornicul și Constantin Movilă, actul tratativelor între împărat 
şi Mihai Viteazul, al doamnei Elisabieta Movilă cu Giurgi paga, etc.» 
Ştefan Schmidt, agentul imperial în Polonia, protestează zadarnic 
împotriva luării acestor acte secrete de către rege, mai: ales că 
între ele se aflau și chitanţele uriaşelor sume datorate de îm- 
părat armeanului (22.913 zloți) pe care le reclama nepotul mor- 
tului, Cristofor 1). 

Petre Armeanul a scris cronica lui Mihai Viteazul, poate cu 
scopul de a lămuri curțile străine asupra faptelor stăpânului. 
său. Această cronică pierdută a fost întrebuințată de ungurul 
Szamoskăzy în cronica lui, în care introduce lungi şi interesante 
extrase despre Mihai din lucrarea armeanului. Memoriul trimis 
de Mihai în 1601 ducelui de Toscana despre faptele lui, o ade- 
vărată autobiografie, are pasaje ce coincid exact și ca formă.cu 
extrasele lui Szamoskozy, ceeace dovedește că memoriul a. fost 
redactat tot pe temeiul cronicii lui Petre Armeanul 2). Păcat însă 
că acest om mai învăţat decât ceilalți diplomaţi ai domnului, 
nu a fost credincios până la urmă lui Mihai. Scăderea aceasta în 
acţiunea lui Mihai, lipsa unei diplomaţii, a avut şi ea o parte la 
căderea repede a viteazului domn. 

Lupta diplomatică pentru Ardeal. Cucerirea Ardealului fusese 
fapta lui Mihai, se datora bărbăţiei și priceperii lui militare, ef 
înţelegea că a luptat ca un principe creştin pentru creştinătate, 
Dar alţii nu socoteau la fel; Mihai era pentru ei numai instru- 
mentul lor, un instrument plătit şi de aceea trebuia, după ce-și 
împlinise slujba, să plece. Interesele dinastice ale Habsburgilor 
cereau cât mai mulţi supuşi şi se foloseau de ideea creștină, de 
pornirile furtunoase ale eroilor, pentru a-și împlini calculele. De 
aceea, după cucerire, a început lupta diplomatică între sfetnicii 
şireţi şi învăţaţi ai împăratului şi diplomaţia rudimentară a că- 
pitanilor de oaste români. “Această luptă, în care Mihai n'a ştiut 
să convingă pe imperiali că este necesar în Ardeal, că trebue 


1) Toate amănuntele după actele municipale din Liov, la W. Lozinski, 
Patryciat i mieszezatistwo Lwowskie w XVI i: XVII wieku (Patriciatul şi' bur- 
ghezia din Lwów în veacurile XVI şi XVII), ed. II, Lwów, 1892, p. 282—983: 

2) Cf. pe larg, Crăciun, o. c. 


14 


www.dacoromanica.ro 


210 MIHAL VITEAZUL 


ajutat, n'a ştiut mai ales să înlăture pârile şi intrigele, care-l arătau 
la curtea lui Rudolf aplecat spre Turci, tiran sângeros sau tră< 
dător, a pierdut-o şi din cauza temperamentului său furtunos, 
care-l făcea să rostească în clipe de mânie cuvinte nesăbuite, pe 
care diplomaţii de carieră se grăbeau să le noteze, clipind giret 
din ochi. i 

Această luptă avea ceva foarte dureros pentru domnul român, 
el înţelesese că a fost ajutat să lupte pentru cauza creștină, i se 
aducea aminte că a fost plătit ca să împlinesacă o slujbă la un 
stăpân. Împăratul creștin, conducătorul mișcării care împlinea 
voia lui Dumnezeu, devenea un monarh egoist, coborit de pe pie- 
destalul său ideal, nu preţuia bărbăţia și jertfele lui Mihai, ci 
înainte de toate, pentru el trecea banul cu care plătise pe ostașii lui. 

Pe lângă aceasta, în sufletul lui Mihai era o şovăire, a crezut 
la început, că dacă împăratul cere Ardealul cu tot dinadinsul, 
ar putea să i-l dea şi să-şi îndrepte oștile cuceritoare într'altă 
parte, asupra Turcului, cu sprijin și vază mai mare ca mai înainte. 
Dar atunci au intervenit boierii mai practici şi mai realiști, au 
oprit pe domnul lor să dea Ardealul, ţară pe care o socoteau a 
lor și în care voiau să se aşeze pentru totdeauna. Unii boieri, Mi- 
halcea, Stoica din Strâmba, erau de această părere, alţii, Bu- 
zeștii, stăteau mai ales în ţara cea veche şi se temeau ca domnul 
să înfrunte voinţa împăratului 1). De aci, în acţiunea diploma- 
tică a lui Mihai, au ieşit oarecare contraziceri, de care s'au grăbit 
să se folosească potrivnicii lui. 

Îndată după cucerirea Ardealului fusese trimis la curtea tm- 
păratului Petre Armeanul cu știrea biruinţii, cu propunerea ca 
să fie înlăturată religia calvină în Ardeal, şi, fireşte, cu cereri 
de bani). Solul trecuse și pe la Cagovia, la arhiducele Maxi- 
milian 3), iar la curtea imperială aducea steaguri luate dela dușmani. 
Întrebat de oamenii împăratului, solul spune că Mihai «nu vrea 
nimic pentru dânsul», vrea să se întoarcă în ţară şi să lupte cu 
Turcii până la Constantinopol, Ardealul îl lasă în grija împăra- 





1) Vezi mai sus, p. 83—85, 
„_3) N. Iorga, Documente noi dela Petre Schiopul şi Mihai Viteazul, în Acad, 
Rom. ist, ser,: II, tom. XX, p. 457—458 şi Hurmuzaki, Documente, XII, 
p. 699—701. 

3) Hurmuzaki, Documente, XII, p. 477. 

tului 1). Împăratul răspunse cu felicitări, pomenind între altele 
şi de « minele de aur și de fier» din Țara Românească, pentru ex- 
ploatarea cărora se vor trimite oameni pricepuţi). La 22 De- 
cemvrie, din Alba-Iulia scria la curte Marco Raguzanul, agentul 
lui Mihai, că acesta «arde de dorinţa de a preda Ardealul oame- 
nilor împăratului » ê). 

Dar Petre Armeanul fusese numai un vestitor al izbândei, 
solia ce urma să trateze problema Ardealului plecă mai târziu 
şi era alcătuită din Stoica vistierul și din banul Mihalcea, aducând 
ca dar și calul lui Andrei Bathory). Ei trecură prin Viena la 22 
Decemvrie 15995) şi abia la 11 Ianuarie următor avură audienţă 
la împărat, la Pilsen în Boemia). Ei ţinură un alt limbaj decât 
Petre Armeanul şi Marco, expuseră pe larg împrejurările ce sili- 
seră pe domn să cucerească Ardealul, se plânseră de lipsa de 
ajutor din partea lui Basta și cerură ca Mihai să fie recunoscut 
în Ardeal guvernator, cu titlul de duce, principe sau chiar rege, 
vasal al împăratului, să se trimită bani pentru oştire şi să i se 
cedeze şi cetăţile Hust, Satu-Mare şi Oradia, ocupate de oştirile 
imperiale, precum şi confirmarea privilegiilor Secuilor. Ei vor- 
besc apoi de tratativele cu Turcii și de încercarea făcută de aceştia 
asupra Țării Românești. Răspunsul împăratului zăbovi multă 
vreme şi între timp Mihai trimise curieri solilor lui, modificând 
mereu instrucţiunile lor 7). «Bane Mihalcea şi tu vistiar Stoico, 
scria Mihai solilor lui, noi încă am socotit cu credincioșii noștri 
ce sânt pe lângă noi şi oameni bătrâni, ce sânt mai pricepuţi aicea, 
de știu de toate rândurile ca cum ieste pre într'alte ţări... ». 
În noile sale instrucţiuni, în care cere tot mai hotărît Ardealul 
pentru el şi urmașii lui, Mihai îşi justifică astfel cererea: « Împă- 
ratul, măria lui, să caute bine aceasta că Mihail voevod, măria 
lui, n'au gândit cu aceasta că ar fi el în gura Turcilor şi în loc de 
pieire în Ţara Rumânească, ce toată frica lăsând-o înapoi, ispitit-au 
strâște mare, mau gândit de paguba ţării într'atâţia ani și de 


1) Ibidem, XII, p. 509. 

2) N. Iorga, o. c. 

3) Hurmuzaki, Documente, III, 1, p. 397—398. 

4) Veress, o. c., VI, p. 13. 

5) Hurmuzaki, Documente, XII, p. 550—551. 

°) Ibidem, p. 665—669 şi Veress, o. c., VI, p. 9 şi 18. 
7) N: Iọrga, o. c., p. 42—46. 

chelciugul lui, ce în toate striştile au ispitit în băsăul Turcilor;. . 
iar Mihail voevod cu tocmeala lui şi cu pieire a mulţi voinici au 
luat Ardealul şi l-au închinat cinstitului împărat şi de acum 
Înainte se făgădueşte domnealui până va fi viu cu mare credinţă 
va sluji împăratului şi” ţării ungurești şi toată creștinătatea »1). 
La curte cererile domnului puneau în încurcâătură pe cei ce ve- 
deau Ardealul curând în stăpânirea lor și sânt mărturisiri că « nu 
ştim cum vom putea scoate pe Valah din ţară şi să-l mulţumim » 2). 

Între timp, tratativele urmau și în Ardeal, unde sosise pe 
lângă Mihai un trimis imperial, italianul Carlo Magno, un om de 
inimă şi inteligent, care ajunse în cei mai buni termeni cu 
domnul, se stimau reciproc, luau masa împreună şi Mihai îi dă- 
ruise portretul său şi al fiului său?). Dar curând el fu înlocuit 
cu doi sfetnici ai împăratului, David Ungand și Mihai Szekely, 
cu titlul de comisari, un fel de sfetnici ce urmau să ajute pe domn 
în cârmuirea Ardealului. Ei fură primiţi cu mare cinste la Alba- 
Iulia la 10 Februarie 1600 4). Cei: doi comisari nu erau de acord 
între ei, Szekely sfătuia pe împărat să lase Ardealul domnului 
român 5), pe când Ungand dela început i s'a arătat potrivnic şi 
era gata să plece urechia la toate pârile şi calomniile împotriva 
lui Mihai, cu care umplea lungi rapoarte către curte). Ungand 
fusese și el la început de părerea colegului său, însă trecând prin 
tabăra lui Basta, acesta împreună cu nunțiul Malaspina îl con- 
vinseseră că Mihai e un tiran care trebue neapărat înlăturat 7). 
Comisarii aduceau, după lungi întârzieri, bani dela împărat, însă 
o sumă cu totul insuficientă pentru nevoile oştirii 8), şi astfel 
putură începe tratările. Ei își dădură seama că boierii împing 
tot mai mult pe Mihai să nu cedeze Ardealul, pe când arhiducii 
şi sfetnicii împăratului se pronunțaseră aproape toţi pentru 
înlăturarea lui °). 


1) Ibidem, p. 176—177. 

) Hurmuzaki, Documente, XII, p. 655. 

3) Ibidem, p. 671. 

t) Ibidem, p. 687—689. 

5) Ibidem, p. 683—684, 720, 879. 

°) Ibidem, p. 722 şi urm. 

7) Veress, o. c., V, p. 360—361. 

8) Ibidem, VI, p. 34—35, cf. şi p. 24. Se dedeau numai 55.000 de taleri 
din 100.000 promişi pe un trimestru. 

*) Hurmuzaki, Documente, XII, p. 501—502, 536—539, 590—591. 

La mijlocul lui Februarie se întoarse Stoica pu răspunsul im- 
păratului 1), laude pentru credinţa domnului, purtarea lui Basta 
e scuzată şi îndreptăţită, în privinţa cererilor de bani, i se amintea 
lui Mihai că «au înţeles măria lui că Mihai voevod tot venitul gi 
prada au luat la sine, care face mult preţ». lar problema stă» 
pânirii Ardealului e lăsată deschisă, încredințată comisarilor din 
Ardeal, Cumplită fu mânia lui Mihai aflând acest răspuns, care 
era un refuz; el chiamă pe comisari la dânsul şi le strigă: «Am 
luat Ardealul, punând în joc viaţa mea,,, am erezut că împă-: 
ratul nu-mi va trimite numai laude deşarte, ci steagul împărătesc 
şi scrisoarea lui cu pecetea. Aşa dar, vor să mă alunge din Ar- 
deal, cum alungi o femeie păcătoasă, asta n'o va îngădui Dum- 
nezeu, nu voi îngădui eu să fiu alungat, chiar de ar fi să-mi las 
capul, căci am luat ţara cu sabia mea... Pentru împăratul Ro- 
manilor, am primejduit ţara mea, viaţa mea, a soţiei, a fiului 
meu şi a boierilor şi-mi trimite ca răsplată trei foi de hârtie pline 
de otravă, rușine şi ocară| ». Ungand se grăbeşte să însemne că 
yoevodul a întrebuințat cuvinte de ocară la adresa împăratului 
şi l-a făcut trădător?), Și poetul Palamede scria: «Cam ciudat 
luoru i s'a părut lui Mihai aceasta; o ţară pe care el o cucerise 
prin sabie sọ stăpânească alţii»5). 

-Pe când unii aminteau domnului că a luat Ardealul cu banii 
împăratului 4), boierii .dimpotrivă îl sfătuiau să nu dea această 
4ară/ Stoica spunea :comisarilor: 4 Domnul şi boierii lui nu mai 
pot rămâne în Ţara Românească, ţara aceasta (Ardealul) e fru- 
moasă, de aceea el şi cu oamenii lui se îndrăgostesc tot mai mult 
de ea, pe măsură ce trece-vremea 55).-Chiar când domnul voia 
să cedeze, boierii erau de pază lângă dânsul și nu traduceau cu- 
vintele spuse în acest sens€). Se dădu de veste că dacă Mihai 
în adevăr spusese la început că va lăsa ţara, o făcuse din politeţe 


1) Textul latin, Monum. Comit. T rans., III, p. 487 și urm, text ro 
mânesc, N. Iorga, o. c., p. 485—487. 

?) Hurmuzaki, Documente, XII, p. 703 (17 Februarie 1600). 

2) Palamede, traducere Tafrali, Literatura şi Arta română, JX, 1905, 
p: 492. 

4) Veress, o. c, VI, p- 93. 

5) Hurmuzaki, Documente, XII, p. 736. 

°) Ibidem, IV, 1, p. 30. 

față de împărat, crezând că un suveran așa de.-puternic nu-i 
va cere să plece, ci-i va lăsa lui Ardealul ca răsplată a slujbelor 
sale 1). 

Situaţia diplomatică era foarte turbure, banii pentru oştire 
fuseseră refuzaţi?), când Mihai porni să cucerească Moldova, 
faptă care în gândul său urma să înduplece pe împărat, căci el 
ştia să rezolve împrejurările grele numai cu sabia. Dar în lipsa 
lui comisarii se certară cu boierii, în special cu logofătul Teodosie, 
care-i arestează 2), clevetirile și calomniile dușmanilor au frâu 
liber. Atunci porni dela Praga un sol mare, doctorul Pezzen, con- 
silier al împăratului și Mihai se întoarse din Moldova, nădăjduind 
că problema Ardealului va îi în sfârşit deslegată. Dar Pezzen 
venea hotărit să ceară ţara pentru împărat, din Satu-Mare scria 
banului Mihalcea că Mihai nu are dreptul să se poarte ca stăpân 
în Ardeal şi că a abuzat de puterea sa 4). Banul, care nu era 
obișnuit să-şi ţie gura, spuse lui Pezzen la prima intrevedere că, 
dacă nu se va înţelege cu domnul, «veţi vedea ce soartă vor 
avea Caşovia, Viena și Praga 95). La 21 Iulie solul împăratului 
fu primit de domn la Alba-Iulia °) şi tratările fură lungi şi ane- 
voioase. În primele lui propuneri, Mihai ceru stăpânirea pe vecie 
pentru el şi urmaşi asupra Ardealului, Moldovei şi Ţării Româ- 
nești, precum și cedarea cetăților de margine ocupate de Austriaci, 
leafă pentru 20.000 de ostaşi pe tot anul. Aceste cereri fură respinse 
da solul imperial, în ce privește Ardealul și chiar Moldova, iar 
pentru plata oștirii se scuză cu lipsa de bani. Atunci Mihai pre- 
zintă în două rânduri noi propuneri, cele din urmă prevăd pentru 
el numai Țara Românească și Moldova ca domn ereditar, iar 
Ardealul numai ca guvernator, cu dreptul de a face donaţii şi 
de a încasa veniturile?). Pezzen rămase să refere împăratului 


1) Ibidem, p. 75. 

3) Hurmuzaki, Documente, IV, 1, p.:53, 57,-61 şi XII, p. 885 și 912. 

3) Ibidem, XII, p. 926—927. 

4) Ibidem, IV, 1, p. 87. 

3) Ibidem, XII, p. 963—964. 

*) Textele propunerilor şi contra propunerilor în ungureşte, ibidem, XII, 
p. 955—962 și româneşte la Iorga, o. c., p. 49—50. 

?) Veress, o. c., VI, p. 156—157 şi Hurmuzaki, Documente, XII, 
p. 979. 

şi plecă mulţumit, dar fără un răspuns precis 1). Imperialii incu- 
rajau prin atitudinea lor pe dușmanii lui Mihai să se răscoale și 
așteptau prilejul care le va da Ardealul în mână. În August îu 
trimis la Praga logofătul Teodosie să primească un răspuns de- 
finitiv, dar el ge afla încă acolo când răscoala Ardealului începu 
şi cu ea prăbușirea stăpânirii lui Mihai2). 


1) Hurmuzaki, Documente, XII, p. 975, 992 şi Meteș, Domni şi boieri 
români la Cluj, p. 47. ă 
3) Veress, o. c., VI, p. 57. 

Problema socială, Epopeea războinică a lui Mihai Viteazul a 
fost cu putinţă pentru că personalitatea lui s'a ridicat pe anume 
temelii prielnice, înăuntru o boierime avută şi războinică, al cărei 
reprezentant a fost, în afară, pe lângă sprijinul habsburgic, mișcarea 
ortodocșilor de peste Dunăre: De ce însă această operă politică 
a marelui domn a fost așa de puţin trainică și s'a prăbuşit îndată 
după ridicarea ei? 

Din cele arătate până aici se pot zări uşor slăbiciunile și pri- 
cinile ce au adus căderea. Odinioară N, Bălcescu, deşi se apăra că 
nu judecă pe Mihai «după ideile de democraţie ale veacului 
nostru >, socoate că aceste idei erau şi pe atunci, deci domnul 
mar fi trebuit să jertfească pe ţăranii munteni boierilor, nici, mai 
ales, pe cei ardeleni nobilimii maghiare. Făcând-o, « Mihai trădă 
misia sa în Ardeal și merita d'a cădea»!). A. D. Xenopol, un 
frumos spirit sintetizator, socoate această învinuire nedreaptă, 
Mihai a fost omul vremii lui, vremea în care nobilimea cârmuia 
şi ţăranul asculta, Dar autorul Istoriei Românilor din Dacia 
Traiană scrie totuşi în opera sa un capitol intitulat: Politica 
potrivnică poporului de jos, cauza căderii lui Mihai 2), recunoscând 
însă o fatalitate a mediului istoric, ce l-a silit pe viteazul domn 
să ducă politica greşită, pe care a avut-o, 

Din cele ce am arătat mai sus, putem afirma mai mult decât 
atât: singura pătură socială care avea concepţii politice şi care 
avea şi o putere economică era boierimea, pe ea s'a întemeiat, 


1) N. Bălcescu, Românii sub Mihai Vodă Viteazul, ed. Casa Şcoalelor, 
1908, p. 291—294. 

3) A, D. Xenopol, Istoria Românilor din Dacia Yraiană, ed. III-a, V, 
p. 334—338. 

Mihai, cu ea s'a ridicat şi cu ea a căzut, a fost domnul, ei; Chiar 
dacă, prin absurd, un domn de atunci ar fi avut ideea modernă 
de a întemeia un stat românesc pe țărănime, n'ar fi putut-o face, 
pentrucă nici politiceşte, lipsită de conștiință poliţică, nici eco- 
nomicește, lipsită de bani și dela o vreme și de pământ, țărănimea 
atât dincoace, cât și dincolo de Carpaţi, nu ar îi putut da un 
reazim, Mihai n'a avut în această privinţă o politică greşită, el 
s'a sprijinit pe singura clasă care atunci îi putea oferi un reazim, 
boierimea. Problema se pune altfel: putea această bioerime mun- 
teană să fie atunci o temelie destul de puternică pentru a menţine 
toate cuceririle lui Mihai Vodă şi stăpânirea a trei ţări înconjurate 
de duşmani? Credem că nu, cum vom vedea îndată. 

Mihai Viteazul şi ideea naţională. Această problemă socială 
a fost pusă de istorici din pricina legăturii ei cu problema naţio- 
nală. Ei socoteau că Mihai unind cele trei ţări române sub stă: 
pânirea lui, ar fi trebuit, ca să alcătuiască din ele un stat românesc, 
să guverneze Ardealul cu țărănimea, căci acolo nobilimea era 
străină. Am văzut însă că în Ardeal, în timpul stăpânirii domnului 
român, a fost o pătrundere a elementului boieresc muntean, care 
a căutat cu tot dinadinsul să ia locul celui unguresc, aşa încât 
înfăţişarea istorică a lucrurilor se schimbă, -am îi putut avea un 
stat boieresc românesc. de pe urma lui Mihai. Dar ideea naţională, 
sub forma ei politică, a unităţii de stat, nu exista încă atunci, 
nici la noi, niçi aiurea." Mihai a cucerit Ardealul și Moldova, nu 
din cauza caracţerului lor românesc, ei pentru că se depărtaseră 
dela unirea încheiată între ele pentru a lupta cu Turcii. El a 
restabilit această unitate a ligii încheiate în 1594, ideea politică 
ce l-a călăuzit a fost aceea a unităţii pe temei de cruciată. De 
aceea nu l-a preocupat unitatea politică, a fost domn peste trei 
ţări, cu graniţele lor, cu guvernele lor deosebite, 

* Dacă din punct de vedere politic nu a fost călăuzit de ideea 
naţională, avem totuşi dreptul să punem întrebarea: Nimic din 
ceeace ne turbură pe noi azi, nimic din simţul de solidatitate și 
de iubire între oamenii de aceiași limbă nu l-a atins oare pe 
primul domn al tuturor Românilor?- 

Judecând azi în deplină cunoștință de cauză, având în; faţă 
mărturiile trecutului, corespondenţa lui Mihai și a celor ce l-au 
înconjurat, actele lui de guvernământ, acum aproape deplin cu- 
noscute, nu avem dreptul să răspundem negativ, 

Solidaritatea între Români nu era la Mihai o ideee politică, 
dar când vedem că impune dietei ardelene să ia măsuri în favoarea 
satelor românești din Ardeal în dauna Ungurilor şi a Sașilor, 
când întemeiază o ierarhie pentru Români în această ţară și în 
Maramureș şi o pune sub controlul mitropoliei din Târgovişte, 
când caută să introducă în Ardeal preoţi şi boieri munteni, sântem 
în drept să vorbim de un sentiment, un instinct poate, de soli- 
daritate românească: Și la boierii lui licăresc primele. lumini ale 
aceluiaşi sentiment; când vor să descalece în Ardeal, ei ştiu că 
aceasta e o ţară românească. Boierii dușmani ai lui Mihai, în 
frunte cu Dan vistiernicul, cari fugiseră în Moldova și cereau ca 
stăpân pe Simion Movilă, fratele domnului Moldovei, scriau la 
1598: « Toţi boierii şi toată Ţara Românească îl vor şi îl iubesc, 
ca să fim împreună și în unire cu Moldova, căci sântem toți de o 
limbă şi de o credință »1). Era deci în boierime ceva din acest 
gând mare, care va înflori mai târziu, cuprinzând neamul nostru 
întreg. 

Dar o ideee hotărită de unitate politică românească n'o putem 
căuta în vremea lui Mihai. Dacă ar fi avut-o totuşi, ar îi fost opera 
lui mai trainică, în condiţiile de atunci? Ne îndoim, căci mijloacele 
de care ar îi pus rămâneau aceleaşi ; credincioșii lui, cei ce l-ar 
fi înţeles, nu s'ar fi înmulţit prea mult. Cauzele căderii lui Mihai 
trebuesc căutate aiurea. 

Situația economică. "Domnia lui Mihai cade intro perioadă 
de decădere economică din istoria noastră, datorită, cum am 
văzut, mutării și tăierii drumurilor de negoţ, sărăcirii ţărănimii 
şi «exploatării turceşti. Mihai n'a avut la îndemână mijloacele 
materiale cu care să susție marile lui idei.“ Temeiul pe care și-a 
clădit opera politică a fost mai ales boierimea munteană. Este 
adevărat că această clasă era bogată și pentru apărarea averilor 
ei amenințate s'a sculat împotriva Turcilor, a căutat apoi să se 
mute în Ardeal. Dar bogăţia ei era pământul şi roadele lui, era 
întemeiată pe o economie naturală, nu pe economia în bani şi 
vremile de atunci cereau bani. Am văzut că în toată Europa 
oştirile de mercenari înlocuiseră oştile de ţară și cu mercenari a 
trebuit să lupte şi Mihai, cu o oaste care costa aproape 100.000 
de taleri pe lună, sumă uriașă. Câtva timp domnul român ă avut 


1) Hurmuzaki, Documente-Supliment, II—1, p. 488. 

banii plătiţi de împărat, dar'când n'a mai primit pensia obişnuită, 
dezastrul a fost aproape. Țara Românească a fost cumplit pră- 
dată timp de șapte ani în șir, foametea și mizeria au dus la o cata- 
strofă a clasei ţărăneşti, de care sa resimţit, firește, toată starea 
economică a ţării. Ardealul mai ferit, era totuși sărac când l-a 
cucerit Mihai și domnul român a fost silit să scoată din această 
ţară tot ce avea nevoie și ceeace ea însă nu putea da Am cer- 
cetat amănunţit cârmuirea lui Mihai în Ardeal, am văzut jertfele 
cumplite pe care le-a cerut el ţării de peste munţi, jertfe ce însă 
nu puteau împlini nevoile lui. Oştenii neplătiţi se răscoală, 
pradă şi ard, anarhia se întinde peste tot, același lucru, deși avem 
ştiri puţine, se petrece de sigur şi în Moldova. 'Oştirea cu care 
cucerise Mihai Ardealul și Moldova se destramă sub ochii lui, 
la Mirăslău era o adunătură ce nu mai semăna nici pe departe 
cu armata dela Șelimber. 

Ca să păstreze cuceririle sale, Mihai ar fi trebuit să aibă o te- 
melie economică internă mai largă, ce l-ar fi scutit de dependenţa 
de banii împăratului." N'a avut-o, pentrucă ţările peste care a 
domnit nu i-o puteau da atunci şi aceasta este principala cauză 
a căderii lui/Cât a putut totuși face în aceste împrejurări vitrege, 
întemeiat pe sabia lui și pe boeiri, ca oștean al lui Christos, este 
minunat, este o biruinţă a gândului. 

Fost-am noi Românii un popor foarte sărac și pentru orice 
încercare de ridicare n'am putut plăti, decât cu sângele nostru. 

Situaţia politică europeană. Dacă e drept că trebue să căutăm 
pricina scăderilor noastre întâi la noi înșine, nu este însă mai puţin 
adevărat că şi mediul politic general înrâureşte soarta fiecărui 
stat. Ridicarea lui Mihai nu se putea menţine în situaţia politică 
a Europei de Răsărit de atunci. El se afla prins între trei mari 
împărăţii: Imperiul turcesc care apucase pe calea decăderii, era 
încă la începutul ei şi eră totuși o mare putere, poate cea mai 
mare din Europa, Habsburgii, cari aveau în spatele lor Imperiul 
german şi Spania, Polonia, care avea atunci în fruntea ei un mare 
militar şi om de stat, Zamoyski. “Prin jocul rivalităţilor dintre 
aceste trei mari puteri izbutise să se ridice Mihai; pe temeiul 
războiului între Habsburgi şi Turci liberase ţara de aceștia din 
urmă, pe temeiul rivalităţii economice şi politice între Habsburgi 
şi Poloni alungase instrumentele polone din Ardeal şi Moldova, 
Andrei Bathory şi leremia Movilă. Dar, de odată, domnul român 

devine prea mare, nu mai e un instrument, e o putere care ame- 
nință să întârzie izbânda celorlalte trei puteri, Atunci el se văzu 
prins între imperialismele habsburgic, polon şi turcesc, fără să 
se mai poată sprijini pe nici unul din ele, În tragicele luni din 
toamna anului 1600, Mihai avu împotriva lui în acelaşi țimp şi 
pe imperiali şi pe Poloni şi pe Turci. 

Să adăugăm la aceasta faptul că pentru Mihai cruciata şi lupta 
creștinătății unite împotriva păgânului era o realitate, pe când 
pentru ceilalți, mai ales pentru Habsburgi, era un mijloc de a-și 
satisface interesele egoiste. Mihai a fost înşelat de politica meschină 
şi calculată a duşmanilor lui, n'a avut la îndemână o diplomaţie. 
cate să-l lumineze în privinţa politicii din afară, să-i câştige prie- 
teni, să-l facă iubit sau măcar cunoscut, așa cum era în realitate. 

Căderea lui Mihai nu se datorește nici unor greșeli în politica 
lui socială sau naţională, nici unor greșeli militare, el a căzut 
pentru că n'a avut înăuntru o temelie economică a operei sale, 
în afară a fost victima imperialismelor ce ne înconjurau, toate 
unite împotriva lui. 

Răscoala nobilimii ardelene. Apăsarea fiscală ce Mihai era 
nevoit să exercite asupra Ardealului a produs răscoala nobilimii 
împotriva lui. La 1 Septemvrie 1600 domnul chiamă din nou 
dieta la Sebeşul Săsesc, toată lumea pricepu că e vorba de noi 
impozite pentru oştire şi nobilii se retraseră la Turda, începând 
răsvrătirea 1)” Erau încurajați de dizolvarea armatei neplătite, 
de dușmănia făţișe a solilor imperiali împotriva lui Mihai şi de 
nădejdea întoarcerii lui Sigismund Bathory cu ajutor polon. 

În timpul expediției din Moldova a lui Mihai, «începându-se 
sfaturi mincinoase și viclene asupra lui, întâi despre Unguri, că 
nu-l sufere să le fie domn, ci trimiseră la craiul legese să le dea pe 
Batăr Jicmon să le fie iar crai»2). «De toate părțile muncia 
(Ungurii) în tot chipul, ca doar s'ar mântui, să nu le fie crai 
un rumân, precum le era», scrie altă cronică munteană ê). Însuşi 
Moise Szekely, generalul ungur al lui Mihai, fugi în Polonia câ- 
teva zile înainte de adunarea dela Turda și la 30 August sosea 
în faţa cancelarului polon cu o sută de oșteni, spunând că după 
luptele dela Hotin, el oprise pe domnul român să năvălească pe 
neașteptate în Polonia, pentru care Mihai îi poartă pică şi-l ame- 
ninţă cu moartea). Văzându-se înconjurat de duşmani, Mihai 
trimisese o scrisoare de alarmă arhiducelui Maximilian, arătân- 
du-i strâmtoarea cumplită în care se află din pricina lipsei de bani 
pentru oaste” Aceasta va depărta dela el sufletele soldaţilor, no- 
bilii uneltesc împotriva lui, Sigismund Bathory caută să atragă 


1) Crăciun, o. c.p p. 186—187. 

3) Cronica anonimă, în Revista pentru istorie, arheol. şi filol., XI, p. 134. 

3) Constantin Filipescu, Istoriile domnilor Țării Rumâneşti, ed, Iorga, p. 95. 

4) Dziatynski, Collectanea pitam resque gestas Ioannis Zamoyscii illusirantia, 
Poznan, 1861, p. 282. 

armata de partea sa, Moise Szekely a fugit. Dacă nu va primi 
bani pentru oșteni, întreagă creştinătate poate fi târâtă în mare 
primejdie 1). Se vede bine că Mihai n'a fost surprins de evenimente, 
şi-a dat seama de prăpastia ce i se deschidea sub picioare. 

Răsculaţii dela Turda aleg ca șef pe Ștefan Czaki, fostul 
sfetnic al lui Mihai şi dau proclamaţii către Secui, Bistriţa și 
alte oraşe, arătând de ce s'au răsculat: tirania şi apăsarea lui 
Mihai, și cer tuturor să vie cu ei ?).`O parte din mercenarii dom- 
nului, nădăjduind că vor fi în sfârșit plătiţi, trecură în tabăra 
nobililor 2),orașele făcură la fel, Clujul trimise răsculaților 2000 
de florini și Bistriţa tot atât 4), Clujenii sosiră înarmaţi în tabără 5), 
Sibiul se sculase cel dintâi, Brașovenii erau nehotăriţi, dar aflând 
de hotărîrea Sibienilor, le urmară pilda, făcând o adunare la 11 
Septemvrie, în urma căreia arestară pe boierii români din oraș€). 
' Singuri Secuii se arătară credincioși lui Mihai și năvăliră în Țara 
Bârsei, prădând și arzând satele săseşti?).! 

Mihai Viteazul se afla într'o situaţie grea, oştirea lui era îm- 
părţită, o parte era în Moldova, alta în Ţara Românească, iar 
oştenii din Ardeal erau nesiguri şi neplătiţi. El încercă să trateze 
cu răsculații, trimițând în tabăra lor pe Luca Trauzner, care 
aminti nobililor din partea domnului, cum «capetele tuturor au 
fost în mâinile mele, dar m'am purtat cu atâta îndurare, încât 
nimănui nu i s'a întâmplat nimic». Ostaşilor le-a amintit în ce 
sărăcie erau în Ţara Românească, acum s'au îmbogăţit, «eu 
însumi am rămas aproape sărac, numai ca să-i pot îmbogăţi pe 
ei... i-am ţinut, nu ca pe slujitorii mei, ci ca pe copiii mei » Cu 
Trauzner venise dela domn şi un iezuit din Târgu-Mureș, dar 
nici unul nu fu lăsat să vorbească, de teamă să nu convingă pe 
oşteni 8). 

Totuși nobilimea nu avea destulă putere ca să înfrunte pe 
Mihai, așa slăbit cum era; domnul avusese grije să trimită în 





1) Hurmuzaki,” Documente, XII, p. 1009 (23 August 1600). 

3) Ibidem, p. 1019—1020, IV—4, p. 122 şi Veress, o. c., p. 174. 
3) Crăciun, o. c., p. 136. 

4) Szadeczky, Erdély és Mihali paida, p. 372—373. 

s) Hurmuzaki, Documente, XII, p. 1023. 

°) Simon Massa, în Quellen, V, p. 290—291. 

7) Ibidem, p. 291—292 şi Szadeczky, o. c., p. 375—376. 

8) Crăciun, o. c., p. 136—137. 

Moldova pe cei mai mulţi oșteni unguri ardeleni din armata lui. 
Răsculaţii se adresară atunci cu o foarte ciudată și interesantă 
scrisoare boierilor moldoveni. Știind că limba oficială în Moldova 
e slavona, pe care n'o cunoşteau, scriseră boierilor în dialectul 
rutean din Maramureș 1). « Dela noi dela toţi nobilii mari şi mici 
şi cu toţi locuitorii şi împreună cu toţi slujitorii de oaste şi cu 
toţi oamenii, câţi sântem mai de frunte în toată Țara Ungurească 
şi de peste tot, scriem tuturor boierilor mari şi mici din Țara 
Moldovei... Să ne sfătuim împreună pentru acest om rău și 
fără credinţă creştinească, Mihai voevod, de răutăţile pe care le 
avem dela dânsul, de când a năvălit în ţara noastră cu tistii lui 
şi cu popii lui și cu hoţii lui. Iar domnii de mai de mult ai ţării 
noastre ungurești şi ai ţării voastre, Moldova, scriau către noi 
pace adâncă și bună vecinătate și bună prietenie, iar din vre- 
mea când s'a ridicat între noi Mihai voevod din Țara Românească 
pustiu este totul la noi, ca şi la voi, bisericile sânt prădate, femeile 
şi fetele oamenilor sânt ruşinate și curţile voastre sânt arse cu 
foc, ca şi în ţara noastră ungurească şi ne-a pus sub mare greu- 
tate şi robie, pe care n'o putem suferi nici noi, nici voi. Deci, ai 
noștri cu toţii, dela mic până la mare, s'au ridicat împotriva lui 
şi pe voi vă rugăm să ne daţi ajutor şi să fiți cu hoi, aşa ca Mihai 
voevod să nu mai stăpânească asupra noastră... Deci voi toţi, 
cu ajutorul lui Dumnezeu, ridicaţi-vă asupra lui cu toţii, pentru 
relele şi greutăţile ce a pus asupra noastră. Acum este vremea 
ca să fim împreună... lar oastea cea mare ungurească care este 
acolo, cum va auzi scrisoare dela noi, să vie cât mai repede la noi 
şi cu celelalte oştiri să faceţi cum ştiţi. Şi iarăşi vă rugăm ca 
oștirea noastră să poată veni în pace la noi». Dar « marea oștire » 
ungurească din Moldova nu sosi la timp şi nici Sigismund nu be 
ivi şi atunci răsculații, de voe, de nevoe, fură siliţi să se arunce 
în braţele imperialilor." Generalul Gheorghe Basta, de origine 
albanez, comanda oastea imperială la marginile Ardealului şi 
era un vechi duşman al lui Mihai, de când acesta nefiind ajutat 
la cucerirea ţării, îl învinuise la curte de incapacitate și chiar 
de trădare 2). Aflând de răscoala Ardelenilor, el intră în ţară cu 


—— ` 

1) P. P. Panaitescu, o. c., p- 130—132. 

3) Veress, Epistolae Georgii Basta, p. 348, scrisoarea lui Basta din 16 
Februarie 1600: « Io faró restare et essi (acuzatorii) et il Valacco per bugiardi 
et infami», cf. şi Hurmuzaki, Documente, IV—2, p. 344 şi XII, p. 546. 

oastea lui, chemat chiar de Mihai, care 'vedea în generalul oștirii 
împărăteşti un aliat firesc 1). 

Memoriile lui Basta redactate de Spontoni recunosc că el ve- 
nise să ajute pe Mihai şi generalul scria el însuşi că «unii rău 
informați zic că ași fi greşit, ajutând pe răsculați, întrucât. aveam 
mai înainte însărcinarea de a ajuta pe Valah »2). Care să fie pricina 
trecerii neaşteptate a lui Basta de pârtea dușmanilor lui Mihai? 
Spontonii arată că a şovăit multă vreme, a cerut sfatul căpi- 
tanilor și într'un târziu g'a hotărit să ia parte răsculaților, care-i 
făgăduiau credință veșnică, de teamă că, ajutând pe Mihai, no- 
bilii ar fi chemat în ajutor pe Poloni și pe Turci 2). Oricât de inde- 
pendent putea fi un general imperial, într'o vreme când împăratul 
era nebun și autoritatea împărţită între arhiducii rivali, totuși 
nu putea lucra cu totul după voia lui. Credem că Basta, ştia do-+ 
rinţa imperialilor de a lua pe seama lor Ardealul, din care nu 
putuseră scoate pe Mihai cu diplomaţia și așteptau un prilej ni-ţ 
merit, să-l înlăture. Fără un ordin precis, á simţit dorința stă~ 
pânilor lui, cum rezulta din purtarea lor față de Mihai. De aceea 
înfrângerea lui Mihai se :datorește, nu iniţiativei lui Basta, ci 
sacrificării lui de către Habsburgi, dovadă că purtarea generalului 
a fost aprobată la curte. Basta primeşte jurământul de credinţă 
al lui Czaki şi al nobililor pentru împărat și la 14 Septemvrie își 
uneşte oștile cu ale lor în tabăra dela Turda 4), 

Luptele dela Mirăslău şi Braşoy. "Unirea lui Basta cu nobilii 
a fost mult ușurată de predarea cetăților Chioara şi Uioara prin 
trădarea lui Aga Leca 5): din Turda.oștile unite germane și ungu- 
rești se îndreptară spre Alba-Iulia, dar la Mirăslău, întrun loc 
strâmt, între Mureș şi dealuri, apărat în față de părâul Lapad 


1) Hurmuzaki, Documente, XII, p. 1016. 

3) Ciro Spontoni, Historia della Transilvania, Veneţia, 1638, p. 103: 
« Era si partito il Basta con il suo essercito ben in ordine, marchiando alla 
volta di soccorere il Valacco ». 

2) Spontoni, o. c., p.. 104—106. 

4) Hurmuzaki, Documente, IV—1, p. 126, XII, p. 1023, 1030, Veress, 
Documente, VI, p. 205, Spontoni, o: c., p. 107—108, Veress, Epistolae G, 
Basta, p. &11—418. 

5) Basta cere împăratului să răsplătească pe Leca pentru aceasta, Veress 
Epistolae, p. &51. 


www.dacoromanica.ro 


PRĂBUŞIREA 225 


şi de o pădure întărită cu şanţuri, dădură de Mihai!). Domnul 
venise din Sebeşul Săsesc” cu oaste de strânsură, ceva Cazaci că- 
lări, Secui, dar mai mult Sârbi şi ţărani, vre-o 10—12.000 de 
oameni 2). Basta avea 18.000 de dameni, dintre cari 6000 de că- 
lăreţi germani și flamanzi). La 18 Septemvrie 1600 lupta începu 
prin duelul artileriei. Văzând pe domn bine întărit, Basta se pre- 
făcu că se retrage peste satul Mirăslău, dar se opri la creasta de 
deal Kerekdomb, unde avea o poziţie superioară și-și așeză 
acolo artileria. Mihai care nu mai avea pe lângă dânsul oșteni 
încercaţi şi cu experienţă, făcu greşeala să urmărească pe Basta, 
socotind că se retrage. El așeză mica lui oaste într'o singură linie; 
la stânga Secuii cu tunurile, la centru cavaleria, la dreapta Ca- 
zacii. Dar Basta acoperit de dealul înalt, trimite un detaşament 
de mușchetari cari ocolesc stânga lui Mihai, atacă pe Secui şi le 
ia tunurile. Atacul principal îl dă însă la centru cu trupele ger- 
mane, centrul lui Mihai nu se poate impotrivi, cavaleria se risi- 
peşte, o parte din Cazaci tret la dușman, Secuii luaţi între două 
focuri sânt măcelăriți, o mare parte din ostași se înecară în Mureş, 
pe care Mihai izbuti să-l străbată călare înnot 4), luând cu sine şi 
steagul cel mare al oștirii, un steag alb cu scut verde, pe care 
se vedea un corb cu crucea în cioc 5). 

Pe un deal înalt rămăseseră izolaţi 2000 de Secui, cari lupta- 
seră până la urmă pentru domnul român, Basta le dărui viaţa, 
dacă se predau, ceeace ei primiră, însă nobilii neţinând seama 
de cuvântul dat se aruncară ca fiarele asupra lor în timpul nopţii 


1) Situaţia locului descrisă de Gen. R. Rosetti, Evoluţia tacticii, Acad. 
Rom. ist., ser. III, tom. IV, p. 133 şi idem, Essais sur Part militaire, p. 101. 
Existenţa unei păduri întărite e atestată de relația germană publicată de 
Veress, Documente, VI, p. 192—194. 

2) Veress, l. c:, cifra e dată de comisarul imperial Ungand, Hurmuzaki, 
Documente, IV, 1, p. 134. 

3) Relaţia lui Cavriolo venit din tabăra lui Basta, Veress, o. c., VI, p. 
204—209, după care scrie şi Tarducci (Hurmuzaki, Documente, IV—2, p. 
583—592). Ştirea din tabăra duşmană că oastea lui Mihai era de două ori 
cât a lui Basta, nu merită crezare, când ştim starea armatei lui în Ardeal. 
De altfel, cu trupe superioare, domnul nu s'ar fi întărit spre apărare, ci ar fi 
luat ofensiva dela început. 

4) Relaţiile citate şi Spontoni, o. c., p. 109—119. Analiza tactică la Gen. 
R. Rosetti, o. c., p. 132—138 şi N. Iorga, Istoria armatei, II, p. 32—39. 

£) Spontoni, o. c., p. 118. 

şi-i măcelăriră, «faptă crudă și barbară», scrie biograful lui 
Basta 1). 

Mihai trecu aproape de Sibiul “răsculat, lângă care îl întâm- 
pinară oști venite din Ţara Românească 2), apoi se retrase la Făgăraș 
singura cetate ardeleană ce o mai avea şi unde-și adăpostise familia 
şi averile?) și de acolo trecu la Râșnov 4). Acum începură să sosească 
în cete oștile din Moldova şi din Ţara Românească, precum şi Secuii, 
ridicaţi cu toţii la chemarea domnului.” Locul cel mai potrivit 
pentru unirea acestor cete era Țara Bârsei, spre care duceau dru- 
murile dela Bran, Buzău și Oituz, dar Braşovul, cum am văzut, 
trecuse de partea răsculaților. Braşovenii se înarmară și încer- 
cară să împiedice unirea oștilor lui Mihai, izbutind să respingă la 
Prăjmar pe armaşul Sava ķi pe Deli Marcu ce veneau din Mol- 
dova. Dar curând sosiră şi Secuii și pustiiră prin foc şi sabie satele 
săsești 5). Braşovenii îngroziţi scriau Sibienilor că 4000 de Români, 
Sârbi și Unguri vin prin Oituz, ridică pe Secui și pradă, iar Saşii 
s'au retras sub zidurile orașului *). La 20 Septemvrie sosi şi Ni- 
colae Pătraşcu din Muntenia: cu oștile lui, somând pe Braşoveni 
să treacă din nou de partea lui Mihai. Peste câteva zile sosi și 
domnul dinspre Făgăraş şi se ajunse la un adevărat asediu al 
Brașovului. Deli Marcu încercă un atac la moara de hârtie, tri- 
miţând vorbă Sașilor că «și noi sântem de partea împăratului », 
deci să nu se mai împotrivească. La 1 Octomvrie oștirea lui Mihai 
atacă Brașovul din trei părţi, pe la Timiş, pe la « muntele Judelui », 
cucerit prin surprindere şi pe la moara de hârtie, din spre șes, 
alungând pe Sași până la «Podul Leproșilor»?). Prin aceste 
mișcări Brașovenii fuseseră împiedicaţi să controleze drumurile 
din Țara Bârsei şi Mihai izbutise să unească toate oștile sale ce 
veniseră risipite, ba chiar ocolise Brașovul şi se afla acum la ră- 
sărit de acest oraș, la Prăjmar. Această importantă operaţie mi- 


1) Ibidem, p. 424. 

1) Memoriul lui Mihai către împărat, în Hurmuzaki, Documente, IV—1, 
p. 230—237. 

3) Spontoni, o. c., p. 122, raportul lui Zamoyski, în Hurmuzaki, Docu- 
mente-Supliment, II — 1, p. 639. 

€) Ibidem. 

5) Simon Massa, în Quellen, V, p. 292—293. 

*) Szadecky, o. c., p. 375—376 (17 Septemvrie) 

) Simon Massa, o. c., p. 294—297. 

litară-de concentrare a oștilor, care-i da o armată nouă învinsului 
dela. Mirăslău, se făcuse fără piedici din partea lui Basta, care 
nu-l urmărise la timp. Generalul imperial s'a scuzat mai târziu, 
spunând că era nevoit să supravegheze graniţa dinspre Moldova, 
de unde se apropia Sigismund Bathory cu Polonii, ceeace îngădui 
lui Mihai să câștige timp !). Și cronica ţării, spune că Mihai «s'a 
întâmpinat cu dânşii (răsculații), în luncile Brașovului şi acolo 
deteră război unii cu alţii și numai decât fu biruit Mihai 
vodă, că avea oști puţine şi fugind cu cât scăpară din- 
tr'acel război, trecură în Țara Românească şi tăbărâră la 
sat la Scăeni pre apa Teleajenului »2). În realitate lucrurile 
au petrecut altfel, Mihai avea acum iar o oaste de vre-o 16.000 
de oameni °) şi ar fi putut da o nouă luptă cu Basta, iar Braşovul 
fără îndoială ar fi căzut, dar Zamoyski cu Polonii ocupaseră între 
timp Moldova și înaintau spre Țara Românească” Mihai a sacri- 
ficat Ardealul, ca să apere ţara lui cea veche, cu nădejdea că 
Basta îl va ajuta împotriva năvălitorilor cari amenințau și Ar- 
dealul, aducând cu ei pe Sigismund Bathory. Din partea lui, 
` Basta văzând că Mihai are o oaste nouă și ameninţat fiind şi de 
Poloni, primi să trateze cu domnul român. Mihai trimise la Basta 
la Sibiu pe Radu Buzescu şi-i ceru să-i lase în stăpânire Făgă- 
rașul şi alte cetăţi 4). La început, Basta răspunse aspru, învinuind 
pe domn că n'a dat din vreme Ardealul împăratului, a ucis pe 
nobili şi a îngăduit oștenilor să prade, îi ceru să treacă munţii 
şi să-şi lase familia ca zălog5). Dar peste câteva zile (2 Octom- 
vrie) sosea în tabăra lui Mihai la Prăjmar solul Sebastian Theo- 
koly cu doi nobili, cerând domnului jurământ de credinţă pentru 
împărat, trimiterea familiei şi a boierilor ostateci. Făgărașul este 
refuzat, iar pentru privilegiile Secuilor, pe cari domnul nu-i 
uitase nici în clipa părăsirii Ardealului, va hotărt împăratul °y 


1) Apologia lui Basta în Februarie 1601, Veress, Epistolae G. Basta, 
p. 506—509. 

2) Cronica anonimă, în Revista p. Ist., Filol. şi Arheol., XI, p. 134—135. 
Pasajul nu e decât în versiunea publicată de St. Nicolaescu, dar face parte 
desigur din original. 

2) Beduccini, în N. Iorga, Un nou isvor, Acad. Rom., ist. ser. III, XII, p.137. 

4) Hurmuzaki, Documente, IV — 1, p. 147 şi Veress, Epistolae G. Basta, 
p. 417—418 (24 Septemvrie). 

%) Szadecky, o. c., p. 378—379 (Sibiu, 25 Septemvrie). 

*) Hurmuzaki, Documente-Supliment, II — 1, p. 611 şi 626. 


15* 


www.dacoromanica.ro 


228 MIHAI VITEAZUL 


Mihai trecu atunci munții prin valea Buzăului, ta să întâmpine 
pe cantelarul polon ce venea cu Simion Movilă, dar nu trimisė 
pe Pătrașcu și pe soţia lui în Ardeal decât. în ultima clipă, după 
primele lupte cu Polonii 1). 

La Praga, înainte de a se afla cele petrecute în Ardeal, se dă- 
duse solului lui Mihai răspunsul, supremă ironie, că domnul va 
îi numit guvernator pè viaţă în Ardeal?). Habsburgii nu ştiau 
că prilejul așteptat de a lua Ardealul se și ivise. 

Pierderea Moldovei." Folosindu-se de răgazul ce-i lăsase Mihai, 
după întoarcerea sa în Ardeal, Zamoyski, fără să mai întrebe 
dieta, adună oaste mare pe cheltuiala lui şi a nobililor din par- 
tidul său, ridică nobilimea din Rusia (Galiţia şi Podolia), ia 
cu sine pe Sigismund Bathory ?), pe Ieremia Movilă și 'pe pribegii 
moldoveni, chiar pe fiul regelui, Vladislav ¢) (viitorul Vladislav IV) 
şi pornește asupra Moldovei. In August Zamoyski socotea cu 
amărăciune că oastea lui e prea mică și «ar putea păţi ruşine 
coroana măriei sale»5). La începutul lui Septemvrie adunase 
însă 24.000 de oameni (între cari 9000 de Cazaci) ê) şi trimisese 
înainte pe hatmanul Zolkiewski să studieze locurile de trecere 
în Moldova. În raportul său Zolkiewski arată că trebue să se lu- 
creze repede, trecerea Nistrului să se facă la Ustia, moşia Movi- 
leștilor, folosind plutele pescarilor. Primejdiă mai mare ar fi, 
dacă oamenii lui Mihai ar încerca o mişcare de învăluire prin Po- 
cuţia. Aceste pregătiri erau făcute fără știrea lui Ieremia Mo- 
vilă, de care căpitanii poloni se cam fereau”). Pe de altă parte 
Polonii avuseseră grije să-şi asigure prin tratări diplomatice spri- 
jinul Turcilor şi al Tătarilor 8). 

La 4 Septemvrie oştirea cancelarului trecu Nistrul după o scurtă 
luptă cu un corp de 150 de Sârbi și peste două zile sosi la Cernăuţi ?). 


1) Veress, Documente, VI, p. 216—219, Simon Massa, în Quellen, V, p. 
295—296. 

3) P. P. Panaitescu, o. c., p. 133—134. 

2?) Hurmuzaki, Documente, III — 2, p. 364. 

4) P. P. Panaitescu, o. c., p. 152. 

5) Heidenstein, o. c., p. 358. 

©) K. Górski, Wojna z wojewodą woloskim Michalem (războiul cu voe- 
vodul român Mihai), în Ateneum, 1894, IV, p. 255. 

?) Ibidem, p. 257. 

8) P. P. Panaitescu, o. c., p- 124—127. 

3) Ziarul expediției lui Zamoyski, la Działynski, o. c., p. 280—291. 

Sarcina Polonilor în Moldova fu mult ușurată de rechemarea 
oştilir lui Mihai cu Udrea şi Deli Marcu în Ardeal, unde 
avea nevoe de ele în lupta lui cu-Basta, așa că năvălitorii 
nu găsiră în faţa lor decât slabe detașamente de ariergardă. To- 
tuşi trecerea prin Codrii Cosminului se făcu foarte încet și abia 
peste 10 zile oastea ajunse în fața Sucevii. Sârbii lui Mihai năvă- 
liseră în Pocuția, arzând satele și cancelarul fu nevoit să trimită 
un detaşament împotriva lor, care-i bătu (12 Septemvrie)!). 
Tătarii și Turcii trimiseră soli oferind alianţa lor, dar Zamoyski 
se temu de asemenea colaboratori?). La 15 Septemvrie oștirea 
polonă se afla în fața Sucevii apărată de 200 de Unguri şi Mun- 
teni sub Ianoș Kaptury, dar cetăţuia fiind întărită cu ziduri 
groase, un castel, turnuri în colţuri și șanțuri adânci de 20 de pi- 
cioare, Zamoyski hotărăște să nu dea asaltul3). Îmbrăcat în haine 
de simplu soldat cancelarul cercetează personal de jur împrejur 
cetatea, dar explozia unei ghiulele dușmane era să-l ucidă, îi 
sperie calul, care o ia la fugă. Tot atunci soseşte în tabăra Po- 
lonilor și scrisoarea Ardelenilor vestind de răscoala lor împo- 
triva lui Mihai. Stroici, fratele logofătului, urmărea în acest timp 
pe Deli Marcu în retragerea sa spre munţi. Primejdia nu era însă 
înlăturată pentru Poloni, se descoperă între Cazacii din oastea 
lor o conspirație, care avea de scop uciderea lui Zamoyski şi pre- 
darea tuturor tunurilor lui Mihai; peste câteva zile se vestește că 
însuşi Koska, hatmanul Cazacilor, era omul domnului român și 
e înlocuit dela comandă printr'un oarecare Havrilo 4). “La 19 
Septemvrie Zamoyski despărţise din oastea sa 7000 de oameni 
cu Iacob Potocki, Moise Szekely şi Stroici cel tânăr, cari trecură 
în Ardeal spre Bistriţa, ca să redea domnia lui Sigismund Ba- 
thory 5), dar mai târziu, în faţa somaţiei adresate de Basta can- 
celarului, se întoarseră înapoi). 

1) Ibidem. 

1) Ibidem şi Veress, Documente, VI, p. 183—485 (Scrisoarea lui Zamoyski). 

3) Dzialynski, o. c., şi P. Panaitescu, o. c., p. 127—130 (Scrisoarea, lui 
Ieremia Movilă). 

4) Dzialynski, o. e. Continuarea aceluiaşi ziar, dela 21 Septemvrie, la 
Veress, o. c., VI, p. 242—250. 

5) Dzialynski, l. e. şi Górski, o. c., p. 260. 

s) Somația nobililor ardeleni către Sigismund, “Hurmuzaki, Documente, 
XII, p. 1042—1043, a lui Basta către Zamoyski, Veress, Epistolae G. Basta, 
p. 415—416 şi 429—431. 

Garnizoana Sucevii trimise veste că dacă nu va primi ajutor 
în timp de 10 zile, va preda cetatea, ceea ce se întâmplă la 27 
Septemvrie, pe când Zamoyski pornise înainte prin Roman şi 
Bacău 1). În sfârșit, după un popas la Lunca Mare, Polonii erau 
la 6 Octomvrie la Focşani, la granița Țării Româneşti). 

Se punea acum problema acestei ţări, căci prezenţa oștirii 
imperiale în Ardeal nu mai îngăduia trecerea munţilor, cum 
proectase la început cancelarul. În tabăra lui se aflau mai mulţi 
pretendenți la tronul muntean, Ioan fiul lui Petre Cercel 2), La- 
dislau Bekes nobil ungur, care muri însă în timpul campaniei și 
corpul său fu depus în cetatea Hotinului 4), Dimitrie Cercel, alt 
fiu al lui Petre, care dădu în scris regelui polon în italieneşte şi 
iscălind grecește, în tabăra dela Lunca Mare, că dacă i se va da 
lui domnia, va plăti Polonilor toată cheltuială războiului, plus 
50.000 ducați de aur pe an, firește pe spinarea Țării Românești 5). 
Dimitrie Cercel era om de 40 de ani, trecuse la catolicism și stătea 
de un an în Polonia, era socotit însă un om simplu ê), Polonii îl 
închiseră mai târziu la Mariemburg, unde-şi sfârşi zilele după 
mulţi ani ca prizonier 7). Dintre toţi candidaţii Zamoyski alese 
însă pe Simion Movilă, fratele domnului Moldovei, mai ales că 
era bine văzut şi de Turci?). 

Lupta depe Teleajen. Din Lunca Mare, la 1 Octomvrie, Za- 
moyski dăduse o proclamaţie către boierii munteni, în care scria: 
«Am hotărît să urmăresc pe Mihai în Ardeal cu oastea mea, 
oastea regală are nevoe pentru a ajunge acolo să treacă pe pă- 
mântul Ţării Românești. Am poruncit cu strășnicie ca oastea să 
se ferească de jafuri, dar având oaste mare, e greu să-i suprave- 
ghezi pe toţi. De aceea domniile-voastre să duceţi lucrurile mai 
scumpe și mai de preţ din calea oștirii. Vă îndemn să-mi daţi de 


1) Veress, Documente, VI, p. 243. 

2) Ibidem, p. 221 şi Górski, o. c., p. 261. 

5) Veress, o.%c., VI, p. 267—268 şi Heidenstein, o. c., p. 362. 

4) Heitdenstein, o. c. și Ms. Ossolinski din Lwów, Nr. 739—1, f. 48 — 49 
(Camenița 23 Noemvrie 1600). 

s) P. P.'Panaitescu, o. c., p. 132. Cred că Lucomaci, de unde e datată 
scrisoarea, este Lunca Mare, auzit greşit; la 2 Octomvrie, data scrisorii, 
Zamoyski se afla acolo. 
>a) NY Butaăn! Diplomatarium, Il, p. 131, cf. şi Heidenstein, l. c. 

^1) N. Iofga, în Omagiu lui Titu Maiorescu, p. 154—162. 

2) P. P. Panaitescu, o. c., p. 129. | 

ştire despre cele ce socotiți că ar fi mai potrivite pentru legile gi 
libertăţile voastre »1). Cancelarul nu renunţase încă la cucerirea 
Ardealului, unde se afla Mihai şi voia să treacă probabil munţii 
prin valea Buzăului. Dar domnul român cobori tocmai atunci 
pe acolo şi se opri la Scăeni, la nord de Ploeşti2), unde aştepta 
ajutorul lui Basta. Zamoyski aflând de sosirea lui Mihai aşteptă 
întoarcerea oștilor trimise spre Ardeal, apoi ocupă Buzăul la 10 
Octomvrie 2) și înaintează sub dealuri spre Ploești. 

"Mihai trimisese în întâmpinarea lui pe Baba Novac care atacă 
pe Poloni la Năieni din flanc de pe muntele Slonul şi din faţă, 
pe drumul de ţară, o adevărată cursă, dar Polonii iau muntele 
şi resping atacul (12 Octomvrie) 4). O altă luptă are loc la Ceptura, 
la 14 şi abia la 19 Polonii întârziaţi de hârțuieli sosiră în fața ta- 
berii lui Mihai, la Bucov pe Teleajen 5), unde domnul se întărise 
de două săptămâni. Din tabăra avem un emonţionat hrisov al 
lui Mihai către boierul Grama, care stătuse închis pentru pâri 
nedrepte în turnul din Brașov. Domnul, în clipa supremă, recu- 
noaşte nedreptatea și-i dărueşte câteva sate, « temându-se domnia 
mea de blestemul lui și al fiilor lui... şi să nu port domnia mea 
blestemul lui, nici fiul domniei mele, -Io Nicolai voevod ». A 
scris în tabără, «când am fost domnia mea cu oștile la gura Te- 
leajenului, spre a da lupta cu Leșii, Moldovenii și Tătarii şi Turcii... 
Şi de va da bunul Dumnezeu să sdrobesc pe vrăjmaşii noştri 
sub picioarele domniei mele, atunci domnia mea îi voi face lui 
şi hrisovul domniei mele» (26 Sept./6 Oct.) °). 

Tot de acolo trimite şi o scrisoare desnădăjduită comisarilor 
imperiali din Ardeal: a trimis pe rând pe fiul său cu boierii frun- 
taşi, pe postelnicul Cârstea, pe Radu postelnicul, pe Știrbey şi 
n'a primit nici un ajutor, va trimite cu oameni siguri şi pe soţia 
lui; dușmanul înaintează spre Târgovişte. «Dacă vreți să-mi 


1) Textul latin, fragment, la Macurek, o. c., p. 143, n. 87. Şi aci ` Luco- 
maci, în loc de Lunca Mare. 

2) Cronica anonimă; l. o. 

3} Veress, Documente, VI, p. 245. 

*) Ibidem, p. 239 (relaţia lui Zamoyski) şi Hurmuzaki, Documente-Su- 
pliment, II, 4; p. 640. 

5) Hurmuzaki, î.sc., cf. Górski, o. €., p. 263—264. 

*) St. Nicolaescu, Documente del Mihai Viteazul, p. 27—32 $i I. Bogdan 
în Prinos lui D. A. Sturdza, p. 167—470. 

trimiteţi ajutor, voi mai aștepta două zile, după aceia, va fi cum 
va vrea Dumnezeu »1). Ajutorul imperial nu sosi, căci Ungurii 
ardelenii urmăreau pe Germani, «nu cumva să plece în ajutorul 
lui Mihai » şi Basta se temea de răscoala lor?). 

În ajunul luptei decisive Andrei Taranowski, vechiul prieten 
al lui Mihai, îi scrie din tabăra polonă, sfătuindu-l să se predea 
lui Zamoyski, căci acesta îl va trata bine, dovadă exemplul arhi- 
ducelui Maximilian, care fiind luat prizonier, a fost; după aceea 
liberat de cancelar). Mihai nu era însă omul care să se predea 
fără luptă. 

Bătălia decisivă avu loc la Bucov pe Teleajen, la 20 Octomvrie. 
Zamoyski avea 24.000 de oameni, iar Mihai 16.000 oaste de strân- 
sură 4). Tabăra românească era întărită între Teleajen în spate 
şi râul Bucovel în faţă, având ca temei o pădure întărită, în spa- 
tele căreia se afla infanteria aşezată 'pe 8 rânduri. Zamoyski ocupă 
Dealul Mare în faţa taberii dușmane şi trăznește de acolo pădurea 
cu toată artileria lui. Sub scutul focului ei, Cazacii și infanteria 
polonă forţează trecerea râului la aripa stângă, după o luptă de 
mai multe ore, «deşi erau şanţuri adânci și frontul era foarte 
larg ». Mihai care trimisese bagajele înainte, e silit să se retragă 
spre apus, lăsând mulți morţi pe câmpul de luptă ë). « Am bătut, 
scrie Heidenstein, pe un om foarte primejdios, care pregătea 
pieirea Poloniei » €). 


1) P. P. Panaitescu, o. c., p. 134—435. 

2) Simon Massa, în Quellen, V, p. 297. 

3) Hurmuzaki, Documente, IV —4, p. 172—173. text polon fără tradu- 
cere (19 Oct.) Andrei Wilczkowski e o greşală pentru Andrei Taranowski, 
cum reiese şi din cuprinsul scrisorii. 

4) Górski, o. c., p. 257 și Gen..R. Rosetti, Evoluţia tacticei, p, 136. 

%) Scrisoarea lui Zamoyski către rege (22 Octomvrie), Dzialynski, o. c., 
p. 291—292 ; acelaşi către Radziwill, Script. rerum. Pol., VIII, p. 158; către 
Ardeleni (23 Oct.), Szadeczky, o. c., p. 393—394; către nunțiu, Veress, o. c., 
VI, p. 238—242; către Basta (25 Oct.), Hurmuzaki, Documente, IV, 1, p, 
184—185, Raportul. general al lui Zamoyski, Hurmuzaki, Documente-Supli- 
ment, II, 1, p. 639—647, același raport, la Szadeczky, a c., p. 383—389 şi 
la Grabowski, Starozytności historicane Polskie (Antichităţi istorice poloneze), 
I, Cracovia, 1840, p. 104—111, ziarul citat, la Veress, o. c., VI, p. 246—250, 
Heidenstein o. c., p. 361—362, Górski, o. c., p. 264—270, Gen. R. Rosetti, 
Evoluţia tacticii, în Acad. Rom., istiș ser. IIL, IV, p. 136—140. 

*) Heidenstein, o. c., p. 361. 

Năvălirea Turcilor şi lupta dela Argeş. În acelaşi timp norii se 
strângeau din toate părţile cerului asupra stăpânirilor lui Mihai 
vodă. În Iulie se poruncise şi din Constantinopol galerelor să 
pornească spre Dunăre!). Vechiul dușman, Turcul, găsise și el 
prilejul să lovească pe domnul slăbit în luptă; la curtea sulta- 
nului, cu toate că unii erau pentru pace, în frunte cu sultana mamă, 
care, se zice că primise daruri dela Mihai, și spuneau că domnul 
ar putea să ardă din nou Bulgaria până lă Sofia și să întindă 
vre-o cursă oștirii, Evreii aţâţau pe vizir împotriva domnului şi 
cei mai mulţi erau de părere că nu trebuesc lăsaţi Polonii să se 
întindă singuri în principate2). Solul regelui Poloniei, Andrei 
Rembowski, vestise pe Turci de pornirea apropiată a oștirii can- 
celarului è) și sultanul poruncise lui Mahomed Ghiuzeldi pașa, 
fratele marelui vizir şi lui Şaban paga de Cipru să-i ia înainte şi 
să ocupe Țara Românească. Galerele turcești debarcară oștirea 
la Giurgiu (21 Septemvrie) şi ocupă vechea cetate dărâmată în 
ultimele lupte. Ea fu reclădită ca un punct de pază în coasta 
ţării şi de acolo cetele turcești conduse de Eiab pașa înaintează 
prădând până la București şi Târgoviștet)." În acest din urmă 
oraș Turcii fură întâmpinați de banul Craiovei, Calotă Bozianu, 
un vechi credincios al lui Mihai, care pieri luptând pentru domnul 
său/ Capul său însângerat fu trimis ca un trofeu sultanului, alte 
bande turcești prădară pâna la Craiova și Gherghița 5). Aceste 
cete nu alcătuiau o armată și la sosirea domnului cu oastea din 
Ardeal, ele se retraseră la Giurgiu, părăsind Târgoviştea şi Bu- 


1) Veress, o. c., VI, p. 168. 

2) Hurmuzaki, Documente, XII, p. 1065 (text italian), aceiaşi relaţie la 
p. 1280—1281 (text german). 

3) Instrucţiile lui, Hurmuzaki, Documente-Supliment, I1, 1, p. 611—617 

4) Scrisoarea marelui vizir, la P. P. Panaitescu, o. c., p. 140—143, scri- 
soarea sultanului despre aceleaşi evenimente, la Golubev, [erp Morana 
Murp. Kiescki, (Petre Movilă mitropolitul Kievului), Kiev, 189%, I, p. 
41—43 şi la Corfus, o. c., p. 50—54, raportul lui Şaban paşa, în Hurmuzaki, 
Documente, IV, 2, p. 29—30 şi Naima, Annals, trad.: Ch. Fraser, p. 159— 
160. 

$) Relaţiile citate şi cea venețiană, Hurmuzaki, Documente, IV, 2, p. 
31—32 şi IV, 1, 1, p. 167, Naima, l. c. La Golubev numele comandantului 
ucis e « Golota s, în trad. polonă a lui Naima (Sekowski, Collectanea z dzie- 
jopis6w tureckich — Colecţie din istoricii turci, Vargovia, 1824, I, p. 112), 
Kality ban Karaczowy, în trad. engleză lipseşte. 

cureștii și lăsând Polonilor sarcina de a se lupta cu Mihai, a cărui 
sabie le trezea cumplite amintiri 1). Pe urma lor merse la Giurgiu 
ca sol din partea domnului, Andronie vistierul, mentorul lui Ni- 
colae Pătraşcu, cu multe făgăduieli şi propuneri de pace bine 
primite de pașă 4). Deși Turcii se retrăseseră, prădarea ţării şi 
nimicirea oștii lui Calotă lipsiseră pe domn de ajutor în clipa de 
nevoe, aşa că Mihai putea scrie mai târziu: «Nu m'ași fi temut 
nici odată numai de Poloni, dacă n'ar fi început de altă parte 
războiul şi cu Turcii » 2) Turcii au avut alături de aliaţii lor un 
rol în căderea lui Mihai, care a fost pe nedrept neglijat de istorici.? 
Poate nici odată firea dârză a domnului român, care nu se 
apleca sub vitregia vremilor, nu s'a arătat mai întreagă decât în 
aceste împrejurări. Împotriva lui stăteau Turcii, Tătarii, Ger- 
manii, Ungurii, Polonii şi Moldovenii, ţara era cuprinsă de duşmani, 
oastea lui înfrântă se risipea, el tot n'a pierdut nădejdea şi a rămas 
în țară să lupte mai departe. Era un adevărat creștin, încrezător 
în izbânda cauzei lui drepte. 
` După lupta dela Teleajen, Mihai a mai rămas în ţară luptând 
încă o lună și jumătate. Planul său era să se retragă în Oltenia, 
ţara lui, să se întărească acolo şi să aştepte plecarea cancelarului, 
care nu putea ierna cu oștile așa de departe de Polonia, să pri- 
mească ajutor dela Basta şi apoi să alunge pe Simion Movilă.” 
După lupta dela Teleajen Polonii ocupă Ploeştii cu palatul 
domnesc de acolo €), iar Zamoyski luă jurământ de credinţă lui 
Simion vodă cu făgăduiala unui tribut anual de 40.000 de galbeni, 
primirea garnizoanelor polone în cetăţi şi angajarea unei oști 
de mercenari poloni de 3000 de oameni pe socoteala țării 5). Can- 
celarul se simţea bolnav, probleme grave îl chemau, acasă şi de 
aceea se întoarce în patrie, lăsând pe lângă domn pe Ioan Po- 
tocki ču trupe călări şi pedestrime. Cazacii Nizovi nu voiră să 


1) Retragerea 'Turcilor, Hurmuzaki, Documente, IV, 2, p. 33, ct. şi IV, 1, 
p. 161, Mihai către comisarii imperiali la 12 Oet.: « Tabăra turcească s'a retras 
dela București la Dunăre, îndată ce a aflat de întoarcerea mea ». Cf. și p. 167. 

3) Hurmuzaki, Documente, IV, 2, p. 30). 

3} Raportul către Rudolf îl, ibidem, IV, 1, p» 235. 

4) Cf. poema lui I. Otwinowski despre lupta dela Argeş, la P.. P. Panai- 
tescu, Influenţa polonăcîn. opera lui Ureche şi Miron Costin, Acad. Rom. ist., 
ser. III, IV, p. 363—366. 

5) Hurmuzaki, Documente-Supliment, II, 1, p. 642—643-â 

mai lupte, nu se supun şi se întorc şi ei acasă 1). Vremea începea 
să se strice, ploile desfundau drumurile, cu multă greutate ajunse 
Simion la Târgoviște, unde mai prinse câţiva boieri munteni, 
vistiernicii Papa și Micul 2). Turcii atunci îi trimiseră steag de 
domnie, renunțând deocamdată la candidatul lor, Radu Mihnea ê). 

“Intre timp, Mihai se retrăsese la Craiova şi strângea oaste, 
țărani sau lefegii risipiţi 4), cerând stăruitor, dar zadarnic, ajutor 
dela imperialii din Ardeal, în cari nu pierduse încă nădejdea 5); 
La Craiova unii boieri încercară o răscoală văzând situația fără 
nădejde în care se afla domnul, dar acesta simțindu-se încă stăpân, 
îi prinde și-i omoară€), de altfel Buzeştii, Udrea, Baba Novac 
şi vechii lui căpitani de oaste erau încă pe lângă dânsul. Turcii 
în număr de 4000 trecură Dunărea cu beii de Vidin şi Nicopole 
şi se îndreptară asupra Craiovei, dar domnul trimise împotriva 
lor pe noul mare ban, Preda Buzescu, care-i bătu, cei doi bei 
fură ucişi, steagurile lor luate au fost ultimul trofeu, pe care-l 
purtă Mihai până la Praga la picioarele tronului împărătesc). 
În aceste lupte cu Turcii căzu însă rănit în mâinile dușmanilor 
vestitul erou raguzan Deli Marcu, dus la Constantinopol în triumf, 
fu decapitat acolo şi tot atunci fu ucis în chinuri şi ultimul sol 
al. lui Mihai la Poartă, grecul Dimo$). 

La sfârşitul lui Noemvrie Polonii şi domnul lor nu cutezaseră 
să se arate dincolo de Olt, Mihai crezu că a venit timpul prielnic 
să ia ofensiva, să cadă asupra lor, înconjurându-i prin munţi. 
El trecu întâi la mânăstirea Bistriţa în Vâlcea, unde poposi câteva 
zile cu ostașii. Acolo 4a fost atuncia la eşirea lui dintr'această 
țară și a fost întru multă strâmtoare şi scârbă din toate părţile 
şi intru împuţinarea avuţiei de bani... şi din puţină avere ce o 
avea domnia sa în bani», cumpără satul Costești. « Au întrebat 





1) Otwinowski, la P. P. Panaitescu, o. c., p. 363—364. 

3) P. P. Panaitescu, Documente privitoare la Mihai Viteazul, p. 136—437. 

*) Ibidem, p. 143. 

4) Raportul către împărat, Hurmuzaki, Documente, IV; 1, p. 236 şi Hei- 
denstein o. c., p. 362. 

5) Ibidem. 

©) Hurmuzaki, Documente, IV, 1, p. 209 (Ştiri din Caransebeş). 

W7) Memoriul citat, ibidem, p. 236şi cel către ducele de Toscana, Luptele 
lui Mihai Viteazul, p- 40, 

3) Hurmuzaki, Documente, IV,.1, p. 83—35. 

domnia lui pre toţi aceia (ostașii), vrea-vor ca să lase părţile lor 
de leată, să cumpere acel sat.;. ca să fie pentru Dumnezeu la 
sfânta mânăstire... ;, iar ei, acei ostași, toţi atuncia cu glas mare 
au zis, să fie după voia domniei sale » 1). După această faptă creşti- 
nească, Mihai trece prin Râmnic?) spre valea Topologului şi se 
aşează cu oastea la Ruda), punct strategic important, unde ge 
întâlneau drumurile ce mergeau spre Râmnic, Curtea de Argeș 
şi pe Topologî). «În sat la Ruda... Mihai voevod n'a putut 
găsi de nicăeri să ia bani cu împrumut » pentru oșteni, dar Preda 
Buzescu, pe care-l 'făcuse mare ban după moartea lui Calotă, 
«el a împrumutat pe Mihai vodă cu 77.000 de aspri şi încă datu-i-a. 
şi un cal bun şi numărat-au banii atunci însuși Bărcan vistierul ». 
În schimb domnul dă boierului său saţul Izbiceni 5). Din Ruda 
Mihai trimite înainte pe Udrea cu 7000 de oameni să ocupe Curtea 
de Argeș, unde se dădu ultima luptă la 25 Noemvrie 1600. Ioan 
Potocki şi Simion Movilă sosesc cu toată oștirea lor, întârziaţi de 
mersul greu al artileriei pe vreme rea. Baba Novac e lăsat la 
stânga, iar Udrea pregătește o cursă, vrea să lase pe dușmani să 
ocupe orașul şi apoi să-i atace acolo din trei părţi. Potocki însă 
ocupă o înălțime care domină Curtea de Argeş şi trecerea peste 
Argeş, unde se vede un pod în faţa orașului. Polonii sprijiniți pe 
această înălțime fac o mișcare de înconjurare prin păduri şi lovesc 
pe Udrea în tabăra sa. Ei dau patru asalturi şi abia după ultimul 
Udrea se retrage, lăsând 1500 de morţi și 17 steaguri pe câmpul 
de luptă. Mihai înștiințat de Udrea, trece Oltul la Râmnic cu 
artileria lui, urmărit abia a doua zi de Tarnowski cu oamenii lui 
Simion Movilă, Potocki rămânând la Pitești cu solul pașii 
Mahmed 6). 


1) Hrisovul lui Radu Şerban, 12 Aprilie 1604, la St. Nicolaescu, Docu- 
mente slavo-române, p. 305—306. 

23) Heidenstein, o. c., p. 362. 

3) Poema lui Otwinowski, la P. P. Panaitescu, Influenţa polonă,.p. 365, 
cf, şi hrisovul Buzeştilor citat mai jos. 

t) Harta României, de M. Moldoveanu, planşa 37. 

5 Hrisovul lui Radu Şerban către Buzeşti, 23 August 1605, St. Nico- 
laescu, o. c., p. 306—307. 

*) Cea mai desvoltată descriere a luptei este poema lui Iarosz Otwinowski, 
Powodzenia niebespiecznego ale szczeszliwego wojska. I. K. M. przez I. M. 
staroscie Kamienieckim wœ Multaniech, opisanie prawdziwie (Izbânda primej- 
dioasă, dar fericită a oştirii măriei sale regelui în Muntenia prin starostele 

Atunci, după această ultimă încercare nenorocită, Mihai fu 
părăsit de toţi, Buzeştii ei înșişi, Udrea și alţii se închinară noului 
domn adus de Poloni 1), iar domnul, acum un biet pribeag, trecu 
munţii în Ardeal și la 6 Decemvrie îl aflăm lângă Beiuş în Munţii 
Apuseni 2), 


Cameniţei, descriere exactă) tipărită la Cracovia, 1601, două pagini, repro- 
dusă și în Cronica lui Guagnin-Paszkowski, Opisanie Sarmacjej Europejskiej, 
Cracovia, 16411. Am dovedit că de acolo a întrebuințat descrierea şi Miron 
Costin (Opere complete, ed. V. A. Ureche, I, p. 452, citează « Hronicul), P. P, 
Panaitescu, Influența polonă, p. 236—238, traducerea poemei, ibidem, p. 
362—366. Alte ştiri despre această luptă, Heidenstein, o. c., p. 364. Hur- 
muzaki, Documente-Supliment, II, 1, p. 651, Veress, Documente, VI, p. 275 
şi Scrip. rerum. Polon., VIII, p. 158—1459 (Scrisoarea lui Zamoyski). 

1) Cronica anonimă, ed. Ioanid, p. 70 şi poema lui Otwinowski, la P. P. 
Panaitescu, o. c., p. 366. 

2) Hurmuzaki, Documente, IV, 1, p. 201—203. 

Mihai la Viena şi la Praga. Domnul pribeag plecase însoţit 
de o mică oştire cu căpitanii săi şi fără să mai ceară voe străbătu 
prin Ardeal, ţara unde fusese odinioară stăpân. Basta, știind că 
se duce la împărat, nu luă măsuri ca să-i tae calea, dar nobilii 
ar fi vrut să-l prindă și să-l ucidă. La Deva tunurile cetăţii fură 
îndreptate asupra cetelor pribegilor și se traseră câteva ghiulele 
asupra lor, detașamente ungurești îi urmăriră, dar fură ţinute la 
distanță de mica oştire domnească !). 

Curând Mihai ajunse la Beiuş şi de acolo la Oradia Mare (12 
Decemvrie), în ţinuturile ce se aflau sub cârmuirea nemijlocită 
a împăratului). De acolo trecu prin Debrețin la Caşovia (Ko- 
sice), în Ungaria de sus, unde lăsă 700 de oșteni, pe cari nu avea 
cu ce să-i mai ţie în această lungă călătorie). La Bratislava Mihai 
se întâlni cu bătrânul episcop Suhay, care fusese odinioară sol la 
Târgovişte şi care-l primi în casa lui 4) şi-l însoţi chiar în călătorie 
până la Viena: La 12 Ianuarie 1601 Mihai intră în capitala Austriei 
cu vre-o 30 de însoțitori şi 16 trăsuri, însoţit de episcopul Suhay 
şi de arhiepiscopul Ungariei Kutasy” Cu câteva zile înainte se lua- 
seră măsuri pentru primirea lui şi domnul român fu găzduit la 
hanul Cerbul de Aur (Zum Guldin Hirschen) 5). La Viena se afla 
arhiducele Matei, fratele împăratului Rudolf, el însuşi mai târziu 
împărat; dintre toţi arhiducii rivali, el singur a înţeles mai bine 


1) Memoriul către Rudolf II, Hurmuzaki, Documente, IV, 1, p. 236. 

2) Ibidem, p. 200—201, XII, p. 1105—1106, Veress, Documente, VI, 
p. 278—280. 

3) Hurmuzaki, Documente, IV, 1, p. 207 şi Veress, o. c., VI, p. 284 şi 319. 

4) Veress, o. c., p. 416. 

5) Ibidem, p. 286—289, 293 și Hurmuzaki, Documente, IV, 1, p. 225 și 
XII, p. 1124—1125, 1132, 1139. 

folosul pe care Habsburgii l-ar avea sprijinind sincer pe. domnul 
român, de aceea îl primi foarte bine, îi trimise o trăsură de paradă 
la intrarea în oraș și interveni la curte pentru el. Domnul, în aceste 
vremuri de sărăcie, îi dărui totuși şase. cai aleși!). Îndată 
ce se află în Ardeal de sosirea lui Mihai, ura neimpăcată a 
nobililor împotriva lui izbucni şi ei trimiseră soli la curte cu pâră 
asupra lui, cerând să nu fie ascultat, ci dimpotrivă, să fie prins 
şi pedepsit ca un duşman şi un trădător 2). De data aceasta pârile 
nu rămaseră fără răspuns, Mihai se afla la Viena, figura lui demnă 
şi mândră impresionase plăcut pe toţi 3), domnul se apucă să scrie 
expuneri întinse asupra faptelor și a dreptăţii lui, trimiţându-le 
arhiducelui Matei 4), şi chiar în ţările din Apus, regelui Spaniei 
Filip III 5), etc. Atunci alcătui el (prin secretarii lui, de sigur) 
două lucrări istorice autobiografice, în care înfățișează în lati- 
nește şi italieneşte toate luptele lui cu Turcii și trădarea Ardele- 
nilor faţă de el şi de împărat, Aceste lucrări de foarte mare însem- 
nătate pentru istorie, ne arată nu numai faptele, dar şi sufletul 
de creștin luptător al lui Mihai. 1 

Una din ele este un memoriu către împărat (17 Ianuarie 1601), €) 
cealaltă, mai întinsă, menită răspândirii faimei sale în Italia, e 
adresată ducelui Cosimo de Toscana, unul din membrii Ligii 
creștine 7): Pentru aceste memorii Mihai a folosit cronica domniei 
lui scrisă de Petre Armeanul, pe care o avea la dânsul8)/ 

Dar ceeace convinse curtea dela Praga mai mult decât argu- 
mentele acestea, au fost faptele ce se petrecură în Ardeal. Mihai 
arătase că nobilii ardeleni se răsculaseră împotriva lui, nu de 


1) Veress, o. c., VI, p. 291—292, 301—302 şi Hurmuzaki, Documente, 
XII, p. 1124—1125. 

23) Hurmuzaki, Documente, XII, p. 1126—1127. 

3) Veress, o. c., VI, p. 302. 

4) Hurmuzaki, Documente, XII, p. 1139—1140. 

6) Veress, o. c., VI, p. 355—356. 

6) Hurmuzaki, Documente, IV, 1, p. 230—237 şi Papiu, Tezaur, Í, p. 
249—270. 

7) Pernice, în Archivio Storico Italiano, LXXXIII, 1925, trad. rom. sub 
titlul, Luptele lui Mihai Viteazul povestite de el însuși, în Biblioteca Asociaţiei, 
Nr. 137, Sibiu, 1926, cf. N. Iorga, O istorie a lui Mihai Viteazul de el însuși, 
Acad. Rom., ist. ser. III, V, 1925. 

2) Dovedit prin identitatea cu pasajele din opera lui Petre Armeanul 
intercalate în cronica lui Szamoskâzy, Crăciun, o. c., p. 26—36. 

dragul Habsburgilor, ci pentrucă aşteptau pe Sigismund Bathory, 
acesta întârziind, au fost nevoiţi să-l cheme pe Basta şi acum vor 
să-l înlăture şi pe acesta, cum îl înlăturaseră și pe el. În adevăr, 
lucrurile ge petrecură întocmai, în Februarie 1601 nobilii în frunte 
cu Czaki se ridicară împotriva generalului imperial, îl arestară şi 
în cele din urmă Basta liberat, e silit sa plece la Dej și de acolo 
la Satu-Mare, pierzând Ardealul în chip rușinos, fără luptă 1), 
după ce vărsase atâta sânge ca să-l cucerească./ 

Arhiducele Maximilian aflând de retragerea lui Basta, spuse 
pe față că nu e alt chip să ţii în frâu pe Ardeleni, decât cel cu care 
începuse Mihai 2). Îndată Mihai fu chemat din Viena la Praga, 
la curtea împăratului, era din nou un om folositor pentru Habsburgi 
după ce se dovedise incapacitatea lui Basta. 

"Noua răscoală a Ardealului lovise şi în Mihai, Baba Novac, 
căpitanul său, fu prins la Cluj și ars de viu în grozave chinuri 3), 
familia domnului fu închisă în cetatea Făgărășului 4), ceeace-l 
îndârji și mai mult. 

La 23 Februarie Mihai Viteazul intră în Praga cu 35 de oameni, 
ce urmau să fie ţinuţi pe socoteala împăratului. Toţi însoțitorii 
domnului fură așezați într'o cameră mare, în care, după obiceiul 
lor, aprinseră mangal într'un cazan mare de fier spre a se încălzi. 
Doi dintre ei fură găsiţi a doua zi de oamenii hanului morţi asfi- 
xiaţi 5). Mihai umbla în acest oraș străin, în care nu se putea înţe- 
lege în limba lui, urmat de un tâlmaci care traducea toate cu- 
vintele lui în italienește*). La 1 Martie văzu în sfârşit domnul 
faţa 'aceluia, în care dela început își pusese atâtea nădejdi, îm- 
păratul creştinilor, bietul bolnav de nervi, Rudolf II”), Peste 
câteva zile urmă a doua audienţă, care ţinu două ore3). Nu ştim 
ce și cum va fi vorbit Mihai în aceste înalte locuri, dar izbânda 
lui a fost deplină, toate pârile se dovediră mincinoase, el dobândi 


1) Spontoni, o. c., p. 143, 146, 149 şi Veress, o, c., VI, p. 312—313. 

3) Ibidem, p. 311. 

2) St. Meteș, Domni şi boieri români la Cluj, p. 22—23 şi Crăciun, o. c., 
p. 143—144, 

4) Veress, Documente, VI, p. 318, 324—326. 

5) Hurmuzaki, Documente, XII, p, 1153. 

*) Ibidem, p. 1158. 

1) Ibidem, Veress, o. c., VI, p. 333. 

8) Veress, l. c. 


www.dacoromanica.ro 


A DOUA CUCERIRE A ARDEALULUI ŞI MOARTEA 241 


încrederea împăratului și fu însărcinat să ridice o nouă oaste de 
mercenari ca să recucerească Ardealul. Pentru aceasta i s'au dat 
100.000 de taleri, pe lângă alte daruri şi întărirea moşiei Kö- 
nigsberg în Boemia, care-i fusese făgăduită de mult 1)“ Pictorii 
dela curte atrași de chipul mândru şi exotic al domnului român, 
îi făcură portretul şi ne-au rămas de atunci mai multe picturi 
înfățișând pe Mihai, dintre care vestitul portret, capo d'opera 
lui Aegidiu Sadeler, elev al şcoalei flamande, o adevărată pagină 
de istorie, o expresie foarte complexă, figura severă cu ceva chi- 
nuit, dar reţinut și în acelaşi timp şi un stăpân, un oștean cu tră- 
săturile adânci brăzdate în faţă, ca urmele unor răni de curând 
închise. Alături de acesta avem portretul deosebit, datorit unui 
pictor necunoscut, reprodus în opera lui Custos, « Atrii Heroici » 
apărută în 1601. În sfârșit, al treilea portret datorit lui Franz 
Franken în compoziţia: «Cresus arătându-şi comorile lui Solon ». 
Toate aceste portrete au dat naștere la numeroase copii şi pre- 
lucrări în diferite ţări ale Europei °). 

Mihai plecă din Praga la 3 Aprilie è) şi se întoarse la Viena, 
unde rămase până la sfârşitul lunii să aștepte primirea sumelor 
făgăduite pentru oaste 4) Între timp, Sigismund Bathory scăpând 
dela Botoşani de sub supravegherea Polonilor, cari se temeau 
acum de război, fugi la Bistriţa şi apoi la Alba-Iulia, primit cu 
entuziasm de nobilime şi îndată fu ales a treia oară principe al 
Ardealului 5): 

Lupta dela Gorăslău. Curtea imperială hotărise să împace pe 
Mihai cu Basta și să pornească amândoi împreună împotriva 
Ardealului. Generalul imperial fu adânc jicnit de această mă- 
sură, socotind că a pierdut încrederea stăpânilor lui, se plânse 
în mai multe rânduri că tun trădător» e favorizat în dauna lui, 





1) Ibidem, VI, p. 341 şi Hurmuzaki, Documente, XII, p. 1159, 1160, 1174 
şi 1176. 

3) Bibliografia privitoare la portretele lui Mihai este foarte întinsă; un 
studiu critic dând clasificarea tuturor portretelor cunoscute şi întreaga bi- 
bliogratie, B. Slătineanu, Contribuţiuni la studiul portretelor lui Mihai Vi- 
teazul, în Rev. Ist. Rom., LII, 1933, p. 203—215. Pentru reproduceri, cî. C. V. 
Obedeanu, Portretele lui Mihai Viteazul, Bucureşti, 1906, cu XI plange. 

3) Hurmuzaki, Documente, XII, p. 1176. 
` 4) Ibidem, p. 1177, Veress, o. c, VI, p. 355, 364. 

5) Spontoni, o. c., p. 149, Hurmuzaki, Documente-Supliment, II, 2, p. 
22—23 şi N. Buta, în Diplomatarium, LI, p. 205—207, 212—213. 

care a fost întotdeauna credincios 1). Mihai plecase din Viena, 
făcând o parte din drum cu corabia pe Dunăre, el își făcu apoi 
intrarea solemnă la Caşovia la 11 Mai, primit cu onoruri militare 
de marchizul de Gonzaga, general. al armatelor imperiale. Basta 
era așteptat și el peste câteva zile, un martor ocular vorbeşte de 
neliniștea lui Mihai. din pricina acestei întrevederi apropiate 2}, 
La 18 Mai sosi şi Basta şi abia peste două zile se întâlni cu domnul; 
la vederea vechiului său dușman Mihai se făcu palid la faţă şi 
nu găsi cuvintele ce trebuiau spuse tălmaciului. Basta se arătă po- 
liticos și dulce, în cele din urmă domnul îi spuse că a uitat toate 
cele ce au fost între ei, căci acum trebue să fie uniţi în slujba 
împăratului), Basta vizitează apoi în două rânduri pe Mihai 
în casa lui şi se duce în sfârşit spre Satu-Mare să-și strângă oastea. 
“Mihai pleacă şi el la Debrețin 4) şi adună o oştire nouă: Cazaci 
rătăcitori, Sârbi, mercenari silezieni, o armată care nu mai avea, 
nimic românesc; Deşi cei doi comandanţi ar fi vrut să lupte 
deosebit, arhiducele Matei le impuse să-și unească oștile, 
ceeace avu loc la Maitin lângă Satu-Mare, la începutul lui 
Iulie 5), 

Sosirea lui Mihai la Viena, apoi la Caşovia, lângă graniţa Po- 
leniei, neliniști pe regele Sigismund III și pe sfetnicii lui, ei se 
temeau că domnul, în loc să se îndrepte spre Ardeal, va năvăli 
in Galiţia, Dieta din Martie hotărise trimiterea lui Zamoyski 
cu oaste în Livlanda, însă acesta aflând de sosirea lui Mihai lângă 
graniţă, îşi amână plecarea şi rămase pe pază€). Regele Poloniei 
dădu în două rânduri proclamaţii către provinciile de lângă Car- 
paţi, spunându-le: «E de temut cù acest vrăjmaş, întrebuinţând 
metoda veche a surprinderilor asupra statelor străine, ar putea 
intra în părţile de sub munte.., mai cu seamă că oastea noastră 
se află în drum spre Livlanda», deci să fie pe pază’). 


1) Scrisorile lui Basta la 34 Mai și 15 Iunie 1601, Veress, Epistolae G. 
Basta, p. 551, 

3) Veress, Documente, VI, p. 365—366. 

3) Ibidem, p. 311, N. Buta, în Diplomatarium, II, p. 218—219, 

4) Veress, l o, 

5) Ibidem, p. 392—396. 

*) Pszonka, Pamieinik, în Sprawozdanie zakładu Ossolinskich, Lwów, 
1874, p. 29, 

1) Veress, Documente, VI, p. 352—353 şi 405—406. 

Ţelul lui Mihai era însă Ardealul şi Sigismund Bathory pentru 
a-l opri, încercă o intrigă, trimise în tabăra imperială două scrisori 
false, ticluite la curtea lui, prin care Mihai oferea sabia sa Turcilor 
şi trăda pe împărat, una către boierii munteni cu injurii împo- 
triva împăratului, alta către Ibrahim paşa de Temişoara 1). Iere- 
mia Movilă pusese chiar pe un diac moldovan să alcătuiască o 
scrisoare în slavoneşte cu pecetia și iscălitura lui Mihai, scrisoare 
de trădare adresată lui Ibrahim pașa. Această scrisoare păstrată 
azi la Viena a fost dovedită, fără chip de îndoială, ca un falsificat 
de critica istorică modernă 2). Trădarea nu fu crezută, Basta spuse 
lui Mihai că nu sa îndoit de credinţa lui?) 

Lupta cu principele ardelean nu se mai putea înlătura. La 
49 Iulie Mihai trimetea scrisori « credincioșilor lui Secui », in- 
demnându-i să se scoale în arme la intrarea lui în. Ardeal, să tae 
drumurile şi să ceară ajutor şi dela boierii din Ţara Românească, 
să ucidă cu foc şi arme pe toţi nemeșii ardeleni 4). Saşii din Braşov 
fură cuprinși de mare spaimă, să nu se înceapă în Ardeal o răscoală 
pentru Mihai între Secui şi Români. În adevăr Românii făgărăşeni 
alcătuiră o ceată de 1100 de oameni și puseră mâna pe vitele Sa- 
şilor 5). Scrisorile lui Mihai aduse de spionii lui străbătură în satele 
românești şi secuieşti €). 

Sigismund Bathory strânsese o mare oştire cu nobili ardeleni, 
turci, poloni și moldoveni și încercase să dea lupta çu Basta 
înainte de unirea lui cu Mihai, dar generalul imperial se feri so 


1) Scrisoarea către boieri, Hurmuzaki, Documente, IV, 1, p. 249—250, 
către Ibrahim, ibidem, p. 278—279. ` 

2) Fotografia acestui document, la S. Dragomir, Incă ceva despre scri- 
soarea apocrifă a lui Mihai Viteazul, extras din Inchinare lui N. Iorga, p. 6. 
Iscălitura şi pecetia nu se. potrivesc. Cf. pentru această chestie, M. Lascaris, 
Deux publications serbes concernant Whistoire roumaine, în Revue hist. du 
sud-est europ., IV, 1927, p. 203—213, N. Iorga, Există o scrisoare de trădare 
a lui Mihai Viteazul?, în Acad. Rom. ist., ser. III, XI, 1929, Veress, Seri- 
sorile apocrife ale lui Mihai Viteazul, în Rev. Ist. Rom., II, 1932, p. 382—384 
şi observaţiile lui D. P. Bogdan, ibidem, III, 1933, p. 288—288, 

3) Hurmuzaki, Documente, IV, 4, p: 255, 257—258, 263, Veress, Docu- 
mente, VI, p. 384—385, 390—391, Crăciun, o. c., p. 149, 450 (pentru rolul 
lui Ieremia), 160. 

4) Hurmuzaki, Documente, XII, p. 205—206, 

5) Simon Massa, în Quellen, V, p. 305—306. 

6) Ibidem, p. 307. 

primească. Basta făcu atunci o prețioasă mărturisire: «Dacă ași 
fi vrut să încerc norocul, dând lupta ce mi se oferea și nu m'ași 
fi unit la timp cu Valahul, de sigur că toată provincia Ungariei 
(habsburgice), ar fi fost pierdută »1). Recunoștinţa și-a arătat-o, 
cum se știe! 

" Lupta între oștirea lui Mihai și a lui Basta, de o parte cu Si- 
gismund Bathory, vechiul dușman al domnului român, se dete 
la 3 August 1601 la Gorăslău, la Nord-Vest de Zălău, pe drumul 
dela Satu-Mare spre Cluj. Principele Ardealului îşi aştepta duşmanii 
întărit pe un deal înalt, pe care-și aşezase artileria. Observând 
însă că tunurile ardelene nu-și nimereau ţinta, Mihai i Basta 
dădură asaltul la ora 5 după amiază. 

Domnul român, care era la aripa dreaptă; începu jüpta şi avu 
rolul cel mai însemnat în bătălie, înălțimile fură cucerite și Si- 
gismund Bathory pierdu toată artileria şi fu pus pe fugă, ne mai 
oprindu-se decât la graniţa Moldovei?): 

Faima pentru această bătălie a acoperit de glorie mai mult 
pe Mihai decât pe tovarășul său, Basta. Rudolf II scrise o scrisoare 
de mulțumiri și felicitări domnului român °), tot atunci se publica 
la Praga o broșură în nemţește cu descrierea luptei și cu portretul 
lui Mihai vodă pe o pagină întreagă 1). De sigur că aceasta trebuia 
să aprindă invidia şi ura în inima lui Basta. 

Alungarea lui Simion Movilă din Ţara Românească. În același 
timp o răscoală boierească deschidea calea lui Mihai şi spre Țara 
Românească. 

Cârmuirea lui Simion Movilă fusese aspră, el nu ştiuse să câștige 
pe boieri, era învinuit că înadins nu numeşte un ban la Craiova, 





1) Veress, Epistolae G. Basta, p. 571 (scrisoarea lui Basta din 22 Iulie 1601). 

2) Descrierile luptei dela Gorăslău, Veress, Documente, VI, p. 409—410 
(scrisoarea lui Mihai către arhiducele Matei de pe câmpul de luptă), 411—415, 
423, 426—430, 431—433 (raport apaniol, cel mai amănunţit), Hurmuzaki, 
Documente, IV, 1, p. 265, XII, p. 1211—1212, Veress, Epistolae G. Basta, 
p. 573—575 (scrisoarea lui Basta),- Spontoni, o. c., p. 156—159, N. Iorga, 
Istoria armatei, Il, p. 57—58. 

3) Hurmuzaki, Documente, XII, p. 1217 (Praga, 17 August, îi făgădueşte 
că-l va ajuta să se întoarcă în Țara Românească, de Moldova să nu se atingă, 
de teama unui război cu Polonii). 

t) Veress, Documente, VI, p. 426—430, portretul lui Mihai la p. 428, pe 
titlu (p. 427) numele lui Mihai e scris întâi cu litere groase, al lui Basta mai 
mic, dedesupt. 

unde era puterea Buzăştilor, confiscă moşii boierești şi numește 
în slujbe boieri moldoveni1); Totuşi până la o vreme Buzeștii 
și Teodosie logofătul rămaseră la Târgoviște pe lângă el), dar 
în taină boierii trimeteau încă din Decemvrie 1600 scrisori lui 
Basta, să ceară împăratului să le dea înapoi pe Mihai vodă?). 
În Mai 1601 Udrea banul şi Negrea spătarul încercară o răscoală, 
dar fură prinşi și decapitaţi 4), ceeace îndârji însă și mai mult 
pe boieri. Când se vesti în ţară că Mihai e din nou în capul unei 
oştiri 'care se apropie de Ardeal, răscoala boierilor nu mai putu 
fi înfrânată. Cei trei frați Buzești, plini de nădejde că vor vedea 
din nou pe domnul ostaș dela Călugăreni şi Șelimber, se duseră 
la Craiova și adunară acolo oastea de ţară a Mehedinţilor, care 
le era tredincioasă. Răscoala izbucni la 10 Iunie (s. n.) și se întinse 
repede în toată ţara, pe neaşteptate drumurile fură tăiate, aşa 
că domnului nu-i puteau veni ajutoare nici dela Turci, nici dela 
Moldoveni 5). Tarnowski, comandantul polon al oștii domnești, 
plecase spre Moldova puţin înainte de începerea răscoalei. Ioan 
Potocki, văzând pe domn înconjurat de primejdii, îl părăsi şi el 
şi-l lăsă singur ê), iar Simion se grăbi să fugă și izbuti să străbată 
până la graniţa Moldovei. La Focşani îşi adună oști proaspete, 
Poloni cu artilerie, Moldoveni, Tătari, răzbunarea `o credea apro- 
piată. Dar, pe neașteptate oștile răsculaților duse de Buzești 
prin cărările munţilor, 'căzură asupra taberii domneşti de lângă 
Milcov, la 3 Iulie. Luaţi prin surprindere, Polonii şi Moldovenii 
fură măcelăriți şi oastea se risipi în toate părţile, Simion Movilă 
trecu prin râul noroios ca să scape de urmăritori cari erau gata 


1) Ibidem, p. 300. 

3) Actele românești ale lui Simion Movilă, la Hasdeu, Cuvinte din bătrâni, 
I, p. 110—123. i 

3) Veress, o. c., VI, p. 289—290. 

4) Ibidem, VI, p. 256—257. Scrisoarea lui Udrea arestat către Ioan Po- 
tocki, cerând să-l scape din mâna domnului. Despre uciderea acestor boieri 
se vorbește cu scuze în solia lui Cristof Kochanowski trimisă de Poloni la 
Poartă. Instrucţiile lui, la Niemczewicz, Zbiór pamietnikdw (adunare de me- 
morii), V, Varşovia, 1830, p. 389—394 și la 'Corfus, : Corespondenţă inedită, 
p. 56—64. 

5) Simon Massa în Quellen, V, p. 305—306, Hurmuzaki, Documente- 
Supliment, II, 2, p. 38—39, Cronica anonimă, ed. Ioanid, p. 714, Hurmuzaki, 
Documente, IV, 2, p. 38. 

) Raport polon inedit, Ms. Acad. Pol., Cracovia, Nr. 742, nepaginat. 

să pue mâna pe el, Tarnowski fu luat prizonier de boieri. În toată 
țara fu proclamat domn iarăşi vechiul stăpân, Mihai Viteazul, şi 
până là venirea lui, un boier rămase ca locţiitor în fruntea sfatului 
dregătorilor 7): La 5 Iulie Simion scria din Adjud o scrisoare plân- 
gătoare lui Ioan Potocki, arătându-i că « oamenii răi » l-au alungat 
din scaun, că el a scăpat abia cu viaţa şi cere ajutor grabnic2). 
Boierii trimiseră şi ei o solie în Ardeal, care întâlni pe Mihai la 
intrarea lui în Cluj 2), dar încă mai de vreme domnul aflase de cele 
petrecute în Țara Românească și odată cu vestea izbândei dela 
Gorăslău, dedea de ştire împăratului şi de mântuirea ţării lui 
celei “vechi $). 

Simion Movilă, Polonii şi Tătarii încercară să reia Țara Ro- 
mânească, o nouă oaste trecu Milcovul la sfârșitul lui Iulie do- 
bândind şi o izbândă la Râmnicul-Sărat asupra unui corp muntean 
de 2000 de oameni, înaintând apoi până la Buzău (15 August)5). 

“În rândurile răsculaților se aflau acum mai toți boierii 
lui Mihai: Stoichiţă postelnicul; Andronie vistier, Bărcan 
vistier, Radu, Florescu comisul, Șerban paharnicul, bătrânul 
Miroslav şi cei trei Buzești °); Când aflară de moartea lui Mihai 
Viteazul pe câmpia dela Turda, ei nu conteniră lupta până la alun. 
garea desăvârşită a lui Simion și puseră în fruntea lor pe Şerban 
paharnicul, Radu-vodă Șerban (1604—1611), adevăratul moște-. 
nitor politic al lui Mihai, chiar în rosturile sale de conducător al 
boierilor războinici. 

Uciderea lui Mihai Viteazul. Cele mai frumoase perspective 
de viitor se deschideau în faţa domnului român, avea 43 de ani, 
era în fruntea unei armate noi, recăpătase sprijinul împăratului, 
Sigismund şi nobilii din Ardeal erau puși pe fugă, iar Simion 
Movilă și Polonii fuseseră alungaţi din Țara Românească” Tocmai 
atunci o mână ucigașe puse capăt marilor lui nădejdi. 


1) Simon Massa, o. c., p. 305—307, Pszonka, o. c., p. 30—31, Veress, o. c, 
VI, p. 396—397, Hurmuzaki, Documente-Supliment, II, 2, p, 47—49, Cronica 
Anonimă, l. ©, 

23) P. P. Panaitescu, a, c., p. 157%—158,cf, şi Veress, o. c., VI, p. 391—392. 

3) St. Meteş, Domni şi boieri români în Cluj, p. 26—27. 

4) Veress, p, c, pe 895, 409—410, , 

3) Hurmuzaki, Documenţe-Supliment, ÎI, 2, p. 52—54 şi 57—59, cf. asupra 
acestor evenimente, N. Iorga, Studii și Documente, IV, Introducere, p. V—VIII. 

*) Hurmuzaki, Documente, XII, p, 1231. (8 Septemvrie 1601). 

Uciderea lui Mihai Viteazul este de sigur o problemă pentru 
istoriografie, pricina care a făcut pe acel ce trebuia să fie tovarăşul 
lui de arme să-l ucidă nu reiese limpede. Lămuririle târzii ale 
lui Basta, că s'au dovedit adevărate scrisorile de trădare adre- 
sate Turcilor, scrisori pe care el cel dintâi nu le crezuse, acoperă 
de sigur alte pricini mai adevărate, care se văd din faptele petre- 
cute după înfrângerea lui Sigismund Bathory. După lupta dela 
Gorăslău, Mihai înţelegea să se poarte ca stăpân în Ardeal, nu ca 
subalternul lui Basta. De -aceia, tăiase pe Gaspar Corniș căzut 
în mâinile lui 1), ridicase pe Secui de partea lui şi ei îl socoteau 
ea domnul lor2), la intrarea în Cluj, la 11 August, pusese un 
steag pe locul unde fusese ars căpitanul său, Baba Novac3). Din 
Cluj oştirea aliată se îndreptă la 16, spre Turda şi Mihai trimisese 
înainte pe Gheorghe Raț la Alba-Iulia, unde prădă casele nobi- 
liloi, dar pregăti și palatul domnesc pentru stăpânul său 4). Câtă 
vreme oastea lui Mihai era unită cu a lui Basta, acesta îl putea 
supraveghea, dar dela Turda domnul hotărt să-şi despartă oștenii 
de ai generalului imperial şi să pornească pe altă cale, spre Fă- 
găraş 5). În clipa când două oştiri urmau să se despartă, pentru 
a împiedica această despărţire, care dedea mâna liberă lui Mihai 
în Ardeal, Basta a poruncit omorul. În lumina acesor fapte pri 
cina uciderii lui Mihai reiese lămurit. Curtea imperială nu sta- 
bilise dinainte soarta Ardealului după recucerire, nici rolul lui 
Mihai. Acesta fusese recunoscut odinioară, măcar de Pezzen, ca 
guvernator al Ardealului, înţelegea deci să stăpânească iar această 
ţară cu învoirea împăratului. El încurca astfel din nou socotelile 
imperialilor, cari voiau să aibă credincioși, dar nu înțelegeau să 
răsplătească nici o dată, nici vitejia, nici talentul. De aceia Basta 
a lucrat pentru stăpânii lui, cari voiau să aibă Ardealul direct 
sub cârmuirea lor, înlăturând pe Mihai. Basta era un general în 
slujba lor şi n'ar fi făcut această faptă, dacă n'ar fi ştiut că ea va 
fi aprobată, În uciderea domnului român nu putem vedea numai 
rivalitatea și invidia personală a generalului imperial, ci intet 


AZERI: ORI a, 


1) Spontoni, o. c., p. 167 şi Hurmuzaki, Documente, XII, p. 1219. 
3) Spontoni, "d. c., p. 168, Hurmuzaki, Documente, XII, p. 1220. 
3) Meteș, o. c., p. 27 şi Crăciun, o.'c., p. 157. 

4} Hurmuzaki, Documente, IV, 4, p. 266—267. 

s) Spontoni, o. c., p. 169, Veress, o. c., VI, p. 442, 445, 

resul și dorinţa Habsburgilor, cari rămân răspunzători în faţa 
istoriei ca autori ai acestei crime. 

În dimineaţa zilei de 9/19 August, înainte de răsăritul soa- 
relui 1), ceata de ucigași trimisă de Basta se apropia, în frunte cu 
ofiţerul valon Jacques Beauri, de cortul domnului pe care îl incon- 
jurară. Ei ştiau că Sârbii lui Raț plecaseră la Alba-Iulia, ceilalţi 
mercenari, oameni cari își dedeau sângele pe bani, nu erau legaţi 
prin nimic de stăpânul venit din ţări depărtate şi nu vor încerca 
să-l răzbune. Valonii se iviră în faţa cortului şi strigară domnului 
că e arestat din porunca lui Basta. Mihai făcu o mișcare spre sabia 
câre era atârnată lângă intrare, dar n'avu timp s'o apuce, căci 
ucigaşii se năpustiră asupra lui cu halebardele și-l omoriră în 
câteva clipe 3). 

«lar când fu intro dimineaţă, văzu viind oaste nemţească 
către cortul lui, unii călări, alţii pedestrii şi socoti că aceştia sânt 
ajutorul lui, și nimica de dânșii nu se temea; iară ei procleţii nu 
i-au fost ajutor, ci vrăjmași. Şi dacă văzu că sosesc, ieși din cort 
înaintea lor și le zise: « Bine aţi venit voinicilor, vitejilor! », iară 
ei se repeziră asupra lui ca niște dihănii sălbatice cu săbiile scoase, 
iar unul se repezi cu sulița și-l lovi dirept în inimă, iar altul de 
grab îi tăie capul şi căzu trupul lui cel frumos ca un copaciu, 
pentru că nu știuse, nici se prileji sabia în mâna lui cea iute »°). 


1) Pentru dată, D. Onciul, Ştefan cel Mare şi Mihai Viteazul, Bucureşti, 
1904, p. 68—69. 
„_2) Spontoni, o. c., p. 170, Crăciun, o. c., 156 şi urm. Hurmuzaki, Do- 
cumente, IV, 1, p. 266—267 şi XII, p. 1218, 1224, 1229, 1243—1244, Veress, 
o. t., VI, p. 434—435, 438—439, 442—446, 450, 459—460, 463, Palamede 
trad. Tafrali, în Literatura şi arta română, 1905, p. 498 (dă vârsta lui Mihai’ 
43 de ani). Odată cu Mihai fu ucis şi banul Mihalcea. Cf. la Veress, o. e., VI, 
p. 460, broşura tipărită atunci la Paris, Discours sur la mort de Michel vayvode 
de Valaquie, impr. Duval, 1601, după un original italian. 

3) Cronica anonimă, ed. Ioanid, p. 69. Capul domnului fu dus la månă- 
stirea Dealului de comisul muntean Radu Florescu (Spontoni, } c.). In- 
scripția la Onciul, o. e 

